
ELŐSZÓ. 

A jelen év szeptember második napján, hazánk fő- 
városa és vele az egész ország, Buda- vára, másfél századig 
tartó török rabságából történt, fölszabadításának kétszá- 
zados emlék-ünnepét üli. Ekkép a kegyelet és hála adóját 
rójja le azok emléke iránt, kik ama korszakot alkotó ese- 
mény tényezői valának. 

De Buda-vára visszafoglalásának érdeme és dicső- 
sége nem egyedül azokat illeti, kik 168 B. szeptember 
2-ikán falai alatt küzdöttek, verőket ontották, életöket 
koczkára tették. Osztoznak abban mindannyian, kiknek 
a siker előkészítésében és biztosításában, tettel és ta- 
nácscsal, részök volt. 

Ezek között XI. Incze pápa kiváló helyet foglal el 

Méltó tehát, hogy midőn a diadalkoszorús hősök, 
dicsőségét hirdetik irók és szónokok : emlékezzék meg a 
nemzeti kegyelet ő róla is, kinek közreműködése nélkül, 
a hosszú küzdelemben, a harczolók fegyvere eltompult és 
karjuk kifáradott volna ; kinek áldozatkészsége és buz- 
galma tette lehetővé Magyarország és fővárosának föl- 
szabadítását. 

A szent-szék Magyarország érdekében kifejtett 
egész tevékenységének megismertetését könnyű föl- 



adattá teszik azon kimeritő és pontos jelentések, melye- 
ket a bécsi udvarnál működő pápai követ, Buonvísi bibor- 
nok, rendesen hetenkint, néha sűrűbben is, küldött Ró- 
mába ; és a {XIII. Leo Pápa ő szentségének nagylelkű intéz- 
kedésével, a tudomány munkásai előtt megnyitott) vati- 
káni titkos levéltár ritka teljességben megőrzött. 

A Magyarországi Vatikáni Okirattár szerkesztő- 
bizottsága, Buda- vára fölszabadításának kétszázados em- 
lék-ünnepe alkalmából, közrebocsátja az 1686-ik évi 
nuntiusi jelentéseket és levelezéseket, melyek egy kötetet 
töltenek meg. 

Ezen jelentések kiváló érdeke, a pápa és a pápai 
diplomatia azokban föltáruló tevékenységének csodála- 
tot keltő mozzanatai : arra' késztették e sorok Íróját, 
hogy kutatásaiban kiterjeszkedjék a megelőző és kö- 
vetkező esztendőkre, XI. Incze pápa uralkodásának 
egész tartamára (1676 — 1689), a mely a Magyarország 
fölszabadítása érdekében viselt háborúk időszakával úgy- 
szólván összeesik. 

Ezen kutatások eredményét foglalja össze a jelen 
kötet. 1) 

XI. Incze pápa Magyarország fölszabadítására 
irányzott tevékenységének ismertetése lévén föladatom, 
azt be kellett illesztenem a kor történetének kere- 
tébe ; de a távolabb álló politikai és hadi események 
részletes elbeszélésére nem volt szabad kiterjeszkednem. 



>) E helyen köszönetemet kell kifejeznem Károlyi Árpád urnák, az 1 

Akadémia tagjának, ki Buda-vára visszafoglalása történetének megirá- | 

sával lévén megbizva, az ezen munkájához Párig és Bécs levéltáraiban gytij- | 

tött anyagot rendelkezésemre bocsátani szives volt. j 



- Természetes, hogy valamint a bécsi pápai nuntius 
jelentései a főforrást képezik, ugy az ő működése is a fő- 
helyet foglalja el e munkában. És ha netalán helyenkin t 
kelleténél bővebben idézem az ő saját szavait, nyilat- 
kozatait : szolgáljon mentségemül az, hogy alakja, melyet 
a feledés homályából napfényre hozni szerencsés lehet- 
tem, nemes és rokonszenves vonásaival a mint engem 
megragadott, úgy az olvasó érdeklődését is le fogja kötni ; 
e mellett az ő diplomatiai pályája legszembetűnőbben 
állítja elő azon áldásos és magasztos hivatást, melyet 
a pápaság, hazánk és egész világrészünk történetében, 
betölt. 

Budapest, 1886. szent Péter és Pál napján. 



Fraknói Vilmos. 






?^ 



0.1 



BEVEZETÉS. 



A pápák tevékenysége a törökök részéről fenyegető veszély elhárítására. — 
II. Sylvester és utódjai. — Magyarország hivatása és harczai. — Lengyel- 
ország helyzete. — Buonvisi Perencz nuntius. — Sobieski megválaszta- 
tása. — XrV. Lajos politikája. 



Azon veszélylyel szemközt, mely az Ázsiában és Afrikában 
elhatalmasodó izlám részéről a keresztény Európát fenyegette, a 
közös védelem szükségességét és megfelelő módozatát legelsőben 
a 'pdpák ismerték föl ; széles látkörüknél fogva, mely a keresz- 
ténység egyetemes érdekeit felkaroló bivatás magas álláspontjá- 
ról tárult föl előttök. 

A második ezred-év hajnalától kezdve, a szent-szék hagyo- 
mányos "^j okvése vala: a keresztény uralkodókat és népeket 
támadó hadjáratok indítására egyesíteni, oly czélból, hogy Ázsia 
téréin mérkőzzenek meg a hatalmas ellenséggel ; a Megváltó szü- 
lőföldjét a pogány rabigából fölszabadítsák ; Kis-Azsia és Syria 
partvidékein létesítendő államokban a legtermészetesebb és leg- 
biztosabb védbástyákat emeljék Európa oltalmára. 

A középkor egyik legnagyobb szelleme : //. Sylvester pápa 
(999 — 1003.) míg egyrészről a szent-szék nyugati politikájának 
irányát századokra kitűzte : az európai egyensúly fölött való őrkö- 
dést, a kisebb államok függetlenségének megvédését jelölve ki 
föladatául ; másfelől keletre is irányozta tekintetét, és első han- 
goztatta Jeruzsálem fölszabadításának varázs-igéit. ^) 



') Epistola 219. Ex persona Hierosolymae devastatae ad universalem 
Eccleaiam. — Olleris. Oeuvres de Gerbert. (Paris, 1867.) 149. lap. 

FRAKNÓI V. : XI. INCZE ÉS MAGYARORSZÁG FÖLSZABADÍTÁSA. 1 



á fiííVE!zETÍ:S. 

Mindkét irányban eszméit lelkesedéssel karolta föl és fej- 
lesztette tovább Vll. Gergely (1073—1085.). Uralkodásának első 
tényeihez tartozott az, hogy a mohammedán seldschukkok által 
szorongatott görög birodalom megmentésére keresztes hadjáratot 
hirdetett. Lelkét — miut bizalmas levélben írja — egészen betölté 
a hő vágy, hogy személyesen a keresztény seregek élére állva, 
szembeszálljon a hitetlenekkel.*) És bár, mint később is gyakorta, 
a kereszténység .körében támadott egyenetlenségek meghiúsítot- 
ták nemes tervét, az általa elvetett mag, utódai munkásságának 
hatása alatt, (^ús termést hozott. 

A , szent-földre vezetett keresztes-hadjáratok, melyek egy- 
aránt a vallásos lelkesedés sugallatai és az önvédelem tényei vol- 
tak, a kitűzött, czélt el nem érték; de áldásos eredményeik soro- 
zatában kiváló helyet foglal el az : hogy a mohammedán népek 
előnyomulását föltartóztatták, és támadásaiktól, két századon 
keresztül, Európát megóvták. 

A görög birodalom enyészete a belső felbomlás előrehala- 
dott folyamatában, nem volt ugyan többé elhárítható ; mindazál- 
tal Magyarország időt nyert arra, hogy az Anjouk alatt, szilárd 
alapokra fektetve állami létét, a kereszténység oltalmazója dicső 
hivatásának betöltésére erőt szerezzen. 

A mint a XIII. század végén, a keresztes-hadjáratok utolsó 
vívmánya is elveszett, és Európa népei kimerülve a kétszázados 
erőfeszítésben, lemondottak az eszményről, mely őseiket lelkesíté : 
nem szűnnek meg állhatatosan ragaszkodni ahoz a pápák, kiket 
a kötelesség érzete és az Istenben helyezett bizalom megóvott a 
csüggedéstől. 

V, Kelemen (1305 — 1314.) pápa és utódai politikájának 
hátterében mindig ott lebegett az a gondolat, hogy a leghatalma- 
sabb fejedelmek közreműködésével, újabb keleti expeditió lehető- 
ségét biztosítsák. Annyira uralkodott az leikök fölött, hogy még az 
engedékenység azon tényeiben is, melyek az egyház történelmé- 
nek gyászlapjaira vannak följegyezve, (például : a pápaság szék- 
helyének Avignonba áthelyezése, a templáriusok rendjének eltör- 

1074. márczius 1-én a keresztény uralkodókhoz intézett fölszó- 
lítása és Mathild grófnéhoz irt levele. — Jaffe. Papstregesten No. .S584, 3587. 



líEVEZETES. 3 

lése) jelentékeny tényező és így enyhítő körülmény gyanánt 
tűnik föl. 1) * 

A XIV. század első tizedeiben, a seldschukkok birodalmá- 
nak romjain, az ozmánok még harcziasabb és erőteljesebb törzse 
alapította meg uralmát, melyet folytonosan terjesztve, mind szű- 
kebb határok közé szorította a görög, birodalmat. Ekkor az avig- 
noni pápai udvar, XXII, János (1316 — 1334.) és utódainak ural- 
kodása alatt, ismételve volt színhelye a fejedelrnek és küldötteik 
tanácskozásainak, melyeknek tárgyát egy újabb keresztes hadjá- 
rat szervezése képezte. Maga Valois Fülöp franczia király is meg- 
jelent ott, és fogadást tett, hogy a szent vállalat élére áll. A pápák 
e czélra az egész keresztény világ egyházi javadalmait megadóz- 
tatták, és saját kincstárukból is tetemes összegekkel járultak a ké- 
születek költségeihez. 

VI. Kelementől (1342 — 1352.) kezdve a római levéltárak 
nagy részben megőrizték a szent-szék kincstárnokainak száma- 
dási könyveit, melyek tanúságot tesznek a pápák bőkezű áldozat- 
készségéről és egyúttal azon buzgó gondosságról is, melylyel a 
nagy czél szempontjából figyelemreméltó minden tényezőt elles- 
tek és felkaroltak. A világ bármely részében fordult elő oly moz- 
zanat, mely az ozmán hatalom elleni küzdelemben értékesíthető- 
nek látszott, vagy tűnt föl oly egyén, kitől a kereszténység meg- 
oltalmazására szolgálatokat lehetett várni: a pápai kincstár 
mindig készen állott, hogy a szükséges anyagi eszközöket 
nyújtsa. ^) 

E mellett a pápai diplomatia folytonosan tevékeny volt, 
hogy a keleti egyház-szakadás megszüntetésével és az egymás közt 
harczban álló nyugati fejedelmek kibékítésével, a görög birodalom 
megmentése lehetővé váljék. Es míg Bizancz haláltusáját a 
keresztény világ tétlenül szemlélte, V. Miklós pápa (1447 — 1455.) 



V. ö. Drumann. Geschichte Bonifaz VIII: I. 231. — Wenck. Cle- 
mens V. und Heinrioh VII. (Halle, 1882.) 51. 

*) Az »Iiitroitus et exitus Camere Apostolice* czímű számadási köny- 
vekből a XIV. és XV. századból mintegy ötszáz kötet mg^radt fönn, részint a 
-pápai vatikáni levéltárban, részint a római királyi állami levéltárban. !E!zen 
köteteknek a török hadjáratokra vonatkozó részeit a »Monumenta Vaticana 
Hungáriáé « egyik következő kötetében szándékozunk közzétenni. 

1* 

a ragusai érsek parancsnoksága alá helyezett hajóhadat küldött 
a Bosporusba. 

Konstantinápoly eleste után (1453.) visszafoglalását tűzték 
ki a pápák életczéM. ///. CalUxtus (1455 — 1458.) lelkesen támo- 
gatta Magyarország hőslelkű kormányzóját Hunyadi Jánost, 
kinek végső nagy győzelmét, mely Belgrádot mentette meg, a pápa 
küldötte, Capistránói János és keresztesei segítették kivívni. Utódja 
//. Piu8 (1458 — 1464.) Mantuába tanácskozmányra hívta meg 
Európa fejedelmeit. Es miután közreműködésöket sem ékesszó- 
lása hatalmával, sem levelei megható tartalmával megnyernie 
nem sikerült ; arra határozta el magát, hogy egyedül indítja meg 
a vállalatot, és személyesen áll élére. » Bizonyára — így szól egyik 
iratában — az aggastyán erőtlenségével, az egyház fejének hiva- 
tásával a hadviselés nem áll összhangzásban. De mikor a hitet 
végveszély fenyegeti, semmiféle tekintet nem tarthat minket visz- 
sza. Ott fogunk tehát a csata hevében állani a hajó födélzetén, 
vagy egy halom ormán, a seregek Urának áldását esdve le Krisz- 
tus harczosaira .... A keresztények látva, hogy Krisztus hely- 
tartója, bíboros tanácsa által kisérve, a vallás és az emberiség 
védelmére indul, nem fognak késni, hogy hozzá csatlakozzanak. « *) 

Es nem üres szólamokat hangoztatott. Anconába ment, hol 
a pápai hajóhad fölszerelését lázas buzgalommal siettette. De 
mikor az már-már készen állott az indulásra, a halál elra- 
gadta őt. Végső óráiban akként rendelkezett, hogy a kincstárában 
találtató pénzösszeget a bibornokok Hunyadi Mátyás magyar 
királynak küldjék,^) ki hősi elszántsággal és fényes sikerrel küz- 
dött a törökök ellen, és csak imént az általok már meghódított 
Bosnyákországot ragadta ki kezeikből. 

Ezóta a pápák akként igyekeztek a török hódítás útját 
állani, hogy Magyarországot részesítették pénzsegítségben és dip- 
lomatiai támogatásban. Maga IV, Sixtus pápa (1471—1481.) 
kétszázezer aranyat küldött Mátyás királynak. És mivel ezt a 
III. Frigyes császárral való ellenségeskedése vonta el a törökök 



*) 1463. október 25-ikén a velenczei dogéhoz irt levele. Michaud 
IX. 24. 

«) Campanus. Vita Pii. II. Muratori. III. 2. 90. 

elleni háború folytatásától, VII L /nc^e pápa (1484—1492.) köve- 
tei és levelei által odahatott, hogy amaz akadályt elháíítsa ; és 
nagy tevékenységet fejtett ki, hogy a keresztény hatalmak a 
török császár családjában támadott meghasonlás és II. Bajazet 
szultán testvérének Dsem berezegnek Rhodosz szigetére mene- 
külése által nyújtott kedvező alkalmat kizsákmányolják. Igyeke- 
zetéit folytatta VI. Sándor pápa is (1492 — 1503.), kinek sikerült 
Franczia- és Spanyolországgal, Velenczével és a rhodoszi lovag- 
renddel szövetséget hozni létre, oly czélból, hogy hajóhadat indít- 
sanak a török birodalom partvidékei ellen, míg egyidejűleg Ma- 
gyarország hadereje is kelet felé nyomulna. Felhívására, Miksa 
császár fogadást tett, hogy a hitetlenek elleni háborúbán részt 
vesz. De ezen nagy terv szintén hajótörést szenvedett az Olaszor- 
szág fölötti uralomért versengő hatalmak külön érdekein. 

X. Leó (1513—1521.) uralkodása kezdetén keresztes-had- 
járat hirdetésével, a magyar nép vallásos lelkesedésének föléb- 
resztésével tett kisérletet ; de ez paraszt-lázadásra vezetve, gyá- 
szosan hiúsult meg. Majd az európai uralkodókkal folytatott évek 
során át tárgyalásokat, nagy hadi vállalat indítása végett, mely- 
nek terve a legkisebb részletekig meg volt állapítva. Miksa csá- 
szárnak, a magyar és lengyel királyokkal Thracián át kellett 
volna támadni ; míg a franczia, svájczi és olasz hadak Brindisi- 
ben szállanak hajóra, hogy a görögországi partokon kössenek ki ; 
a spanyol, portugalliai és angol csapatok a carthagenai kikötő- 
ből indulnak a Hellespontba ; a pápa pedig személyesen vezetné 
hajóhadát Anconából Bizancz kapui alá. 

F/. Adorján (1522—1523.) néhány hónapra terjedő ural- 
kodását úgy szólván egészen betölti azon munkásság, melylyel 
Magyarország megsegítésére az egyházi állam jövedelmeiből pénzt 
szerezni, és az európai hatalmak közreműködését biztosítani igye- 
kezett. 

A »Monumenta Vaticana Hungáriáé* egy egész kötetét 
töltik be a VIL Kelemen pápa által Magyarországba küldött 
követek jelentései (1524 — 1526.), melyek az ő apostoli szellemű 
buzgalma és álc^ozatkészsége megható emlékei ; bár erőfeszítései- 
vel nem sikerült elhárítani a csapást, mely az országot a Mohács 

mezejéu szenvedett vereséggel érte, hol a király, a nemzet főpapi 
jaival és főuraival, sírját találta (1526, augusztus 29.) 

A következő évtizedekben VIL Kelemen és utódai, a ma- 
gyarországi trón birtokáért folytatott versengés, valamint az V. 
Károly császár és I. Ferencz franczia király között dúló háborúk 
megszüntetésében ismerték föl Magyarország megmentésének elő- 
feltételét. Es míg törekvésök erre irányult, áldozatkészségök for- 
rása sem apadt ki. Tetemes összegek küldettek időnkint Rómá- 
ból Magyarországba. És 1542-ben Vitelli Sándor vezetése alatt 
3000 fegyveresből álló pápai sereg jelent meg a magyarországi 
harcztéren. 

Mikor utóbb a törökök a Velencze által birt Cyprust, a 
középtenger egyik legjelentékenyebb szigetét, támadták meg, V. 
Pius (1566 — 1572.) a spanyol királylyal és a velenczei köztársa- 
sággal szövetséget kötött, közös tengeri hadjárat indítására (1571.). 
E szent pápa vállalkozásának kiválóan kedvezett a Gondviselés 
kegye. A. három hatalom egyesűit hajóhada a lepantói öbölben 
világtörténelmi fontosságú diadalt vívott ki, mely ismét föléleszté 
a keresztény népek lankadó bizalmát. 

Egy negyed-századdal utóbb Magyarországon megújulván 
a török háború, VIIL Kelemen pápa, (1592 — 1605.) saját unoka- 
öcscse Aldobrandini János vezérlete alatt, kétezer lovas- és nyolcz- 
ezer gyalogból álló sereget bocsátott oda, melynek a hadjárat 
sikereiben, különösen Esztergom és Visegrád visszavételében nagy 
része volt, a miért az esztergomi táborban egybegyűlt rendek 
meleg hangon irt feliratban fejezték ki a nemzet háláját. *) Az 
összeget, melyet a pápa ezen háború czéljaira áldozott, másfél- 
millió tallén*a teszik a történetírók. *) 

A XVn. század első felében a harminczéves vallási háboioi 
kötötte le Európa figyelmét ; míg a török szultánokat, részint a 
perzsák ellen viselt háborúk, részint belső mozgalmak, visszatar- 
tották birodalmuk határainak nyugat felé tovább terjesztésétől. 

De a mint a törökök, az erdélyi zavarokat kizsákmányolva, 

Az 1596-ik évi feliratot közli Katoua História Critica Begni Hun- 
gáriáé. XXVII. 255. 

") Ranke. Die römischen Pápste im XVI. und XVII. Jahrhunderte. 
II. 307. 

jelentésében — melyek itt a Rajna tájain állanak egymással 
szemközt, Konstantinápolyig nyomulhatnánk « ! ^) 

A mikor ezen sorokat irta, Rómában már kijelölték részére 
az új működési tért, Európa éjszak-keleti részén, hol a keresz- 
ténység és az izlam harczai folytak. Mint rendkívüli nuntius^ Len- 
gyelországba rendeltetett. Az utasítás, melyet kapott, elismeri, 
hogy nehéz és kényes föladat várakozik rá ; de azt jelentékenyen 
könnyíti a szent-szék politikájának egyszerű és világos czélja, 
mely nem egyéb, mint a kath. vallást oltalmazni, a török hatalom 
terjedését akadályozni. ^) 

Buonvisi 1673. február elején kezdette meg működését 
Varsóban. A mint itt a politikai viszonyokkal megismerkedett, és 
előtte a fejetlenség, zavar, romlottság gyászos képe föltárult: 
mély elkeseredés töltötte el lelkét. Belátja, hogy Lengyelországot 
saját alkotmánya fenyegeti romlással, és megmentésének egyetlen 
módja: a korona hatalmának visszaállítása. E nélkül — úgy 
mond — az országot a török hódítja meg, vagy »a szomszéd 
hatalmak osztják föl magok között. « ^) 

Elég jókor érkezett, hogy a polgárháború kitörésének meg- 
gátlásában közreműködjék. Ugyanis XIV. Lajost, a váratlan 
ellenállás, melylyel Hollandia meghódítására indított hadjáratá- 
ban találkozott, Lengyelország irányában tartózkodó magatar- 
tásra utalta. Az összeesküvés fejei, a franczia trónjelöltet és a 
pénzsegélyt hiába várták ; miért is a pápai követ által fölajánlott 
közbenjárást tárt karokkal fogadták. 

A nuntius, a pártok fölött állva, buzgón és sikeresen fára- 
dozott a kiegyenlítés létrehozásán. De míg a király állásának 
megszilárdítása képezte czélját ; ismerve az ö szerencsétlen tu- 
lajdonságait, elnézönek kellett lennie ellenségei irányában ; sőt 
Sobieski a tisztelet és rokonszenv érzelmeit kelté föl benne; 
»nagy ember«-nek nevezi őt jelentéseiben.^) Viszont Sobieski min- 



') Buonvisi 1672. október 26-iki jelentése. 

8) Az államtitkárnak 1672. október 29. és november 2-ikán kelt jegy- 
zékei tartalmazták az utasításokat. 

9) Az 1673. május 1 7 -iki jelentésben. 

*) így például, 1673. február 18-iki jelentésében. 

dig hálásan emlékezett vissza Buonvisi jó szolgálataira, melyek- 
nek kibékülését uralkodójával köszönheté. ^) 

Buonvisi meg tudta győzni a királyt arról, hogy az ország 
és a trón érdeke a török háború folytatását követeli ; a rendek 
körében is élesztette a harczias szellemet. Az ö közbenjárása 
mellett tárgyalások indíttattak meg a T^écsi udvarral, a török 
ellen szövetség létesítése végett. Es mikor Eómából a pápa által 
fölajánlott segélypénz (százezer forint) megjött, a háború megin- 
dítása elhatároztatott. ^) 

A király személyesen készült átvenni a sereg vezérletét. De 
súlyos betegségbe esett, mely azon napon, a mikor Sobieski Mold- 
vában, Choczym mellett fényes diadalt aratott, (november 10.) 
véget vetett életének. ^) 

A váratlanul megüresedett lengyel trón betöltése egész Eu- 
rópára kiterjedő mozgalom okozója lett. A császári udvar. Károly 
lotharingiai berezeg érdekében készült befolyását érvényesíteni, 
támaszkodva az özvegy királynéra, *) ki a lovagias herczeget haj- 
landó volt férjül elfogadni. Ellenben XIV. Lajos el volt hatá- 
rozva, hogy befolyásával és pénzével a lengyel trónra olyan ural- 
kodót segít, kinek támogatására a Habsburg-ház elleni actiójában 
számíthat. Az orosz, svéd, brandenburgi uralkodóházak köréből a 
trón-igényelők hosszú sorozata jelentkezett. És ebez csatlakozott 
Sobieski, ki eleinte visszautasítá ugyan barátai felszólításait, de 
később nagyravágyó neje ^) unszolásainak engedett. 

A hatalmi törekvések és személyes érdekek küzdelmei köze- 
pett, a szent-szék épp oly önzetlen, mint eszélyes politikát köve- 
tett. Utógondolat nélkül, arra szorítkozott óhajtása : hogy katho- 
likus fejedelem foglalja el a trónt ; minélfogva követét utasította, 
hogy a katholikus jelöltek irányában »az atyai semlegesség* (pa- 
terna indifferenza) álláspontjára helyezkedjék. 

Míg tehát a császár és XIV. Lajos követei kufár alkudo- 



') Buonvisi 1674. augusztus 8-iki jelentésében említi. 
^) Buonvisi 1673. márczius 13., 22., május 31., július 19. és augusztus 
9-ki jelentései. 

3) Buonvisi 1673. október 8, november 6. és 15-iki jelentései. 
*) Eleonóra királyné Leopold nővére volt. 
^) D'Arquien franczia marquis leánya volt. 

Újra támadólag léptek föl, és Nagyvárad elestének (.1660.) híre 
Rómába eljutott, VIL Sándor pápa (1655 — 1657.) azonnal ismét 
napirendre hozta a török ellen létesítendő szövetség eszméjét- 
Felhívására XIV. Lajos is, — bár a portával barátságos viszonyt 
tartott fönn, — küldött Rómába követet, ki hivatva volt a hadi 
vállalatra vonatkozó tárgyalásokban résztvenni. Ezek 1661. nya- 
rán megindultak és egy egész éven át folytak, míg azon összeüt- 
közés következtében, mely a pápai hadak és a franczia követség 
személyzete között történt, felbomlottak. ^) Mindazáltal az 1664-ik 
évi magyarországi hadjáratban I. Leopold pápai pénzsegélyben 
részesült, és egy franczia hadtest is közreműködött a szentgott- 
hárdi diadal kiküzdésében. Ezt csakhamar követte a Leopold által 
kedvezőtlen feltételekkel húsz évre megkötött békeség, meghiú- 
sítva a reményeket, melyeket a kivívott siker az egész keresztény 
világban keltette 

A következő évtizedben Lengyelország vette igénybe X, 
Kelemen pápa (1670—1676.) gondoskodását. A szultán a lengyel 
fenhatóság ellen föllázadt kozákokat vette pártfogása alá, és 
1672. tavaszán nagy sereg élén Podoliába nyomult, melynek 
fővárosát Kamieniczet hatalmába ejtette, mire Koribut Mihály 
lengyel király szégyenteljes békét kötött; Podoliát a törökök- 
nek, Ukraniát a kozákoknak engedte át, és évi adófizetés kötele- 
zettségét vállalta magára. ^) 

Ezen események a lengyel rendek körében gyűlöletessé tet- 
ték az uralkodót, ki ilyen súlyos csapást és megaláztatást hozott 
az országra. A legkiválóbb főurak összeesküvést szőttek megbuk- 
tatására, és XIV. Lajost fölkérték, hogy családjának egyik tagját 
küldje Lengyelországba, a trón elfoglalására. Elükön Sobieski 
János, a lengyel hadsereg főparancsnoka állott, ki a kozákok ellen 
kivívott győzelmeivel dicsőséget és népszerűséget küzdött ki. ^) 

Rómában a Lengyelországból érkező gyászhirek megren- 
dítő hatást gyakoroltak. A teendők megfontolásánál azon kérdést 



*) Ezen tárgyalások folyamára vonatkozó emlékiratot közöl Michaud 
IX. 281—295. 

2) Hammer. Geschichte des osmanischen Reiches (1840-diki pesti 
kiadás). IH. 663. 

^) Khiczycki. Acta Joannis Sobieski. (Cracoviae, 1881.) I. 131. 

állították előtérbe, kogy a török veszélylyel szemben mit követel 
a kereszténység java ? Mindenekfölött szükségesnek látszott ki- 
vinni azt, hogy a lengyel országgyűlés a békekötést meg ne erő- 
sítse ; mert előrelátták, hogy a törökök, mihelyt Lengyelország 
felől biztosságban érzik magokat, egész hatalmukat Magyaror- 
szág ellen fogják zúdítani. Ha tehát nem sikerűi a királyt a ren- 
dekkel kiengesztelni, és a törökök ellen a háború folytatására 
birni, a szentszék azt óhajtotta, hogy a trónról önkényt mondjon 
le, és helyét XIV. Lajos jelöltje foglalja el, a mely esetben Fran* 
cziaország kötelezettséget vállalna, hogy Lengyelországnak a 
török ellen segítséget nyújt. ^) 

V 

II. 

A szent-szék ezen intentióinak keresztülvitele, mi épp annyi 
tapintatot, mint határozottságot igényelt, azon diplomatára bíza- 
tott, ki hivatva volt ettől fogva a kereszténység és különösen 
Magyarország sorsára, másfél évtizeden keresztül, irányadó befo- 
lyást gyakorolni. Ez Buonvisi Ferencz, kölni nuntius. 

Régi, nemes családból származott, mely nemzedékrendjét 
III. Ottó császár egyik tanácsosáig vitte föl. Ez, a hagyomány 
«zerint, az ezeredik esztendő táján, Lucca városában telepedett 
meg. Utódai csakhamar a patríciusok között előkelő állásra tet- 
tek szert. Á család tagjai közöl többen az egyház szolgálatában is 
kitüntették magokat. János szent-ferenczrendi atyát, ki a XV. 
század elején élt, szerzete a boldogok cultusában részesíti. Bonviso, 
a XVI- század végén, a Magyarországba küldött pápai csapatok- 
nál mint főhadíbiztos működött, később barii érsek és bibornok 
lett. Jeromos a XVII. század első felében, szülővárosának érseke, 
szintén elnyerte a bíbort. 2) 

Ezen példák vonzó-ereje vezérelhette Buonvisi Ferenczei — 
ki 162G.. május 11-ikén Luccában született — a papi pályára, 
melyen szerencsés előjelek között indult meg. Alighogy tanulmá- 



^) A szent-szék álláspontja ki van fejtve az alább idézendő követi 
utasításokban. 

2) Supplementum noviim Purpurae Doctae. (Augsburg, 1729.) 476. 
és 489. 

nyait befejezte, VII. Sáador pápa szolgálattevő kamarásai sorába 
vette föl, majd más udvari hivatalokra alkalmazta. 1662-ben, 
mikor XIV. Lajos római követének szolgaszemélyzete és a pápai 
rendőrség között keletkezett véres összeütközés komoly bonyodal- 
makat vont maga után, és VII. Sándor saját unokaöcscsét, Ohigi 
bibornokot mint rendkivűli követét küldötte Francziaországba, a 
kiséret tagjai között találjuk Buonvisit. 

Látköre szélesbítésére és tehetségei kifejlesztésére, a leg*- 
jobb iskola nyilt meg előtte. A magában véve csekély jelentőségű 
esemény hátterében az egyház és állam igényeinek heves küzdelme 
lappangott. Es a versaillesi udvar akkor a világtörténelemnek 
mintegy központja vala. Oda futottak össze a politikai mozgal- 
mak szálai; onnan áradtak szét a műveltség és izlés sugarai. 
Annak, ki később az európai események egyik tényezője lesz, 
megbecsülhetetlen előnyöket nyújtott, hogy fiatal korában a leg- 
jelentékenyebb mozgató erők működését közvetlenül szemlélhette. 

Chigi bibornok szerencsésen járt el küldetésében. Lefegy- 
verezte a király haragját, kiegyezést hozott létre, kitüntetésekkel 
halmozva el, távozott Francziaországból. De míg e szerint Buon- 
visi, a diplomatiai téren első mesterétől, a transactiók művészeté- 
nek titkaiba beavattatott; vallásos érzelmeinek is táplálékot nyúj- 
tott példája. Ohigi bibornok, az általa elért eredményeket az ég 
áldásának tulajdonítva, a lorettói kegyhelyre sietett, hogy a bol- 
dogságos Szűz házának ékítésére ' ajánlja föl a XIV. Lajostól 
kapott nagyértékű gyémántos keresztet. ^) 

Buonvisi Rómába visszaérkezvén, az egyházi állam kor- 
mányzatában nyert alkalmazást. Hét évet töltött különféle hiva- 
talokban. 2) A mint 1670. tavaszán X Kelemen pápa szent Péter 
székét elfoglalta, az új államtitkár. Altieri bibornok, fölismerve 
Buonvisiben a magasabb föladatok megoldására való hivatottsá- 
got, kölni nuntiussá és egyszersmind thessalonikai érsekké kine- 
veztetésének eszközlöje lett. 

Buonvisi életének negyvennegyedik esztendejét érte volt el. 



Eggs. Purpura Docta. (München, 1714.) VI. 492. 
2) Guarnacci. Vita et res gestae Bomanorum Pontificum et Cardina- 
lium. (Eomae, 1751.) I. 142. 

De az ő szerénysége a Gondviselés meglepő kedvezését látta föl- 
magasztaltatásában. Aggódva, önmaga iránti bizalmatlansággal 
eltelve, indult az űj világba, mely előtte megnyilt. *) 

A kölni nuntiatura, nielynek hatásköre rendszerint egyházi 
ügyek intézésére szorítkozott, ez időben politikai fontosságot nyert 
az által, hogy a Rajna vidéke a XIV. Lajos világuralmi ambi- 
tiója által fölidézett harczok egyik színhelye vala. Csak hét hónap- 
pal azelőtt, hogy Buonvisi (1670. október első napjaiban) Kölnbe 
jött, hajtotta végre XIV- Lajos Lotharingia elfoglalásának erő- 
szakos tényét, azon hiú ürügy alatt, hogy a berezeg nagyobb 
sereget tart, mint a szerződések megállapítják és fenyegető maga- 
tartást tanúsít. A berezeg, miután sikertelenül fordult a császár- 
hoz és a német birodalomhoz, a kölni nuntius útján, a szent-szék 
közbenjárását kérte ki. 2) Majd 1672. elején a franczia király 
részéről intéztetik hozzá egy még fontosabb megkeresés. XIV. 
Lajos, miután Anglia, Hollandia és Svédország hármas szövetsé- 
gét, az angol és svéd uralkodók megnyerésével, fölbontania sike- 
rült, hogy az elszigetelt Hollandiára halálos csapást mérhessen, 
Spany()lországgal is egyességre kivánt lépni. Követe Buonvisi- 
hez fordult, hogy általa a spanyol udvarral érintkezésbe lép- 
hessen. ^) 

De mikor Rómából a mediatio megkísérlésére a fölhatal- 
mazás megjött, már megszólalt volt a harczi riadó. *) A franczíák 
elárasztották Hollandiát, melynek maroknyi népe az önfeláldozó 
hazaszeretet bámulatot keltő erőfeszítésével, a túlnyomó erőt föl 
tudta tartóztatni. Buonvisi a háború befejezését türelmetlenül 
várta, hogy közbenjárói tisztében eljárhasson. ^) Ismételve fölme- 
rült lelkében ez alatt az a fájdalmas gondolat, hogy a keresztény 
népek, melyek testvér-harczban emésztik föl erejöket, egyesülve, 
az ozmán hatalmát megtörhetnék, a rabságában sinlődő orszá- 
gokat fölszabadíthatnák. »Osak azon hadakkal is, — irja egyik 



1) Ez, például, kifejezést nyer 1670.. deczember 14-ikén íCölnböl 
Altieri bibornokhoz irt jelentésében. 

*) Buonvisi 1670. deczember 2 1-iki jelentése. 
3) Buonvisi 1672. január 17-iki jelentése. 
*) Buonvisi 1672. ápril 24-iki jelentése. 
•') Buonvisi 1672. július 3 -iki jelentése. 

zások vásárterévé alacsonyították a király-választó országgyű- 
lést ; ') Buonvisi pillanatra sem lett hűtelenné azon magas czél 
és eszményi hivatás iránt, melyet képviselt. Minden alkamat 
felhasznál, hogy a lengyel rendeket egyetértésre, a hazasze- 
retet és a vallásos buzgóság sugallatainak követésére buzdítsa. 
Es mindazokat, kik a megválasztandó király személyére nézve 
tanácsért fordultak hozzá, csak arra kérte, hogy olyan uralkodót 
válaszszanak, ki a kath. egyház híve és az országot a török ellen 
megvédeni képes. 

Ezen utóbbi figyelmeztetésének kettős súlyt kölcsönzött a 
Rómából érkezett újabb segélyösszeg, melyhez a pápa százhetven- 
ezer és Odescalchi bibornok húszezer forinttal járult. ^) 

A nuntius az ő eljárásával a szent-szék magasztaló elisme- 
rését érdemelte ki ; ^) mindazáltal az érdeklett felek gyanúsítá- 
sait és neheztelését nem tudta magától elhárítani. A francziák 
azt híresztelték felöle, hogy az osztrák ház ügyében olyan buz- 
galmat fejt ki, mintha a császár minisztere volna ; *) a bécsi ud- 
varnál pedig az osztrák ház ellenségének tartották. ^) 

A választás kimenetele soká kétes volt. Az országgyűlésen 
izgalmas jelenetek fordultak elö. A polgárháború kitörésétől 
lehetett félni. Végre a pártok között kiegyezés jött létre. Május 
21-ikén Sobieski, III. Jáno$ névvel, egyhangúlag Lengyelország 
királyává kiáltatott ki. 

A pápai követ örömmel üdvözölte a választást, és remény- 
teljesen nézett Sobieski uralkodása elé, kitől a törökök fölött 
krküzdendő győzedelmek fényes sorát várta. ^) 

A franczia király utasításait és követének jelentéseit kiadta Walt- 
zewski : Acta quae in Archivo Ministerii rerum exteraíum Grallici, ad Joan- 
nis III. regnum illustrandum spectant. (Cracoviae. 1879.) I. 2—35. 

*) Buonvisi 1674. január 31., márczius 28., ápril 4., május 2. és 16. 
jelentései. 

8) A pápai államtitkár 1674. ápril 14-ikén Buonvisinek így ir : »Co- 
"piose lodi 8i conferiscono álla sua prudente condotta nella indifferenza che 
professa, preservandosi da qualunque impegno, per insistere con efficacia 
nella sola elezione di un Principe cattolico e capace di faré il servizio di 
Dio e dellanazione.« 

- *) Varsóból XIV. Lajosnak küldött emlékirat. Walisz^wski. I. 59. 

^) Albrizzi bécsi nuntius 1674. július 3. és 10-iki jelentései, 

•) Buonvisi 1674. május 22-iki jelentése. 

Megelégedésében és reményében osztoztak a római udvar- 
nál. A pápa sietett az új királynak szerencsekivánatait kifejezni ; 
a hadvezéri kalap megküldésével tüntette ki őt, és a török elleni 
háború czéljaira, az egyházi jövedelmek tizedét bocsátotta rendel- 
kezésére. ^) ' 

Lengyelország a szent-szék szemeiben mindenkor nagy fon- 
tossággal birt. A köriiyező államok: Orosz- és Svédország, a 
török birodalom és Brandenburg hatalmi vágyainak a mint czélja 
volt és később áldozata lett, úgy korlátjává és fékezőjévé, ezzel 
pedig az európai egyensúly megóvásának tényezőjévé válhatott. 
E mellett a katholicismusnak valóságos határfalát képezte: a 
protestantismus, a keleti szakadás és az izlam irányában. így 
tehát a kereszténységnek a török járomtól fölszabadításában és a 
hitegység helyreállításában — a pápaság soha föl nem adott esz- 
ményei valósításában — nélkülözhetetlen szövetséges vala. 

Ezen tekintetben egy franczia herczegtől vagy Lotharingiai 
Károlytól a lengyel trónon nagy szolgálatokat várhatott a szent- 
szék; de másfelől mindegyik a franczia és osztrák dynastiák 
ellenségeskedéseinek új táplálékot nyújthatott, és Lengyelország 
hatalmát a két dynastia egyikének rendelkezésére bocsátva, az 
európai egyensúlyt veszélyeztette volna. 

Sobieski, anélkül hogy ilyen veszélyekkel fenyegetne, mind- 
azon előnyöket Ígérte, melyeket vetélytársai helyeztek kilátásba. 
A köznapi czélok színvonalán magasan felülemelkedő szelleme 
nagy eszmék felkarolására fogékony volt. Kiváló politikai és had- 
vezéri képességei a dicsőséges uralkodás biztosítékát képezhették. 
Gondviselésszerűen kijelölve látszott lenni a kereszténység fel- 
szabadításának nagy művére. 

Sobieski csakugyan azonnal trónralépte után, biztosította 
a pápát, hogy élete és ereje a török hatalom megtörésére lesz 
szentelve. Es haladék nélkül megkezdette a háborút, melyet a 
következő évben is folytatott, több izben diadalt aratva a török 
seregek fölött. 



^) A pápai iratok Tlieinernél Monuments liiatoriques relatifs aux 
regnes d^Alexis Michalowitsch, Feodor III. et Pierre le Grand. (Eome, 
1859.) 90j 9Í.' 

Be ezen irányával és működésével elégületlen volt XIV. 
Lajos, ki őt az ausztriai ház ellen kivánta értékesíteni, és azzal 
kecsegtette, hogy vele szövetkezve, Poroszországtól visszaszerez- 
heti a lengyel korona egykori melléktartományait, és kiküzdheti a 
magyar koronát is. 

Ezen ajánlatok kisértéseit nemcsak a franczia király bőke- 
zűségének varázsereje, ^) hanem még inkább a Lotharingiai Ká- 
roly mellőzése által megsértett és Sobieskiben a franczia politika 
eszközét látó bécsi udvar magatartása súlyosbította ; mert e>.zel 
szemben a lengyel király Francziaország pártfogásában kénysze- 
rült oltalmat keresni. 

Ezért Sobieskit csak úgy lehetett dicső hivatásához állan- 
dón csatolni, ha kiragadtatik a franczia politika bűvköréből, mely- 
ben apró érdekek szálai hálózták körül hatalmas szellemét és 
kötötték le erős karját. Ezen emancipációnak pedig az volt elő- 
föltétele, hogy a lengyel király a császárral kibéküljön, és mind- 
kettő, a kölcsönös bizalmatlanságot leküzdve, közös érdekeik biz- 
tosítására egyesüljön. Ezen kivihetetlennek látszó feladat megol- 
dására a szent-szék volt hivatva és egyedül képesítve. 

A római curia Sobieski megválasztatása után, azonnal felis- 
merte a helyzetet, és megindította az azzal megegyező actiót. 
Ennek egyik, következményeiben a legjelentékenyebb mozzanata : 
Buonvisi a lengyelországi rendkivüli nuntius kinevezése rendes 
nuntiussá a császári udvarhoz ; míg ugyanakkor Ranucci püspök 
a lengyelországi rendes nuntius, Francziaországba helyeztetett át, 
és Martelli érsek személyében új nuntius küldetett Varsóba. 

Ezen három diplomatának teljes összhangzásban folyta- 
tott, kezdetben nagy nehézségekkel küzdő, de végre ritka sikerrel 
megáldott tevékenysége : a szent-szék politikai történetének egyik 
legérdekesebb és legtisztább fényben tündöklő lapját tölti be. 

Buonvisi 1675. október első felében foglalta el állását 
Bécsben. ^) Csak több hónappal később érkezhetett Varsóba az 



\) A franczia követ számadásaiból kitűnik, hogy 1674. folyamán 
Sobieskinek 366,000, lengyel uraknak és nemeseknek 210,150 frankot fize- 
tett ki. Waliszewski. I. 49. 

») Buonvisire — mint említettem — a bécsi udvarnál nagy mértékben 
nehezteltek a lengyel királyválasztásnál követett magatartásáért ; azzal 



1 6 BEVEZETÉS. 

Új nuutius. ^) Ekkor azután kezdetét vette a varsói és bécsi udva- 
rok közeledésének előkészítésére czélzó tevékenység. 

Mivel Sobieski a törökök elleni hadi munkálatok folyta- 
tását attól tette függővé, hogy az osztrák ház részéről segítség- 
ben részesüljön : a pápa utasította Buonyisit, hogy a császárnak 
ez irányban tegyen előterjesztést. Sobieski kérésének teljesítését 
úgy Lengyelország fenmaradása és a kath. vallás java, mint 
Leopold saját országainak biztonsága érdekében hathatósan 
ajánlotta. 

A császár azonban kijelentette, hogy bár élénk rokonszen- 
vet táplál a lengyel nemzet iránt, és szívesen segítené királyát ; 
a francziák és svédek fenyegető magatartása nem engedi hadereje 
megosztását, minélfogva csak akkor, ha XIV. Lajossal békét köt- 
het, lesz képes a lengyel királylyal karöltve a töröt ellen for- 
dulni. 2) 

Ezen visszautasítással egyidejűleg Francziaországból fényes 
ajánlatok érkeztek Sobieskihez. Ugyanis az 1676-ik év elején a 
török nagyvezér a harczias szellemű és dicsvágyó Kara-Musz- 
tafa értesítette XIV. Lajost, hogy azon esetre, ha kötelezi magát, 
hogy a porta beleegyezése nélkül a császárral nem köt békét, a 
szultán hadjáratot indít Magyarország ellen. A franczia király 
tanácsában az ajánlat elfogadását egyedül Pomponne, a külügy- 
miniszter ellenezte; ez is csak azon szempontból, hogy a török 
háború esetén, nagyobb előnyöket biztosíthat magának Franczia- 

gyanúsították, hogy megnyerve a franczia udvar által, titkon Sobieski érde- 
kében működött. Albrizzi bibornok, a bécsi nuntius, megczáfolta ezeíx felte- 
vést. És most, mikor hivatva volt bejelenteni Buonvisi küldetését Bécsbe és 
éhez a császár jóváhagyás4t kieszközölni, fönnen hirdette, hogy Buonvfei 
egyáltalán nem hive a franczia politikának. Az özvegy lengyel királyné is 
megnyugtatta erre nézve az udvart. Ekkor azután Leopold kijelentette, hogy 
Buonvisit szívesen fogadja udvaránál. (Albrizzi, 1674. június 3., 10., 1675. 
június 16., 23. és július 21-iki jelentései.) 

^) Az ö elfogadására nézve ugyanis nehézséget támasztott Sobieski, 
azért mivel a pápai udvar elmulasztotta előlegesen kérdést tenni nála, váj- 
jon a nuntius személye ellen nincs-e kifogása. (Baluze franczia ügynök je- 
lentése Varsóból. 1676. január 31. Waliszewski. I. 246.) 

*) Buonvisi 1676. május 24-ki jelentése. 

ország a császár részéről, ha neki segítséget nyújt. XIV. Lajos 
elfogadta az ajánlatot és portai követének meghagyta, hogy a ki- 
vánt Ígéretet élő szóval adja meg.^) Ugyanakkor Sobieskit fölszó- 
lította, hogy a császár ellen támadjon, a magyarországi elégület- 
leneket nyíltan vegye pártfogása alá, és az általok fölajánlott 
magyar koronát fia számára fogadja el. ^) 

Sobieski nem habozott. Lemondott a török háború gondo- 
latáról. A portával megkötötte a zurawnói békét, mely az elvesz- 
tett területeket továbbra is a törökök kezeiben hagyta. Eljárását, 
a pápához intézett levelében, azzal mentegeti, hogy a keresztény 
hatalmak által' magára hagyatva, háborút viselni képtelen volt. ^) 



Rousset. Louvois. II. 212. O. Klopp. Das Kriegs-Jahr. 1683. (Wien, 
1883.) 51. 

2) XIV. Lajosnak. 1676. ápril 14-én Lengyelországba küldött követe 
Bethune marquis részére adott utasításai. Waliszewski. I. 267. 

^) 1676. október 21-én Zurawnóból a pápához irt levele. Theiner- 
nél. 106. 

ELSŐ FEJEZET. 

XI. Incze pápává választása. — Pályája. — • Jellemzése. — Politikája. — 
Igyekezetei XIV. Lajos és Leopold császár között a béke helyreállítására. —• 
Buonvisi tevékenysége, magatartása a császári udvar és Magyarország irá- 
nyában. — Sobieski állása Leopold és XTV. Lajos irányában. — Tárgyalások 
a magyarországi elégületlenekkel. — A nimwegeni békekötés. 

1676—1678. 
I. 

Éppen azon időben, mikor az ozmán hatalom, két keresz- 
tény uralkodó támogatásával, súlyos csapást késztilt mérni a 
keresztény világra, első sorban Magyarországra; a Gondviselés a 
kereszténység védelmének intézésére új vezért állít, ki hivatva 
van arra, hogy a fenyegető veszélyt elhárítsa, és Magyarország- 
nak a másfélszázados török járom alól fölszabadításában egyik 
legjelentékenyebb tényező föladatát oldja meg. 

Ezen missiót XI. Incze pápának, ki 1676. szeptember 
21-ikén foglalta el szent Péter székét, már a családi hagyomá- 
nyok és saját előélete is kijelölni látszottak. 

Odescalchi Benedek vagyonos cómói bankárcsaládból szár- 
mazott, melynek előtte is már több tagja szolgált volt az egyház- 
nak. Odescalchi Gyula, a XVI. század második felében, V. Pius 
pápa udvaránál előkelő állást foglalt el, és azon kittintető megbí- 
zást nyerte tőle, hogy áldását a lepantói öbölben ütközetre ké- 
sztilő hajóhadnak megvigye. Ugyanakkor Odescalchi Bemérd 
a Jézus-társaság körében vallásos lelkesedésével tűnt ki ; XIII. 
Gergely pápa által Lengyelországba ktildetvén, Báthori István 
király bizalmát kiváló mértékben megnyerte, majd Erdélyben a 
kath. vallás terjesztése körül nngy tevékenységet fejtett ki. 

OdescalcM Benedeket ifjúkorában, hajlamai a katonai pá- 
lyára vezették. A törökök ellen vágyva harczolni, Lengyelországba 
ment, és több ütközetben vett részt. *) 

Huszonöt éves korában Rómába indult, azzal a szándékkal, 
hogy fegyverét a szent-széknek ajánlja föl. De az örök városban 
módosult elhatározása. Pappá lett, és az egyházi állam kormány- 
zatában különféle hivatalokat viselt. Erkölcsi feddhetlenségével 
és vallásos buzgalmával köztiszteletet küzdött ki magának. Az 
egyházi pálya lépcsőin gyorsan haladott fölfelé. Már 1645-ben 
elnyerte a bíbort. Ferrarába koimányzónak küldetvén, különösen 
gondoskodása tárgyát képezte a szűkölködők sorsának javítása. 
A » szegények atyja« dicső czimét érdemelte ki. 

Néhány év múlva Eómába visszatérvén, elvonulva a világ- 
tól, az áhítat gyakorlatainak és a tudományoknak élt. Egy- 
szersmind a bíbornoki coUegiumban, Lengyelország protectorá: 
nak állását foglalva el, alkalma nyílt azon országnak, mely felé 
iíjú kora lelkesedésével fordult vala, újabb szolgálatokat tehetni. 
•Érdeklődését ismételten az áldozatkészség tényeivel bizonyí- 
totta be. 2) 

Teljesen távol tartotta magát az európai hatalmak érdek- 
harczaitól, melyeknek a római curia is színhelyéül szolgált. Nem 
lépett sem a franczia, sem a spanyol párt szolgálatába. Az egy- 
ház java lebegett mindig szeme előtt. Ezért kárhoztatta XIV. 
Lajos eljárását, mely az egyház jogait sértette, és politikáját, 



*) XI. Incze pápa kimerítő életrajzát, sajnos, nem bírjuk. (Ifjű kora 
eseményeiről biztos adatok még nincsenek közrebocsátva. Több történetíró 
kétségbe vonja azt, hogy katona lett volna.) E. Michattd négy kötetes mun- 
kája : »Louis XIV. et Innocent XI. d'aprés les oorrespondences diploma- 
tiques inédites du Ministére des affaires étrangéres de France« (Paris, 1882.), 
a legterjedelmesebb könyv, mely ezen pápáról megjelent, az elfogult és 
ellenségesen irányzatos történetírás terméke. Kizárólag a franczia követek 
és ügynökök jelentéseiből meríti tudósításait. Tehát a^ elkeseredett ellensé- 
get teszi bíróvá ! 

') I&y például Buonvísi lengyelországi nuntius 1674. január 31 -iki 
jelentésében olvassuk, hogy a lengyel rendek küldöttsége jelent meg előtte, 
és köszönetét tolmácsolta azon 20,000 forint adományért , melyet Odes- 
calchí bibornok a török elleni háború költségeire küldött. 

mely a kereszténység békéjét megzavarta. Es, bár ellenségeihez 
nem csatlakozott, ^) magára vonta nelieztelését. 

Mikor IX. Kelemen pápa halála után (1669.), a bibornokok 

többsége, Odescalchi erényei és független jelleme előtt meghajolva, 

, őt óhajtotta a pápai trónra emelni, a franczia király a conclavé- 

ban lévő megbízottja által óvást emelt megválasztása ellen, minek 

következtében társai mellőzni kényszerűitek őt. ^) 

De csakhamar ritka elégtétel jutott neki osztályrészül. 
1672-ben, X. Kelemen hanyatló egészsége új pápa- választást 
helyezett közel kilátásba. Ekkor, XIV. Lajos megbízásából, 
D'Estrées bibornok fölkereste Odescalchit, és mentegetve az 
utolsó conclavéban történteket, biztosította a felől, hogy uralko- 
dója, ki erényeit jól ismeri, őszintén kivánja az ő folmagasztal- 
tatását. ") 

Csak négy esztendővel utóbb következett be a pápa halála 
(1676.). XIV. Lajos ekkor csakugyan megnyugvással fogadta Odes- 
calchi jelöltségét. Es követe a conclavéban kijelentette, hogy kül- 
dője »hőn óhajtja egy szentéletű pápának megválasztását, ki a 
fejedelmek és népek tiszteletét birja, a visszaéléseket kiirtsa, eré- 
nyeinek fényével az egész kereszténységet besugározza.* *) Már 
másnap teljesült ezen óhajtása. Odescalchi bibornok egyhangúlag 
megválasztatott. XI. Incze pápa trónraléptét, melyben egyik 
franczia bibornok is, ki azt legtovább ellenezte, »Isten kezének 
szembetűnő működését látta « ; ^) úgy társai, mint az örök-város 
lakói lelkes öröm-nyilatkozatokkal üdvözölték. Es a reményeket, 
melyeket az új pápa fölkeltett, uralkodásának már legelső tényei- 
vel igazolta. 

A szent-szék kincstára zavarteljes állapotban szállott rá. 
O szigorú takarékosságot honosított meg, melyet udvarában kez- 
dett alkalmazni. Altalános csodálatot keltett, hogy a százados 



A franczia király egyik római követe 1672-ben XIV. Lajoshoz 
intézett emlékiratában kiemeli Odescalcbiról : »I1 a toujours gardé une 
eiiti^re indifference a Pégard des Espagnols.* 

2) Michaud. I. 18. 

3) Ugyanott. 19. 
*) Michaud. I. 50. 
■') Michaud i. h. 

gyakorlat által jogosult intézménynyé fejlődött nepotismussal 
szakítva, egyetlen unokaöcscsót távol tartotta udvarától, s a szoká- 
sos kedvezéseket és kitüntetéseket megtagadta tőle. így följogo- 
sítva tarthatta magát arra, hogy mások érdekei irányában is 
kíméletlen lehessen. A fölösleges hivatalokat, sine-curákat eltö- 
rölte. Az elharapózott visszaéléseket kiirtotta. És már rövid idő 
múlva lehetővé tette, hogy, mint látni fogjuk, milliókat áldozhas- 
son a törökök elleni hadjáratokra. 

Miként jövedelmeinek, úgy gondoskodása és munkássága 
jsi»varészét a kereszténység fölszabadításának nagy művére fordí- 
totta. A keresztény hatalmak között dúló egyenetlenségeket meg- 
szüntetni, őket a törökök ellen egyesíteni: uralkodása egész 
idején át, igyekezeteinek állandó czélját képezi, mely felé követ- 
kezetes kitartással haladt, nem engedve magát eltéríttetni, a 
leküzdhetetlennek látszó nehézségek sokasága, a szenvedett csaló- 
dások keserűsége, a pillanatnyi érdekek kísértései által. 

Ezen czél jelölte ki állását, melyet Francziaország irányá- 
ban elfoglalt. Egy velenczei diplomata helyes megjegyzése szerint, 
XI. Incze »az európai egyensúly föntártásában, és a népek tisz- 
teletében ismerte föl a pápaság alapköveit.* ^) Ezeknek megszilár- 
dítása mellőzhetetlenül igényelte azt, hogy XIV. Lajos világ- 
uralmi czélzataival, jogtipró eljárásával szembeszálljon ; az egy- 
ház függetlensége, a szent-szék joghatósága ellen intézett táma- 
dásokat visszautasítsa; és a hatalmas királyt a kereszténység 
érdekeit veszélyeztető politikájától eltérítse. 

Apostoli buzgalommal fáradozott a kath. vallás terjeszté- 
sén, úgy a távol pogány népek körében, mint a schismatikus oro- 
szok- és a protestánsoknak az egyház kebelébe visszavezetése által. 
Tevékenységét a bölcs mérséklet szelleme lengi át. Az erőszakos 
üldözéstől, melylyel XIV. Lajos a hugenották kiirtását czélba 
vette, megtagadta helyeslését. *) II. Jakab angol királyt szünte- 
lenül óvta a törvényekbe ütköző intézkedésektől ; jól tudván, hogy 



^) Domenico Oontarini, Velencze bécsi követének 1685-ik évi zár- 
jelentése. Österreichische Geschichtsquellen. XXVIII. 259. 

*) Banké idéz Velencze, francziaországi követe, Venier, végjelentésé- 
böl egy erre vonatkozó nagyérdekű nyilatkozatot. Geschichte der Pápste. 
III. 167. 

azokkal trónját iagatja meg, a nélkül, hogy a kath. egyház 
részére a biztonság és virágzás foltételeit megszerezné. A pápa ezen 
magatartását, Macáulay, a nagynevű protestáns történetire ma- 
gasztalásokkal halmozza el. » Lelkét — úgy mond — kétségkivűl 
megörvendeztette volna az angol nép visszatérése a nyájhoz, mely- 
nek pásztora volt ; de sokkal bölcsebb férfiú volt, hogysem azt higye, 
hogy oly merész és nyakas népet, a királyi hatalom erőszakos és 
alkotmányellenes gyakorlata által lehessen a római egyházba 
visszatéríteni. Minden levél, mely a Vatikánból a Whitehallba 
küldetett, türelmet, mérsékletet s az angol nép előítéletei iránt kí- 
méletet ajánlott.* ^) 

Erényei, áhitata, önmegtagadása és jótékonysága, a pápai 
trón magaslatáról fényesen ragyogtak, és halála után a szentek 
varázs-körével övedzték emlékét. Egy franczia utazó, ki kevéssel 
elhunyta után jött Rómába, így ir felőle : »Itt mindenki szivesen 
beszél az elhunyt pápáról és magasztalja erényeit. A protestán- 
sok és zsidók dicsőítik ; bebizonyítva ezzel, hogy az egyszerű, csen- 
des életmód, igaz ájtatossággal párosulva, kierőszakolja az embe- 
rek elismerését. A tisztelet, melyly el iránta Rómában viseltetnek, 
oly magas fokra emelkedett, hogy többen imákkal fordulnak 
hozzá, sőt állítják, hogy sírjánál csodák történtek. « ^) 

Es ezen kegyelet idők múltával sem enyészett el. A XVIII. 
század folyamán naegindíttattak a tárgyalások XI. Incze pápának 
a szentek sorába iktatása végett. Róma újabbkori hittudósainak 
egyik legkiválóbbja, Lambertini Prosper, ki XIV. Benedek név- 
vel a pápai szék dísze vala, vette kezébe az ügyet, mely azon- 
ban csak addig a stádiumig jutott el, hogy XI. Incze a » tiszteletre 
méltó* »venerabilis« melléknévvel ruháztatott föl. 

így tehát XI. Incze pápa a szent élet, politikai bölcseség 
és bőkezű áldozatkészség előnyeit személyében egyesítvén, mind- 
azon kellékeket birta, melyek az ég áldásainak és a világi siker- 
nek föltételeit képezik. 

^ A szerencse azon kivételes kedvezésében is részesült, hogy a 
nagy föladatok megoldására nemcsak megtalálta az alkalmas 



Anglia Története II. Jakab trónraléptétől. 1.470. 

^) Jean Dumönt. Voyages en Francé et Italie. (1699.) I. 287. 

férfiakat, kik bizalmára érdemeseknek bizonyultak, de ezeket 
tizennégy évre terjedő uralkodásának egész lefolyása alatt meg- 
tarthatta fontos állásaikon ; így első miniszterét Cyho bibomok- 
államtitkárt és Buonvisi Ferenczet a bécsi nuntiust, kik lelkese- 
déssel, az odaadó hűség bensőségével szolgáltak eszméinek, és 
lankadatlan tevékenységében osztozva, dicsőségének is részeseivé 
lettek, 

II. 

A pápa legelső politikai ténye az volt, hogy Lipót császár- 
nál és XIV. Lajosnál a béke létesítésére kísérletet tett. ^) Meleg 
hangon irt leveleket hozzájok, a béke-ügy tárgyalására congressus 
tartását javasolta és közbenjárását ajánlotta. Ezt mindkét ural- 
kodó készséggel karolta föl. 2) Nimwegen hollandiai várost jelöl- 
ték ki a congressus színhelyéül, hová a pápa, 1676, végén, Bevi- 
laqaa Alajos alexandriai pátriárkát küldötte, mint meghatalma- 
zott követét, ®) 

Mivel pedig előre volt látható, hogy a béketárgyalások 
hosszú időt fognak igénybe venni, a pápa azt kívánta, hogy a két 
uralkodó azonnal fegyverszünetet kössön. A két udvarnál tartóz- 
kodó nuntiusok utasítást kaptak, hogy azt siettessék. 

Buonvisi, Bécsben, valódi lelkesedéssel tett eleget a pa- 
rancsnak. Azonban előterjesztését a császár hidegen fogadta, és 
határozottan kijelentette, hogy bár áltendó békét kötni, méltá- 
nyos föltételek alatt kész, a fegyverszünet létesítését a saját éis 
szövetségeseinek érdeke tiltja. 

Hasonló nyilatkozatokat kapott a császári kormány legbe- 
folyásosabb tagjaitól : Hocher udvari kanczellár és Montecuculi 
a hadi tanács elnöke részéről, Midketten azon irány hívei, mely 
XIV, Lajos megalázásában látta a Habsburg-ház hatalmi állá- 



') Ezt megelőzőleg, még koronázása előtt, ötvenezer tallért küldött 
a lengyel királynak. Michaiid. II. 72. • 

*) XIV. Lajosnak 1676. október 12. és Leopoldnak október 17-ikén a 
pápához irt levelei Theinernél. 105. A franczia királynak 1676. november 
5-ikén küldött jegyzéke. Michaiid II. 72. 

3) A deczember 17-ikén kelt megbízólevél ugyanott. 109. 

sának biztosítékát. Es mivel az utolsó hadjáratban a császári 
hadak Philippsburg ^) megvivásával, és szövetségesök, a branden- 
burgi választó-fejedelem a svédeknek Pomeraniából kiszorításá- 
val előnyöket vívtak ki, nagy reményekkel néztek a háború foly- 
tatása elé. 

Ezek oly értelemben szólottak, hogy a békekötésre való 
hajlandóságuk őszinteségét a pápai követ méltán kétségbe von- 
hatta. Egyedül ő szentségére való tekintettel — mondák — haj- 
lanak a békére ; mert most, mikor a svédek leveretése után a 
német birodalom egész haderejét a francziák ellen fordíthatják, 
és Philippsburg megvívása az utat Prancziaország belsejébe 
megnyitotta, a háború folytatása állana érdekökben. 

Azonban Buonvisi nem mulasztotta el fölmutatni az érem 
másik oldalát. Figyelmeztette a minisztereket, hogy éppen Phi- 
lippsburg falai alatt tapasztalhatták, milyen hatalmas ellenállásra 
képesek a francziák ; egy vár megostrpmolására mennyi vért kell 
ontani és időt fordítani. Nem csekélyebb áldozatot igényelne a 
breisachi vár megvívása, a melynek birtoka nélkül pedig további 
előhaladásnál oldaltámadások veszélye fenyegetné. Azután Bur- 
gundban és Lotharingiában ismét erős várak állanának útjokban. 
Míg ezt a két tartományt meghódítják, az alatt az egész keresz- 
ténység tönkre mehet. Sokkal könnyebben nyerhetik vissza az 
elvesztettet békealkudozásokban. Vagy pedig a véres küzdelmek 
árán szerezhető csekély terjedelmű hódításokért dús kárpótlást 
találhatnak keleten, Magyarország felé. Ha a császári sereget és 
a német fejedelmek által elbocsátandó csapatokat a török ellen 
indítják, országokat hódíthatnak meg. 

Továbbá utalt arra, hogy szövetségeseik közöl a spanyolok 
a háború folyamán súlyos veszteségeket szenvedtek ; az orániai 
herczegben nem lehet föltétlenül bízni ; a hollandiai rendek pedig 
minden áron békességet kivannak, főleg azért, hogy az orániai 
herczeget, kiben szabadságukra veszélyt látnak, hadai elbocsátá- 



Fontos vár a bádeni nagyherczegségben, hol a Salzbach a Bajnába 
ömlik. A harminczéves háborúban több ostromot állott ki ; végre a fran- 
cziák kezeibe került, kik azt a westfaliai békében megtartották. Most (1676.) 
a lotharingiai berezeg által vezérelt császári hadtest vivta meg. 

sara késztessék. Kétes, vájjon az éjszak-németországi fejedelmek, 
miután a svédektől elfoglalt területen megosztoztak, hajlandók 
lesznek-e segíteni a császárt, kitől a valláskülönbség miatt ide- 
genkednek, és a kinek hatalma gyarapítását nem kívánják. Az 
következhetik be, mi a XVI. század elején, a cambrayi ligával 
történt ; II. Gyula pápa és a spanyol király, miután visszafoglal- 
ták Velenczétől, a mit elvesztettek volt, elszakadtak többi szövetsé- 
geseiktől és a velenczei köztársasággal alkura léptek, hogy a csá- 
szár és a franczia király hatalmát Olaszországban korlátozzák. 
Most is a franczia király az éjszaknémetországi fejedelmeket, ha 
a meghódított területeket biztosítja nekik, könnyen elvonhatja a 
császártól. A többi német fejedelmek pedig, kimerülve a háború- 
ban, béke-pártot alakíthatnak. Tanácsos tehát, hogy a császár 
békét kössön, mielőtt a liga fölbomlik, vagy azt a kebelében 
támadó visszavonás erőtlenné teszi. — Végre a franczia-német 
háború folytatása a lengyel királyt, megfosztván azon remény- 
től, hogy a törökök ellen a keresztény hatalmak segítségében 
részesülhet, arra bírhatja, hogy békét fog kötni. Ez esetben a 
törökök, ha nyílt háborút nem is indítanak Magyarország ellen, 
itt az elégületlen rendeket támogatni fogják, minek következté- 
ben az egész ország elvész, vagy pedig a császárnak serege egy 
részét Magyarországba kell küldeni, mi által hadereje a Rajna 
mellékén gyengülni fog. 

Kérve-kéri tehát a minisztereket, mondjanak le a csalé- 
kony, hiú reményekről és forduljanak oda, hol a kereszténység 
közös ellensége rovására biztos hódítások várakoznak rajok. A 
magyarországi török terület visszaszerzése már azért is kívánatos, 
hogy Bécs városát fölszabadítsák a veszélytől, melylyel a törö- 
kök, néhány mérföldnyi távolságból folytonosan fenyegetik. Ek- 
ként a keresztények vére, mely a keresztények ellen viselt hábo- 
rúban ontva, talán Isten haragját idézi föl, a kath. vallás ter- 
jesztésére és a császár hatalmának gyarapítására szolgálna ; míg 
a pápa is, hő imáival. Isten áldását esdene le. 

Ezen magas színvonalon álló politikai felfogásról tanúskodó 
fejtegetéseket, melyeknek helyességét az események igazolták, a 
miniszterek nagy figyelemmel hallgatták, bevallva, hogy azok ala- 

posságát nem vonhatják kétségbe; de ragaszkodtak azon állás- 
pontjukhoz, hogy fegyverszünetet nem köthetnek. *) 

A nuntiu3 minden alkalmat felhasznált, hogy ezen nézet 
ellen küzdjön. Egyszersmind azon volt, hogy a veszélyt, melyet a 
lengyel-török békekötés természetes következménye gyanánt jósolt, 
elhárítsa. 

Buonvisi meg volt győződve a felől, hogy a törökök, a mint 
a lengyel királytól tartaniok nem kell, Magyarország ellen fog- 
nak fordulni. Támadásra szüntelenül ürügyet szolgáltattak nekik 
és buzdították őket a magyarországi elégületlenek, a bujdosók^ 
kik a Zrinyi-Frangepán-féle összeesküvés óta (1670.) fegyverben 
állottak, és kiknek száma, a magyar alkotmány felfüggesztése, a 
császári tábornokok erőszakos tényei és a német hadak garázdál- 
kodása következtében, folytonosan szaporodott. 

A pápai nuntius felismerte, hogy ezek egyrészről a török 
támadás veszélyeit növelik és Leopold erejét csökkentik ; másfe- 
lől összeköttetésök a lengyel királylyal és a segítség, melyben 
XIV. Lajostól, Lengyelországon át részesülnek, a császári udvar 
kibékítését Sobieskivel tetemesen nehezíti. Ezen körülmények a 
magyarországi mozgalmakat a szent-szék szemeiben európai jelen- 
tőségű esemény színvonalára emelték. 

Buonvisi, a mint állását Bécsben elfoglalta, mindjárt oda 
irányozta igyekezeteit, hogy* a király és elégületlen alattvalói 
között a kiengesztelődést lehetővé tegye. Éles szemeivel azonnal 
felismerte a bajok eredetét és gyógyszereit is. 

Rómába küldött jelentéseiben nem szűnik meg Leopold 
királyt magasztalásokkal halmozni el, vallásos buzgalma és erköl- 
cseinek példányszerü tisztasága-, kegyessége- és jóakaratáért. De 
egyszersmind folytonosan panaszkodik amiatt, hogy jellemében 
az erély, sőt még az önállóság is teljesen hiányzik. Ezért nevelőit 
és gyóntatóit okozza, kik a szerénység és alázatosság szellemét 
keltve föl és ápolva lelkében, a kellő határokon túlmentek, és az 
önmaga iránti bizalmat rendítették meg benne ; úgy, hogy egészen 
környezetének hatalmába került. 



>) Buonvisi 1676. október 11-iki jelentése. 

Miniszterei megyálasztásában szerencsétlen vala. Azok vész- 
teljes irányt adtak a császári politikának : Magyarország elnyo- 
másában, Lengyelország gyengítésében és XIV. Lajos megalázá.- 
sában találták föl a Habsburg-ház hatalmi állásának biztosíté- 
kait. így tehát legjobb szövetségeseit elidegenítve és legveszélye- 
sebb ellenségét ingerelve, az osztrák politikát oly utakra terelték, 
melyek a megsemmisülés örvénye felé vezettek. E mellett az admi- 
nistrátió terén sem mutathattak föl kedvező eredményeket. Külö- 
nösen a pénzügyekben zavar, rendetlenség és könnyelműség hono- 
súlt meg ; sőt Leopoldnak meg kellett érnie, hogy a császári 
kamara egyik elnöke (Zinzendorf gróf) sikkasztás miatt vád 
íilá helyeztetett. 

Buonvisi tehát azon volt, hogy Leopoldot, szemeit fölnyitva, 
az őt környező befolyásoktól emancipálja, a saját jáíftáBlatű és 
józan fölfogása sugallatainak követésére bírja. Nyíltan, határo- 
zottan szokott vele beszélni. Majd a classicus irókat hívta segítsé- 
gül és Tiberius példáját 'állítva eléje, Tacitus szavaival inté, liogy 
tanácsosainak nézeteit követve, ne foszsza meg az uralkodói hatal- 
mat tekintélyétől: >ne vim principat|is resol veret, cuncta ad. 
senatum referendo.« Majd újabb spanyol iró azon mondását 
idézte, hogy »a gyenge fejedelem olyan, mint a holt oroszlán, 
melyet a nyúl is insultálhat.« Nem egyszer a szent irás lapjairól 
vett példákkal bizonyította, hogy Isten az uralkodóktól tekinte- 
tet és kíméletet nem ismerő erélyt követel. És a császári gyónta- 
tok azon felfogásával szemben, hogy az uralkodó, saját belátása 
ellenére is, köteles a miniszterek tanácsát követni, a pápa tekin- 
télyéhez appellált. Előterjesztésére Rómából azt a választ nyerte, 
hogy > mivel Isten az uralkodók és nem minisztereik részére biz- 
tosította különös támogatását; amazok kötelesek tanácsaikat 
meghallgatni és azok közreműködését venni igénybe, de határoz- 
niok úgy kell, mint magok legjobbnak ítélik. « ^) 

Ezt az emancipátiót a miniszterek járszalagának kötelékei- 
ből Magyarország érdekében is sürgeti. Tapasztalta, hogy a 
miniszterek, — Lobkovitz, Hocher, Zinzendorf, Königsegg stb. — 
a magyar nemzet ellen gyűlöletet táplálnak ; sőt egyiket-másikát 

') Buonvjai 1679. június 4-iki, 1688, november 16-iki jelentései stb. 

magán érdekeik késztetik Magyarország elleni föllépésökre. Kó- 
mába megírja, hogy »boszút akarnak állani a magyarokon és 
hasznot húzni a confiscatiókból ;« »hogy »az általános amnestiát, 
a hűségre visszatérők jószágainak visszaadását azért ellenezik, 
mert a zavarosban halászni kivannak. « ^ 

Minden alkalmat felhasznált, hogy a királyt és a miniszte- 
reket a magyarok irányában méltányos eljárásra, a jogosult igé- 
nyek kielégítésére intse 4 nehogy — úgymond — ^kétségbeesve, a 
törökök karjaiba vessék magokat. « És hangoztatta, hogy az ural- 
kodó bajok ellen a legbiztosabb gyógyszer : a bocsánat és a nép 
szeretetének megnyerése. Nem mulasztotta el a királyt óvni mi- 
nisztereitől, kik »az ő szent szándékait meghiúsítják. « Figyelmez- 
tette »azon nagy idegenkedésre is, mely németek és magyarok 
között mindenkor fennállott, a miért ő felsége, mint pártokon 
fölül álló fejedelem, önmaga vegye fontolóra, mit kelljen csele- 
kednie, hogy népei szeretetét és a belső békét biztosítsa ma- 
gának.* 1) 

Kómában helyeselték magatartását; sőt 1677. elején onnan 
egyenes utasítást kapott, hogy az udvar és a felkelők között a 
kiegyezés létrehozása érdekében működjék. 2) 

Ez időben Barkőczi István főkapitány, ki a felkelők tábo- 
rából a király hűségére tért vissza, Bécsbe jött és javaslatot ter- 
jesztett elő azon engedmények iránt, melyekkel a fölkelésnek véget 
lehetne vetni. Az udvar nem idegenkedett azok teljesítéseitől; 
nehézséget csak a protestáns rendek azon követelése okozott, hogy 
a tőlök elfoglalt templomokat adják vissza és vallásuk gyakorlá- 
sának teljés szabadságát biztosítsák. 

Buonvisi ezen két feltétellel szemben tartózkodó állást fog- 
lalt el. »Nem vélte illőnek — irja Rómába ^- hogy ő adjon im- 
pulsust vallásügyi engedményekre ;« de óvakodott befolyását arra 
használni föl, hogy a miniszterek visszautasító választ adjanak, 
mert attól félt, hogy »SbZ elégületlenek, ha utolsó békülési kisér- 

*) Buonvisi 1676. deczember 27-iki és 1677. szeptember 9-iki, 1679. 
február 1 9-iki jelentései. 

*) Buonvisi 1677. márczius 7-dikén jelenti, bogy ezen rendeletet 
megkapta. 

letök meghiíísal, kétségbeésésökben, a török uralom alá adják 
magokat.* *) 

Később, a mikor ki nem kerülhette véleményének nyilvá- 
nítását, a katb. érdekek megóvása mellett működött, de ugyan- 
akkor a királyt és a minisztereket hathatós érvekkel buzdította a 
kibékülésre, és küzdött a jogvesztés elmélete ellen. Szavainak 
hatását látta azon tényben, hogy a királyi biztosok a tárgyalá- 
sokban engedékenységre utasíttattak. De sikert nem remélt; 
mivel — úgy mond — »azok, kik azt a tételt állították fel, hogy 
az ország az utolsó felkelés következtében szabadságát elvesz- 
tette, éhez ragaszkodnak, és nem gondolják meg, hogy a végletek 
mennyire veszedelmesek.* *) 

Es csakugyan a tárgyalások nem vezettek eredményre. 
Ekkor azután a magyarországi fölkelők fokozott buzgalommal 
tettek készületeket újabb támadó fellépésre. Teleki Mihály^ az 
erdélyi kanczellár ragadta kezeibe a mozgalom vezetését, mely- 
nek a franczia és lengyel uralkodók támogatását is biztosította ; 
nem habozva a magyar koronát majd Sobieski elsőszülött fiának, 
majd sógorának Bethune marquisnak, a franczia király lengyel- 
országi követének ajánlani föl. ^) 

III. 

Sobieski már előbb, kevéssel trónralépte után, azt az ajánla- 
tot terjesztette XIV. Lajos elé, hogy a portával békét köt, had- 
erejét a császár ellen irányozza, és a magyarországi elégületlenek- 
kel szövetkezik. *) A franczia király ezen alkalommal a magyar- 
országi mozgalmak tekintetében világosan megjelölte álláspont- 
ját : Magyarországban éleszteni kívánja az elégületlenséget, hogy 
a császárt nyugtalanságban tartsa; de nem szándékozik nyilt 
háborút támasztani, mert az nagy költséget igényel, és a fölkelő 
hadakban nincs nagy bizalma. ^) 

1) Az 1677. január 24-iki jelentés. 
«) Az 1677. márczius 7-iki jelentés. 

') Bethune 1677. június 11-iki jelentése Pomponne franczia külügy- 
miniszterhez. "Waliszewskinél. I. 400. 
♦) Emlékirata ugyanott. I. 69. 1. 
") így 1675. márczius 22-ikén XIV. Lajos a marseillei püspöknek 

Ezen számító és rideg politikától később sem tért el. Az 
1676-ik év őszén tízezer aranyat küldött Bethune marquisnak, a 
magyarországi felkelők segélyzésére, de még ezen csekély összeg 
felhasználásánál is lelkére köti, hogy »a haszon arányban álljon 
a költséggel.* *) 

Bethune marquis ekkor megindította a toborzást Lengyel- 
országban, hogy hatezernyi segédhadat küldhessen a magyaror- . 
szági fölkelőknek, kikkel 1677. tavaszán szerződésre lépett. A 
lengyel királynak ez ellen nem volt kifogása, de a franczia udvar 
tartózkodó magaviselete miatt, kerülte a nyilt összeütközést Leo- 
polddal. 2) 

A lengyelországi toborzást mindazáltal a bécsi udvarnál 
Sobieskinek tulajdonították. Ezen vád ellen Buonvisi védelmébe 
vette,^) de egyúttal a varsói nuntiust felkérte, hogy a királyt tartsa 
vissza a magyarországi elégületlenek segélyzésétől, mert azoknak 
megfékezése mindkét államnak közös érdeke. Több lengyel sena- 
tornak^ kikhez bizalmas viszonyban állott, leveleket irt. *) Majd 
a császár felszólítására kieszközölte, hogy maga a pápa is ez irány- 
ban levelét intézett a lengyel királyhoz és utasításokat bocsátott 
a varsói nuntiushoz. ^) 

Ugyanakkor másrészről azon volt, hogy a császár nehezte- 
lését, melyet Sobieski irányában táplált, csillapítsa. Egy alka- 



irja : > Je vous ay desja faict connaitre mes sentiments sur les mecontents 
de Hongrie et vous avez veu que bien que je creusse tirer quelque utilité de 
nourrir Pinquietude que Pon en peut avoir á Vienne, ce n'est pas jusque au 
polnt de vouloir soustenir par une grandé depense une guerre si eloignée et 
aussi peu reglée que le sönt d'ordinaire celles qui sönt appuiées sur une 
re volté des peuples.« "Waliszewszki, I. 197. 

>) Az 1676. novemberi utasításban meghagyja ^proportionner avan- 
tageusement la depense que je pourray fairé á. Putilité que j'en pourray 
tirer. « 

•) Bethune 1677. október 18-ikán írja XIV. Lajosnak, hogy Sobieski 
kész volna a magyarokkal szövetkezni »s'il croyait que Votre Majesté regar- 
dast cetté afiPaire dans une autre vue que celle d'une simple di version. « 

«) Az 1677. június 13-iki jelentés. 

*) Az 1677. október 3. és 10-ik jelentésekhez vannak mellékelve a 
levelek. 

*) Buonvisi 1677. június 27., augusztus 29. és október 3-diki je- 
lentései. 

lommal a császár hevesen kikelt a lengyel király ellen, hogy az 
egészen XIV. Lajos által vezetteti magát. A nuntius erre meg- 
jegyzé, hogy elégedjék meg 6 felsége azzal, hogy Sobieski tényle- 
ges segítségben nem részesíti a magyarországi felkelőket. Mikor 
pedig a Bethune marquis által toborzott lengyel csapatok felső Ma- 
gyarországban megjelentek, és segítségökkel a felkelők több előnyt 
vívtak ki : a nuntius tanácsolta, hogy azt nagyobb bonyodalmak 
elhárítása végett ignorálja. ^) Es éppen a magyarországi háború 
színhelyén a császári seregek által szenvedett veszteségek hatá- 
sát arra használta föl, hogy a bajok megszűntetésének legbizto- 
sabb eszköze gyanánt : a békekötést Prancziaországgal, valamint 
a magyarországi elégületlenek megnyugtatása végett az alkot- 
mány helyreáUitásfü, ^) és a porta elleni háborút sürgesse. Ismé- 
telve kiemelte azt is, hogy ha Magyarországból a törököket 



») Buonvisi 1677. november 28-iki jelentése. 

*) Nem hallgathatjuk el, hogy Buonvisi a magyarországi fölkelők igé- 
nyei és az alkotmányos jogok természete iránt nem mindig volt kellően tájé- 
kozva, és igya hallépéseket sem kerülhette ki. Például 1677. szept. közepe táján 
előadta a császárnak, hogy a fölkelők nem sürgetik töhhé az elfoglalt prot. 
templomok visszaadását és csak a törvénytelen adó megszüntetését kíván- 
ják, a mibe ő felsége megegyezhetik, mert »a nenizet geniusának megfelelő 
módon* könnyen kárpótolhatja kincstárát. A császár kétségbevonta előadá- 
sának alaposságát ; az önkényesen kivetett adóról — úgy mond — szívesen 
lemondana, de ezzel a békét nem állíthatná helyre, jól ismeri a magyarok 
nyughatatlan szellemét, melyet a francziák folyton élesztenek. A nuntius 
arra utalt, hogy a » csehek még inkább lázadók voltak, « mint a magyarok, 
és ő felsége elődei visszafogadták őket kegyelmekbe, visszaadták kiváltsá- 
gaikat, a trónörökösödés és a királyi jogok épségbentartásával, úgy, hogy 
most az összes hivatalokra csehek neveztetnek ki. így lehetne — folytatá — 
eljárni a magyarok irányában is ; ezek, mint több magyar főártól értesült, 
megelégednénefcjha úgy bánnának velők, mint Csehországgal és az örökös tar- 
tományokkal ; az adót, bár alig tesz kétszáz ezer forintot, súlyos tehernek 
tekintik, mert hozzájárulások nélkül vetették ki rajok ; ellenben ha ő felsége 
országgyűlést tart, mint Csehországban és a többi tartományokban, az itt 
kivetett adó, mely önkéntes ajánlat színét viseli, sokkal többet fog jöve- 
delmezni, mint a mostani adó, melyet azért gyűlölnek, mert az elvesztett 
szabadságra emlékezteti őket. Megadva a magyaroknak »a szabadság látsza- 
tát némi valósággal, « mint Csehországban, a mozgalmak megszüntetését 
remélhetné. A császár erre azt válaszolta, hogy ily módon szívesen kötne 
egyességet ! (Az 1677. szeptember 19-iki jelentés.) 

kiűzui sikerül , ezzel egyszersmind a belső béke állandósága 
biztosíttatni fog. Ugyanis azt tapasztalván, hogy a bujdósojk, ha 
vereséget szenvedtek vagy kimerültek, török területre vonulnak 
el, és mihelyt a király hadereje másfelé van elfoglalva, ismét fel- 
tűnnek : azt következtette, hogy a fölkelések, ha a törökök támo- 
gatására nem számithatnak, meg fognak szűnni. 

A török háborúra, véleménye szerint, a legalkalmasabb idő- 
pont az lesz, mikor XIV. Lajossal a béke megköttetik. Ekkor a 
császár maga is nagyszámú harczedzett sereggel fog rendelkez- 
hetni ; és a többi német fejedelmek zsoldjában levő ezredek, 
nehogy a fegyveres szolgálattól meg kelljen válniok, örömmel fog- 
nak zászlaja alá seregleni. Azzal, hogy ily nagy haderő eltartá- 
sára nincs elegendő pénze, nem kell gondolnia; az ellenséges 
területen meg fogja mindazt találni, mi ellátására szükséges. 
Esztergom és Buda visszaszerzésének reményével biztatja, amely 
várak mindenben bővelkedő, termékeny síkságot uralnak. *) 

Az 1678-ik év tavaszán a császár konstantinápolyi residen- 
sétől azon, csakhamar alaptalannak bizonyult, jelentés érkezett, 
hogy közelebb nagy török sereg küldetik Magyarországba. Lipót 
ezen hírre nem kevéssé megrémült és aggodalmait feltárta a 
nuntiusnak. Ez ismételte korábbi javaslatait. Kössön békét 
Francziaországgal, bármily áron; nyugtassa meg Magyaror- 
szágot ; 2) létesítsen békét az oroszok és lengyelek között, hogy 
az utóbbiak is a törökök ellen fordíthassák fegy verőket ; azután 
indítsa rögtön seregét Magyarországba, megelőzve a török had- 
erő érkezését; vívja meg Esztergomot, hogy a közlekedést a 
Dunán biztosítsa, zárja körül Újvárt, és vegye ostrom alá Buda- 
várát.^) , 

Az 1678. január 2-iki jelentés. Ebben megjegyzi, hogy mivel a 
pápa most előlegesen nem képes meghatározni, milyen segélylyel járulhat 
a háború költségeihez ; Ö (a nuntius) a maga és nem a pápa nevében buz- 
dítja Leopoldot háborúra ; mert ha ö szentsége sürgeti a háború megindí- 
tását, ezzel kötelezettségeket vállal ; míg ha a császár, saját érdekeit tartva 
szem előtt, magától szánja el magát a háborúra, köszönettel fogja a pápa 
segélyét fogadni, még ha az nem is nagyon jelentékeny. 

«) »Aggiustare le controversie cón gPüngari, per non haverli poi 
contrarii, e con estinguere prontamente quel fuoco.« 

») Az 1678. ápril 24. és május 5-iki jelentések. 

Ezeu szép programm keresztülvitele a következő esztendők- 
nek volt fentartva. Addig a nuntius sokszor ment keresztül a csa- 
lódás és kiábrándulás keserűségein. így mindjárt most a magyar- 
országi tárgyalásoknál. 

Leopold a hű főrendeket Pozsonyba hívta össze, hogy ja- 
vaslataikat a teendők iránt előadhassák. Többen közölök, tudva, 
hogy Hocher kanczellár van az értekezlet vezetésével megbízva, 
vonakodtak megjelenni. Mindazáltal Buonvisi, támogatva Sze- 
lepchényi György esztergomi érsek által, rábírta őket, hogy meg- 
jelentek. És május első napjaiban, mikor a tanácskozmányok meg- 
indultak, örömmel jelenti Kómába, hogy bár úgy »a magyarok 
nyakassága,« mint »a zavarosban halászni kívánkozó miniszterek 
akadékoskodása « sok nehézséget támaszt, kilátás van a sikerre. 
Azon reményét fejezi ki, hogy mihelyt a hű urak ki lesznek elé- 
gítve : a lázadók is, a titkos izgatás megszűntével, és látván, hogy 
az ország az elnyomástól fölszabadult, jószágaik visszanyeré- 
sét is várhatván, a király hűségére fognak térni; akkor az- 
után összehívhatni az országgyűlést, mely az ügyeket véglegesen 
rendezi. ^) 

Csakugyan, a tárgyalások Pozsonyban kedvezően folytak. 
A magyar urak : a törvénytelen adó behajtásának megszünteté- 
sét, a német hadak eltávolítását, az alkotmány helyreállítását, az 
országgyűlés összehívását és általános amnestia hirdetését kíván- 
ták. A királyi biztos mindezt kilátásba helyezte. Megállapítta- 
tott, hogy ia király nyilatkozatot fog közzétenni, melyben a nem- 
zet sérelmeinek orvoslását és szabadságai helyreállítását igéri. *) 

De míg Buonvisi a magyar urakra s általok a felkelökre 
hatni igyekezett, hogy a királyi nyilatkozat a várt gyümölcsö- 
ket meghozza, annak közrebocsátását Hocher folytonosan késlel- 
tette, a mi a hű mágnásokban az udvar szándékainak őszintesége 
iránt a bizalmat megrendítette, és Teleki Mihály fegyverre hivó 
újabb proclamátiójának hatását a bujdosókra elősegítette. ^) Sőt 



>) Az 1678. május o-iki jelentés. 
«) Buonvisi 1678. június 19-iki jelentése. 

») Buonvisi 1678. július 1 O-iki jelentése. Éhez mellékelve van Teleki- 
nek július 4-iki ismeretes proclamátiója. 

Hocher kíméletlen nyilatkozataival az udvarlioz leginkább ra- 
gaszkodó főpapokat és urakat is elkeserítette. 

A nuntius, mikor erről Rómába jelentést tesz, elkeseredve 
jegyzi meg : »Im^e tehát a kiegyezés érdekében tett fáradozásaink 
gyümölcseit elvesztettük ; az ügyek rosszabbul ^Uanak, mint bár- 
mikor!* 

A tárgyalások eredméíiy telének maradtak. És ez á legvál- 
ságosabb pillanatban történt ; a mikor az ifjú gróf Tököli Imre 
állott az elégületlenek élére, és a belháború tüze újra pusztító 
lángot vetett. 

Ily körülmények között, mikor a szent-szék bécsi nuntiusá- 
nak, a császári udvarnál uralkodó magyar-ellenes irány leküzdé- 
sére czélzó igyekezetei meghiúsultak , kétszeresen jelentékeny 
eredménynek lehetett tekinteni azt, hogy a pápai curia erőfeszí- 
tései, melyeket a varsói nuntius utján tett, czélboz vezettek : az 
országgyűlés a zurawnói békekötés megerősítését megtagadta ; *) 
és a lengyel udvar, a magyarországi felkelőktől a segítséget meg- 
vonva az ausztriai házhoz közeledni kezdett. 

Már az 1678-ik év elején Sobieski, Buonvisi által biztosí- 
totta Leopoldot, hogy kész vele jó viszonyt tartani fönn. ®) Majd 

*) Buonvisi július 1 7-iki chifírirozott jelentésében tüzetesen beszéli el 
az esetet. Hocher egy napon Pálffi Tamás nyitrai püspökkel és királyi kan- 
czellár/al értekezve, Barkóczi Istvánt árúlónak bélyegezte, és azzal vádolta, 
hogy a zsoldosok fogadására küldött pénzt elsikkasztotta. Pálffí ingerülten 
válaszolá, liogy Barkóczi mindig Mve volt a királynak, nem úgy, mint a 
tiroliak, kik Freibürgot a francziáknak árúba bocsátották. Hocher maga íb 
tiroli és a freiburgi parancsnok rokona, mélyen sértve érezte magát, és 
folindulásától elragadva, azt a nyilatkozatot vetette a magyar főpap szeme 
közé : »Lehetséges, hogy a tiroliak soraiban van egy-két áruló, de a magya- 
rok mind egytöl-egyig azok.« — Ezen elbeszélés lényegesen eltér attól, 
melyet ass egykorú irók munkáiban találunk. (L. Horváth. TI. 89.) Buonvisi 
jelentése a hitelesség minden kellékét bírja ; neki alkalma volt és érdekében 
állott megtudni a^valóságot ; nem is volt oka nem úgy Imi meg Bómába, a 
hogy tudta. Mondanunk sem kell, hogy Hocher eljárását úgy méltatlansága, 
mint következményei miatt megrója. 

*) A pápa 1677. január 2., 1678. májuS 28., szémptember 24. és októ- 
ber 29-dikén Sobieskihez és a lengyel rendekhez irt levelei. — Theinerhél 
100-134. 

«) Buonvisi 1678. január 30-iki chiffrirozott jelentése. 

3* 

ajánlatai őszinteségét bebizonyítandó, intézkedéseket tett, Bethune 
újabb toborzásainak meggátlására ; kezdetben kéz alatt és titkon, 
hogy a franczia király ne vegye rossz néven ; később (május kö- 
zepe táján) a nuntius sürgetéseinek engedve, rendeletet bocsá- 
tott ki, hogy az útnak indított csapatokat a határon tartóztas- 
sák föl. 1) 

Ezen fordulatban nagy része volt a lengyel királynénak is, 
ki esze, szívóssága és az intriguákban való leleményessége által, 
férje fölött mind nagyobb hatalmat ragadott magához. Ot XIV. 
Lajos elidegenítette azzal, hogy pénzsovár hajlamait kielégíteni 
és atyját D'Arquien marquist berezegi rangra emelni vonako- 
dott. És azon remény éltette, hogy elsőszülött fia részére elnyer- 
heti egy föherczegnő kezét, biztosíthatja a trónöröklést. ^) 

XIV. Lajos utasította ugyan követét, hogy a szent-szék és 
az osztrák udvar befolyását ellensúlyozza ; de most már nem he- 
lyezett többé nagy súlyt a lengyel szövetségre és a magyar elé- 
gületlenek actiójára ; sőt Bethune marquisnak meghagyta, hogy 
az utóbbiaktól lassankint vonuljon vissza ; csak azt kívánta, hogy 
az elégületlenség tüze egészen el ne aludjék, maradjon belőle egy 
kis szikra, melyet szükség esetén, föl lehessen éleszteni. *) 

Ezalatt ugyanis a nimwegeni tárgyalások eredményre vezet- 
tek. Ennek előkészítése három éven át rgénybe vette a szent-szék 



>) Bethune 1678. márczius 15., 22., ápril 1., május 19., 27.,»június 
1 -iki jelentései kétségtelenné teszik, hogy a fordulatban fötényezö : a szent- 
szék befolyása. Egyenesen mondja, hogy a hadak föltartóztatására vonat- 
kozó rendeletet a nuntius eszközölte ki. Ez ellen gyűlölettel van eltelve. 
>M. le Nonce Martelli — írja egy helyen — est autrichien, lusqu' au scan- 
dalle, agissant avec une partialité qui ne convient point á ce qu'il dóit re- 
présenter.« Walisewski II. 47., 53., 57., 71., 72. és 76. 

*) Bethune mindezt 1678. május 2-iki jelentésében tüzetesen meg- 
írja XIV. Lajosnak, egyebek között előadja a király és királyné kivánatait : 
»le paiment de la pacification de 200,000 francs pour la paix, une seconde 
gratifícation considérable pour Paffaire de Hongrie ; une ^roisiéme pour ré- 
pandre dans les Diettes.« Waliszewski. II. 61. 

') XTV. Lajos 1678. szeptember 29-ikén irja Bethunenek : »La Hon- 
grie . . . comme elle m'a déjk coust^ de grandes sommes . . . mon intention est 
que Vous vous en retiriez de bonne heure.« És október 21-ikén : »!Paites, 
s'il est possible, que ce party ne soiet pas tellement esteint, qu'il n'en resté 
quelques etincelles capables de se rallumer.« Waliszewski II. 147., 166. 

diplomátiájának munkásságát. Míg Bécsben Magyarország fel- 
szabadítását tüntette föl a császári politikának legméltóbb czélja 
gyanánt : XIV. Lajos elé oly eszményeket állított, melyek az 
ö határtalan ambitiójának is kielégítést ígértek. A pápa, az udva- 
ránál levő franczia követ D'Estrées berezeg előtt ismételve^hangoz- 
tatta, hogy uralkodójának a franczia hajóhadatKonstantinápoly alá 
kellene küldenie, melyet könnyen hatalmába ejthetne, mire a keleti 
császárság trónjára emelkedhetnék, és családja tagjai számára 
is alapíthatna a keleten birodalmakat. ^) 

XIV. Lajos hajlandó volt a békekötésre. De súlyos feltéte- 
leit Leopold soká habozott elfogadni. ^) Buonvisi mindegyik au- 
dientiáján előállottá »caeterumcenseo«-val. Régi érveit ismételve, 
azokat a napi eseményekből vont bizonyítékokkal támogatta. Majd 
arra figyelmeztette a császárt, hogy helyzetét a háború folytatá- 
sával nem tenné kedvezőbbé, mert szövetségesei közreműködésére 
többé nem számíthat ; majd mikor Hollandiában a békepárt — 
mint előrelátta — uralomra jutott, óvta, hogy a béke megkötésé- 
ben ne hagyja magát szövetségesei által megelőzni, mert ha utolsó 
marad, a feltételek még súlyosabbakká lesznek. ^) A császár vég- 
tére meghajolt a kényszerűség előtt. Leküzdve személyes és dinasz- 
tikus büszkeségének ellenkezését, megadta biztosainak a feltéte- 
lek elfogadására a felhatalmazást. 1679. február 5-ikén létrejött 
a nimwegeni békekötés. 



Először D'Estrées berezeg 1677. szeptember 2-diki jegyzékében 
találkozunk ezen eszmékkel, melyekre a következő években gyakran tér visz- 
sza a pápa. Micbaud II. 75., 80., 91., 92. 

*) XIV. Lajos azt követelte, bogy összes foglalásait, Lotbaringiát is, 
megtartbassa ; ellenben a német fejedelmek mindazt adják vissza, mit a 
védektől elfoglaltak. 

^) Buonvisi 1678. jűnius 12. és 26-iki jelentései. 

1679-1681. 
I. ^ 

A nimwegeni békekötés után a pápa újult buzgalommal 
karolta föl a. török ellen indítandó háború ügyét. A siker biztosí- 
tékát látszott nyújtani azon tény, hogy már a megelőző év nyarán 
teljesedésbe ment egyik hő óhajtása: Sobieski és III. Feodor 
orosz czár között tizenhárom esztendőre fegyverszünet jött létre, 
minek következtében az utóbbi háborút indított a törökök ellen, 
és fölöttök a czerini győzelmet vivta ki. *) 

A pápa tehát a császár, a lengyel király és az orosz ezár 
által egyidejűleg az ozmán birodalom ellen intézendő hadjárat 
érdekében működött, a melyhez a franczia király közreműködését 
is igyekezett megnyerni. Ez irányban leveleket intézett az ural- 
kodókhoz, és utasításokat küldött a nuntiusokhoz. ^) 

Es bécsi követe, be sem várva ezen felszólításokat, a mint 
a nimwegeni oklevelek aláírásának első hirét vette, azonnal meg- 
kezdé az actiót. Tapasztalván, hogy a császár azon engedmények 
által, melyekre magát el kellett szánnia, személyes önérzetében, 
dynasztikus büszkeségében és császári méltóságában sértve érzi 



') Theiner 140. 145. 

*) A pápának 1679. márczius 15-ikén XIV. Lajoshoz, márczius 18-ikán 
Leopoldhoz intézett levelei Theinernél 1 59, 160. A franczia követnek Kómá- 
ból 1679. márczius 8. és május 23-ikán irt jelentései. Michaud II. 76. 77. 

magát, úgy hogy búskomorság vett lelke fölött erőt, ezeu hangula- 
tot is ügyesen föl tudta használni czélja elérésére. A török elleni 
háborút úgy tüntette föl, mint a legalkalmasabb eszközt : a csá- 
szárság elhalványult dicsfényének fölelevenítésére, megingatott 
hatalmának új alapokon megszilárdítására. Kifejtette előtte, hogy 
azon súlyos veszteségeket, melyeket a keresztény népek a törökök- 
től szenvedtek, az okozta, hogy mindig bevárták a törökök táma- 
dását, melyet azok akkor intéztek, mikor a körülmények rajok 
nézve kedvezők, a keresztény népek szempontjából kedvezőtlenek 
valának. Mindent jóvá lehet tenni, ha a keresztény uralkodók 
támadó föllépésre határozzák el magokat, olyan időben, mikor a 
viszonyok rajok nézve előnyösek és a törökökre nézve kedvezőtle- 
nek. Már pedig ezen időpont elérkezett. A törökök hatalmas né- 
pekkel, az oroszokkal és perzsákkal háborút folytatnak. A császár 
ellenben a béke előnyeit élvezi, és sohasem rendelkezett hatalma- 
sabb sereggel, mint éppen jelenleg. Elmondotta, hogy 16,000 
harczedzett német katona van Magyarországban, 40,000-et küld- 
hetni oda a német birodalomból, és ezekhez járulnak a magyar csa^ 
patok. Kérve-kérte a császárt, ne szalaszsza el a kedvező alkal' 
mat, melyet Isten nyújt. De most is a legelső teendőül : a magyar-r 
országi mozgalmak lecsillapítását jelölte ki. Egyebek között azt 
javasolta', hogy a magyaroknak korábban fölajánlott engedmé- 
nyeket ne vonja vissza, a hűségre visszatérni kívánók részére ne 
szabjon kemény föltételeket; nagylelkűségével meg fogja őket 
nyerni ; míg ellenben, ha a békekötés után visszavenné azt, mit á 
háború idején ajánlott, elidegeníti őket, és egyszersmind magát 
compromittálja, elárulván, hogy félelem birta volt az engedé* 
kenységre. 

Leopold azt válaszolá, hogy a nuntius nézeteiben osztozik ; az 
engedményeket visszavenni nem szándékozik ; és a jelen időpon- 
tot Magyarország török kézben levő területének visszahódítására 
kiválóan alkalmasnak itéli. 

Mindazáltal a császári miniszterek azt az aggodalmat táp* 
lálták, hogy XIV. Lajos nem szívesen fogná látni a császár 
hatalmának azon gyarapodását, melyet Magyarország fölszabadí- 
tása eredményezne, és azt megakadályozni igyekeznék. Ezért azt 
hangoztatták, hogy a török ellen hadjáratot indítani csak azon 

esetre tanácsos, ha a franczia király is részt vesz benne, és hajó- 
hadával támogatja a császár szárazföldi hadi munkálatait. 

Buonvisi Francziaország közreműködését szintén kivána- 
tosnak ítélte, de nem mellőzhetetlenül szükségesnek. » A jó dolgot 
— monda - nem szabad addig halogatni, míg a jobbat elérjük.* 
Xiy. Lajos hozzájárulása nélkül is nagy sikereket remélt elér- 
hetni. Montecuculi tábornagytól azt a biztosítást kapta, hogy ha 
a király a háború megindítására határozza el magát, ö egy hónap 
alatt Esztergomot és Budavárát hatalmába ejti. »Ha meggondo- 
lom — Írja lelkesedve Rómába, — hogy Isten olyan szent és buzgó 
pápát állított egyházának élére, nem hihetem, hogy egyedül az egy- 
^ házi állam é$ a papi fegyelem föntartását jelölte ki föladatául ; 
bizonyára ö szentsége áttal kívánja a kereszténységet azon javak- 
ban részesíteni, melyek után elődei hőn sóvárogtak* ! *) 

De minél közelebb jött a tavasz, mikor a hadjáratot meg kel- 
lett volna kezdeni, annál több nehézséget támasztottak a bécsi 
udvarnál, és annál kevesbbé mutatkozott hajlandóság a hadiké- 
születek elrendelésére. Sőt márczius végén a császár határozottan 
kijelentette, hogy magára hagyatva, háborűt nem indíthat ; a len- 
gyelekre és oroszokra, mivel állhatatlanságukat ismeri, nem 
támaszkodhatik. 

A nuntius erre kiemelte, hogy halogatással a vállalatot 
meghiúsítja, mert a nagy haderőt soká együtt tartani nem képes ; 
továbbá, hogy arra, mire most kedvező körülmények között, sza- 
badon határozhatja el magát, egy esztendő múlva, a törökök és a 
magyarországi fölkelők kényszeríteni fogják. Végre fölhívta, hogy 
a biztosítékokat, melyeket kivan, szabatosan formulázza. 

Mire Leopold egyszerűen azt felelte, hogy tanácsosaival az 
ügyet meg fogja vitatni. 

Buonvisi most már kételkedni kezdett, hogy a nagy válla- 
latnak megnyerheti a császárt, kit békés hajlamai tartanak visz- 
sza, és a minisztereket, kik ellen azt a vádat emeli, hogy a háború 
által igényelt terheket akarják magokról elhárítani, mert megszok- 
ták békében a magok javára használni föl azt, mit a háború költ- 
ségeire kellene fordítani. ^) . 

') Buonvisi 1679. február 19-iki jelentése. . ' 

2) Buonvisi 1679. ápril 2-iki jelentése. 

De azután sem szűnt meg a miniszterékre hatni. A pápa, 
az ö ajánlatára, a nagybefolyású Hocher kanczellárhoz bizelgö 
kifejezésekben áradozó brévét intézett. Buonvisi, mikor azt neki 
átnyújtotta, az érvek hosszú sorozatával igyekezett öt a háború 
megindításának szükségessége felől meggyőzni. »Ezen háborúval 
— monda egyebek között — kiköszörülhetnék a csorbát, melyet a 
franczia békekötés becsületükön ejtett ; eljárásukat úgy tüntet- 
hetnék föl, hogy a békére csak azért hajlottak, mert a keresztény- 
ség érdekében, a török elleni vállalatot akarták lehetővé tenni. E 
mellett a magyarországi hódítások a császár tekintélyét a biroda- 
lomban is gyarapítanák ; és nem kellene többé attól tartani, hogy 
elsőszülött fiának római király lyá választását meg fogják tagadni. « 

Továbbá figyelmeztette a minisztert, hogy most, mikor az 
oroszok is háborút viselnek a török ellen, a császár vállalata 
jelentékenyen meg lesz könnyítve ; ellenben, ha majd az oroszok 
békét kötnek, az lesz a következménye, hogy a törökök Magyar- 
országban támadólag lépnek föl. így tehát halogatással a császár 
elvesztené az előnyöket, melyekatámadók osztályrészei, és be- 
várva a támadást, Magyarországot a barát és ellenség dúlásainak 
tenné ki. Majd czáfolta azt az ellenvetést : hogy a népeknek időt 
kell engedni, míg a franczia háború erőfeszítéseit kipihenhetik. 
Pihenést — úgy mond — csak a teljes lefegyverzés nyújthatna ; 
de ha ez megtörtént, háborúra többé gondolni sem lehet, mert 
az új hadszerzés a kincstárra olyan terheket róna, melyeket elvi- 
selni nem képes. 

Ügy Hocher, mint Montecuculi — kivel szintén többször 
értekezett — a nuntius okoskodását kifogástalannak mondották. 
De azért ismételték : hogy a lengyelek őszinteségében, az oroszok 
állhatatosságában nem bizhatni ; sőt az a veszély sincs kizárva, 
hogy míg a császári hadak a török ellen harczolnak, XIV. Lajos 
Német- vagy Olaszország ellen támadást intéz ; a miért is szük- 
séges, hogy a pápa a franczia királyt a háborúban való részvétre 
birja,vagy legalább azon ígéretre, hogy a császárt nem fogja meg- 
támadni. 

Buonvisi belátta, hogy mind ez csak ürügy, és hogy a 
háború niem fog létrejönni. ^) 

') Buonvisi 1679. ápril 9 -iki jelentése. 

Május 20-ikán az udvarnál nagy tanácskozmány tartatott, 
melynek tárgyát: a magyarországi zavarok lecsillapításának 
módja képezte. Az esztergomi érsek — ki a pápai nuntius törek- 
véseit mindig hiven támogatta ^) — azt hangsúlyozta, hogy Ma- 
gyarországon, a héke helyreállítását csak úgy várhatni, ha a 
király nyílt háborút indít a török ellen. A többi magyar főpapok 
és urak, kik jelen voltak, csatlakoztak véleményéhez. De a német 
tanácsosok a támadó hadjárat lehetetlenségét vitatták. A végzés 
az volt: hogy be kell várni az orosz czárnak útban levő köve- 
teit, és ajánlataiktól tenni függővé a döntő határozatokat. 

BuopLvisi, a mint ezen eredményről értesült, fölkereste ismét 
a minisztereket. Előadta, hogy kiindulási pontjuk téves; mert úgy 
tanácskoznak a háború felől, mintha megindítása vagy mellőzése 
tőlök függne ; pedig az elkerülhetetlen, és a kérdés csak az : 
támadó vagy védelmező hadjáratot akarnak-e visdni ? Az iránt, 
hogy a császár érdeke mit javasol, nem merülhet föl kétség ; mi- 
vel defensiv háborúban nem számíthat azok támogatására, kik 
offensiv hadjáratban hozzá csatlakoznának. És ha biztos akar 
lenni az iránt, hogy XIV. Lajos nem fogja kizsákmányolni elfog- 
laltságát, a pápa közbenjárását kérje ki. 

A miniszterek, a társalgás folyamán, említést tettek arról, 
hogy a hadjárat költségeit tetemes pénzsegítség nélkül nem födöz- 
hetnék. Buonvisi erre szokott nyíltságával azt válaszolta, hogy ha 
mások segítségét akarják igénybe venni, előbb hozzanak be ren- 
det pénzügyeikbe; mert a külhatalmak alig lesznek hajlandók 
áldozatokra, ha a császár a fölösleges kiadásokat nem szün- 
teti meg, és »a kincstár, folytonos megkárosítását nem akadá- 
lyozza.« 

Hogy e kifakadás őszinte jóakarat sugallata volt, és nem 
ürügy akart lenni, mely a szent-széket a segélynyújtástól föl- 
mentse, arról tanúságot tesz Rómába küldött jelentése, mely- 
ben a pápát fölkéri, hogy ajánljon föl lehetőleg nagy összeget, 
eszközöljön ki segítséget a spanyol királytól, és tegyen lépéseket 
a franczia királynál megnyugtató nyilatkozat kibocsátása iránt ; 

Tevékenységéről jelentést tesz 1679. ápril 9., október 19. és de- 
czember 3-ikán a pápához intézett leveleiben. Theinernél 162, 168, ,213. 

» ekként megfosztja ürügyeiktől a magán-érdekek által tévútra 
vezetett minisztereket, és talán tevékenységre ébresztheti a csá- 
szárnak álomba merült szellemét. « *) 

Azon kitartó szívósság és erély, melylyel czélja elérésén 
fáradozott, természetszerűen ráirányozta a császári miniszterek 
ellenséges érzületét. Ezek, attól tartva, hogy befolyásukat ellen- 
súlyozni fogja, minden eszközt fölhasználtak, és cselszövényektől 
sem riadtak vissza, hzgy a császár előtt súlyától megfoszszák, sze- 
mélye iránt bizalmatlanságot keltsenek. 

Szövetségese, a magyar főpapokon kivül, csak a bécsi püs- 
pök volt : Sinelli Imre, komáromi mészáros fia, ki a kapuczinus 
szerzetből, akarata ellen, emeltetett főpapi székre, és egyúttal az 
állam-tanács tekintélyes tagja volt. Önzetlen, becsületes, a köz- 
jóért lelkesedő férfiúnak jellemzik a velenczei köpetek is. A nun- 
tins gyakran magasztalásokkal" halmozta el, és nem egyszer föl- 
sóhajt, hogy ha jeles tulajdonságai megvolnának a többi kor^ 
mányférfiakban, másként folynának a dolgot. ^) 

Azon kormányférfiú, kiben — ama tulajdonokat leginkább 
nélkülözte, kire a pénzügyi bajokat hangsúlyozó nyilatkozatá- 
ban czélozott, és a ki egyszermind a török háborút ellenzők sorá- 
ban jelentékeny helyet foglalt el: gróf Zinzendorf Lajos, az 
udvari kamara elnöke, vagyis — mint ma neveznők — a császári 
pénzügyminiszter^ Birvágyó és megvesztegethető, azonkivűl szél- 
hámosok által könnyen megnyerhető és léha tervkovácsoló volt. 
Azzal tartotta fönn magát oly soká állásában, hogy a többi kor^ 
mányférfiak érdekeinek kedvezett, és az udvar minden óhajtását 
ki tudta elégíteni. ^) 

Buonvisi ismerte a pénzügyi kezelés minden baját és azok 
nagyhorderejű következményét : hogy költség hiányában lehetet- 
lenné válik a török háború, és az uralkodó kényszeríttetik, hogy 
alattvalóira mind súlyosabb terheket rakjon. Ismételve intette 
Leopoldot és minisztereit a visszaélések, a rendetlenség és a 
pazarlás megszüntetésére. A bécsi püspök hathatósan támogatta, 



') Az 1679. május 21-iki cliiflfrirozott jelentés. 

•) így 1679. szeptember 25-iki jelentésében. 

•^) Krones. Geschichte Österreichs. IJI. 568. 0. KIopp. 76. 

és egyeaesea a kamara-elnök megbuktatására irányozta igyeke- 
zeteit. ') Az 1679-ik esztendő végén betelt a mérték; Zinzendorf 
hivatalától fölfüggesztetett. Es mivela vizsgálat a vádakat iga- 
zolta, sikkasztás bűnében elmarasztaltatván, száműzetett. ^) 

Utódja báró Abele lett, ki buzgón és becsületesen fárado- 
zott a rend helyreállításán. De nem volt elég erélye, hogy az 
udvar pazar költekezéseit korlátozza. Ezek, főleg a költséges uta- 
zások, gyakran adtak okot panaszra Buonvisinek, ki folytonosan 
hangoztatta a takarékosság szükségét. ^) 

II. 

A pápa fölszólításai, melyeket a bécsi udvarnál hidegen fogad- 
tak, Lengyelországban viszhangra találtak. Ugyanis a törökök foly- 
tonosan terjeszkedtek Podoliában, és a tatárok betöréseitől sokat 
szenvedett az ország. Mindinkább erősödött azon párt, mely a 
franczia politikával szakítva, az osztrák házzal és az orosz fejede- 
lemmel való szövetkezést , s a török elleni támadó háborút 
sürgette. 

Az 1679. elején tartott grodnói gyűlésen ' ezen párt több- 
ségben volt, és a császárnak a múltban szenvedett sérelmekért 
fényes elégtételt akart szolgáltatni ; indítvány tétetett, hogy mind- 
azok, kik a magyarországi fölkelőket támogatták, vád alá helyez- 
tessenek, mit a franczia követ csak nagy erőfeszítéssel és jelenté- 
keny összeg fölhasználásával tudott meghiúsítani. De nem volt 
képes megakadályozni azt a határozatot, mely a királyt fölhatal- 
mazta, hogy a török ellen háborút indíthasson, ha a keresztény 
hatalmak részéről segítségben részesül. *) 

Az országgyűlés eloszlása után a pápához, a császárhoz és 



^) Buonvisi 1680. január 28-iki jelentése. 

«) Krones és Klopp 1. h. 

8) így ellenezi 1679. nyarán a prágai utazást, 1680. őszén a linczi 
tartózkodást. 

*) Walisewski közli Bethune szánaadásait, melyek 50 — 1000 dúcát 
értékű tételekből állanak. Az összeg 1950 ducátot és 12,000 livret tesz ki. 
Emellett külön Lubomirski 12,800 livreröl sz61ó számlát mutatott be. — 
I. m. 221, 2. 

a franczia királyhoz követek ktiláettek. XIV. Lajos válasza úgy 
hangzott, hogy azon esetre, ha a török háború ügyét a^ összes 
keresztény hatalmak fölkarolják, kész hozzájok csatlakozni és föl- 
áldozni a franczia kereskedelem érdekeit, melyek a portával fönnálló 
jó viszony megóvását ajánlják ; mindazáltal, mivel a pápának a 
keresztény hatalmak egyesítésére czélzó igyekezetei ekkorig ered- 
ménytelenek maradtak, eszélytelen eljárás volna az ő részéről, ha 
mégis segélyt nyújtana. ^) 

. A bécsi udvarnál szivesen kötelezték volna le Sobieskit, 
hogy öt Francziarországtól végkép elválaszszák ; kilátást nyújtot- 
tak arra, hogy elsőszülött fia föherczegasszonyt kap nőül, és 
D'Arquien marg[uis birodalmi herczeg rangjára emeltetik ; szö- 
vetséget is hajlandók voltak Lengyelországgal kötni, de csak a 
kölcsönös védelem czéljából, nem pedig támadó actio indítására.^) 
Ezen állásponttól akkor sem engedték magokat eltéríttetni, mikor 
(1679.) nyarán orosz követek érkeztek Bécsbe, szintén szövetségi 
ajánlatokkal. A miniszterek általánosságban tartott nyilatkoza- 
tokra szorítkoztak, positiv kötelezettségek elvállalása elől óvatosan 
kitértek. A pápai nuntius volt az egyetlen, ki őket küldetésök 
fontosságához mért figyelemben részesítette ; egyszersmind azon 
volt, hogy a császári udvar habozó magatartását mentegetve, 
neheztelésöket lecsillapítsa, uralkodójuk jóakaratát a katholikus 
tatalmákkal való szövetség tervének jövendőre biztosítsa. ^) 

Szintúgy a lengyelországi nuntius is mindent megtett ezen 
szövetség létesítése érdekében. Sobieski az 1680-ik év elején Var- 
sóba hivta meg a senátorokat, hogy velők a hatalmak válaszira- 
tait közölje, és a hadjárat ügyében határozzanak. A nuntius ekkor 
bejelentette, hogy a pápa a háború költségeire félmillió forintot 
ajánl föl ; *) és kilátásba helyezte, hogy ezen összeget meg fogja 
kétszerezni. Azonban a tanácskozmány a bécsi udvar által terve- 



') XIV. Lajos levele varsói követéhez 1679. deczember 14-ikén. Wali- 
szewski. II, 347. 

^) A franczia követ jelentései Varsóból. 1679. szeptember 28., október 
29., november 17. I. m. 291, 304, 309. 

Buonvisi jelentései 1679, július 2-tól augusztus 20-ig. 

*) A lengyelországi nuntius 1680. január 31-iki jelentésében szól ezen 
ajánlat mikénti fogadtatása felöl. Theiner 197. 

zett defensÍT-szövetséget nem tartotta elegendőnek, és azt kívánta, 
hogy a császár a támadó hadjáratban való tényleges részvétét 
szerződésszerűen biztosítsa. ^) 

Ezen véd- és dacz-szövetség létrehozására irányult most a 
szent-szék diplomatiájának igyekezete, melynek útjában sokféle 
akadályok tornyosultak fol. így XIV. Lajos azon fáradozott, hogy 
a lengyel király és a császári udvar között benső viszony alaku- 
lását meghiúsítsa. Ez érdekében állott azért, mivel a nimwegeni 
békekötés után az úgynevezett reuniók czimén ^) Németországban 
terjeszkedve, a császárral és a birodalommal való összeütközés 
újabb veszélye forgott fönn. Hogy befolyását a lengyel királyi 
udvarnál ismét uralomra emelje, visszahívta onnan Bethune mar- 
quist, ki sógornéjával, a királynéval feszült viszonyba jutott, és 
(1680. nyarán) új követet küldött Forbin püspök személyében, ki 
az 1674-ikí királyválasztó országgyűlésen képviselte uralkodóját, 
és kiváló mértékben megnyerte volt Sobieski jóakaratát. Általa 
jelentékeny pénzajándékot ajánlott a királynak és királynénak ; to- 
vábbá kilátást nyújtott arra, hogy elsőszülött fióknak a trónörök- 
lést biztosítja; végre ígéretet tett, hogy a török elleni háború 
czéljaira, ha a keresztény hatalmak szövetsége létrejő, nagyobb 
áldozatokat fog hozni, mint bárki más. ^) 

A franczia udvar intriguáinál nem kevesbbé jelentékeny ne- 
hézséget támasztott azon fordulat, me\j a moszkvai udvarnál 
beállott, m. Feodor czár lemondott azon reményről, hogy a csá- 
szár- és a lengyel királylyal szövetkezve, a török ellen kellő erővel 
fölléphet; és az 1681-ik év tavaszán húsz évre békét kötött Majd 
néhány hét múlva bekövetkezett halála után, trónját egyidejűleg 
két testvére foglalta el : Iván és Péter. Ezeknek kiskorúsága és az 
uralom megoszlása belső mozgalmakat helyezett kilátásba ; mi a 
lengyel udvarnál azt a gondolatot hozta napirendre, hogy a ked- 
vező alkalmat inkább az orosz birodalom ellen intézendő táma- 



*) A franczia követ jelentései Varsóból. 1680. február 16., ápril 2., 
május 17., jűnius 4. Waliszewski. II. 350, 406, 427, 435. 

•) A békekötésben nyert területekhez egykor tartozott helyeket, régi 
elavult jogczimek alapján, biróságojc által magának Ítéltette és elfoglalta. 

8) XIV. Lajos 1680. július 6-iki utasítása. Waliszewski III. 1 — 12, 

dásra, és á czárok által elfoglalt lengyel területek visszaszerzé- 
sére kellene fölhasználni. 

A francziákhoz hajló és az orosz-ellenes irányzatok elleni 
küzdelem lett ekként a szent-szék lengyelországi nuntiusának 
föladata. Pallavicini ephesusi érsek, ki ekkor tájt foglalta el 
Martelli korinthusi érsek helyét, nem csekélyebb buzgalommal és 
teljes loyalitással folytatta elődének tevékenységét: az osztrák- 
lengyel szövetség létrehozására. *) De hosszú időnek kellett még 
eltelni, míg czélját elérte. 

III. 

Ezalatt a magyarországi állapotokban sem következett be a 
szent-szék által hőn óhajtott fordulat. Mindazáltal Buonvisi nem 
fáradott ki törekvéseiben. Meggyőződvén arról, hogy a magyar 
rendeket csak országgyűlésen lehetséges teljesen megnyugtatni, 
az udvarnál oda hatott, hogy azt mielőbb hívják egybe ; és a 
magyarokat azzal biztatta, hogy ő is meg fog jelenni körükben, a 
pápa leveleivel ellátva, hogy részökre a királynál minden megad- 
ható engedményt kieszközöljön. *) 

Végtére, hosszas halogatás után, miben a nuntius nagy sze- 
rencsétlenséget látott,^) 1681-ik év február utolsó napján kibo- 
csáttattak a királyi levelek, melyek az országgyűlést ápril 23-ra, 
Sopronba hivták össze. 

Előre volt látható, hogy egyik legnagyobb nehézséget a 
vallási kérdés fogja támasztani, melynek megoldására a pápai nun- 

*) Ezt nem titkolta a franczia követek elÖtt sem. Ezek 1681. február 
25-ikén irják XIV. Lajosnak : »I1 (Pallavicini) nous dit qu'il travailloit uni- 
quement ^ porter ce Eoyanme k se mettre en etast d^une défense raisonnable 
contre le Turc en augmentent considérablement leur armée, mais que si on 
ne le vouloit pas fairé, il ne voyoit pas qu'on dúst refuser le seconra de 
PEmpereur, qui avoit tant d'interest k la conservation de <5e Eoyaume.« Az 
1682. ápríl 17-ikén kelt jelentés kiemeli, hogy a nuntius buzgóbban karolja 
föl a császári udvar érdekeit, mint a császári követ. Waliszewski. III. 107, 206. 

*) Ezen Ígéretet 1680. június 26-ikán az esztergomi érsekhez intézett 
levele tartalmazza. Egyszersmind buzdítja a prímást : folytassa a belbéke 
helyreállítására czélzó tevékenységét, melylyel kiváló érdemet szerez Isten, 
nagy dicsőséget a világ előtt. 

^) Buonvisi 1680. szeptember 29-iki jelentése. 

tius irányadó befolyást vala hivatva gyakorolni. Állását a pro- 
testáns felekezetekkel szemben kiváló mérséklet jellemzi. Mély 
vallásosság, az egyház javáért és dicsőségeért lángoló buzgalom 
töltötte be lelkét ; de az erőszakos eszközök alkalmazását a hit- 
terjesztésben eredménytelen és veszélyes eljárásnak itélte ; főleg 
Magyarországban, melynek különleges viszonyaira mindig kellő 
tekintettel volt. Attól tartott, hogy a protestánsok üldözése két> 
ségbeesett elhatározásokra, a török uralomnak való meghódolásra 
késztetheti őket. ^Ekként — úgy mond — a nélkül, hogy a pro- 
testánsokat az igaz hitre visszavezethetnők : a katholikusokat 
prédául vetjük a töröknek és a kereszténység védfalát rombol- 
juk le.< ^) 

Mindazáltal, habár a protestánsoknak törvény által biz- 
tosított jogaik megtámadására és korlátozására czélzó törekvése- 
seket nem helyeselte : azok kiterjesztését határozottan ellenezte, 
és féltékenyen őrködött az egyház érdekei fölött. Az országgyűlés 
megnyitása előtt bejárta a minisztereket, és felkérte őket, hogy 
a protestánsok javára új engedmények megadásához ne járulja- 
nak. Ezek megnyugtatták őt. ^) 

ígéretét teljesítve, június első napjaiban Sopronba ment, 
hogy ott az országgyűlés folyamát figyelemmel kisérje, és befolyá- 
sát Magyarország belső békéjének helyreállítására érvényesítse. 
Ezen tevékenységében teljes elfogulatlanságot és kiváló tapintatot 
tüntetett ki. 

A magyar rendek mindenek előtt az egy évtized óta ürese- 
désben hagyott nádori méltóság betöltését süi'gették. Az eszter- 
gomi érsek ellenezte ezen kívánat teljesítését, ragaszkodván a 
helytartói tiszthez, melyet elfoglalt. Eeméllette, hogy a szent-szék 
követe támogatni fogja. De csalódott. Mert Buonvisi, a rendek 
igényeinek jogosultsága felől meggyőződvén, arra intette a prí- 
mást, hogy önként hagyja el állását. 

Fölfogásában nem ingatta meg őt egyik magyar főpap azon 
figyelmeztetése sem, hogy az érsek, helytartói tisztében, a katholi- 
kus egyház ügyének nagyobb szolgálatokat tehet, mint a legbuz- 

*) Buonvisi 1679. szeptember 25-iki chiflfrirozott jelentése. 
2) Buonvisi 1680. május 18-iki jelentése. 

góbb nádor. Erre azt válaszoláj hogy ellenkezőleg^ makacsul ra- 
gaszkodva a helytartói tiszthez, az érsek, a mellett, hogy magát 
és az egész egyházi rendet gyűlöletessé teszi, a vallás ügyének 
nagy kárt okoz ; mert a katholikus nemességet arra kényszeríti, 
hogy a nádori méltóság visszaállítása érdekében, a protestáns 
rendekkel szövetkezzék ; mire azután az utóbbiak könnyeb1)en ki 
fogják erőszakolni vallási igényeik kielégítését. Utalt egyik hasonló 
esetre, mely az 1647-ik évi országgyűlésen történt ; mikor Pálffi 
Pál, kinek nádorrá választatását néhány főpap és kath. főúr elle- 
nezte, a protestáns rendek támogatását biztosítandó, kötelezettsé- 
geket vállalt irányukban, és az általok kivánt engedmények meg- 
adását keresztül vitte. Buonvisi ezekután határozottan kijelen- 
tette, hogy ő a szent-szék tekintélyét nem kölcsönözheti olyan 
vállalatnak, mely kivihetetlen és veszélyes ; annál kevésbbé, mert 
a nádori jelölt gróf Esterházy Pál, több kolostor bőkezű alapí- 
tója, vallásos buzgóságának fényes tanujeleit adta, és így a szent- 
szék támogatását megérdemli. 

A nádor-választás június 13-ikán megejtetett. Esterházy 
választatott meg. A nuntius az elsők között volt, kik szerencseki- 
vánataik tolmácsolása végett őt felkeresték ; nem mulasztván el az 
egyház érdekeinek felkarolására lelkesíteni. ^) 

A nádor-választás szerencsés elintézése után, a király 
Németújhelyre készült udvarát áttenni. A nuntius ellenezte távo- 
zását, melyet az országgyűlés további tárgyalásainak menetére 
hátrányosnak tartott. Ismételve kérte Leopoldot, hogy a magya- 
rok megbékítését ne halaszsza ; mert ez a »nyilt seb« tartja visz- 
sza a német fejedelmeket attól, hogy vele, a török ellen, szorosabb 
szövetségre lépjenek. Es mikor a király elhagyta Sopront, ö is 
vele ment, hogy tanácsával támogassa. ^) 

Ekkor az országgyűlésen megindultak a vallás-ügyi tárgya- 
lások. A rendek sorában a katholikusok nagy többséget képeztek. 
A főrendi táblánál csak egy protestáns mágnás jelent meg : báró 
Zay Endre. Az alsó táblánál ötvenkét protestáns követ mellett 
nyolczvankét katholikus foglalt helyet.^) De amazok mögött 

Buonvisi 1681-iki jelentése Sopronból. 

«) Buonvisi 1681. június 22-iki jelentése Németújhelyröl. 

8) Horváth M. Magy. Tört. VI. 101. 

Tököli és a bujdosok állottak , támogatva az erdélyi fejedelem, a 
franczia király és a porta által. Es igényeik kielégítése nélkül az 
ország nyugalmának helyreállítása nem volt remélhető. 

A protestáns rendek sérelmeiket és kivánataikat egyenesen 
a király elé terjesztették. Mire a katholikusok terjedelmes emlék- 
iratban védelmezték magokat, és viszont az általok szenvedett sérel- 
mek hosszú lajstromát állították össze. 

A király ekkor mindkét félt felszólította hogy köréből 
válaszszon bizalmi férfiakat, kik együtt tanácskozva, ' a kiegyenlí- 
tésre kísérletet tegyenek. Rendelkezését személyesen tudatta a 
nuntiussal, kinek az ellen nem volt kifogása, feltéve, hogy az ele- 
gyes bizottság csak a véleményadás és nem a határozás jogával 
ruháztatik föl. ^) 

Már előbb utasítást kért Eómából az iránt, hogy milyen 
magatartást kövessen, ha az udvar vallásügyi engedményekre haj- 
landónak mutatkoznék. Utalt arra, hogy az erélyes ellenszegülés 
sikertelennek bizonyulhat ; ellenben a szent-szék hagyományai és 
némely egyházi jogtudósok, szükség esetén, nagyobb bajok elhárí- 
tása végett, engedékenységet javasolnak. *) Mindazáltal a válasz, 
melyet a legközelebbi posta meghozott, a vallás ügyében minden 
transactiót kizárt. Rpviden és határozottan kijelenti a pápai 
államtitkár, hogy ^valahányszor az országgyűlésen a kath. val- 
lásra sérelmes újítás terveztetik, a nuntius kötelessége azt ellenezni, 
Inehogy hallgatását a szent -szék beleegyezése gyanánt értel- 
mezzék. « ®) 

A protestáns rendek e közben szintén nem mutattak haj- 
andóságot az egyezkedésre. Az elegyes bizottság megalakításá- 
hoz nem járultak hozzá ; mit azzal indokoltak, hogy ilyen bizott- 
sági tárgyalás máskor sem vezetett eredményre és » különben is 
egyezkedésnek nincs helye, mert ők csak a szerződések és törvé- 
nyek végrehajtását kívánják.* Majd kijelentették, hogy míg kérel- 
meik nem teljesíttetnek, az országgyűlési tanácskozásoktól távol- 
tartják magokat. 

Buonvisi — ki e közben, aug. közepén az udvarral visszatért 

*) Buonvisi 1681. július 27-iki jelentése. 

*) Buonvisi 1681. július 20-iki chiífrirozott jelentése. 

') Cybo bibornok 1681. augusztus 9-iki chiífrirozott jegyzéke. 



Sopronba, és most öt hónapot töltött ott — az országgyűlésen 
felmerült bajok forrását abban látta, hogy az udvar az ország 
szabadságainak biztosításával késik. Jól tudta, hogy a kath. ren- 
dek soraiból is többen kitartásra izgatják a protestáns rendeket, 
ezek pedig a felkől&ket^ hogy így az udvart a béke létesítésének 
vágya kényszerítse az ország szabadságainaJ^ helyreállítására. Az 
érdekek ezen sajátszerű bonyodalmában a nuntius azt a tanácsot 
adta, hogy egyidejűleg kell az alkotmányos jogokat visszaállítani 
és a felkelőket gyengíteni. Az utóbbit úgy hitte elérhetőnek, ha az 
udvar Tökölinek tisztességes ajánlatot tesz ; az előkelő főurak közöl 
négyet-ötöt ezredesekké nevez ki, és katonák fogadására pénzzel lát 
el ; mert a biztos és állandó zsold kilátása sokat fog a felkelők 
táborából a királyi zászlók alá vezetni, mi Tökölire pressziót 
gyakorolhat. »A fölkelések — úgy mond — ^ addig veszedelmesek, 
míg a vezér és katonái szorosan összetartanak ; mihelyt a bizal- 
matlanság befészkeli magát közéjök, mindenki legelső akar lenni 
a kibékülésben, nehogy legutolsó maradjon. Ha tehát ő felsége 
Tökölivel tárgyalásokat indít, és lépéseket tesz, hogy szolgálatába 
vonja a közvitézeket: ezek attól fognak félni, hogy Tököli el- 
árulja őket, Tököli pedig attól, hogy követői magára hagyják ; és 
mindegyik azon lesz, hogy a kibékülésben megelőzze a másikat. « 

Buonvisi át volt hatva a meggyőződéstől, hogy az általa 
körvonalozott eljárás a felkelők és a protestáns rendek félelmes 
hatalmát megingatná. Ezért Rómából pénzsegélyt kért, melyet 
a magyar felkelők soraiban zsoldosok toborzására használna föl. 

Leopold helyeselte felfogását, magasztalásokkal halmozta el 
eszélyes javaslataiért. De a tanácsosok — a bécsi püspök kivéte- 
lével — nem támogatták. Azt hangoztatták, hogy az új kísérletek 
ideje elmúlt, és mielőbb ki kell elégíteni a protestáns rendeket. A 
spanyol követ is így nyilatkozott. ^) 

Az udvarnál mindinkább erősödött azon irány, mely a val- 
lásügyi kérdésekben engedékenységet ajánlott. Buonvisi nem vélte 
tanácsosnak ellenállani. Attól kellett ugyanis tartani, hogy a pro- 
testáns rendek elhagyják az országgyűlést ; már pedig ennek ered- 



Buonvisi 1684. augusztus 24-ikén két terjedelmes jelentést irt ; az 
egyiket chiffrirozva küldötte meg Bómába. 

.4* 

ményteleu föloszlása az ő szemeiben nagy veszély jelentőségét 
birta ; mert az ország belbékéjének helyreállítását és a török elleni 
háborút meghiúsította volna. 

Nem habozott tehát Rómába irt jelentéseiben az engedmé- 
nyek szükségessége mellett szót emelni. Egyébkint a tényleges 
viszonyok nehézségei közepett, a jövendő kilátásokban talált és 
nyújtott vigasztalást. Előadta, hogy Magyarországban, Tökölit nem 
számítva, csak három protestáns mágnás él ; kettőnek nincs figyer- 
meke és így birtokai a koronára szállanak, a harmadik pedig 
gyermekei nevelését KoUonich püspökre bízta, ki azokat meg 
fogja téríteni ; Tökölire nézve is sokan azon reményt táplálták, 
hogy tervezett házassága Zrínyi Ilonával a kath. egyházba fogja 
vezetni; már pedig a mágnások magok után vonják a köznemes- 
séget; a városok polgáraival azután könnyen lehet boldogulni. 
Mindezekből azt a következtetést vonta le, hogy » engedékenységgel 
— úgy mond — többet nyerhetünk, mint kemény magatartással, 
mely a protestánsokat a1x)rök karjaiba vinné, és a porta tervét, 
hogy Tököli részére önálló fejedelemséget alkosson, valósítani 
segítené. « ^) 

* Eszerint abban állapodott meg, hogy a vallásügyi engedmé- 
nyek megadását nem fogja ellenezni, és arra szorítkozik, hogy 
úgy maga a szent-szék nevében teendő óvásban az egyház állás- 
pontját és jogait fentartja, mint pedig a magyar főpapokat hasonló 
óvás formulázására készteti. *) 

IV. 

Mindazáltal magatartásában csakhamar fordulat állott be. 
Tököli ugyanis, az országgyűlési tárgyalásokkal nem gondolva, 
megújította a háborút. Ezen tényből és nyilatkozataiból kitűnt, 
hogy a vallás ügyében teendő engedményektől a felkelés megszün- 
tetését, a béke helyreállítását várni nem lehet. Ennek következ- 
tében a nuntius, október elején, előterjesztette Leopoldnak, hogy 
most már kötelessége az engedményeket megtagadnia, mivel az 
előnyökre, melyeket azoktól várt, többé számítani nem lehet. 

^)Buonvisi 1681. augusztus 3 1-iki jelentése. 
*) Buonvisi 1861. szeptember 30-iki jelentése. 

A miuiszterek elismerték ugyan, hogy az engedmények a fel- 
kelökre hatást gyakorolni nem fognak ; de bitték, hogy meg fogják 
gátoln iazt, hogy a protestáns rendek, kik akkorig a király hívei, 
szintén a felkelőkhöz csatlakozzanak ; a mi ha megtörténnék, a törö- 
kökre nézve könnyűvé válnék egész Magyarország meghódítása. *) 
És a törökök fenyegető magatartása mellett azon hír, hogy Strasz- 
bnrgot XIV. Lajos hatalmába ejtette, valamint a császárné azon 
óHajtása, hogy Magyarország királynéjává koronáztassék ; arra 
birta a minisztereket, hogy most már nagy áldozatok árán is ké- 
szek voltak a magyar országgyűlés eredménytelen föloszlását 
meggátolni. 

Ennek következtében október 8-ikán az országgyűléshez 
királyi leirat küldetett le, mely hivatva volt a vallás ügyét sza- 
bályozni, és a protestáns rendeket megnyugtatni. Ebben a pro- 
testáns felekezetekhez tartozó karok és rendek, valamint a vég- 
helyek katonái részére a vallás szabad gyakorlata biztosíttatik. 
Megállapíttatik, hogy jövőre templomfoglalásoknak nem lesz többé 
helye; de azon templomok, melyek 1670. óta a zavarok idején 
elfoglaltattak, a tényleges birtokosok kezei között maradnak ; oly 
vármegyékben, a melyeknek területén az ágostai vagy helvét hit- 
vallás követőinek egyetlen templomuk sincs, megengedtetik, hogy 
egy-egy templomot építhessenek; emellett a mágnások és neme- 
sek, váraikban, kápolnákat saját használatukra szabadon emel- 
hetnek. A katholikusoknak biztosíttatott vallásuk szabad gya- 
korlata. 

A nuntius sietett ezen okiratot £,ómába küldeni és az iránt, 
hogy azzal szemben mily állást foglaljon el, utasítást kérni. Ennek 
megérkezéséig nem vélte szükségesnek, hogy mindjárt óvást emel- 
jen ; az engedményekben nem látott nagy veszélyt a kath. egy- 
házra, melynek az 1670. óta elfoglalt templomokat fentartotta, és 
mert :s>a protestánsoknak biztosított vallás-szabadságot és vallás- 
gyakorlatot tőlpk elvenni úgy sem lehetett. « A miniszterekkel 
közölte, hogy nem helyesli az engedményeket, és csak azért nem 
szólal föl ellenök, mert ő szentsége rendeletét várja. »Ekként — 
Írja Rómába — távol tartottam magamat a hozzájárulástól, a 

')Biionvisi 1681. október 5-iki jelentéscr 

nélkül, hogy a tárgyalások menetét megzavarnám. « Az eszter- 
gomi érseket is fölhivta, hogy a kath. clerus, mint a bécsi és lin- 
czi békekötések után, úgy most is tegyen óvást ; de oly módon, 
hogy »az országgyűlés tárgyalásainak folytatását ne veszélyez- 
tesse, nehogy az egész országot zavarba döntse.* *) 

Azonban, mikor a protestáns rendek az október 8-iki leirat 
tartalmával meg nem elégedtek és további engedményeket sür- 
gettek, a nuntius úgy Leopoldnál, mint a minisztereknél és 
Esterházy nádornál nagy erélylyel szólalt föl, és azt tanácsolta, 
hogy a király ne fogadjon el további fölterjesztéseket, és határo- 
zottan nyilatkoztassa ki, hogy elhatározásától többé nem tér el. 
Egyszersmind ismételte előtte azt, hogy az eddigi engedmé- 
nyek ellen is óvást fog tenni, a mire a király most hivatkozhatik 
a további engedmények megtagadásánál, és a mi később, ha a 
viszonyok kedvezőbben alakulnak, jogczimet adhat néki az enged- 
mények visszavonására. ^) 

A király mindazáltal rá engedte magát újabb engedmé- 
nyekre bii'ni, Ígérve, hogy több királyi városban a protestánsok- 
nak templomépítésre helyet fog adni, és a vármegyékben megsza- 
porítja azon községek számát, hol a protestánsok templomot 
építhetnek ; de mikor november 9-ikén újabb leiratát az ország- 
gyűlésnek átktildötte, kinyilatkoztatta, hogy attól többé el nem 
tér, és annak a törvénykönyvbe változatlan fölvételét kívánja ; a 
mely nyiUtkozatához, a protestáns rendek kérelmei és fenyegeté- 
sei daczára, állhatatosan ragaszkodott. 

November második felében megjött Rómából a nuntiusnak 
szóló utasítás, mely meghagyta neki, hogy a vallásügyi engedmé- 
nyek ellen óvást emeljen, »de zajtalanul tegye azt, úgy, hogy 
azzal se a magyarokat, se. az udvart el ne keserítse, és zavart 
ne támaszszon.« 

Buonvisi ezen rendeletnek oly ügyesen felelt meg, hogy a 
szent-széktől egészen elhárította annak látszatát, mintha az nem 
elég határozottsággal szegült volna az engedmények megadása 
ellen. A király előtt megjelenvén, közölte vele, hogy rendeletet 



Buonvisi 1681. október 12-iki jelentése. 

2) Buonvisi 1681. október 19., 26., november 2. és 9-iki jelentései. 

kapott: óvást emelni. »De — így folytatta előadását — nem 
akarván ö felsége érdekeire hátrányos dolgot tenni, a maga fele- 
lősségére és azon reményben, hogy erről ő szentsége nem fog 
tudomást nyerni, ő felségétől kivánja megtudni, mikor tartja czél- 
szerűnek az óvás közzétételét, nehogy azzal netán megzavarja az 
egyezkedést ?« 

Ugyanígy nyilatkozott a bécsi püspök és Esterházy nádor 
előtt is, úgy tüntetve föl magát, mintha az ő saját hanyagsága 
okozná az óvás közzétételének elhalasztását. ^) 

És csakugyan bevárta, míg a vallás-ügyi tárgyalások telje- 
sen befejeztettek, oly módon, hogy a protestáns rendek ellenzése 
daczára, a katholikus rendek a november 9-iki leiratnak törvény- 
könyvbe iktatását határozták el. Csak ekkor, deczember 27-ikén^ 
állította ki Buonvisi óvását, melyhez mintául a westfaliai és 
nimwegeni békekötéseknek a kath. egyházra sérelmes pontjai 
ellen, a szent-szék nevében, tett tiltakozások szolgáltak. Es az 
óvás egy-egy példányát a magyar királyi cancellárnak és a csá- 
szári cancellárnak nyújtatta át. 2) 

A nuntius, ki e szerint a vallás-ügyi kérdésekben is a leg- 
nagyobb mérsékletet és tapintatot tanúsította, Jiogy az ország- 
gyűlés sikerét és a magyar nemzet megnyugtatását elősegítse, 
ezen czél elérése végett oda hatott, hogy a rendek egyéb kivána- 
tai teljesedésbe menjenek, és ezért nem habozott az egyháziak- 
nak és legjobb barátainak érdekeit föláldozni. így járt el Kollo- 
nich püspök ügyében. Az országos sérelmek között, melyeknek 
orvoslását, az alkotmányellenes tények között, melyeknek meg- 
szüntetését az ország rendéi legerőteljesebben sürgették, volt az 
is, hogy a király KoUonich Zsigmond német-újhelyi püspököt a 
magyar kamara elnökének hivatalától, melynek betöltésében gyű- 
löletessé tette volt magát, mozdítsa el; hivatkoztak ugyanis a 
bécsi békekötés egyik czikkére, mely világosan megállapítja, hogy 
kamara-elnököt a király csak a világi rendek soVából nevezhet ki. 

Buonvisi, mikor az ügy állása felől a nádortól értesült, kez- 

') Buonvisi 1681. november 30-iki jelentése. 

') Buonvisi 1681. deczember 28-iki jelentése, melyhez mellékelve van 
az óvás másolata. 

detben közvetítő javaslattal lépett föl. Azt ajánlotta, hogy miután 
a közjövedelmek egy része a királyi udvartartás czéljaira, más 
része az ország közsziikségeire fordittatik, amazok kezelését meg 
lehetne hagyni KoUonich kezei között, az utóbbiak kezelésére pe- 
dig világi kamara-elnököt nevezni. A király, a nádor és a minisz- 
terek egy része helyeselte ezt a tefvet. De ellenezték Kollonich 
személyének és rendszerének barátai: Schwarczenberg berezeg, 
Hocher cancellár, és mások, kik azt állították, hogy a rendek 
kivánatainak engedni a királyra nézve szégyenteljes és káros 
dolog volna. A nuntius erre azt Válaszolás hogy a törvény rendel- 
kezéseit teljesíteni nem szégyen ; és hogy a közjövedelmek kezelé- 
sének elválasztása nagy előnyt biztosít ; mivel a királyi és orszá- 
gos jövedelmek közös kezelése ekkorig azt a balhiedelmet tartotta 
fönn a magyaroknál, hogy azok az ország védelmére elégségesek ; 
a külön kezelés ellenben meggyőzne mindenkit azok elégtelen 
voltáról, és kitüntetné, mily jelentékeny összeget fordít az ország 
védelmére ő felsége saját jövedelmeiből. ^) 

Mindazáltal Kollonich barátai minden erejökét megfeszítet- 
ték, hogy 8t állásában föntartsák; készebbek voltak a protes- 
táns rendeket újabb vallásügyi engedményekkel elégíteni ki, mint- 
sem öt feláldozűi. Es sikerült a királyt is meggyőzniök arról, 
hogy a kath. egyházra nézve nagyobb hátrány az, ha a lángbuz- 
galmű német-újhelyi püspök befolyásos hivatalát elveszti, mintha 
a protestánsoknak néhány templom építésére engedély adatik. A 
nuntius nem hallgatta el fölháborodását a fölött, hogy egy ember 
javának alárendelik a vallás érdekeit ; és hathatósan sürgette, 
hogy elmozdításával eleget kell tenni a rendek követelésének ; és 
őt magát is figyelmeztette, hogy kötelessége volna önként hozni 
meg az áldozatot, melyet a törvény és a vallás érdeke igényel. ^) 

Nem kevesbbé hathatósan támogatta a rendek azon kivánatát, 
hogy a király az elkobzott jószágokat korábbi tulajdonosaiknak 
adja vissza. Ezt erélyesen ellenezte Kollonich, és a kincstár érde- 
keinek támogatására a nuntiust is fölkérte. Buonvisi ellenkezőleg, 
KoUonichot igyekezett álláspontjának elhagyására birni ; kimu- 

') Buonvisi 1681. október 26-iki jelentése. 

2) Buonvisi 1681. november 9, és 1 6-iki jelentése. 

tattá, hogy a tényleg fegyverben álló fölkelők elkobzott jószágai- 
nak visszaadása iránt, ha tulajdonosaik a király hűségére térnek, 
kétség nem merülhet föl, mivel a királyt Ígérete kötelezi ; e sze- 
rint tehát csak az elhunyt fölkelők örökségéről lehet szó ; és ha- 
bár a kamara-elnök Zrínyi és Nádasdi örökségét egy millió forintra 
becsüli, ezen értéknek legalább felét az oly jószágok képviselik, 
melyek a magyar törvények értelmében nem esnek confiscatio 
alá, hanem a nőágnak és a mellékágaknak szolgáltatandók ki ; 
miért is, ha már a jószágok egyik felének visszaadását az igazság 
követeli: a másik felének visszaadását a királyi kegyelmesség 
ajánlja; fontosabb lévén az ország nyugalmának helyreállítása, 
és a belmozgalmak által okozott nagy költségek megtakarítása, 
mint húszezer forint évi jövedelemnek a kincstár részére biztosí- 
tása. Egyszersmind figyelmeztette KoUonichot, hogy az ő egyéni 
érdekei az ország érdekeivel találkoznak. Ugyanis a rendek kivá- 
natának teljesítését eszközölve, azokat talán kiengesztelheti maga 
irányában, megtarthatja a kamara-elnökséget, és lehetővé teszi, 
hogy idővel Magyarországon főpapi javadalmat nyerhet el, a mi 
nem fog megtörténhetni, ha »nyakasságával fokozza a gyűlöletet 
melyet irányában a magyarok táplálnak. « 

Buonvisi nem elégedett meg azzal, hogy KoUonichra hatást 
gyakorolt. Az ügynek nagy fontosságot tulajdonított, mert nézete 
szerint annak helyes elintézésétől függött; az országgyűlés szeren- 
csés kimenetele. Ezért közvetlenül a királyhoz is fordult. Előadta 
neki, hogy ha csak két hónappal tovább tartanak a magyarországi 
mozgalmak, a hátrány, mely ebből származik, sokkal nagyobb, 
mint az, mely a confiscált jószágok visszaadásából merül föl. 
Leopold ezt nem vonta kétségbe ; de fölhozta, hogy mivel a visz- 
s^aadást, mint az igazság és nem a kegyelem tényét követelik, ha 
enged, ezzel becsületére vet árnyékot, mert elismerné, hogy az 
Ítéletek és kivégezések igazságtalanok voltak. Mire a nuntius 
megnyugtatta őt azzal, hogy ha a jószágok visszaadására elhatá- 
rozta magát, a rendek bizonyára készek lesznek oly formát 
fogadni el, mely rá nézve a legtisztességesebb, és kegyelmességét 
helyezi előtérbe. Egyúttal kilátásba helyezte, hogy engedékeny- 
sége az országgyűlés szerencsés befejezése mellett, talán a fölke- 

lökkel való kiegyenlítést is fogja eredményezsni. És a király csak- 
ugyan megtette az engedményt. ^) 

Midőn ezen tevékenységéről Rómába jelentést tesz, kifejezi 
azon reményét, hogy igyekezeteinek sikere az egész keresztény- 
ségre hasznos fog lenni. ^) Mert igyekezeteiben mindig az a nagy 
eszme lebegett szeme előtt : hogy a magyar nemzet megnyugta- 
tása által a török elleni háborút tegye lehetővé és sikeressé. 

Buzgó fáradozásaiért soproni tartózkodása alatt vette a 
pápa elismerésének kitűnő jelét. XI. Incze 1681. szeptember első 
napján a bíborral díszítette föl. Régi szokás szerint, mely mai 
napig fontartotta magát, a nuntiusnak a bíbornoki föveget azon 
uralkodó adja át, kinek udvaránál működik. Most is Lipót király 
kéretett föl a pápa által az ünnepélyes szertartás végzésére, mi 
november 16-ikán Sopronban történt, tehát azon ország területén, 
melynek békesége és fölszabadítása érdekében kifejtett tevékeny- 
sége szolgált fölmagasztaltatására egyik jogczimül. ^) 

Az ez ügyben alkotott törvény akként intézkedik, hogy magya- 
rokból alkotott bizottmány által fog a jószágok visszaadása eszközöltetni. 

*) Buonvísi 1681. deczember 21-iki jelentése. 

8) Buonvisi 1681. november 1 6-iki jelentése. — A bíbornoki templom, 
mely Buonvisinek jutott, szintén mintegy kapcsul szolgált Magyarország- 
hoz ; a Ooelius-dombon, szent István első vértanű tiszteletére emelt temp- 
lom, volt az, mely magyarországi Pálosok gondozására volt bízva és mely- 
nek előcsarnokában máig díszlenek a magyar királyok czímerei. 

I. 

A soproni országgyűlés nem valósította meg mindazon re- 
ményeket, melyeket ahhoz a király, a rendek és a szent-szék csatol- 
tak. Mert bár a magyar alkotmány helyreállíttatott, és a séi'el- 
mek egy része orvosoltatott, Magyarország pacifícatióját nem 
eredményezte. Tököli nem tette le a fegyvert. »Egyi-észröl a 
francziák folytonos izgatásai, másrészről a békében prédájoktól 
elesendő néhány hadnagyainak rábeszélései, miszerint a török 
segélyével még nemcsak az általa kívánt vármegyéknek, hanem 
egész Magyarországnak is birtokába juthat, a nagyravágyó ifjút 
mindinkább eláltaták, s hajlandóbbá tették folytatni a háborút.*^) 

A szultán határozottan fölkarolta ügyét ; szövetségre lépett 
vele, és felső Magyarország fejedelemségét biztosította részére. 
Ellenben a császári udvar békeajánlatait visszautasította. 

Tököli az 1682-ik év nyarán megújította a háborút. Elfog- 
lalta Kassát, mire az éjszak-keleti országrész városai önként 
nyitották meg előtte a kapukat. Majd a bányavárosokat is hatal- 
mába ejtette, és hódításait a Yág-vonalig terjesztette ki. 

A szent-szék Tököliben a protestantismus bajnokát, de egy- 
szersmind a törökök szövetségesét, és a törökök ellen intézendő 
nagy vállalat egyik akadályozóját látva, azon volt, hogy őt azon 
segítségtől megfoszsza, melyben Francziaország részesítette, és 
varsói nuntiusa által kivitte, hogy Sobieski a segélynek Lengyel- 
országon keresztül Magyarországba juttatását megakadályozta. 

Horváth M. szavai. VI. 117. 

A lengyel király, a franczia követ reclamatiójáray nyíltan kijelen- 
tette, hogy intézkedéseit a pápa és a császár követeinek fölszóla- 
lásai következtében tette ; mivel különösen a pápa megütközését 
fejezte ki a fölött, hogy » támogatásában részesíti a magyarországi 
eretnekek lázadását, mely a hitetlenek támadását zúdítja Magyar- 
országra, romlást hoz az egész kereszténységre «; és értésére adta, 
Kogy ily körülmények között a szent-szék nem adhatja meg azon 
segítséget, melyet Lengyelország fönmaradása igényel. Majd né- 
hány héttel utóbb ismételte a király, hogy XIV. Lajos iránt 
őszinte ragaszkodással viseltetik ugyan, de el kell hárítania ma- 
gától, a római és bécsi udvarok előtt, azt a gyanút, mintha a ma- 
gyarországi elégületleneket ő támogatná; mivel ugyanis Len- 
gyelország mindenben szűkölködik, mire a küszöbön álló hábo- 
rúban szüksége lesz, figyelemmel kell lennie azon keresztény 
fejedelmekre, kik segítséget nyújtani hajlandók. ^) 

A lengyelországi pápai nuntius sikeres tevékenységében 
buzgón részt vett Buonvisi bíbornok. A bécsi udvarnál az osztrák- 
lengyel szövetség eszméjének lelkes apostola gyanánt működött, 
és mikor 1682. őszén biztos hirek érkeztek, hogy a szultán a kö- 
vetkező évben nagy hadjáratot indít Magyarország ellen : végtére 
czélt ért ; a császári udvar őszintén fölkarolta a szövetség eszmé- 
jét. Buonvisi ugyanakkor a lengyelországi nuntiussal élénk leve- 
lezést folytatott, és újoncz társának folytonosan szolgáltatta, 
tapasztalatainak és szellemének dús tárházából, a diplomatiai 
hatás eszközeit. 

így, mikor XIV. Lajos, Sobieski előtt, az osztrák szövetséget 
azzal akarta fölöslegesnek föltűntetni, hogy a portán kinyilatkoz- 
tatta, hogy török támadás esetén Lengyelországot segíteni fogja : 
Buonvisi kimutatta,hogy nagy franczia haderőnek Lengyelországba 
küldetése kivihetetlen ; pénzsegély-nyújtása pedig nem vezet czélra, 
mert Lengyelországban elegendő sereget nem lehet kiállítani. Ki- 
emelte, hogy a franczia király portai nyilatkozatának nem más a 
czélja, mint a törököt Lengyelország helyett Magyarország ellen 
indítani ; de Magyarország meghódítása, Lengyelország elestét is 

A franczia követ 1682. ápril 17. és május 1-idiki jelentései I. m, 
205., 212. 

lUMga utáu vonná ; míg ha a császár és a lengyel király szövetkeznék, 
bátran nézhetnek szembe a támadással. 

Ugyanakkor kifejtette, mennyire indokolatlan némely len- 
gyel urak reménye, hogy az oroszországi belmozgalmakat hódítá- 
sokra lehetne fölhasználni. »Ugyanis, a mint az oroszokat külső 
támadás veszélye fenyegeti, a pártok kibékülnek egymással. Es 
míg Lengyelország az orosz háborúban el lesz foglalva, a törökök 
nagy hódításokat fognak tenni Magyarországban ; majd az oro- 
szokkal szövetkezve, Lengyelország ellen fordulnak. A míg hatal- 
mas ellenségünk fegyverben áll, nem tanácsos merész vállalatokba 
bocsátkozni, nehogy új hódítások után járva, azt is, a mit tényleg 
birunk, elveszítsük. Lengyelország természetes érdeke azt köve- 
teli, hogy Oroszországot engedje belviszályok által gyengülni; 
csak akkor forduljon ellene, mikor a törökök hatalmát már meg- 
törte. Ilyen tanácsot adott egykor Farnese Sándor tábornok II.. 
Fülöp spanyol királynak : hogy ne siessen Francziaország ellen 
támadást intézni, mert ezzel az egymás között viaskodó pártok 
kibékülését idézi elő ; pedig érdeke azt kívánja, hogy a belviszá- 
lyok állandósulása Francziaországot gyengítse. « Emlékezteti So- 
bieskit azon tervre, melyet ö (Buonvisi) mint lengyelországi nun- 
tius terjesztett eléje : hogy igyekezzék a moldvai és oláhországi 
fejedelmeket a lengyel államhoz csatlakozásra birni; mert ez 
esetben nyitva állana előtte az út a Dunán, és akár Konstanti- 
nápolyig nyomulhatna. Ezt újólag figyelmébe ajánlja, és azzal 
a javaslattal egészíti ki, hogy az erdélyi fejedelmet is törekedjék 
a szövetségbe vonni. 

Ismételve kérte a varsói nuntiust, hogy egész erővel működ* 
jék a lengyel és osztrák uralkodóház között az egyetértés megszi- 
lárdításán, a bizalmatlanság eloszlatásán ; mert » ettől függ — 
úgy mond — a kereszténység java és a pápa szent szándékainak 
valósítása. « ^) 

A kölcsönös bizalom megerősítésének tényezője gyanánt, 
örömmel üdvözölte és támogatta a lengyel király azon ajánlatát, 
hogy mint közbenjáró, kísérletet fog tenni a császári udvar és 



') Buonvisinek 1682. deczember 14. és 21-ikén a lengyelországi niin- 
tiushoz írt levelei. 

Tököli között egyesség létrehozására. A lengyel mediatióban 
Magyarország belső békéjének helyreállítására az egyetlen mó- 
dot látta, melyet ezért, bár sikere kétes, .okvetetlenül meg kell 
kisérleni. ^) 

Tököli ugyanis, azon nagy előnyök után, melyeket as 1682- 
dik év nyarán kivivott, reméllette, hogy kedvező föltételek alatt 
békét köthet, és követeket küldött Bécsbe. A. tárgyalásoktól, me- 
lyek itt megindultak, Buonvisi bibornok távol tartotta magát, 
mert Tököli olyan vallásügyi engedményeket is kivánt, melyeket 
a kath. egyházra nézve sérelmeseknek tartott, és a soproni or- 
szággyűlésen szintén ellenezett. Mindazáltal tartózkodó állást 
foglalt el, mert belátta, hogy az országgyűlés befejezése óta a 
helyzet lényegesen megváltozott; Tököli azóta Magyarország 
nagy részének urává lett. Es a bécsi miniszterek is súlyos nyomást 
gyakoroltak a nuntiusra. Azt állították, hogy minden bajnak for- 
rása éppen a Sopronban követett vallás-ügyi politika, mely a 
kibékülést megakadályozta, és így Tököli hódításait lehetővé tette. 
Azt állították, hogy ha most ismét ugyanazon merev állást foglal- 
ják el, egész Magyarország elvész. ^) Ezen nehéz helyzetben Ró- 
mából kért utasítást, mely 1683. márczius első felében jött meg, 
és így hangzott: »Ha ő felségét a szükség arra kényszeríti, hogy 
TököUvel egyességre lépjen, Eminentiád nem tehet egyebet, mint 
távol tartva magát az alkudozásoktól, maga idején bejelenteni óvá- 
sát, minden tüntetés nélkül és oly módon, a mint ezt bölcsesége a 
kath. vallás sérelmei orvoslására alkalmasnak ismeri föl.« ^) 

De erre nem került sor. Tököli egyéb igényeit — többi kö- 
zött a tizenhárom éjszak-keleti vármegyét fejedelmi czimmel és 
hatalommal követelte — az udvar határozottan visszautasította. A 
tárgyalások tehát megszakadtak. 

Szerencsésebb volt az osztrák-lengyel szövetség iránt foly- 
tatott tárgyalások kimenetele. Sobieski ezen ügy elintézése végett 
1683. január 27-re országgyűlést hivott egybe. 



Buonvisi 1683. deczember 20-iki jelentése. 
") Buonvisi 1682. január 31-iki chiffrirozott jelentése. 
3) Cybo bibornok 1682. február 20-ikán kelt utasítása. Ugyanaz ápr. 
3-ikán megküldi az óvás szövegét. 

II. 

XIV. Lajos a lengyelországi követekjelentéseibölazta meg- 
győződést merítette, togy a királyi család körébeü a szent-szék és a 
császári udvar befolyását ellensűlyozni többé nemképes.Ezért a szö- 
vetség létrejöttének megakadályozásavégett a rendek körében ke- 
resett eszközöket. Követét utasította, hogy kettőzött buzgósággal, 
de a titok leple alatt, pártot toborzzon össze, melynek közremű- 
ködésével az országgyűlésen a szövetséget megbuktatni, vagy végső 
esetben az országgyűlés eredménytelen fölbomlását előidézni képes 
legyen. Fölhatalmazta, hogy az urak és nemesek megnyerésére 
még nagyobb összegeket fordíthasson, mint a melyeket más alkal- 
makkor ilyen czélokra fölhasznált. ^) 

De most már a császári udvar sem mulasztotta el érdekeit 
ugyanazon fegyverekkel oltalmazni, melyekkel megtámadták. Ügy 
a császári állandó residens Zierowsky Kristóf, mint a szövetség 
megkötésére teljhatalommal fölruházott gróf Waldstein Perdi- 
dánd rendkívüli követ, jelentékeny pénzösszeggel voltak ellátva, 
párthívek szerzésére. ^) 

Sobieski az országgyűlés megnyitása alkalmával tartott be- 
szédében utalt azon nagymérvű hadikészületekre, melyeket a 
porta megindított; ezeknek rendeltetése bizonytalan, de valószínű 
hogy azon esetre, ha a császár békét köt a szultánnal, Lengyelor- 
szág ellen fog a támadás irányulni. Ezért fölhívja a rendeket, hogy 
hazájok védelméről gondoskodjanak. Mire Pallavíciní nuntius 
előterjeszté, hogy a pápa kész erkölcsi és pénzbeli segítségben 
részesíteni Lengyelországot, ha a török ellen háborút indít ; gróf 
Waldstein pedig bejelentette a császárnak véd- és daczszövetség 
kötésére vonatkozó ajánlatát. 

Vitry marquis, franczia követ, utasításai értelmében, nagy 



XIV. Lajosnak 1682. novemb. 12., 26. és 1683. febr. 15-ikén Vitry 
raarquishoz irt rendeletei. I. m. III. 291., 300., 318. 

*) Zierowsky számadásait titkos kiadásairól és a Waldstein részére 
adott utalványokat kiadta Kluczycki Ferencz. Acta Begis Joannis III. ad 
res anno 1683, imprimis in expeditione Viennensi geatas illustranda. (Krakó, 
1683.) 13., 32., 75., 99., 160. 

tevékenységet fejtett ki. De erőfeszítéseit egy váratlan eset meg- 
hiúsította. Sobieski éppen ekkor kézre kerítette azon leveleket, 
melyeket Morstein, Lengyelország fökincstárnoka, Vitry útján, 
a franczia udvarral váltott, és azon gyanúra szolgáltattak ala- 
pot, hogy a lengyel királynak trónjától megfosztása terveztetik. 
Sobieski készséggel ragadta meg az alkalmat, hogy a franczia 
udvarral szakítson. Az elfogott levelek tartalmát nyilvánosságra 
hozta. Heves kifakadásokat hallatott a követ ellen, és ezt, mikor 
audientiát kért, maga elé bocsátani vonakodott. *) 

Ezen eset hatása ' alatt a franczia párt az országgyűlésen 
elnémult. A szövetség kötése tárgyában benyújtott indítvány egy- 
hangúlag elfogadtatott, és a föltételeknek a császári követekkel 
való megállapítására harmincznyolcz tagból álló országos bizott- 
ság küldetett ki. 2) 

A bizottságnak (1683.)február 26-ikán volt első értekezlete 
a császári követekkel. A lengyelek mindenek előtt azt a kérdést 
vetették föl : vájjon Leopold, úgy mint császár, vagy mint magyar 
király köti-e meg a szövetséget ? Mire azt a választ kapták : mint 
Magyarország és Csehország királya, Ausztria főherczege. 

A lengyelek közöl többen azt az óhajtást fejezték ki, hogy 
a német birodalom i^ belépjen a szövetségbe ; mások pedig azt^ 
hogy a franczia királylyal fönforgó nehézségeket kell előbb ki- 
egyenlíteni. A császári követek elismerték, hogy mindkét óhajtás 
valósulása üdvös volna ; de a szövetség megkötésének halasztást 
nem tűrő sürgősségére utaltak. 

Majd az érdemleges tárgyalás folyamán a lengyelek kér- 
dezték : mily jutalmat igér a császár azon szolgálatokért, melye- 
ket Lengyelországtól vár ? mily biztosítékokat nyújt a liga fön- 
maradása érdekében ? mily számú sereget állít ki a hadjáratba ? 
A császári követek válasza így hangzott : jutalomról nem lehet 
szó, mert a lengyelek elegendőképen meg lesznek jutalmazva, ha 



^) Ezen ügyre vonatkozó diplomatiai iratokat közli Waliszewski. HJ., 
328—373. 

*) Ezen tárgyalások folyamát röviden vázolni akarjuk. Története 
még nincs megírva. A bécsi emlékünnep alkalmából megjelent munkák szer- 
zői a diplomatiai irományokat nem ismerték. — Klopp elbeszélésé tr'ibb 
tekintetben bibás. 

a törököktől visszafoglalhatják az elvesztett területeket ; és a csá- 
szár ugyanazon biztosítékokat nyújtja a lengyeleknek,melyeket ezek 
fognak ajánlani a császárnak, ki hatvanezer emberből álló sere- 
get fog sikra állítani. 

Amárczius elsején tartott második értekezleten megállapítta- 
tott,hogy mindkét uralkodó önállóan fogja hadi munkálatait intézni; 
de abban az esetben, ha a törökök egész erővel Lengyelország 
vagy a császár fővárosát támadnák meg, egyik a másiknak segít- 
ségére siet. Az iránt sem volt nézeteltérés, hogy a szövetség biz- 
tonsága és állandósága érdekében a pápa és a bíbornoki testület 
jótállása és pártfogása fog kikéretni. De a császári követek nem 
voltak hajlandók ráállani, hogy uralkodójuk személyesen tegye 
le az esküt a szövetség megtartására. 

Ugyanakkor a lengyelek újabb kísérletet tettek, hogy külön 
előnyöket eszközöljenek ki ; kérték, hogy a császár engedje el azt 
a két millió forintot meghaladó összeget, melylyel a lengyelek a 
császárnak, a svédek ellen nyújtott hadi-segély költségei fejében, 
tartoznak. A császári követek ezt nem helyezték kilátásba ; ki- 
nyilatkoztatták, hogy erre nézve utasítást nem kaptak, és ezen 
ügy a szövetségi tárgyalások keretén kivűl áll. 

Ezen két pont elintézése a következő értekezletre halaszta- 
tott. Ezt megelőzőleg, a pápai nuntius ismételve fölkereste a csá- 
szári követeket, és azon volt, hogy engedékenységre birja őket ; mi- 
nélfogva ezek a márczius 10-iki conferentián, egyenesen a pápai 
nuntius közbenjárására hivatkozva, kijelentették, hogy a császár 
az adósságot el fogja engedni, és a hadi készületekre kétszázezer 
tallért fog előlegezni. A személyes eskü kérdésében pedig úgy 
nyilatkoztak, hogy ha kimutatható, hogy hasonló esetben a császár 
vagy valamelyik előde esküt tett, ezt nem fogja megtagadni. A 
lengyelek ragaszkodtak a személyes eskühöz, melyet a szövetség 
mellőzhetetlen föltételének tekintettek; szemben azon titkos 
aggodalommal, melyet a franczia udvar hívei ápoltak, hogy a 
háború folyamán a császár békét köthet a portával, és magára 
hagyhatja Lengyelországot. 

A pápai nuntius attól tartván, hogy ezen mellékes kérdé- 
sen »már-már a kikötő közelében törést szenvedhet a szövetség- 
kötés hajója ^ : mindkét részre igyekezett hatni. A lengyeleket 

arra figyelmeztette, hogy követelésökkel megsértik a császárt, és 
jobb a ligát megkötni eskü nélkül, mint a török támadást bevárni 
liga nélküL A császári követeket pedig fölkérte, küldjenek rög- 
tön futárt Bécsbe, és kérjenek fölhatalmazást, hogy enged- 
hessenek. 

Majd abban történt megállapodás, hogy a lengyel bizottság 
és a császári követek találkozni fognak, és a nuntius mint köz- 
benjáró is megjelenik körükben, hogy valamely közvetítő javaslat 
elfogadására kisérletet tegyen. Ez sajátszerű módon történt meg. 
Nagy terem két szögletében foglalt helyet a két fél, a nuntius 
pedig egyiktől a másikhoz járt-kelt, értekezett velők és üzeneteiket 
közvetítette. Hosszas alkudozás után abbarí egyeztek meg, hogy 
a két uralkodó személyében, államaiknak bíbornok-protectorai 
a pápa kezeibe teszik le az esküt. ^) 

A mint az utolsó nehézség is elhárittatott, és a szövetség 
összes föltételei meg voltak állapítva, Pallavicini érsek azon fá- 
radozott, hogy az országgyűlés mielőbb hagyja jóvá a bizottság 
határozatait. A király- és királynéra, a püspökökre és főurakra a 
legkülönfélébb érvekkel hatott. ^) Es czélt ért. Márczius utolsó 
napján az országgyűlés egyhangúlag megerősítette a szövetséget, 
melynek oklevele a következő napon aláíratott. 

Bevezetésében Legyeiország királya és rendéi a szövetség 
megkötésének szükségességét a törökkel fennálló béke bizonyta- 
lanságával, és a békeszegés gyakori tényeivel igazolják ; utalnak 
XI. Incze pápa atyai buzgóságára, melylyel őket több év óta 
hathatós intései és nagylelkű segélyajánlatai által a török ellen 
háború indítására serkentette. Ennek következtében a császár és 
a lengyel király, utódaik nevében is, ofifensiv és defensiv szövet- 
ségre lépnek ; az utóbbi örök időkig tart, az előbbi addig, mig 
mindkét uralkodó a közös ellenséggel állandó és dicsőséges békét 
köthet A szövetség pártfogójává, föntartójává, biztosítójává a 
pápát kérik föl, kinek kezeibe a bíbornok-protectorok útján esküt 
tesznek le. A császár 60,000, Lengyelország 40,000 fegyverest 



*) A varsói nuntius 1683. márczius 3., 10., 17-iki jelentése. Kluczycki. 
47., 51., 55. 

■) A nuntius márczius 24. és ápril 7-iki jelentései. I. m. 60., 70, 

állvt ki. Mindkét uralkodó az ő hadseregével külön fog operálni, 
egyrészről Magyarország fölszabadítására , másrészről a török 
által elfoglalt lengyelországi tartományok visszafoglalására. Ha 
a török Bécset vagy Krakót ostrom alá venné, az egyik uralkodó 
egész erejével a másiknak segítségére siet. .A császár a lengyel 
királynak elengedi a régi tartozásokat, hadi készületekre azonnal 
200,000 tallért küld, és a spanyol királynál kieszközli, hogy a 
pápa áltál kivetett egyházi tizedet egészen az ő rendelkezésére 
bocsássa. Végül kimondatik, hogy az összes keresztény fejedel- 
mek a szövetségbe lépésre fölhivatnak; különösen azon lesz 
mindkét uralkodó, hogy az orosz czárokat csatlakozásra birja. ^) 

A lengyel országgyűlés ezután a haderő kiállítására és szük- 
ségleteire vonatkozó intézkedések fölött kezdette meg a tanácsko- 
zásokat. Ezek nem folytak le egészen simán. Azok, kik a szövet- 
ség jóváhagyásához szavazataikkal, csak a helyzet kényszerűsége 
alatt, járultak, kísérletet tettek meghiúsítására. A pápai nuntius 
ismét nagy tevékenységet fejtett ki a végső nehézségek elhárítá- 
sára, egyszersmind a lengyel főpapokat arra késztette, hogy 
önkéntes ajánlatokat tegyenek csapatok kiállítására. Mindkét 
irányban siker koronázta igyekezeteit. És mikor az országgyűlés, 
a végzések megalkotása után, ápril 17-ikén szétoszlott, öröm- és 
lelkesedéstől áradozó levélben tett jelentést Rómába az elért ered- 
ményről, melyet — úgy mond ^- »nem tekinthet emberi műnek, 
mert létrehozására a legnagyobb buzgalom, ékesszólás és ügyes- 
ség nem lett volna elegendő ; Isten különös kegyelmének tulajdo- 
nítja, melyet a pápa imái esdettek le a kereszténység javára.^ ^) 

Ez alatt Buonvisi Bécsben fáradhatatlanul működött, hogy 
a császári udvar a varsói megállapodásokban nyugodjék meg. 
És Leopold május másodikán megadta megerősítését. 

Mire a két uralkodó utasította államainak római protectorait, 
Pio és Barberini bíbornokokat, hogy nevekben, a szövetség folté- 
teleinek lelkiismeretes megtartására, a pápa kezeibe az esküt le- 
tehessék. XI. Incze pápa az ünnepélyes szertartást (augusztus 



*) Az oklevél ismételten megjelent. Legújabban Kluczycki munkájá- 
ban. 63—70. 

«) A varsói nuntius 1683. ápril 7., 14. és 18-diki jelentései. I. m, 
73., 79., 87. 

16-ikáu) a következő nyilatkozattal zárta be: >Hőn óhajtva, hogy 
mind az, mit a két felséges uralkodó a szövetségben megállapí- 
tott, a kereszténység javára, lelkiismeretesen végrehajtassék, ígé- 
retet teszünk, az apostoli szent-szék nevében, hogy atyai buzgó- 
sággal, fáradozással és szorgossággal oda fogunk hatni, hogy a 
szövetséget és megállapodásait mindegyik fél lelkiismeretesen és 
csorbíttatlanul végrehajtsa. « Mire áldását adta a két uralkodóra 
és nagy hadi vállalatukra. 

Az áldás foganatos volt. Sobieski hűségesen és fényes ered- 
ménynyel felelt meg a szövetségben elvállalt kötelezettségeknek. 

Nagy elhatározások, a mennyiben nem szenvedély vagy in- 
dulat pillanatnyi fölhevülésének hatása alatt fogamzanak meg, 
rendszerint számos okok és körülmények közreműködésének ered- 
ményei, így Sobieski elhatározása, és abból folyó actiója az érde- 
kek és hatások legkülönfélébb szálainak szövedéke. A legmagasz- 
tosabb aspiratióktól a köznapi haszonlesésig váltakoznak a tettre 
ösztönző rugók. 

Nyolcz esztendő óta űlt a királyi trónon, a nélkül, hogy be- 
váltotta volna a hozzá csatolt reményeket. A harczok félelmes 
hőse dicstelen transactió^k és cselszövények pályájára lépett, ide- 
gen uralkodónak úgyszólván fizetett ügynökévé lett. 

Ha nem is jutott tudomására az, mint Ítélnek róla azok, 
kik a színfalak mögé pillanthattak ; és hogy a franczia követek, 
kik hódolatuk tömjénfüstjével kábították el, jelentéseikben tehe- 
tetlen és tunya, felesége által kormányzott és olcsó pénzen meg- 
megvásárolható embernek jellemzik ; *) önérzete és lelkiismerete 
spontán fölébredésének, jelleme nemesebb elemei uralomrajutásá- 
nak előbb-utóbb szükségkép be kellett következni. 

Érvényesülni kellett hazaszeretetének is, és az abból folyó 
azon óhajtásnak, hogy Lengyelország részére visszaszerezze azon 
állást, inelyet Nagy Lajos és Báthory István uralkodása alatt, 
mint döntő hatalom, éjszaki Európában elfoglalt. 

Ezen fordulatnak annál biztosabban be kellett következni, 
mert dicsvágya és hazaszeretete sugallataival az ő személyes és 

így Baluze, 1678. július 22. Bethune 1678. deczember 15. a beau- 
vaisi püspök 1681. január 31. és márczius 21-ikén.Waliszewski II. 102., 168. 
93., 120. 

családi érdekeinek igényei találkoztak. Trónját megszilárdítani és 
fiára átszállítani csak úgy remélhette, ha nagy haditényekkel 
gyarapítja dicsőségét, - és az országnak tett jelentékeny szolgála- 
tokkal hálára kötelezi nemzetét. 

Már pedig kétségtelennek látszott, hogy őt a franczia politika 
csak a saját ellenségeinek lekötésére és gyengítésére használja 
föl ; de sohasem fogja a lengyel korona elvesztett tartományainak 
visszaszerzésére képesíteni. Ellenben kétségtelennek látszott az is, 
hogy a szent-szék és osztrák ház részéről, őszinte és áldozatkész, 
mert a czélok és érdekek benső és állandó solidaritásán alapuló 
támogatásra, ezzel pedig a török háborúkban babérok és terüle- 
tek kiküzdésére, biztosan számíthat. 

Mindazáltal abban, hogy Sobieski valódi érdekeit fölismerte 
és nemesebb ösztöneit követte, bizonyára jelentékeny tényező volt 
a szent-szék diplomatiája, intései és buzdításai által, erkölcsi és 
anyagi támogatásának biztosításával. 

III. 

, Csakhamar kitűnt, hogy az uralkodók, kik szövetségre lép- 
tek, és az államférfiak, kik a szövetség létesítésében közreműköd- 
tek, ezzel hazájoknak és az egész kereszténységnek valóban nagy 
szolgálatot tettek. 

Éppen azon napon, melyen a szövetség oklevele Varsóban 
aláíratott, harmadfélszázezer fegyveresből álló török haderő indult 
meg Drinápolyból Magyarország felé. A hadjárat végczéljául 
Kara-Musztafa nagyvezér a császárok székvárosának, Bécsnek, 
megvívását tűzte ki, mit másfélszázad előtt a szultánok egyik leg- 
nagyobbika, Szulejmán, sikertelenül kísérlett meg. 

Lassan haladva, csak június 7-ikén érkezett Eszékre. Itt 
megjelent Tököli Imre, hogy szolgálatait fölajánlja. Azt a javas- 
latot terjesztette elő, hogy ötvenezernyi török hadosztálylyal 
Lengyelországba nyomul, és Sobieskit megakadályozza abban, 
hogy a császárnak segítséget vigyen. ^) Ha terve elfogadtatik, a 

») Ezt 1683. június végén irják Magyarországból Sobieskinek. A var- 
sói nuntius június 30-ikán jelenti Bómába és november elején emlékezteti 
arra a lengyel királynét. (Kluczycki, 161, 530.) 

hadjárat szerencsés kimenetele a törököknek biztosítva lett volna. 
De a nagyvezér azt kivánta, hogy Tököli magyar sereggel a Duna 
bal partján, vonuljon Bécs felé, hová ő a Dunán túli részeken ke- 
resztül vonult. Július közepén táborolta körül Bécs városát. 

A császári udvarnál későn ismerték föl a veszély nagysá- 
ságát. Csak tavasz nyiltával láttak megfelelő erélylyel a hadi ké- 
születekhez, melyekben Buonvisi bibornok lázas tevékenységgel 
vett részt ; buzdítva és tanácsokat adva, mindenfelől segélyt sür- 
getve, és ennek fölhasználása fölött őrködve. *) Ugyanakkor Pal- 
lavicini Lengyelországban megfeszítette erejét, hogy a lengyel 
királyt, a szövetség értelmében, hadai fölszerelésére és megindí- 
tására késztesse. ^) 

XI. Incze pápa nagylelkűen váltotta be ígéreteit A szent- 
szék pénztárát kimerítette. A bécsi udvarhoz küldött segélypén- 
zek összege négyszázezer forintot tesz ki. A lengyel királyt félmillió 
forinttal segítette. A bajor fejedelemnek háromszáz ezer forintot 
bocsátott rendelkezésére, oly czélból, hogy a császárnak küldendő 
segédhadait fölszerelhesse. 

A pápa az ő áldozatkészségének utánzására buzdította a 
bíbornoki coUégium tagjait. Többen, mint Chigi, Ludovisi és 
mások, ezüst asztali készletöket a pénzverdébe küldöttek, hogy a 
segélyösszegekhez járulhassanak. 

Es emlékezzünk meg kegyeletteljesen Magyarország prímá- 
sáról, Szelepchényi Györgyről, ki egyházi alapítványokra szánt 
vagyonának nagy részét, négyszázezer forintot a háború czéljaira 

') A rendelkezésemre álló tér és ezen munka tulajdonképeni föladata 
nem engedi, hogy az 1683-ik év eseményeit és Buonvisinek ez időben kifej- 
teit tevékenységét részletesen ismertessem. Ez maga egy kötetet venne 
igénybe. Fölment az a körülmény is, hogy az 1683-ik év történetét tüzete- 
sen adják az. 1883-ban, Bécs fölszabadításának kétszázados emlékünnepe 
alkalmából közrebocsátott munkák. Ezek sorában legjelentékenyebb Klopp 
Onnó'é (Das Jahr 1683. und der folgende grosse Türkenkrieg. 6-raz, 
1882. — 580. lap), bár nem hallgathatjuk el, hogy a magyarországi viszo- 
nyokat helytelenül, nem egyszer igazságtalanul itéli meg. — Buonvisi 
1683-iki jelentéseinek és a hozzá intézett római jegyzékeknek egy részét 
szintén az ünnep alkalmából, kiadták a római Campo Santo dei Tedeschi 
tudós papjai. (Róma, 1883.) 

*) Pallavicini 1683-ik év jelentéseinek és a hozzá intézett római jegy- 
zékeknek nagy részét kiadta Kluczycki idézett munkájában. 

szentelve, eizzel lehetővé tette Bécs őrsége zsoldjának pontos fize- 
tését, és a sikeres védelem tényezőinek dicsőségében osztozik. ^) 

A pápa természetszerűen nem feledkezett meg arról sem, 
hogy a szent harczban küzdő keresztény fegyverekre az Ég áldá- 
sát esdje le. Nyilvános imádságokat rendelt. Esti hat órakor meg- 
kondultak a harangok, fölszólítva a híveket, hogy a seregek urá- 
hoz forduljanak. Maga a pápa, hosszú időn át, a nap nagy részét 
kápolnájában töltötte. Megindulásában, lelke szorongatott állapo- 
tában, gyakran könyzápor omlott szemeiből. ^) 

A Mindenható meghallgatta az imádságokat, a pápa és a 
szövetséges fejedelmek erőfeszítéseit sikeressé tette. 

Gróf Stahremberg Rüdigier parancsnoksága alatt Bécsnek 
tizenkétezernyi őrsége a polgárság által is gyámolítva, hősi el- 
lenállást fejtett ki. A megszállás hetedik hetében érkezett meg 
Sobieski lengyel király, huszonhatezernyi sereg élén, és egyesűit 
Károly lotharingíai herczeggel és a német birodalomból küldött 
hadakkal. Az Ö3szes keresztény haderő nyolczvanezer emberből 
állott Szeptember tizenkettedik napján, Bécs falai alatt, eldöntő 
ütközet vívatott. A török sereg súlyos veszteséget szenvedett, 
maradványai rendetlen futásban kerestek menekülést. A keresz- 
ténység egyik legdicsőbb diadalát ülte. 

Kinek köszönhető ezen eredmény? Stahrembergnek, Lotha- 
ringiai Károlynak vagy Sobieskinek ? A pápának, a császárnak 
vagy minisztereiknek? 

Olyan kérdések, melyeket felvetni felesleges, melyekre felelni 
nem lehetséges. Nagy események nem egyes'emjberek müvei. Azok- 
ban a közreműködők mindegyikének van része. Kié a nagyobb, 
csak az ítélheti meg, kinek áldásával legnagyobb a része ! 

Ezt a diadal mámorában, a lengyel király nemes és fenkölt 



') Contarini, Velencze bécsi követe ívja Szelepchényiröl, hogy »aveva 
sovvenuto nella difesa di Viennadi quattrocento mila fiorini rimperatore.« 
Ezen segélyről egy német történetíró ekként nyilatkozik : »Er machte die 
richtige Soldzahlung möglich, das heiszt nachdrücklicher gesagt, die Ver- 
theidigung des 8tadt Wien . . . Ein grosszer Antheil an der Rettung der 
Stadt Wien gebührt dem Prímás voh üngarn.« (Klopp, 212, 213.) 

«) V. ö. Klopp 281. 

szókkal fejezte ki. A caesari gőg által sugalmazott mondást : 
»Veni, Vidi, Vici« a keresztény hős szerénysége így alakítja át : 
»Venimus, Vidimus, Deus Vicit< ! *) 

IV. 

Bécs fölszabadításának nagy tényét Lotharingiai Károly- 
nak és Sobieskinek a budai yezérbasa fölött Párkánynál (október 
7-ikén) kivívott győzelme és Esztergom várának megvívása kö- 
vette. Mire a téli időszak beálltával, a hadi munkálatokban szü- 
net állott be. 

Ezen eredményekkel az osztrák-lengyel szövetség feladatai- 
nak megoldásához, a pápa szándékainak valósításához, csak az 
első lépés tétetett meg. Magyarorszság és melléktartományainak 
fölszabadítása, az ozmán hatalom megtörése még hátra volt. Ennek 
keresztülvitelére mindenekelőtt a szövetkezett hatalmak szoros 
összetartása volt szükséges. Ezt pedig csakhamar a felbomlás 
veszélye fenyegette. 

A szövetség létrejötte és nagy-horderejü következményei a 
két uralkodó és a két udvar között nem hoztak létre benső vi- 
szonyt. 

A császár, miniszterei s tábornokai részéről nyilatkozó irigy- 
ség, féltékenység és a kicsinyes ragaszkodás régi udvari szertar- 
tásokhoz egyrészről ; Sobieski hiúsága és érzékenysége másrész- 
ről : gyakori félreértésekre szolgáltattak okot, és a kölcsönös bizal- 
matlanságot felújították. ^) 

Buonvisi felismervén ezen apró incidensek fontosságát, szün- 
telenül résen állott, és minden alkalmat felhasznált, hogy Leopol- 
dot és környezetét a lengyel király irányában előzékeny, figyelmes 
eljárásra intse; mivel pedig a büszke és indulatos császárnéra 



Sobieskinek 1683. szeptember 14-ikén a pápához írt levele. Klu- 
czyokinél. 386. 

*) Sobieskinek a táborból nejéhez irt levelei (melyekről mellékesen- 
megjogyezzük, hogy a hitvestársi gyengédség megható emlékei) panaszokkal 
telvék. Ezeknek részletezésébe és alaposságuk bírálatába nem bocsátkozha- 
tom. A levelek több izben láttak napvilágot. Legújabban (1883.) Klnczycki 
idézett munkájában. 

közvetlenül nem hathatott, a bécsi püspök közbeüjárását vette 
igénybe. Lépéseinek eredménye felöl megnyugtató jelentéseket 
küldhetett Eőmába. 

Azonban a két uralkodó között fölmerült nehézségeknek 
komolyabb politikai alapjok is volt. Ezt Tököli ügye képezte. 

A magyar fölkelők vezére, míg 1683. nyarán, a nagyvezér 
hadimunkálatait támogatta, biztosítani kivánta magát azon esetre 
is, ha a hadjáratnak a törökökre kedvezőtlen kimenetele lesz. 
Ezért összeköttetésbe lépett Sobieskivel, ki arra igyekezett őt 
rábírni, hogy Bécs ostromában a törököknek ne nyújtson segítsé- 
get És csakugyan, hajolt fölhívására. *) Majd Bécs fölszabadí- 
tása után, a helyett, hogy a nagyvezér parancsát teljesítve, Pár- 
kány felé sietne : követet küldött Sobieskihez, kinek közbenjárá- 
sát kérte ki, Leopold királylyal kibékülése ügyében. 

A lengyel király, Magyarország belső békesége helyreállí- 
tásának érdeke által vezetve, kész volt a közbenjárásra vállal- 
kozni; » Tököli irányában — írja bizalmas levélben nejéhez — 
különös rokonszenvet nem érezek ; de élénk részvétet táplálok a 
magyar nemzet iránt, kegyetlen megpróbáltatásai miatt. « ^) 

Sobieski előrelátta a nehézségeket, melyeket elvállalt fela- 
datának megoldása érdekében, a császári udvar bizalmatlansága 
miatt, le kell küzdenife. ^) Es valóban azon hir, hogy Sobieski fo- 
gadta Tököli küldötteit, nagy consternátiót és fölháborodást idé- 
zett elő Leopold környezetében. Megaláztatást láttak azon tény- 
ben, hogy a magyar király alattvalója külső hatalom útján lép 
érintkezésbe uralkodójával. Jól tudták, hogy ekképen nagyobb 

') Buonvisi 1683. november 16. és 30-iki jelentései. 

Sobieskinek 1683. szeptember 9-ikén és október 20-ikán nejéhez in- 
tézett leveléből kitűnik, hogy a lengyel király folytonosan levelezésben 
állott volt Tökölivel. (Kluczycki. 362, 486.) Contarini velenczei követ 1684. 
január 2'ikán irt jelentésében szól Sobieski leveléről, melyben megemlíti, 
hogy Tököli az ő felhívására tartotta magát távol Bécs ostroma és Eszter- 
gom vívása alatt. — Sobieski utóbbi leveleiben ismételten hivatkozik arra, 
hogy Tökölit Ö tartotta vissza attól, hogy Bécs ostroma alatt a nagyvezér- 
hez csatlakozzék. 

») 1683. szeptember 28. Kluczycki 428. 

♦) A varsói nuntius október 20-iki jelentésében idézi Sobieski levelét, 
melyet ezen közbenjárás felől jrt hozzá. Kluczycki 460. 

engedményeket kell tenniök, mintha közvetlenül folytatnának vele 
tárgyalásokat A harag és félelem hatása alatt a legfurcsább com- 
binátiók keletkeztek és találtak hitelre. Azt híresztelték, hogy a 
lengyel király titkos egyességre lépett Tökölivel, ettől nagy összeg 
pénzt kapott, és Ígéretet, hogy fiát, Jakab herczeget, a magyar 
trónra fogja segíteni. ^) 

Buonvisi tanúja volt ezen mozgalmaknak, és fontosságukat 

félre nem ismerte. A lengyel király loyalitása felöl teljesen meg 

ff 

volt győződve. az 1683-ik év hadjárat megnyilta előtt gyakran 
sürgette a minisztereket, hogy Tökölit, méltányos föltételek alatt, 
igyekezzenek megnyerni. Azonnal Bécs fölszabadítása után a 
magyarországi elégületlenek részére általános amnestia hirdeté- 
sét javasolta. ^) Mindazáltal Sobieski mediatiója őt is aggodal- 
makkal töltötte el. Attól tartott, hogy Tököli javára olyan enged- 
ményeket fog igényelni; melyek a kath. vallás ügyére, a korona 
tekintélyére és a béke állandóságára veszélyesekké válhatnak; 
különösen, hogy önálló fejedelmi területek megadása a föltételek 
között első helyen fog állani. Nem kételkedhetett az iránt, hogy 
ily kívánatnak már csak előterjesztése is, a császári udvar szemei- 
ben, a lengyel királyt ellenség gyanánt fogná föltüntetni, és a két 
uralkodó között fennálló szövetséget fölbomlással fenyegetné. 

Ezen veszélyek elhárítása végett, a nüntius a pápához for- 
dult. Ezt fölkérte, hogy mielőbb intézzen Sobieskihez levelet, mely- 
ben buzdítsa arra, hogy igyekezzék fegyver hatalmával megtörni 
Tökölit, ki Isten és uralkodója ellen lázadott; továbbá figyelmez- 
tesse, hogy Tököli, ha fejedelmi területet kapna, és az ő közbenjá- 
rása az országnak kiváltságokat, a protestánsoknak előjogokat sze- 
rezne meg : ily módon nagy tekintélyre emelkednék és folytono- 
san hatalmas eszköz gyanánt szolgálhatna Magyarország föUází- 
tására ; végül hívja föl, hogy ha jónak látja. Tököli kielégítését 
tisztességes föltételek alatt eszközölje ki, de csak úgy, hogy feje- 
delmi területet ne kapjon. 

Mindazáltal javaslatához a következő észrevételt csatolja : 
»Nem tartanám czélirányosnak, hogyő szentsége erősen ösztönöz- 

') Buonvisi 1683. november 16. és deGzember 30-iki chifirirozott je- 
lentései. 

*) Buonvisi 1683. szeptember 28-iki jelentése. 

zön az eretnekek elleni föllépésre, mert ily módon könnyen két- 
ségbeesett lépésekre indittatnánaik azok, kik a török uralom alatt 
élnek. szentsége levelében annak sürgetésére szorítkozzék, hogy 
TököUt nem szabad hatalomban és fejedelmi állásban hagyni ; 
mert ha a lengyel király határozottan követeli részére a fejede- 
lemségét, a császári udvarnál találkozni fognak miniszterek, kik 
öt támogatják. Véleményem szerint, miután a lázadás fejét lever- 
tük, vagy oly állapotba hoztuk, melyben ártani többé nem képes : 
szelídséggel az eretnekek végtelen nagy számát nyerhetjük meg.« ^) 

Forduló postával megkapta Buonvisi Rómából a tudósítást, 
hogy a javaslataival megegyező módon fogalmazott pápai irat 
Sobieskihez útnak indíttatott. ^) 

Ezt Buonvisi nem várta be tétlenül ; nehogy Sobieski Tököli 
irányában kötelezettségeket vállaljon. Egy ideig azzal a gondolat- 
tal foglalkozott, hogy személyesen a lengyel táborba megy. Erről 
lemondott, meii; nem akart a császári udvar féltékenységének táp- 
lálékot adni. Hanem levelet írt a lengyel királynak. Meleg kifeje- 
zésekkel kéri, hogy a császár érdekeire és óhajtásaira lehetőleg 
tekintettel legyen, nehogy a kereszténység fölszabadításának müve 
éppen a siker pillanata előtt hiúsuljon meg. Tököli megbizhatat- 
lanságát, álnokságát és a császár irányában követett eljárását 
jellemzi. Óvja attól, ne hagyja magát általa rászedetni. Figyelmez- 
teti, hogy Leopold más engedményt nem tehet Tökölinek, csak azt, 
hogy magán jószágai békés birtokában meghagyja ; ellenben a 
fejedelemségnek czímét sem adhatja meg neki, mert ez a lázadás 
jutalmának és örök emlékének volna tekinthető. ^) 

Kevéssel ezen levél megírása után, október második felé- 
ben. Tököli közölte Sobieskivel békeföltételeit. Kívánta, hogy a 
tizenhárom éjszakkeleti megyét a fejedelmi czímmel megtart- 
hassa; továbbá » valóban szabad országgyűlés* tartassék, melyen 

Buonvisi 1683. szeptember 2 8-iki jelentése. 

*) Buonvisi 1683. november 2-iki jelentésében írja hogy a breve 
másolatát megkapta. — Denhoff abbé, a lengyel király római ügynöke, októ- 
ber 23-iki jelentésében értesíti uralkodóját a pápai breve expediáltatása felöl. 
Kluczyczki 499. 

») Buonvisi 1683. okt. 5-iki jelentése és ahhoz mellékelve Sobieskihez 
írt levelének másolata. 

az elégületlen rendek is megjelenhessenek, sérelmeik orvosoltas- 
sanak, az ország szabadságai biztosíttassanak, az elkobzott jószá- 
gok birtokosaiknak visszaadassanak ; és mindezek lelkiismeretes 
megtartásáért a lengyel király vállaljon kezességet. 

Leopold a maga részéről nem vonakodott tárgyalásba bo- 
csátkozni, s ennek vezetésével Lotharingiai Károlyt bízta meg. De 
ez Tököli biztosait, mikor nála megjelentek, rosszul fogadta ; mire 
azok elkeseredve tértek vissza a lengyel királyhoz és itt kinyilat- 
koztatták, hogy »a magyarok a török protectorátusról csak úgy 
mondanak le, ha Lengyelországgal egyesülhetnek. « Sobieski mind- 
azáltal erre nem fektetett súlyt, és közbenjáró működését utógondo- 
lat nélkül folytatta.^) Ezért egyrészről Lotharingiai Károlyt igye- 
kezett megnyerni. Emlékezteté őt azon válságos helyzetre, mely- 
ből Isten csak imént si^^abadította ki őket ; miért is úgy a szeren- 
cse, mint a szerencsétlenség napjaiban mérsékletet kell tanúsítani. 
Másrészről Tökölinek szemrehányásokat tett azért, hogy figyel- 
meztetéseire és tanácsaira nem hallgatva, a kibékülés eszméjét 
későn karolta föl ; és így ő okozta mindazon nehézségeket, melye- 
ket ajánlatai most támasztanak. ^) 

November 5-ikén Lotharingiai Károly ipolysági táborában 
megjelentek Tököli biztosai, a lengyel király küldötteinek kísére- 
tében. Már a legelső értekezleten, a megbízó levél bevezető része, 
melyben Tököli magát fejedelemnek czímezi és a magyar rendek 
nevében szól, éles fölszólalásokat provocált ; és a császáriak kije- 
lentették, hogy a föltételek megvitatásába nem ereszkednek ; egy- 
szersmind Sobieskit fölkérték, hogy ő is tartózkodjék érdemleges 
tárgyalásoktól, és Tököli kivánatainak a császárral való közlésére 
szorítkozzék. A lengyel tanácsosok ezen felfogás ellen tiltakoz- 
tak, és azt a megjegyzést vetették oda, hogy uralkodójuk nem a 
császár minisztere. 

Maga Sobieski is sértve érezte magát, de megőrizte nyugal- 



Sobieski ugyanis 1683. október 2 0-ikán nejének irja : »Quant« 
fnoi,dans ces questionsje m'ofíre en mediateur, pour mettre d'accordles deux 
parties.» És november 3-ikán : »líous tachérons d^amener entre eUes un 
accord qui puisse étre profitable h. toute la Chrétienté.« Kluczycki. 



487., 523. 



^) í:>obieski ezt nejéhez irt iméi^t idézett leveleiben említi. 

mát. Es másnai) egyenesen Leopoldnak megktildötte azon ponto- 
kat, melyek alapján az egyességet létrehozhatni vélte. Ezek szerint 
Tököli kijelentené, hogy híveivel együtt őszintén elszakad a portá- 
tól és a királynak meghódol ; viszont a király általános amnes- 
tiát enged, koronázási hitlevele értelmében az ország szabadságai- 
nak föntartását biztosítja és azokat a jövő országgyűlésen meg 
fogja erősíteni ; az elkobzott jószágokat visszaadja ; végtxl tekin- 
tettel arra, hogy néhány hónap előtt Saponara császári tábornok 
Tökölinek Magyarország tetemes részét, előbb a Garam, később 
egész a Vág folyóig ajánlotta ; azt javasolá, hogy a király »leg- 
alább élethossziglan, engedjen valamit Tökölinek, « s így köte- 
lezze le őt még inkább. A lengyel király késznek nyilatkozott a 
kezességet elvállalni. ^) 

Habár néhány nappal utóbb Sobieski határozottan kijelen- 
tette, hogy az előterjesztett föltételek nem az ő megállapodásait, 
hanem csak Tököli kivánatait tartalmazzák ; ^) azok a császári 
udvarnál nagy fólháborodást keltettek ; mert a miniszterek felfo- 
gása szerint, Sobieski, nem szorítkozván ít Tököli személyét illető 
kivánatok előterjesztésére, közbenjárói tisztének határain túllé- 
pett, és Magyarország belügyeibe avatkozott. Azon ajánlatában 
pedig, hogy a kezességet elvállalja, azt a szándékot födözték föl, 
hogy Magyarország ügyeinek intézését kezeibe akarja ragadni. ^) 

Tököli magatartása nem volt arra alkalmas, hogy a tárgya- 
lások folytatását kívánatosnak tüntesse föl. November 5-kén pro- 
clamátiót bocsátott közre, melyben a magyarországi rendeket fel- 
szólítja, hogy fegyveresen gyülekezzenek körüle, bevárandók az 
ajánlataira érkezendő királyi választ, melynek természete szerint 
vagy az alkudozásokat vagy a háborút fogja folytatni. *) 

Leopold megállapodása az volt, hogy kész Tökölinek és 
híveinek amnestiát engedni és elkobzott jószágaikat visszaadni ; 
de vele országos ügyeket illetőleg tárgyalásokba nem bocsátkoz- 



*) Sobieskinek 1686. november 6-ikán a lotharíngiai herczeghez irt 
levele. Klnczycki 529. 

•) Sobieskinek a Lotharíngiai herczeghez intézett dátum nélküli 
levele. Ugyanott 540. 

«) Buonvisi 1633. november 30-iki jelentése. 

♦) A proclamátio latin forditása I^oppnál. 559. 

luitik. Leopold Buonvisi bíbornokot kérte föl, hogy ezeu hatá- 
rozatát Sobieski tudomására hozza, és őt annak helyességéről 
meggyőzze. *) 

A nuntius sietett a megbízásnak eleget tenni. Erőteljes 
hangon irt lerélben óvta a lengyel királyt attól, hogy ne hagyja 
magát Tököli által tévútra vezettetni ; figyelmeztette arra, hogy 
mennyire szégyenletes volna, ha azok, kik az egész török haderőt 
legyőzték és megszalasztották, nem volnának képesek »egy lázadott 
a köteles hűségre téríteni. ^) 

Alig hogy ezen levelet a lengyel táborba útnak indította, 
ő is kapott levelet Sobieskitől. Ez előadja, hogy mikor a közben- 
járó tisztét elvállalta, Magyarország java lebegett szemei előtt, 
nem Tökölié, kinek eljárását ő csak úgy kárhoztatja, mint maga 
a császár. Arra kéri a bíbornokot, hasson oda, hogy Leopold mi- 
előbb hirdesse ki az amnestiát, és biztosítsa a magyar nemzetnek 
szabadságai fentartását, hogy így Tökölitől elálljanak párthívei. 
Különösen figyelmébe ajánlotta gróf Czobor Ádámot, ki már 
is elszakadt tőle, és egyedül képes arra, hogy Tököli hatalmát 
megtörje.*) 

Ezen levél jelzi a fordulatot, mely Sobieski magatartásában 
beállott. Tököli ugyanis elidegenítette őt azzal, hogy előterjesz- 
tésére a választ be nem várva, ismét szoros összeköttetésbe lé- 
pett a törökökkel ; egyszersmind Sobieski irányában hűtlen eljá- 
rást követett ; mert azon czélból, hogy őt az ország elhagyására 
kényszerítse, felső Magyarország azon részeit, melyek a lengye- 
lek részére téli szállásul voltak kijelölve, elpusztította, és várpa- 
rancsnokai által a lengyel csapatokat folytonosan háborgatta. ^) 

Buonvisi — kinek ezalatt sikerült Leopoldot a lengyel 
király szándékainak loyalítása felől megnyugtatni *) — bár önelé- 



*) A hadi tanács 1683. november 23-iki határozata ugyanott 358. 

") Buonvisi november 30-iki chifrirozott jelentése. 

■) Buonvisinek levele a november 30-iki jelentéshez mellékelve. 

*) A lengyel király november 25-iki levele, Buonvisi deczember 14-iki 
jelentéséhez mellékelve. 

*) Sobieski 1683. deczember 6-ikán elkeseredéssel panaszkodik nejé- 
nek. Kluczycki 561 — 6. 

•) Buonvisi deczember 2 1-iki jelentése. 

gülten gondolhatott volua arra, hogy az események ismét igazol- 
ták előrelátását, és hogy tanácsainak helyességéről Sobieski saját 
kárán okulva győződhetik meg ; fölismerte a helyzet válságos kö- 
vetkezményeit. Attól félt, hogy a lengyel király serege számára 
alkalmas téli szállást nem találván, visszatér Lengyelországba, és 
nehéz lesz a következő év tavaszán arra bírni, hogy újra meg- 
jelenjék a harcztéren. ^) 

A mikor az év utolsó jelentésében, aggodalmainak kifeje- 
zést kölcsönzött, már bekövetkezett az, a mitől félt ; Sobieski Len- 
gyelországba vezette hadait, és soha többé Magyarországba visz- 
sza nem tért. 



*) Buouvisi deczember 28-lki jelentése. 

A szent-szék tevékenysége a háború folytatása érdekében. — Tárgyalások 
Velenczével a ligához csatlakozása iránt. — A szent-liga. — Sobieski ma- 
gatartása. — Magyarország pacifícatiójának ügye. — XIV. Lajos támadó 
föllépése. — A magyarországi hadjárat. — Buda ostroma. — A pápa által 
fölállíttatott tábori kórház. — Velencze és a lengyel király hadimunkálatai. 

1684. 
I. 

Bécs fölmentéséuek nagy tényével az osztrák-lengyel szö- 
vetség föladatai megoldásához, a pápa szándékai valósításához 
csak az első lépés történt meg. Erre Magyarország fölszabadítá- 
sának kellett következni. 

'A háború folytatását a legerőteljesebben sürgette XI. 
Incze, kit a kezdet fényes sikere megerősített azon hitben, hogy 
az ő uralkodása idejére tartotta fönn a Gondviselés azon czél 
elérését, mely felé elődei, hét század folyamán, eredménytelenül 
törekedtek : a nyugati kereszténység egyesült erőfeszítésével, az 
izlám hatalmának megtörését. Hogy ezt lehetővé tegye, a maga 
részéről minden áldozatra kész volt. — És míg az udvaránál 
levő külföldi követek által is hatott az uralkodókra, nuntiusait 
utasította, hogy intentióinak a kormányokat megnyerni igye- 
kezzenek. 

De míg az események fölvillanyozó hatása alatt, az egész 
keresztény világ, emelkedett hangulatban, türelmetlen lelkesedés- 
sel nézett a további eredmények elé ; a bécsi udvarnál egy befo- 
lyásos körben elérkezettnek látták az alkalmas időpontot arra, 
hogy, a becsület meg lévén mentve, a császár békét kössön a por- 
tával, és egész erejét XIV. Lajos ellen irányozza, ki erőszakos 

tényeit iméut újabb szerződés-szegessel tetézte. Éppen Bécs s^o- 
rongattatásának napjait arra használta föl, hogy Belgium ellen 
intézett támadást. Mire a spanyol követek a barátságos hatal- 
maknál segítséget sürgettek. 

Leopoldöl, ki az 1682-ik év folyamán is kész volt, nagy 
áldozatok árán, békére lépni a szultánnal, hogy a franczia király 
ellenében szabad keze legyen, most könnyű volt a török békesség 
tervének megnyerni. Alig hogy a török haderő Bécs alól elvonult, 
a nagyvezérnek, a legszorosabb titok fátyola alatt, tudomására 
hozatott, hogy az udvar békekötésre hajlandó. ^) Ugyanakkor a 
császár, Pio bíbornok által, előterjeszté a pápának, hogy a fran- 
czia király részéről fenyegető veszélylyel szemben, az osztrák 
háztól a végső romlást elhárítandó, kényszerítve lesz a portával 
békét kötni. Ezen közlés nagy mértékben fölháborította a pápát, 
ki nyíltan kimondotta, hogy ha a császár a franczia király ellen 
háborút indít, a segélypénzek fizetését be fogja szüntetni, mert 
mint a kereszténység közös atyja, nem engedheti, hogy azok ke- 
resztény uralkodó ellen viselt háború czéljaira fordíttassanak. ^) 
Magyarország és a Habsburg-ház szerencséjére, a nagyvezér, a 
gőg és boszúvágy sugallatainak engedve, békekötésről hallani 
sem akart. 

* 

A bécsi udvarnál levő spanyol követ, Borgomainero, ekkor 
azon volt, hogy a császár, ha már egész erejét nem irányozhatja 
XIV. Lajos ellen, legalább seregének egy részét küldje a spanyol 
királynak segítségül. 

Buonvisi ezt határozottan ellenezte. O szintén azzal fenyege- 
tődzött, hogy azon esetre, ha a császár sereget küld a franczia király 
ellen, a pápa kénytelen lesz a segélypénzek fizetését megszüntetni ; 
és élénk színekkel ecsetelte azon vészteljes következményeket, 



1) Ezen békeajáiűatról a külhatalmak követeinek, söt még Buonvisinek 
sem volt tudomásuk. Csak egyetlen emlékben találjuk nyomát. Ez Kunicz 
császári residensnek 1683. szeptember 24:-ikén » az udvar rendeletéből « irt 
levele Maurocordatóhoz, a nagyvezér tolmácsához. Csak imént látott nap- 
világot Klopp munkájában. 342, 356. 

2) D'Estrées 1683. november 2. és deczember 21-iki jelentése Rómá- 
ból. Michaud IT. 92. 93. 

melyeket a Francziaors^ág ellen indítandó háború maga után 
fogna vonni. ^) 

Ugyanakkor másfelől a pápa mindent megtett, hogy XIV. 
Lajost a békesség helyreállítására birja. Ranucci nuntius ez 
irányban nagy tevékenységet fejtett ki, és Buonvisi is több izben 
fordult hozzá, hogy általa a királyra hasson ; figyelmébe ajánlva? 
hogy a török elleni háborúban nagy dicsőséget és sok előnyt vív- 
hat ki ; míg ellenben eddigi politikáját folytatva, a keresztény 
hatalmak egyetemes szövetségét idézheti föl maga ellen. 2) 

Es XIV. Lajos nem idegenkedett a béke helyro^állításától.^) 
A török hadjárat váratlan kimenetele megdöbbentette. Késznek 
nyilatkozott a spanyol királylyal, ha ez Luxemburgot átengedi, 
állandó békét, a császárral és a német birodalommal a tényleges 
területi viszonyok alapján húsz, egész huszonöt évre fegyver- 
szünetet kötni. A tárgyalások megindultak, és hosszú időn át 
folytak. 

Ez alatt az osztrák-lengyel szövetség jelentékeny erő gyara- 
podást nyert — Velencze csatlakozása által. 

A velenczei köztársaság sokat vesztett azon hatalmas állás- 
ból, melyet még a XVI. század elején is, a császárok és franczia 
királyok versengései közepett, elfoglalt. De bár politikái súlya 
csökkent, gazdagsága és hajóhadának ereje a törökök elleni há- 
borúkban megbecsülhetetlenné tette közremunkálását. TJgy dal- 
mátiai, mint keleti birtokaiban, a törökök által folytonosan 
háborgatva, ismételve viselt velők háborúkat és szenvedett súlyos 
veszteségeket. Csak nem rég (1669.), huszonnégy esztendeig tartó 
védelem után, vesztette el Creta szigetét. Most elérkezettnek lát- 
szott a köztársaságra nézve is az alkalmas időpont arra, hogy a 
diadalmas uralkodókkal szövetkezve, támadó hadjáratban vissza- 
szerezze az elvesztettet, állandó biztosságot küzdjön ki birtokai- 
nak és kereskedelmének. 



>) Buonvisi 1683. október 10-iki, Contarini velenczei követ 17 -iki 
jelentései. 

«) Buonvisinek 1683. október 20, 1684. január 22. és 29-ikén Ranucci- 
hoz irt levelei. 

«) XIV. Lajos 1684. február 26-ikén értesíti a pápát, hogy tekintettel 
a nuntius közbenjárására, hajlandó a békérr. Míchaud II. 61. 

Á kezdeményezés a császári udvar részéről történt. De- 
czember elején a császári követ a velenczei signoria elé terjesz- 
tette egy nagy szövetség tervét, és csatlakozásra szólította föl a 
köztársaságot. Heves viták után a senatus szavazattöbbséggel el- 
határozta a szövetségbe való belépést. 

Az 1684-ik' év január 28-ikán a köztársaság követe, Conta- 
rini, megjelent a császár előtt. » A signoria — így szólt — még 
élénk emlékezetében tartja Creta elestét ; de mégis, bizva Isten- 
ben, a pápa tevékeny buzgalmában és a szent czélra létesítendő 
liga szilárdságában, kész ehhez hozzájárulni. « Leopold sugárzó 
arczczal válaszolva, azon reményét fejezte ki, hogy a szövetség 
czélját el fogja érni : a kereszténységet a török zsarnok igája alól 
végkép föl fogja szabadítani. Egyszersmind fölhívta a követet, 
eszközöljön ki magának kormányától fölhatalmazást, hogy a tár- 
gyalásokat, a szövetség protectora, a pápa, követének részvéte 
mellett, haladék nélkül meg lehessen indítani. 

Contarini azután Buonvisi bíbornokhóz sietett, és közölvén 
vele a senatus határozatát, kiemelte, hogy annak főalapja : a pápa 
buzgalma iránt való bizalom. A nuntius meghatva, a követet 

keblére ölelte. 

•* 

Örömmel üdvözölte ezen eseményt a lengyel király is. ^) 
A velenczei köztársaság és Sobieski követei, miután ré- 
szökre a megbizó-iratok Linczbe, hol a császári udvar tartózko- 
dott, megérkeztek, a császári biztosokkal márczius első napján, a 
pápai nuntius lakásán, annak elnöklete alatt, megkezdették a 
tárgyalásokat. 

Alapul az osztrák-lengyel szövetség okirata szolgált, mely- 
nek lényeges részét változatlanul elfogadták. Kimondották, hogy a 
szövetség csak a török ellen irányul, és semmi esetben nem for- 
dulhat keresztény hatalom ellen; a szövetség mindegyik tagja 
külön és önállóan indítja meg hadimunkálatait, és mindegyik 
megtartja azt, a mit maga meghódított ; egyik sem léphet a kö- 
zös ellenséggel alkura a másik két hatalom hozzájárulása nélkül. 
»Hogy pedig a szent vállalatnak annál nagyobb erőt biztosítsa- 
nak, es a szövetséget is feloldhatatlan kötelékek kapcsolják 



*) Contarini 1684. janiiAr 30. és február 6-iki jelentései. 

ögyb6, a szövetkezett hatalmak, a kereszténység közös atyját a 
pápát és utódjait hódolatteljesen a szövetség védnökének, keze- 
sének és ügyviselőjének fogadják ; azon biztos reményben, hogy 
egyik Télnek sem lesz oka megbánni, hogy ő szentsége atyai föl- 
hivásának fiúi engedelmességgel megfelel t.« 

A tárgyalások gyorsan folytak. De a császári miniszterek 
egy része még az utolsó órában meghiúsítani igyekezett a szövet- 
ség létrejöttét. Buonvisinak nagy erélylyel kellett ellenök föllépni, 
ós Leopold beleegyezését, úgyszólván, kierőszakolta. ^) 

Márczius 5-ikén a meghatalmazottak aláirtak a szerződést. 
De minden nehézség még ekkor sem volt elhárítva. 

A mint Velenczéből márczius második felében a ratificatio 
megérkezett, Contarini azt az utasítást kapta, hogy a megerősített 
oklevél átadása előtt nyilatkozatot kívánjon a császári kormány- 
tól a felől, hogy a köztársaság azt, a mit a töröktől Dalmátia 
területén elfoglal, mint jogos birtokát megtarthatja. A császári 
cancellár vonakodott ezt a nyilatkozatot kiállítani, mit azzal in- 
dokolt, hogy Dalmátia a magyar koronához tartozik, és így yisz- 
szahódítandó területe a magyar királyt illeti meg. 

A velenczei követ Buonvisi közbenjárását kérte ki. A nun- 
tius a kérdés tanulmányozása után kimutatta, hogy Dalmátia 
azon részei, melyek tényleg török uralom alatt állanak, mielőtt 
ez alá jutottak, már Velencze békés birtokában voltak, miből 
következik, hogy azon részekre a magyar korona jogairól lemon- 
dott volt. Mindazáltal a kiállítandó nyilatkozatban kimondatni 
kívánta, hogy a török uralom alatt álló egyéb területek, me- 
lyek egykor a magyar korona melléktartományai valának, ha 
azokat elfoglalni sikerül, Magyarországhoz fognak visszacsatol- 
tatni. Ezen propositio elfogadtatott. 2) 

Ekkor aztán a három szövetséges hatalom római bíbornok- 
protectorai utasítást kaptak, hogy a szövetség megtartására az 
esküt a pápa kezeibe letegyék. 

A pápa örömmel adta áldását a hármas-szövetségre, mely 
a kereszténység oltalmára létesülvén, a szent -liga elnevezést 



Buonvisi 1684. márczius 3-iki chiífrirozott jelentése. 
*) Buonvisi 1684. márczius 21-iki jelentése. 

nyerte. ^) Egyszersmind a rhodoszi lovagrend nagymesterét és a 
toskánai nagyherczeget rábírta, hogy a megindítandó hadjárat- 
ban, gályáikat a velenczeí hajóhadhoz csatolják.^) 

Ez alatt a lengyel király tárgyalásokat folytatott Orosz- 
ország czárjaival, hogy ezeket is a szövetséghez való csatlakozásra 
birja. ^) És kísérlet tétetett a perzsa fejedelmet rávenni, hogy a 
török elleni háborúban részt vegyen, Knab Sebestyén, naxosi 
érsek, e végett, a pápa és a szent-liga tagjainak megbízásából, 
Perzsiába ment, és hosszabb ideig tartózkodott Ispahanban. De 
czélját nem érte el. *) 

II. 

Mindazon fejedelmek között, kik a török ellen folytatandó 
háborúban a kereszténység ügyének szolgálatokat tehettek, a 
szent-szék a lengyel királytól várt méltán legtöbbet. Ezért a pápa 
és követei nem szűntek meg odahatni, hogy elfeledtessék vele 
azon sérelmeket, melyeket a császári udvar részéről szenve- 
dett volti 

A pápa szentelt kardot és fővezéri kalapot küldött neki ; ne- 
jének pedig a szentelt rózsával kedveskedett, mire a nagyravágyó nő 
már évek óta sóvárgott. ^) Rómából jött a figyelmeztetés Linczbe, 
hogy a lengyel királyt és nejét időnkint ajándékok küldésével 
kellene lekötelezni. Leopold elismerte a tanács helyességét, és 
bár a kincstár szomorú állapotára utalt, ígérte, hogy a királynak 
borral, a királynénak ékszerekkel fog kedveskedni; elsőszülött 
fióknak pedig megküldi az aranygyapjas rendet és évdijat utal^ 
ványoz. 

^) A pápa és a liga tagjai között váltott leveleket közli Theiner, 
266 — 271. Pigj^elemre méltó, hogy a pápa 1684. május 27-ikén Leopoldhoz 
intézett levelében kiemeli, hogy a velenczei köztársaságnak a ligához csat- 
lakozása » opera praecipue . . . Francisci Oardinalis Buonvisii« történt. 270. 

2) A pápa erről, imént idézett levelében, értesíti Leopoldot, 

^) A lengyelországi nuntiusnak erre vonatkozó jelentései és a bizto- 
sok tárgyalási jegyzökönyvei Theinernél. 271 — 278. 

*) A naxosi érseknek 1684. ápril 6-ikán Moszkvából a lengyelországi 
nuntiushoz és 1686. ápril 25-ikén a pápai államtitkárhoz irt levelei. Thei- 
nernél. 271. 301. 

'") Az 1684. márczius 25-ikén kelt pápai bréve. Theinernél, 262. 

A római curiáaálmegelégedéssel vették tudomásul ezt az el- 
határozást ; de úgy találták, hogy a királynak száut ajándék ter- 
mészete nem egészen megfelelő, és szives fogadtatásra alig' számít- 
hat. Az államtitkár elég fontosnak tartotta ezt az apró ügyet 
arra, hogy chiflfrirozott jegyzék tárgyává tegye. »0 szentségének 
— úgy mond — eszébe jutott, hogy a császári felség, a kincstár 
megterhelése nélkül, megküldhetné a lengyel királynak a legne- 
mesebbeket és legszebbeket azon paripák közöl, melyeket a ná- 
polyi alkirálytól és a toskánai nagyherczegtol ajándékba kapott.« 
A császár készséggel fogadta ezt a tanácsot is, és bor helyett 
lovakkal kedveskedett Sobieskinek. 

A nuntius e mellett még jelentékenyebb tényekkel óhaj tottti 
volna szorosabbá fűzni a két udvar között a viszonyt. Ismervén a 
lengyel királyné családi ambitióját, és tudván, hogy a franczia 
király iránt való meghidegülésének egyik oka az volt, hogy atyjá- 
tól a berezegi czimet megtagadta : azt javasolta, hogy D'Arquien 
maquist ruházzák föl a német birodalom herczege czimével, a len- 
gyel király elsőszülött fiának pedig nőül ajánlják föl a bajor vá- 
lasztófejedelem nővérét. Majd megpendítette azt a tervet is, hogy 
Sobieski nejének tegyék azt az ajánlatot, hogy ha férjét olyan 
actióra birja, mely Tököli teljes megsemmisítését vonja maga 
után, fivérének megszerzik nőül Tököli mostoha leányát, a Rá- 
kóczi herczeg-kisasszonyt, a kire mintegy ötvenezer tallért jöve- 
delmező örökség várakozik. De később értesülvén, hogy az összes 
uradalmak az elsőszülött fiút, Rákóczi Ferenczet illetik, elejtette 
ezt a tervet. 

A római curia a berezegi czim adományozására és a bajor 
házasságra vonatkozó javaslatokat jóváhagyta ; sőt azt az óhaj- 
tást nyilvánította, hogy a királyné atyjának a berezegi czim mellé 
fejedelemséget is adományozzanak. ^) 

Márczius közepe táján Buonvisi azt jelentette Rómába, 
hogy a császár és a lengyel király között a jó viszonyt állandóan 
megszilárdultnak tekinthetni. De nem hallgatta el, hogy a len- 
gyel király igen el van keseredve a császári miniszterek figyel- 






*) Buonvisi 1684. január 25., márczius 3. és 7-iki jelentései. Az állam- 
titkár január 15., 22., február 12., márczius 25-iki jegyzékei. 

metleu és kimóletleu eljárása jniatt, és ezek ellen ő eredményte- 
lenül szólal föl. *) így a varsói udvarnál nagy apprehensióra szol- 
gáltatott alkalmat, hogy mikor Sobieski, az általa elfoglalt bécsi- 
török táborban talált ágyak közöl néhánynak átengedését kérte, 
Strattmann udvari canczellár tagadó választ adott, és úgy nyilat- 
kozott, hogy a királynak úgyis elég » zsákmány « (préda) jutott. 
»Tehát rablóknak tartanak minket, a kik zsákmányt ejtenek !« 
mondák Varsóban. . ^ 

Buonvisi értesülvén ezen incidensről, komolyan vette a dol- 
got. Fölszólította a császári minisztereket, nyugtassák meg a len- 
gyel királyt; küldjenek .Varsóba emlékiratot, mely a szent írásból 
és a római történetírókból vett példákkal igazolja, hogy a »preda« 
kifejezésnek nincsen gyalázó értelme. Továbbá ajánlotta, hogy az 
elfoglalt ágyúk közöl Sobieskinek mindazokat küldjék meg, me- 
lyek a régi lengyel királyok czimereit viselik ; és ezeken kivül 
öntessenek még néhány új ágyút, Sobieski czimerével és hadi- 
tetteit dicsőítő fölirattal. 2) 

Ez alatt Sobieski Tököli ügyében olyan magatartást köve- 
tett, mely ellen a császári udvarnak nem lehetett kifogása. A mint 
Magyarországból Krakóba visszaérkezett, a pápához intézett jelen- 
tésében sajnálatát fejezi ki a fölött, hogy Tökölivel a békét létre- 
hoznia nem sikerült, és nem hallgatta el neheztelését a császári 
udvar magatartása fölött ; de egyszersmind kijelenti, hogy miután 
Tököli ismét a törökökhöz csatlakozott, az ő leveleit, melyekben 
újból mediátióját kérte ki, feleletre sem méltatja. Óhajtja, vajha 
ne következnék be az, a mit előrelát : hogy a törökök éppen azok 
támogatásában fognak részesülni, kik által magyarországi ural- 
kodásukra a legsúlyosabb csapást lehetett volna mérni. Ünnepé- 
lyesen kinyilatkoztatja, hogy Magyarország belső békéjének visz- 
szaállítására czélzó kísérleteivel fölhagy, és a felelősséget a bekö- 
vetkezhető bajokért magáról elhárítja. ^) 

Majd mikor Leopold megbízásából Schárflfemberg tábornok 



Buonvisi 1684. márczius 14-iki jelentése. 

*) Buonvisi márczius 21-iki jelentése és márczius 22-iki levele a var- 
sói nuntiushoz. 

8) Sobieskinek Krakóból 1684. január 15-ikén a pápához irt levele. 
Theiner 264. 

megjelent Krakóban, és segítséget kért Tököli ellen, conventiót 
kötött vele, melynek értelmében kötelezte magát, hogy litván lo- 
vasságot fog felső Magyarországba küldeni. ^) 

Sobieski csakhamar útnak indította a csapatot, mely Ung- 
vár alá érkezett ; de mivel Rabattá tábornok, a kihez itt csatla- 
koznia kellett volna, a megállapított időben nem jelent meg; 
csakhamar visszavonulni kényszerűit. Az ezért fölháborodott 
lengyel király neheztelését Buonvisi lecsillapítani törekedett. 
Biztosította, hogy a történtek félreértés következményei. Kérve- 
kérte, hogy ezért ne vonja meg segítségét a császártól ; ne gon- 
doljon annyira a saját veszteségére és kárára, mint inkább azon 
előnyre, mély, ha a császárt cserbenhagyja, Tökölire hárul; mert 
ez esetben Ungvár, más erősségekkel együtt. Tököli hatalmába ke- 
rül, azon főurak, kik tőle elállottak, ismét hozzá csatlakoznak, és 
Tököli dicsekedhetnék, hogy két uralkodó seregei fölött diadalt ara- 
tott, a törökökben pedig újra fölébredne az önbizalom és bátorság.^) 

Időközben Leopold miniszterei végre elszánták magokat 
arra, mit Sobieski és a pápai nuntius hónapok óta sürgettek : 
1684:. jan. 12-ikén közzétették a királyi iratot, mely közbocsánatot 
biztosít mindazoknak, kik hat hét alatt a hűségi esküt leteszik 
az e czélra kiküldött bizottság előtt, melynek elnökévé Lotharin- 
giai Károly neveztetett ki. Ez, mielőtt Pozsonyba utazott, Buon- 
visi tanácsát kérte ki. A bibornok természetesen arra buzdította, 
hogy engesztelékeny szellemű eljárással a magyarokat nyugtassa 
meg. És február közepén már örvendve jelentheti Rómába, hogy 
a közbocsánat kihirdetése megtermetté gyümölcseit.") Tizen- 
négy főúr, valamint tizenkét megye és tizenkét város küldöttei 
jelentek meg a bizottság előtt, és letették a hódolati esküt. 

Tököli fenyegető nyilatkozatokat bocsátott ki, tűzzel-vassal . 
dúlta a tőle elpártoltak birtokait. Mindamellett Sobieski azon vé- 
leményben volt, hogy őt is könnyen hódolásra lehetne birni. Mivel 
pedig, az előzmények után, nem akart jó tanácsaival közvetlenül 
a császári udvarhoz fordulni, a környezetében levő pápai nuntius 
által Íratott Buonvisi bíbornoknak, kit fölkért, hozza Tököli ügyét 

Az 1684. január 24-iki conventio Theinernél. 266. 
*) Buonvisi 1684. márczius 2 2-iki jelentése, 
3) Buonvisi 1684. február 7. és 15-iki jelentései. 

újra szőnyegre, és javasolja, hogy a múlt évbeu tett ajánlatokhoz 
(amnestia és az elkobzott jószágok visszaadása) csatolják még a 
herczegi czím adományozását. 

A bíbornok azon véleményben volt, hogy a czím adományo- 
zásának, jelentéktelen ténye miatt nem kellene lemondani azon 
jelentékeny előnyről, melyet Tököli meghódolása biztosítana. Ezért 
a propositiót készséggel karolta föl, és Leopoldnak előterjesztette. 
Ez mielőtt határozottan nyilatkoznék, az ügy megfontolására időt 
kért; de azonnal megjegyezte, hogy a herczegi czím adományo- 
zása Tökölít az országban rangra nézve első személylyé tenné, 
mi azon esetben, ha jövőre ismét fölkelést kisérlene meg, tekinté- 
lyét növelné; egyszersmind megsértené azon magyar főurakat, 
kik állandó hűséggel ragaszkodtak uralkodójukhoz. 

Ily értelemben nyilatkozott Strattmann császári canczellár 
is, ki előtt Buonvisi nem hallgatta el megütközését a fölött, hogy 
míg nyolcz hónap előtt készek voltak Tökölinek Magyarország 
nagy részét a Vág folyamig átengedni ; most a herczegi czím ado- 
mányozását is lehetetlennek mondják. ^) 

Néhány héttel utóbb Tököli fegyverszünet kieszközlése vé- 
gett tett lépéseket. Leopold ekkor a nuntius tanácsát kérte ki ; de 
mindjárt azon nézetét nyilvánítá, hogy a történtek után, a kívánat 
teljesítése szégyent hozna rá. Buonvisi ellenben kimondotta, hogy 
ö a fegyverszünet megadását ajánlja ;mert azzal ő felsége kegyelmes- 
ségének újabb tanújelét adná, és seregét sok szenvedéstől mentené 
meg. »En — úgy mond — így okoskodom : Tököli vagy őszintén 
kívánja a békességet, és ez esetben a kiegyezés nagy mértékben 
hasznos lesz ránk nézve ; vagy pedig rá akar minket szedni, és 
ez esetben ő lesz rászedve, mert a fegyverszünet alatt megtehet- 
jük az előkészületeket az ő várai megvívására. « Leopoldnak helye- 
selni kellett ezen fölfogást. 2) De a fegyverszünet még sem jött 
létre. 

Ugyanekkor (ápril elején) Apafii Mihály erdélyi fejedelem 
követei érkeztek Bécsbe, kik által közbenjárását ajánlotta föl 
úgy a törököknél, mint Tökölinél a békesség létrehozására. Kiindu- 



Buonvisi 1684. február 29-iki jelentése. 

*) Buonvisi 1684. ápril 8-iki chiffrirozott jelentése. 



90 XI. INCZE És MAGYARORSZÁG FÖLSZABADÍTÁSA. 

lási pout gyauáut Leopold levele szolgált neki, mely Bécs föl- 
szabadítása előtt Íratott és békűlékeDy hangulatot árult el. *) A 
fejedelem meleg részvéttel szólt a magyar nemzet szenvedéseiről, 
melyeknek megszüntetésére az általános amnestiát és az alkotmá- 
nyos szabadságok helyreállítását hozza javaslatba. *) 

A király kérésére, Buonvisi szerkesztette a válasz-iratot. 
Ez arra utal, hogy a bécsi, párkányi és esztergomi diadalok, vala- 
mint Velenczének a szövetséghez csatlakozása által, a helyzet 
megváltozott. Most már föl vannak jogosítva azt követelni, hogy a 
törökök adják vissza, legalább egy részben, mit a keresztény 
uralkodóktól elhódítottak. Kitüntetni óhajtván, hogy mily kegye- 
sen fogadta a fejedelem jó tanácsait, már is közbocsánatot hirde- 
tett a magyaroknak, kik engedelmességre térnek. Minden szeren- 
csétlenségnek okozója : Tököli, ki azon hamis iszín alatt, hogy az 
ország szabadságát oltalmazza, azt saját nagyravágyásának ál- 
dozza föl ; kész török tartománynyá alacsonyítani le Magyaix)r- 
szágot, csakhogy egy részét maga tarthassa meg. A fejedelem 
vigyázzon, nehogy őt magát is tartományától megfoszsza Tököli. 
Ha valóban az ország javát és békéjét szivén viseli a fejedelem, 
ragadjon fegyvert, és a közös ellenség leküzdésére csatlakozzék a 
császári hadakhoz. Viszont igéri, hogy őt és utódait a fejedelmi 
széken fönn fogja tartani, és családja kihalta után az erdélyi ren- 
dek szabad fejedelem-választási joga tiszteletben fog tartatni. Es 
így érdekeit megóva, egyszersmind azon dicsőséget küzdheti ki 
hogy dicső nemzetétől a török adófizetés gyalázatát elhárít- 
hatja, ö) 

A császári udvarnál meg voltak arról győződve, hogy Tö- 
kölit megnyerni teljesen lehetetlen, és így meg kell őt semmisíteni, 
ha Magyarországban a belső békét állandóan helyre akarják állí- 
tani. A szent-szék is helyeselte ezen fölfogást. Természetesnek 
kell találnunk azt, hogy Rómában Tökölit, úgy mint a török hata- 
lom szövetségesét, támaszát és eszközét, úgy mint Magyarország 

^) Ezen 1683. szeptember 4-ikén kelt levél csak 1684. február 6-ikáii 
jött Apafii kezeihez. 

■) Apafii levelének másolata mellékelve van Buonvisi ápril 15-iki 
jelentéséhez. 

^) Buonvisi javaslata ápril 15-iki jelentéséhez mellékelve. 

pacificatiójáuak legfőbb akadályát, gyűlölték. És így uem lehet 
meglepő az a javaslat, mely onnan ápril elején a császári udvar- 
hoz küldetett : hogy Tököli fejére díjt kell kitűzni. ^) A mely 
intézkedést azon kor gyakorlata és jogfogalmai teljesen jogosult- 
nak tüntettek föl. 

Buonvisi bibornok a vett utasításnak habozás nélkül enge- 
delmeskedett, és a királylyal közölte a javaslatot. Leopold elis- 
merte ugyan, hogy Tökölit hűségre téríteni teljesen lehetetlen ; 
de mindamellett nem volt hajlandó az ajánlott eszközt igénybe 
venni. A bibornok azon hitben, hogy erélyes föllépéstől való ide- 
genkedése tartja csak vissza, figyelmeztette, hogy a viszonyok 
által parancsolt jogos szigor a kegyességgel nem ellenkezik; és 
utalt Mózes példájára, ki egyetlen napon huszonhétezer lázongó 
izraelitát sújtott halálbüntetéssel. De Leopold a díj kitűzését áll- 
hatatosan megtagadta. ^) 

Az ö mélyen vallásos lelkére döntő sűlylyal az a tekintet 
birt, hogy oka lehet Tököli örök kárhozatának, ha az ő hozzájáru- 
lásával, orgyilkos kéztől nyeri halálát. ^) 

• Csakhamar m^ga Buonvisi is meggyőződött arról, hogy a 
díj kitűzése nem tanácsos ; mert Tökölit^ kinek kezei közt számos 
fogoly volt, megtorlásra késztethetné. Mikor tehát Tököli, a lengyel 
király utján, fegyverszünet létesítése iránt, újabb előnyös ajánla- 
tot tett, nem habozott azt támogatni.^) De egyszersmind a sop- 
ronyi országgyűlés idején fölkarolt terve nyomán, folytonosan 
sürgette a császári minisztereket, hogy Tökölit igyekezzenek el- 
szigetelni és híveit megnyerni ; sőt ezen czélra, a pápai segély- 
pénzből, negyvenkileuczezer forintot bocsátott rendelkezésökre. ^) 

Tököli ez^ alatt magához a pápához fordult. Levelet intézett 
hozzá, melyben közbenjárását kéri ki. Hivatkozik azon szolgá- 
latra, melyet a kereszténységnek tett azzal, hogy Bécs ostroma 
alatt nem csatlakozott a nagyvezérhez. Alaptalanoknak nyilvá- 
nítja azon vádakat, melyeket ellene a pápa előtt is emeltek. 2>Mi — 



*) Az államtitkár ápril 8-iki jegyzéke. 

2) Buonvisi 1684. ápril 25. és május 2-iki jelentése. 

*) Ezt később említi Buonvisi 1688. május 2-iki jelentésében. 

*) Buonvisi 1684. május 23-iki jelentése. 

") Buonvisi 1684. június 2-iki jelentése. 

Úgy mond — a közös szabadság oltalmára, nem a vallás, nem a 
ker szténység hátrányára fogtunk fegyvert. « ^) 

A levél átküldésére Tököli Sobieskit kérte föl, ki azt kész- 
séggel megtette. Május utolsó napjaiban érkezett a levél Kó- 
mába. A pápa azonban nem válaszolt rá. Észrevételeit az állam- 
titkár által a lengyelországi nuntiusnak irattá meg. Ezek így 
hangzanak : 

»Az ország szabadságainak védelmezése, az ország rendéit, 
nem Tökölit illeti. Bécs ostroma idején Tököli a törökkel szövet- 
ségben állott ; a kath., vallással semmi sem áll inkább ellentétben, 
mint a kereszténység közös ellenségének támogatása. A Bécs alatt 
kivívott győzelem után, Tököli teljes biztosságban érezhette volna 
magát, ha őszintén fordul a császári felség kegyelméhez, a mint 
ezt tennie kötelessége leendett ; mert akkor megszűnt kényszer- 
helyzete, melyre hivatkozik. Mentsége tehát nincs, és lázadó- 
nak tekintendő. Azon magyar főurak, kik a törökhöz csatlakozva, 
a lázadás és felségsértés bűnében, saját vallomásuk és bizonyíté- 
kok alapján, elmarasztaltattak, méltán bűnhődtek. Nem a szabad- 
badságért való küzdelem ez, hanem meghódolás az ozmán zsarnok- 
ságnak, mely a legnehezebb rabszolgaságot vonja maga után, mivel 
a törökök alattvalói mindannyian a szultán rabszolgái. Magyaror- 
szág örökös királyság ; tévesen hirdeti tehát Tököli a szabad ki- 
rály-választás jogát Az evangélikusok templomai eretnek temp- 
lomok, melyeket néha szükségből megtűrtek ; Tököli jog alapján 
igényeli ezeket ; ilyen jogtalan igény érvényesítéséhez ő szentsége 
nem adhatja megegyezését, a minthogy a szent-szék a magyar or- 
szággyűléseken, valahányszor a viszonyok kényszerűsége enged- 
ményeket erőszakolt ki az uralkodóktól, a kath. vallásra hátrá- 
nyos végzések ellen óvást emelt. « 

A nuntius utasíttatott, hogy a szent-szék fölfogását, a 
mint ezen pontozatokban ki volt tüntetve, a lengyel király előtt 
fejtse ki, és hívja föl, hogy Tökölit a katholikus vallás őszinte 



Az 1684. ápril 12-iki levele ki van adva Lünignél. Epistolae Pro- 
cerum Europae. III. 58 — 62. Eredeti példányát a vatikáni levéltárban ered- 
mény nélkül kerestem. 



Az államtitkárnak 1684. június 3-ikán a lengyelországi nuntiushdz 
intézett jegyzéke és ahhoz mellékelt emlékirata. 

«) Az államtitkárnak 1684. jún. 3-ikán Buonvisihez intézett jegyzéke. 

*) Buonvisi 1684. június 2 7-iki jelentése. 

*) Tökölinek XIV. Lajossal folytatott levelezése a párisi külügy- 
minisztérium levéltárában. 

lí) Buonvisi 1684. január 4., márczius 28., ápril 4-iki jelentései és 
ápril 15-ikén a párisi nuntiuslioz irt levele. 

/ 
fölkarolására, a törököktől való elszakadásra, és törvényes ural- " \ 

kodójának való meghódolásra késztesse. ^) 

Ugyanakkor Buonvisi bíbornok is fölszólíttatott, hogy a 
mennyiben lehetségesnek tartja Tököli meghódolásának kieszköz- 
lését, ez irányban befolyását érvényesítse. ^) Buonvisi a szent- 
szék által fölállított elveket helyeseknek ismerte el ; de nem mu- 
lasztotta el fölhívni az államtitkár figyelmét az emlékiratába 
becsúszott tévedésre, mintha Magyarország örökös monarchia 
volna, holott a szabad király-választás jogát gyakorolja; ezért 
szükségesnek látta ezen tétel kiigazítását, nehogy, ha a magyarok- 
nak tudomására jö, rossz hatást keltsen. ^) 

Ekkor Sobieski már elejtette Tököli ügyét ; Buonvisi szin- 
tén nem látta alkalmasnak a helyzetet arra, hogy újabb kísér- 
letet tegyen. Tököli ugyanis franczia segélyben bízva, a föltétlen 
meghódolásra nem volt hajlandó, fejedelmi czíméhez és hatalmá- 
hoz állhatatosan ragaszkodott. *) 

Ilí. 

A császári udvar viszonya Francziaországhoz nem válto- 
zott ; bár Buonvisi bíbornok folytonosan nagy tevékenységet fej- 
tett, hogy a XrV. Lajos által ajánlott egy évi fegyverszünet és a 
béke-congressus elfogadását kivigye. 

A spanyol király követével, ki háborút sürgetett, ismételten 
értekezett, és nem gondolt azzal, hogy őt a francziák iránti ro- 
konszenvvel vádolták. Ugyanakkor, a párisi nuntius útján, XIV. 
Lajost figyelmeztette, hogy ha igényeit nem mérsékeli, Anglia is 
ellenségeihez csatlakozhatik. ^) 

De hirtelen változott a helyzet. April végén XIV. Lajos 

Luxemburg várát ostromolni kezdette. A mint ezeu esemény 
híre a császári udvarhoz eljutott, a spanyol követ erélyesen sür- 
gette^ hogy a török elleni hadjáratra fölszerelt sereg egy része a 
Rajna vidékére küldessék. És kivitte, hogy a Németországból 
Magyarországba rendelt császári ezredek parancsot kaptak, hogy 
ne folytassák útjokat ; a bajor választó fejedelem pedig fölkéretett, 
hogy hadait ne indítsa útnak Magyarország felé. 

Ezen válságos pillanatban, mikor a török háború sorsa 
koczkán forgott, Buonvisi bíbornok, nagy határozottsággal lépett 
föl. Audientiát kért a császárnál, és erőteljes hangon így szó- 
lott hozzá : 

^Felséged — úgy mond — végromlás elé megy, és ha ez 
majd bekövetkezik, részvétet sem fog kelteni ; mert a múlt évben 
szenvedett csapásokból vonható tanulságon nem okúi. Ugyanis had- 
erejének megosztása a legnagyobb veszélybe ejtette volt; úgy, hogy 
fővárosa majdnem elesett, és maga egész családjával együtt tatár 
fogságba került. Ez évben a törökök gyengesége és a liga támo- 
gatása következtében nagy hódításokra nyílik kilátás; fontolja 
meg Felséged, hogy ha a kedvező alkalmat föl nem használja, 
súlyos felelősség terheli azon számtalan keresztényért, a kik a 
török rabságban sinlődve, készek lerázni a jármot ; és ha azt nem 
valósíthatják, kegyetlen sors várakozik rajok, mert szándékuk a 
zsarnok előtt ismeretes. Emlékezzék Felséged arra a válaszra, a 
mit Madridban, Mellini bíbornok segélykérésére, adtak: hogy 
mikor a saját házunk lángban áll, nem mehetünk más égő ház- 
nak oltására. Felséged most hasonló választ adjon Spanyolország- 
nak. Egyébiránt Luxemburgot, a nagy távolság és a hadi erők 
aránytalan egyenlőtlensége miatt, nem képes fölmenteni, annál 
kevésbbé képes gyakorlatlan újoncz hadakkal a rajna-melléki 
erős várakat megvívni. Ellenben, a francziákkal háborúba keve- 
redve, ezek szövetségeseiket Szilézia és Csehország ellen fogják zú- 
dítani.* Végre figyelmeztette, hogy a pápa méltán neheztelni 
fog, ha a bajor választó - fejedelemnek engedélyezett egyházi 
segély idegen czélokra használtatik föl ; ő felsége örökös tarto- 
mányai szintén rossz néven fogják venni, ha a saját megoltalma- 
zásukra ajánlott adók a francziák ellen küldendő hadak költsé- 
geire fordíttatnak. 

Leápold látható zavarban hallgatta ezen fejtegetéseket; 
határozott nyilatkozatot nem adott. 

Buonvisi igénybe vette a bécsi püspök és Marco d'Aviano 
kapuczinus atya, az apostoli szellemű szónok, (ki Bécs ostro- 
mánál a seregekre gyakorolt hatásával, nagy szolgálatokat tett,) 
támogatását is. ^) Ugyanakkor a párisi nuntiushoz irt levélben 
más oldalról is megvilágította a helyzetet. Azt hangoztatta, hogy 
XTV. Lajos igénye Luxemburgra általános európai háborút fog 
támasztani ; és kényszeríteni fogja a császárt, a lengyel királyt 
és Velenczét, hogy a törökkel békét kössenek. A német fejedel- 
mek sem engedhetik át azon fontos várat, mert azzal magokat 
szolgáltatnák ki. »Az egyetemes monarchia (a franczia világura- 
lom) eszméjétől mindenki idegenkedik ; és habár némelyeknek a 
franczia évdijak jól esnek,^) végtére mégis az ellen fognak fordulni, 
a ki szolgaságba akarja őket ejteni. A francziák fontolják meg 
jól, vájjon azért, hogy a törököt megmentsék, magokra akarják-e 
vonni az egész kereszténység gyűlöletét, és koczkára tenni azt, a 
mit eddig a szerencse kedvezéseinek köszönhettek; mert Isten 
talán csak nem fogja tűrni a kereszténység romlását. « »En — 
úgy mond — erőteljesen irok, mert magam előtt látom már a 
török hatalom enyészetét, és nem akarnám, hogy e helyett a ke- 
reszténység romlása következzék be. Azért Méltóságod fejtse ki 
egész buzgóságát ; szóljon, figyelmeztessen,, intsen ; Isten Önnel 
lesz. Én itt minden lehetségest meg fogok tenni, hogy megköny- 
nyítsem a sikert. « ^) 

Erőfeszítései sikertelenek maradtak. XIV. Lajos nem ha- 
gyott föl Luxemburg ostromával, és azt négy hét alatt hatal- 
mába ejtette. Ilyen körülmények között Buonvisi nem volt képes 
ellensúlyozni a spanyol befolyást ; és a császári hadak egy része 
a Rajnához küldetett. A miniszterek azt hangoztatták, hogy ha 
a császár közbe nem lép, a császári koronát veszti el, egész 
Német- és Olaszországot föláldozza a francziáknak. 



Buonvisi 1684. május 30-iki jelentése. 
, *) A brandenburgi választó-fejedelemre és más német fejedelmekre 
czéloz. 

») Buonvisinek 1684. ápril 27-ikén a francziaországi nuntiushoz 
irt levele. 

N. 
\ 

Buonvisi hiába ismételte, hogy éppen ellenkezőleg, a segély- 
had küldésével szolgálatot tesznek XIV. Lajosnak, okot nyújtva 
a nyilt támadásra, és fölbátorítva őt arra, hogy önvédelem űrügye 
alatt a törököt a császár ellen zúdítsa. 

Az izgalom, a főlháborodás oly mély hatást gyakorolt a 
nuntiusra, hogy június második felében láz tört ki rajta. Két- 
ségbeesve látta reményeit füstbe menni. Mert nem kételkedett az 
iránt, hogy ha a bajor választófejedelem hadait Magyarországba 
vezeti és a császári sereggel egyesül, megvivták volna Budát és 
Pestet ; mire Szolnok és Eger felé vonulva, Tökölit oly szorult 
helyzetbe hozták volna, hogy vagy megadja magát, vagy tönkre 
megy ; és az egész országrész, mely a Duna és Tisza között terül 
el, a király hatalmába kerül ; ugyanakkor a lotharingiai herczeg 
az eszéki hidat elfoglalva, Kanizsa, Sziget és Székesfehérvár 
elestét idézte volna elő. Es így egész Magyarország fölszabadult 
volna. »Azonban egyedül állván — elkeseredve irja Rómába 
— itteni tartózkodásom teljesen haszontalanná válik. Ezért visz- 
szahivatásomért esedezem. Előre látom ugyanis, hogy nékem fog- 
ják vétkül fölróni, ha az általam sürgetett pápai segély nem 
fogja a várt eredményt meghozni. Egyébiránt is, az egész épület, 
melyet nagy fáradsággal építettünk^ összeomlik. « ^) 

De néhány héttel utóbb megnyugtatta őt a regensburgi 
békekötés, mely a császár és franczia király között, a tényleges 
birtokviszonyok alapján, húsz esztendőre létrejött (1684. augusz- 
tus 15.). Ezen esemény határtalan örömmel töltötte el. XIV. 
Lajoshoz levelet intézett, és meleg szókkal hálát mondott azon 
jelentékeny szolgálatért, melyet ily módon a kereszténység ügyének 
tett. 2) Egyszersmind arra buzdította, hogy a törökök ellen ala- 
kúit szövetséghez csatlakozzék, ambitiójának kielégítésére fényes 
perspectivát nyitva meg előtte. 

Abból indul ki, hogy á keletnek, török rabságban sinlő 
népei egyedül a francziáktól várják fölszabadításukat. Es minden 
jel oda mutat, hogy Isten a szent-föld meghódítását, a mi szent 



*) Buonvisi 1684. június 20. és 27-iki jelentései. 

.*) Buonvisinek 1684. augusztus 24-ikén a franczia királyhoz inté- 
zett levele. 

Lajosnak iiem sikerűit, a nagy Lajosnak tartotta fönn; ezért 
ruházta föl őt oly rendkivíili tulajdonokkal, ezért adott neki oly 
roppant hatalmat. Es Iste i az ő neve dicsőségére véghezviendő 
vállalattal világi nagy előnyöket is kapcsolt össze. 

A franczia király könnyen meg fogja hódítani Oyprust, 
Palaestinát, Syriát és Egyiptomot. Ezen országokban franczia 
secundo-geniturát alapíthat, a dauphin másodszülött fia számára. 
E mellett az egész keleti kereskedést megszerezheti Pranczia- 
országnak, kiragadhatja azt az angolok, hollandusok kezeiből; 
mert természetes útja Alexandrián vezet keresztül, honnan rövid 
úton és könnyen hajózható tengeren lehet a keleti árúczikkeket 
Prancziaországba szállítani, míg az angolok és hollandusok, viha- 
ros tengereken, nagy kerülő utat tesznek. Azzal végezi, hogy 
XIV. Lajos dicsőségének fényével a múlt idők összes uralkodóit 
elhomályosítaná. ^) De ez a meleg szózatot hidegen fogadta. ^) 

XIV. Lajos, míg a liga egyik tagjának, a császárnak had- 
erejét részben a török háborútól elvonta : másik tagját, a lengyel 
királyt, újból megnyerni igyekezett politikájának. ^) 

Sobieski — mint láttuk — az 1683-iki évi hadjárat ered- 
ményeivel nem volt megelégedve. Es a sérelmekhez, melyeket 
szenvedett volt, most egy újabb járult. Lépéseket tett, hogy első- 
szülött fia Jakab berezeg részére a bajor választó-fejedelem nővé- 
rének kezét megnyerje. A császári udvar ezen ügyben nem támo- 
gatta kellően ; minek következtében Münchenből tagadó válasz 
jött, mely a lengyel királynét nagy haragra lobbantotta. *) 

A lengyel udvar ismét Francziaország felé kezdett tekin- 
teni, és alig várta, hogy a megszakított diplomatiai összeköttetést 
újból helyreállítsa. Erre XIV. Lajos késznek nyilatkozott, és a 
királyné sógorát : Bethune marquist küldötte ismét követül. 



') Buonvisinek 1684. augusztus 24-iki leveléhez mellékelt emlékirata. 

2) XIV. Lajosnak 1684. szeptember 11-ikén Buonvisiliez irt válasza. 

8) A franczia levéltáraknak Lengyelországot illető irományai — saj- 
nos — csak az 1683-ik évig vannak közrebocsátva. Ettől fogva a franczia- 
lengyel viszonyok felöl hézagos ismeretünk van. Az 1684 -1686. évek tör- 
ténetére vonatkozólag Károlyi Árpád szívessége rendelkezésemre helyezte a 
párisi külügyminisztérium levéltárában eszközölt kutatásainak eredményeit. 

*) Buonvisi 1684. jímins 27-iki chiffrirozott jelentése. 

De Sobieski a franczia barátságot oly módon óhajtotta biz- 
tosítani, hogy ezzel a szerzödés-szegés vádját ne vonja magára, 
és a pápát ne idegenítse el magától. Ozélja elérésére elmés módot 
gondolt ki. 

Római ügynöke, Dennoff apát, május végén, azt a kérést 
terjesztette XI. Incze pápa elé, hogy legyen ő közbenjáró XIV. 
Lajosnál, a megzavart jó viszony helyreállítására ; megnyugtat- 
ván öt az iránt, hogy azért a liga tagjaival fönnálló kapcsolata 
nem fog meglazulni. A pápa nem látott okot, a miért a kivánt 
szolgálatot ínegtagadja. Párisi nuntiusát oda utasította, hogy a 
lengyel udvar kivánatának teljesítése érdekében befolyását érvé- 
nyesítse ; de egyszersmind jóhiszeműségének bebizonyítására, 
Buonvisi által, a tett lépésekről a császári udvart és Velenczét 
informálta. ^) 

Bécsben a bíbornok jelentése nagy aggodalmat támasztott. 
Nem hittek a lengyel udvar tervének ártatlanságában. A Fran- 
cziaországhoz való közeledést úgy fogták el, mint a ligától való 
távolodást ; annál inkább, mert a Lengyelországból érkező tudó- 
sítások ismét arról szólottak, hogy Sobieski támogatásban része- 
síti Tökölit, és ennek pártja által, Leopold halála esetére, Jakab 
herczeget magyar királylyá akarja megválasztatni. A császári 
udvarnál ezért rossz néven vették, hogy a pápa a közbenjárásra 
vállalkozott. És ezt az incidenst fölhasználták azok, a kik a fran- 
czia király elleni háborút sürgették; arról kezdettek beszélni, 
hogy mivel a lengyel királyban bizni nem lehet többé, a törökkel 
békét kell kötni. «) 

A pápa megütközéssel értesült ezekről. A császári udvar- 
nak tudomására hozta, hogy az ő kötelessége a keresztény hatal- 
mak közt a békességet ápolni ; és hogy az ő meggyőződése szerint, 
a lengyel-franczia viszonyok javulása, Lengyelországnak a belső 
nyugalom állandóságát és külső támadások esélyei ellen oltalmat 
biztosítva, a királyt annál inkább képessé teszi arra, hogy a török 
ellen indítsa egész haderejét ; a franczia követ jelenléte Varsó- 
ban ép oly kevéssé szolgálhat a ligának hátrányára, a mint ezt 



1) Az államtitkárnak 1684. május 27-iki chiffrirozott jegyzéke. 

2) Buonvisi 1 684. június *20. és 27-iki rhiftrirozott jelentései. 

Velenczében sem veszélyezteti ; a lengyel király a múlt évi had- 
járatban olyan jelentékeny szolgálatokat tett a császárnak és a 
kereszténységnek, hogy joga van elvárni, hogy öt könnyelmű gya- 
núsításoktól kiméljék meg. ^) 

Ezen határozott nyilatkozat némileg megnyugtatta a csá- 
szári udvart. ^) 

De ugyanakkor a lengyelországi nuntius utasíttatott, hogy 
Bethune marquis működését kisérje figyelemmel.^) Es mivel 
Waldstein gróf, a császári követ, nem birt azon képességekkel, 
melyek a franc^ia befolyás ellensúlyozására szükségesek valának, 
sőt tapintatlan magaviseletével a nehézségeket szaporította : 
Buonvisi utasíttatott, hogy a követ visszahivatását eszközölje ; a 
mi néhány hónappal utóbb megtörtént. **) 

IV. 

XIV. Lajos fenyegető magatartása és a császári udvar 
habozása, vájjon nem kell-e a Rajna mellett háborút viselni : azt 
okozta, hogy a magyarországi hadjárat megkezdésére a legalkalma- 
sabb idő elveszett. 

Csak május végén lehetett az actiót megindítani. Leslie 
tábornok tízezer emberrel a Drávához küldetett, hogy a török 
birodalom belsejéből érkező segélyhadaknak útját állja ; Schultz 
tábornok és Barkóczi Ferencz nyolczezernyi haddal Magyar- 
ország éjszaki részén. Tököli ellen voltak hivatva föllépni. A 
fősereg — mely mintegy 35,000 embert számított — Lotha- 
ringiai Károly vezérletére bízatott, kit Badeni Lajos és Neu- 
burgi Lajos berezegek, Oaprara, Salm, Stahremberg és Souches 
tábornokok vettek körül. 

A császári haditanácsban beható tanácskozás tárgyát ké- 



Az ánamtitkárnak 1684. július 8. és 15-iki chiffrirozott jelentései. 

8) Buonvisi 1684. augusztus 1 -ki jegyzéke. 

8) Buonvisi 1684. augusztus 1 9-iki jegyzéke. 

♦) Az államtitkárnak 1684. szeptember 23-ikán a bécsi nuntiushoz 
ántézett chiffrírozott jegyzéke (melyben egyebek közt kiemeli, hogy egy 
udvari ünnepély alkalmával Waldstein gróf nem akarta karját nyűjtani a 
királynénak) és Buonvisi 1684. november 2 6-iki jelentése. 

•7* 

pezte volt az a kérdés, hogy milyen föladatot kelljen ezen sereg- 
nek legelőbb megoldani. A többség abban a véleményben volt, 
hogy egyenesen Buda ellen nyomuljon ; a kisebbség, tekintettel 
arra, hogy a vár erős őrséggel van ellátva, és alatta jelentékeny 
török haderő táboroz, a vállalatot veszélyesnek tartotta, és 
Újvár ostromát ajánlotta. Buonvisi bíbornok is' ezen utóbbi néze- 
tet pártolta, és a császárhoz benyújtott emlékiratban támo- 
gatta. *) 

A hadjárat kedvező előjelek között nyilt meg. Lotharingiai 
Károly a Duna jobb partján indult meg. Június 13-ikán Vise- 
grádot szállta meg, és a fölmentésére érkezett török hadat meg- 
szalasztva, öt napi vivás után hatalmába ejtette. Ezután a fo- 
lyam bal partjára vezette át seregét, hogy Buda megszállása 
előtt Váczot és Pestet foglalja el. 

Föltartóztatására Musztafa aleppói basa, ki a budai tábor- 
ban parancsnokolt, húszezernyi sereget küldött \ de súlyos vere- 
séget szenvedett. Azon körülményben, hogy Károly berezeg 
június 27-ikén, szent László magyar király ünnepén, mely egyút- 
tal Leopold király koronázásának évforduló napja volt, aratta a 
diadalt, Buonvisi szerencsés előjelt látott a további sikerekre. ^) 

Es csakugyan Vácz megadta magát ; Pestről pedig a törö- 
kök, a királyi haderő megérkezése előtt, kivonultak. 

Július 9-ikén^ Károly berezeg ismét a Duna jobb partjára 
tette át táborát, és Szent-Endrénél foglalt állást. Musztafa basa 
újabb támadást kisérlett meg; de ismét vissza veretett, mire 
Érdnél sánczolta el magát. 

Ekkor Lotharingiai Károly* kihez Esterházy nádor tizezer 
magyar harczossal csatlakozott, megkezdette Buda vivását. Július 
19-kén heves rohammal hatalmába ejtette a vizivárost. Három 
nappal utóbb Musztafa basát támadta meg, és több órai véres 
harcz után futásra kényszerítette. 



*) Buonvisi 1684. június 5-ik chiffrirozott jelentésében közli a bécsi 
püspökkel a hadi műveletek tárgyában folytatott beszélgetését. Mire meg- 
jegyzi »persisto nel parere, che diedi in scritto, che fosse stato meglio appli- 
carsi a Neulieusel, che era colpo sicuro.« Az emlékiratot, melyre utal, nem 
találtam meg. 

**) Buonvisi július 8-iki jelentése. 

így háboríttatlauúl folytathatta az ostrom-munkálatokat, 
melyeket Stahremberg, Bécs hős oltalmazója,. vezetett. De a sze- 
rencse kedvezései és a könnyen kivívott eredmények után, elbiza- 
kodva, abban a meggyőződésben volt, hogy az őrség nem lesz 
képes ellenállani. Ügy nyilatkozott, hogy a vár öt nap alatt ke- 
zökben lesz. Vérmes reményeiben a többi tábornokok is osztoztak.*) 

Pedig a táborban minden hiányzott, a mi rendes ostromhoz 
szükséges : mérnökök, utászok^ tüzérek. E mellett a fegyelemnek, 
rendnek nyoma sem volt. A berezegek nagy fényűzést fejtettek 
ki, dús lakomákat rendeztek, magas összegekben kártyáztak. Fel- 
ügyelet és ellenőrzés hiányában, az élelmiszerek és takarmány be- 
szerzése körül nagy visszaélések gyökeredztek meg ; négyszeres- 
ötszörös árt fizetett a kincstár a szállítóknak ; a nyereségben az 
ezredesek osztoztak. 

Buonvisi bíbornok, a mint ezen rendetlenségek és az 
ostrom-munkálatok szerencsétlen folyamáról értesült, ^) nem mu- 
lasztotta el nyíltan föltárni azokat Leopold előtt, a kinek erélyes 
előterjesztéseket tett, sürgetve különösen azt, hogy alkalmas ve- 
zérekröl gondoskodjék. Es nem habozott azt a kemény szót ejteni 
ki : hogy a francziák bizonyára tizenöt nap alatt megvívták volna 
Buda várát. ^) 

Ez alatt nem szűnt meg sürgetni, hogy Buda megvívásának 
siettetése végett, a császár az ostromló sereg szaporítására tegye 
meg az intézkedéseiket ; mert ez a legfontosabb érdek, a mely előtt 
háttérbe kell szorulni minden más tekintetnek. Ajánlotta, hogy 
— be nem várva a regen sburgi béketárgyalások kimenetelét — 
a Rajna felé küldött császári ezredeket rendelje Budára, és adja 



O. Klopp. 392. 

2) Buonvisi 1684. augusztus 20., szeptember 24., november 26. és 
deczember 3-iki jelentései. Érdekes, a mit a nuntius június 27-iki jelen- 
tésében irt, hogy tekintettel a szállításnak és a friss kenyér beszerzésének 
nehézségére, kétszersült készítését javasolta. Nem tudja, — úgy mond — 
megteszik-e ; mert minden újítás ellen kifogásuk van. 

8) Valóazinűleg Marco d'Aviano, a híres kapuczinus atya, a ki Leopold 
kérésére, a tábort Buda alá kisérte, volt egyik tudósítója. Öt szintén elkese- 
redéssel töltötték el az ostromntil és a táborban történtek. Miután fölszóla- 
lásai eredménytelenek maradtak, elhagyta a tábort. L. Klopp. 392. 

meg a bajor választó-fejedelemnek az eugedélyt, hogy hadait 
Magyarorsaágba yezethesse. 

Leopold azt válaszolá, hogy a tanács lielyeseégét belátja ; 
és bár, azt követve, a német birodalomban uagj zavarok keletke- 
zésére adhat alkalmat, a francziákat is nagyobb követelésekre 
bátoríthatja : haladék nélkül, még az nap, futárokat fog a bajor 
fejedelemhez és a császári ezredekhez szóló rendeletekkel útnak 
indítani. •) 

A bíbomok meg volt nyugodva. De, mint utóbb értesült, a 
rendeletek expediálásával nyolcz napig késtek. »Es ez a. nyolcz 
nap — jegyzi meg — vesztünket okozhatja!* ') 

Csakugyan az ifjú Miksa Emánuel, bajor választófejedelem, 
hatezernyi hadával elkésve érkezett Buda vára alá ; megjelenése 
nem hozta meg a remélt fordulatot. Egyrészről a vezérek egye- 
netlensége, elbizakodása és a gyakori terv-változtatások, másrész- 
ről a közel tizenkétezernyi Őrség hősies ellenállása, meghiúsították 
íiz ostrom sikerét. Míg a táborban az eleség- és takarmányhiány 
mind nagyobb mérveket öltött : az őszi esőzések nyomaiban járó 
ragályos betegségek számos áldozatot ragadtak el. 

Október végén, miután a hadsereg már mintegy húszezer 
embert vesztett el, a vezérek kényszeritve voltak arra szánni 
el magokat, hogy az ostrommal fölhagyva, a megfogyott sereget 
téli szállásokra vezetik. 

Azonban a visszavonulás is nagy rendetlenséggel hajtatott 
végre, és tetemes veszteséggel járt. Mindenben hiányt szenvedtek 
a katonák, még elegendő szalma sem volt, melyet az átázott földre, 
a hol az éjszakát tölteniök kellett, teríthessenek. Mig Komáromba 
értek, útközbea kétezer ember halt meg. *) 

Buonvisi, fólháborodásában, kiméletlen szigort sürgetett a 
bajok okozói elten. Ne hagyja magát Felséged — így szólt Leo- 

')BuonvÍ9Í 1684. augusztus 13-iki jelentése. "Rappreseutai — irjsi 
egyebek közt — che tutto consisteva nella prestezza, e che sotto Buda ai 
haveva di decidére la sorté della guerra, onde bisogiiava trascurare tntte 
'altre considerazioni, ancorclié importantissime, per condurre ^ fine quest' 
impreaa.í 

') Buonviai szeptember 2í-ití jelentése. 

') Buonvisi 1684. november 2fi-Íki jelentése. 

poldhoz — tévútra vezettetni azok által, a kik a kegyesség gya- 
korlására intik. Legyen kegyelmes a jók, de kiméletlen a gono- 
szok iránt. Isten azért adja a fejedelmek kezeibe a hatalmat, 
hogy azzal alattvalóik érdekében éljenek. Az uralkodóknak úgy 
kell eljárniok, hogy elmondhassák a szent-irás szavaival : »Szét- 
zúztam a gonosznak fogait, és kiragadtam közűlök a prédát.* 

Leopold e szavak, és az események által mélyen meg volt 
rendítve. De a nuntius attól tartott, hogy ezen hatás nem lesz 
állandó. »Az oroszlánok és farkasok üvöltése — úgy mond — 
elnémítja a bárányok szavát.* ^) 

A szent-szék képviselője inkább, mint bárki más, följogo- 
sítva érezhette magát a kegyesség és szigor összeegyeztetését 
hirdetni. Mert kiméletlen nyilatkozatait a részvét és humanitás 
érzelmei sugalmazták, melyeket tények igazoltak. 

A tábori egészségügy a XVII. század végső évtizedeiben 
még szomorú állapotban volt. A sebesültek és betegek ápolását a 
kormányok és hadvezérek nem tartották a saját föladatuk hatás- 
körébe tartozónak. A szerzetes-rendekre bizták ; de ezek rendsze- 
res intézkedések és állandó intézmények hiányában, nem tölthet- 
ték be kellően ezt a hivatást. XI. Incze pápa lelkében ébredett 
föl az a gondolat, hogy a táborban és ahhoz közel fekvő helyeken 
állandó, de egyszersmind könnyen szállítható kórházak, rendes 
fizetést élvező orvosokkal és sebészekkel , szerveztessenek. ^) 
Tervét legelőször most, az 1684-ik évi magyarországi hadjáratban 
valósította. Költségén a budai táborban fölállíttatott ily kórházat, 
melynek áldásos működése általános elismeréssel találkozott, és 
áldozatkészségét egy nem várt és czélba nem vett eredménynyel 
is jutalmazta. Ugyanis a budai kórházban ápolt protestáns 



^) Buonvisi 1684. deczember 3-iki jelentése. 

«) Contarini, Velencze bécsi követe, 1688. deczember 26-ikán irja : 
»Mi disse il Cardinale che il Papa . . . andava pensando anco soccorrere i 
soldati feriti Alemanni, i quali privi de necessarii rimedii perivano misera- 
mente. ... La S. S. andava escogitando i mezzi di mantener nelP esercito 
un Hospitál volante de chirurghi e medici salariati, con il solo oggetto di 
ciirare gPinfirmi ; con che consolato il soldato e sicaro d'haver suf&aggio 
negl'accidenti, che nelle fattioni occadano, sia per assurarsi con piú fran- 
chezza di cuore ne piű assardosi cimenti.« 

katonák, úgyszólván, mindnyájan a kath. vallásra tértek, meg- 
hatva a pápa gondossága által, melynek fólgyógyulásukat kö- 
szönhetik. *) 

Míg Leopold főserege eredménytelenül küzdött Buda várá- 
nak falai alatt, a másik két hadtestnek sikerült némi eredménye- 
ket kivívni. Schultz és Barkóczi, Eperjes alatt, Tökölit meglepvén, 
futásra kényszerítették, és táborát hatalmukba ejtették ; Bártfát, 
Sztropkót és Makoviczát megadásra kényszerítették ; mire Tököli 
serege egészen fölbomlott, és ő hasztalanul igyekezett nyilt le- 
veleiben, nagyobb török segélyre nyújtva kilátást, pártját ösz- 
szetartani. Leslie tábornok Verőczét táborolta körül, és azt, miután 
a fölmentésére érkezett török sereget megverte, hatalmába ejtette. 

A hármas-szövetséghez tartozó másik két hatalom sem ma- 
radt, az 1684-ik év nyarán, tétlen. 

A velenczeí senatusnak kezdetben az volt terve, hogy Dal- 
mátia és Bosznia elfoglalásával kezdi meg a hadi munkálatokat. 
A köztársaságra, melyet első sorban kereskedelmi érdekek vezettek 
politikájában, a boszniai gazdag érczbányák gyakoroltak vonzó 
erőt, mert azok birtoka fölmentette volna a vas-szükségletnek, a 
krajnai és karinthiai bányákban, nagy költséggel járó beszer- 
zésétől. 

Azonban ezen terv ellen a bécsi udvarnál erélyesen fölszó- 
laltak, mivel ott szintén foglalkoztak Bosznia elfoglalásának gon- 
dolatával, és azt a reményt táplálták, hogy Bosznia keresztény 
lakóinak fölkelése — melyet püspökük kilátásba helyezett — 
könnyűvé fogja tenni a tartomány megszerzését. ^) Strattmann 
cancellár figyelmeztette a velenczeí követet, hogy a szerződés 



*) Buonvisi 1684. október 8-iki jelentése. 

«) Buonvisi 1684. deczember 31-iki jelentéséhez mellékli Veterani 
tábornok tudósítását Tököli vereségéről, és kiemeli, hogy táborában lefog- 
lalták levelezését, a mely chiffrirozva van ugyan, de megtalálták a hozzá 
való kulcsot is. — Buonvisi irja, hogy ezen iratokat Bécsbe hozták, és ott 
nagy titokban tartják ; némelyek azt hiszik, hogy a lengyel királylyal vál- 
tott levelek is vannak köztök. 

*) Ezt, valamint a boszniai püspöknek Bécsben járását említi Buonvisi 
1684. május 30-iki jelentésében. A püspök szeptemberben ismét Bécsbe jött, 
és elpanaszolta, hogy a törökök megtudván az ö terveit, boszút állottak 
rajta, mindenétől megfosztván. (Buonvisi szeptember 24-iki jelentése.) 



1684. 105 

Mugyarország egykori melléktartomáuyail)ól Veleuczu rendelke- 
zésére egyedül Dalmatiát bocsátja, mely, mielőtt török hatalom 
alá került, már tényleg a signoria birtokában volt. Ellenben 
Bosznia sohasem volt Velencze birtoka ; egykor a magyar kirá- 
lyokat uralta, és ezek föntartották jogaikat úgy a deszpóták ural- 
kodása alatt, mint később a török hódítás után is, a minthogy a 
Bosznia területén fönnállott püspökségekre a kinevezés jogát 
folytonosan gyakorolják. 

Mivel pedig a köztársaság bécsi követe nem nyugodott meg, 
a cancellár Buonvisi közbenjárását kérte ki. Ez azonnal fölke- 
reste Oontarinit, és tüzetesen bebizonyította előtte a signoria 
igényeinek alaptalanságát. Ám — monda — foglalja el Velen- 
cze Albániát, Epiroszt és Macedóniát ; de a magyar korona egy- 
kori melléktartományaira ne terjeszsze ki hódításait. Contarini 
kijelenté, hogy a hallottak teljesen meggyőzték öt, és azokról 
tudósítani fogja küldőit. 

Éppen* ekkor Morosini, velenczei procurator, ki útban volt 
Lengyelország felé, Bécsben időzött. Buonvisi vele is értekezett. 
Fejtegetései nagy hatást tettek rá. Elismerte, hogy ő maga is 
Bosznia elfoglalását sürgette ; de belátja, hogy a viszonyok iránt 
nem volt kellően tájékozva. ígérte, hogy irni fog Velenczébe. ^) • 

És csakugyan, a signoria módosította tervét. Hajóhada 
Dalmatiából Albániába vitorlázott le, hol Santa Maura és Pre- 
vesa elfoglalásával nyitotta meg dicsőséges hódításai sorát. ^) 

A lengyel király, tavasz nyiltával, nagy hadjárat terveit 
forgatta elméjében. A török birodalom belsejébe készült nyo- 
mulni. Buonvisi bíbornok, bár az ő lelkesedése is magas czélpon- 
tokat szokott kitűzni, kényszerítve látta magát, hogy mérsék- 
letre intse. 

» Tervei — úgy mond — méltók az ő nagy szelleméhez; de 
kétséges, vájjon szövetségesei birnak-e oly erős szárnyakkal, a mi- 
lyenekre szükségök volna, hogy oly magas régiókba röpüljenek.* ^) 

A Buntius javaslatot dolgozott ki arra nézve, mily módon 
lehetne az oroszok és lengyelek között állandó békességet létesí- 

Buonvisi 1684. május 30-iki jelentése. 

*) Hammer. Greschichte des Osmanischen Reiches: III. 767. 

•^) Buonvisinek 1684. jünius 2-ikán a varsói nuntiushoz irt levele. 

teui, és így az oroszokat a török elleni actióba bevonni. Azt aján- 
lotta, hogy a lengyelek mondjanak le Smolenszk herczegségröl és 
Kiew városáról, melyet úgyis az oroszok semmiesetre sem fognak 
visszaadni; de viszont az oroszok segítsék Lengyelországot a 
török elleni háborúban. Kifejtette, hogy orosz segítséggel, 
Sobieski könnyen meghódíthatja a tatár Krimiát, úgyszintén 
Moldvát és Besszarábiát ; azután akár a Dunán túl terjeszkedhe- 
tik, akár pedig a fekete tenger mellékeit szállhatja meg, a hon- 
nan fenyegető állást foglalhat el a törökök irányában, és nagy 
kereskedelmi előnyökét biztosíthat országának. *) 

Sobieski nem igazolta a várakozást. Az 1684-ik év nyarán 
Podoliába nyomult, Ohoczymot ostrom alá vette ; de megvívnia 
nem sikerült. Azután a Dnieszteren kisérlé meg átvezetni hadait. 
Ebben is megakadályozta a török haderő. *) 

*) Melléklet Buuonvisi 1684. szeptember 3-iki jelentéséhez. 
■) Hammer. III. 772. 

I 

1685. 

I. 

A lengyel királyban 1684-ik évi hadi vállalatainak eredmény- 
telensége a szégyen érzetét keltette föl. ígéretet tett tehát, hogy 
a jövő évben kiköszörüli a hirnevén esett csorbát. *) De tervei, 
melyeket a varsói nuntius útján Buonvisi bibornokkal közölt, ezt 
kellemetlenül lepték meg. A következő hadjárat czéljául : Oláh- 
ország és Erdély elfoglalását tűzte ki. Mire a nuntius sietett 
arra figyelmeztetni őt, hogy ama két tartomány minden időkben 
a magyar koronához tartozott, mely azokról nem mondhat le. De 
kimélni óhajtván a lengyel király ambitióját, azt a közvetitő javas- 
latot pendítette meg, hogy Erdélyt és Oláhországot Magyar- és Len- 
gyelország közös protectorátusa alá lehetne helyezni. Erre egy 
előzményes esetet talált följegyezve Istvánfi történeti munkájában ; 
ugyanis a XVI. század elején István moldvai vajda II. Ulászló 
magyar király és Zsigmond lengyel király közös protectorátusa 
alá adta magát, a magyar korona régi jogainak épségbentartása 
mellett. Egyúttal azt a véleményét fejezte ki, hogy Moldvaország 
elfoglalását, mert azon tartomány már régtől fogva kivonta ma- 

*) Marco d'Aviano 1684. deczember 6-ikán Velenczéböl irja Leopold- 
nak, hogy Sobieskitől ígéretet kapott »uscir in campagna per tempó e risar- 
cire quello ha trascurato nella ]passata campagna. « Leopold válaszában 
kétkedve jegyzi meg : »Le opere dimostreranno il tutto,« Klopp. 393. 

gát a magyar korona fonhatósága alól, és távolabb is esik Ma- 
gyarországtól, Leopold talán nem fogja ellenezni. ') 

Úgyszólván, minden héten intézett egy levelet a varsói nun- 
tiushoz, újabb és újabb érveket hozva föl a lengyel király terve 
ellen. Egyebek között kiemelte azt is, hogy Leopold és Apaf& 
erdélyi fejedelem között szerződés áll fönn, és hogy ez utóbbit 
Sobieski támadása arra kényszerítené, hogy a törökök karjaiba 
vesse magát. Arra buzdította a lengyel királyt, hogy Moldvát és 
Bolgárországot foglalja el ; terjeszkedjék még tovább , egész 
Drinápolyig, sőt Konstantinápolyig. E mellett fölkérte, hogy 
tavasz nyiltával küldjön egy hadosztályt Ungvár és Munkács felé, 
Tököli ellen ; már azért is, hogy ily módon megczáfolja azokat, 
kik azt hirdetik, hogy a magyarországi fölkelés vezérével szövetség- 
ben áll. 2) 

Ez ügyben február 12-ikén a következe levelet irja Palla- 
vicini érsekhez Varsóba: »Föl akarom tárni Méltóságodnak lel- 
kem belsejét. A legszorosabb titoktartás kötelezettsége mellett ér- 
tesítem, hogy Tököli táborában, a lefoglalt irományok között, meg- 
találták a lengyel királylyal való levelezését. Valóban őrültség volna, 
ha a császár megengedné, hogy a lengyelek Erdélyben uralmukat 
megalapítsák. Mert ekkor azután pártfogásuk alá vennék Tökölit, 
és oly egyesség létrehozását eszközölnék, mely a császárra végtele- 
nül káros következményeket vonna maga után, úgy a Tököli által 
kivánt fejedelmi terület átengedésével, mint a példa által is, melyet 
mindazoknak adna, a kik lázadás utján kivannak előnyöket kiküz- 
deni. Ha csak példás megfenyítéssel ki nem irtják a lázadás 
gyökerét, ez az ország sohasem fog biztos békének örvendhetni. 
Es erre, úgy látszik. Isten most alkalmat nyújt. Tököli hivei 
végtére meggyőződtek a felől, hogy nem az ^rszág szabadságának 
és a protestáns vallásnak megszilárdítása képezi az ő czélját; 
hogy mindnyájokat kész török rabszolgákká tenni, csakhogy ő az 
ország egyik részében, a barbár fönhatóság alatt, uralkodha8sék.« 

Azért újból intette a lengyel királyt, óvakodjék a liga fön- 

^) Buonvisi 1684. deczember 8-ikán a varsói nuntiushoz irt levele. 
^) Buonvisinek 1685. január 15. és 22-ikén a varsói nuntiushoz irt 
levelei, valamint január 24. és február 11-ikén Rómába küldött jelentései. 

maradását veszélyeztetui. Elég tág tér nyilik hódításokra más 
irányban. Foglalja vissza Podóliát és Ukrajnát. Szállja meg Mold- 
vát. Terjeszkedjék a Dunán túli részeken, nyomuljon a török 
birodalom szivébe. Ettől rettegtek mindig a törökök, a mint ezt 
— úgy mond — Istvánfi könyvében is olvashatni, azon beszédben, 
melyet a történetire a bébekötést ajánló török muftival elmondat,^) 

Mikor pedig a lengyel király a dalmatiai foglalásoknak 
Velencze részére történt átengedését hozta föl, és azon nézetét 
fejezte ki, hogy a császári udvar ép úgy átengedheti neki Erdélyt 
is : Buonvisi figyelmeztette, hogy a két eset között nagy a különb- 
ség ; mert Velenczének a török területen kellett volna hódítani, a 
lengyel király pedig keresztény fejedelmet fosztana meg tarto- 
mányától. 2) 

Majd azon gyanú keletkezett a varsói udvarnál, hogy az 
Erdélyre és Oláhországra vonatkozó terveket a császár azért 
ellenzi, mert maga szándékozik elfoglalni ezt a két tartományt. 
A bíbornok megnyugtatta, határozottan kinyilatkoztatván, hogy 
ama két tai*tomány mostani fejedelmeinek uralma alatt meg fog 
hagyatni.®) 

Sobieski ekkor csakugyan fölhagyott a tervvel, és Apaffi 
erdélyi fejedelem követét, ki udvaránál megjelent, hogy pártfogá- 
sát kikérje, szíves fogadtatásban részesítve, ajánló levéllel kül- 
dötte tovább Bécsbe. *) maga pedig seregeit Magyarországba 
készült vezetni, hogy a császár hadaival egyesüljön, és valamely 
nagy ütközetben döntse el a hadjárat sorsát. Azonban ezen terv 
sem talált a császári udvarnál kedvező fogadtatásra. ^) 

Buonvisi magára vállalta, hogy a két sereg együttes műkö- 
désének kivihetetlensége és veszélyei felől a lengyel királyt meg- 
győzi. Előadta, hogy az elpusztult és ínséget szenvedő Magyar- 
ország teljesen képtelen két hadsereg ellátására, és egészen 
tönkre menne; annál inkább, mert a két uralkodó seregének 
öszpontosítása Magyarország területén, szükségkép ide vonná az 



>) Buonvisinek 1685. február 12-ikén a varsói nuntiushoz irt levele. 
2) Buonvisinek 1(585. február 17-ikén a varsói nuntiushoz irt levele. 
") Buonvisinek február 26-iki levele a varsói lumtiushoz. 
*) Buonvisi márczius 11-iki jelentése. 
^) Buonvisi február 18-iki jelentése, 

egész török haderőt. Rendkívüli szerencse volna ugyan, ha egy nagy 
ütközettel el lehetne dönteni a hadjárat sorsát ; de hátha a törö- 
kök nem fogadják el a döntő csatát ? Míg tehát a siker bizonyta- 
lan, az ország végpusztulása bizonyos. Továbbá a lengyel király 
terve Lengyelországban, vagy az alsó Duna mellékén, hol kevés 
vár van, helyesen vitetnék keresztül, mert ott a győzelem nagy 
területeket hoz a győzőnek hatalmába. Ellenben Magyarország 
tele van erősségekkel, melyekbe a megvert hadsereg visszavonul- 
hat, és a melyeket a meggyengült győzőnek ostrommal kellene 
megvívni. Mindazáltal a lengyel király ne gondolja, hogy azért, mi- 
vel minden tervét el nem fogadják, őt kellő becsben nem tartják. 
A helyi viszonyok különbözőségére tekintettel kell lenni. Egyéb- 
iránt (az 1683-ik évi hadjárat alkalmával fölmerült egyenetlensé- 
gekre és félreértésekre czélozva), még azt is kiemeli, hogy a két 
uralkodó hadserege között az egyetértést sokkal könnyebb fön- 
tartani, ha egymástól távol operálnak, mintha együttműködésre 
vannak hivatva. ^) 

Mivel pedig Sobieski ragaszkodott ahhoz, hogy egy nagy 
csatában semmisiti meg az ozmán hatalmát, Buonvisi ismételve 
és kiegészítve érveit, ezekhez egy határozott nyilatkozatot csa- 
tolt. O — úgy mond — minden egyébtől is eltekintve, nem 
tanácsolhatná Leopoldnak, hogy egy ütközet koczkájára tegye 
föl országait. Ugyanis, míg a lengyel király, ha a csatának sze- 
rencsétlen a kimenetele, visszatér országába, és egész vesztesége 
azon halottakra szorítkozik, a kik elestek; Leopoldra egészen 
más következményeket vonna maga után a vereség : megnyitná 
örökös tartományait a török hadak előtt, és talán megújulna 
Bécs ostroma. Itt tehát ugyanazon eset forog fönn, mint a mikor 
Prospero Colonna, a hírneves olasz hadvezér (a XVI. század ele- 
jén) vonakodott a franczíákkal egyesülni; és ajánlatukat azon 
nyilatkozattal utasítá vissza, hogy a koczkáztatás nem egyenlő, 
mert míg a francziák talán csak néhány társzekeret vesztenek, ő az 
egész milánói államot vesztheti el. Most is, míg a lengyel király 
talán csak társzekereit áldozza föl, a császár összes államait 



Buonvisinek 1685. február 26-ikán a varsói nuntiushoz irt levele és 
márcziiis 4-iki jelentése. 

elvesztheti. Kern kételkedik, hogy a lengyel király eszes és vitéz 
hadvezér ; de — egy olasz közmondást idézve — megjegyzi, hogy 
a bolond is jobban ismeri a maga házát, mint a bölcs a másét. A 
lengyel király tehát hagyjon föl a veszélyes tervekkel; e helyett 
fordítsa figyelmét a saját ügyeire ; vezesse helyesen az országgyű- 
lést, nyugtassa meg a rendeket, kik a jogaik és törvényeik ellen 
elkövetett sérelmek miatt neheztelnek. »A törvények megtartása 
a köztársaság szemeinek pupilláját képezi, melynek érintése az 
egész testre visszahat « ^) 

Az alatt, míg a lengyel királylyal az 1685-ik évi hadjárat 
terve iránt a tárgyalások eredménytelenül" folytak, márczius kö- 
zepe táján egy örmény ügynök érkezett meg Bécsbe, a nagyvezér 
békeajánlatával. Ugyanakkor jött meg Apaffi erdélyi fejedelem 
követe, Inczédi Mihály, kinek szintén az volt föladata, hogy a 
béke létesítésére ajánlatot terjeszszen elő; de titkon fejedelme 
nevében azt tanácsolta, hogy ne fogadják el az ajánlatot, sőt 
bátran folytassák úgy a törökök, mint Tököli ellen a háborút, 
melyre a viszonyok igen kedvezők. ^) 

Inczédi, ismervén a nagy befolyást, melyet a pápai nuntius 
a császári udvarnál gyakorol; azon kérelmet intézte hozzá, hogy 
látogatását fogadja eL A bíbornok biztosította, hogy szívesen fogja 
látni, sőt a kálvinista ügyviselőt azonnal ebédre hivta meg, hogy 
így — mint Rómába irja — mélyebb pillantást vethessen az ő 
tárgyalásainak titkaiba, és »a vallási tekintetben nagyrészt el- 
szakadt nemzet büszke szellemének megszelídítésére, « az első 
lépést megtegye. 

A mint Inczédi belépett hozzá, azon nyilatkozattal fogadta, 
hogy remélli, jelentést fog tenni arról, hogy a bíbornokok az erdé- 
lyiek iránt nem táplálnak ellenséges érzületet, a mint ők hiszik, 
sőt ellenkezőleg hő vágygyal vannak eltelve, hogy őket az igaz 
egységhez visszavezessék. 

Inczédi alázatteljes hangon válaszolá, hogy ő eminentiájá- 
nak előzékenysége valóban nem kevéssé lepte meg. 

A bíbornok a társalgást azzal kezdette meg, hogy vondégé- 



Biionvisiiiek 1685. ápril 2-ikán a varsói nmitiuahoz irt Iftvele. 
^) Buonvisi lfiS4. niárczins 11. t^s 18-iki JHlentAsei. 

töl az Erdélyben fönnálló vallási viszonyok felől tájékozást kért. 
Mire Inczédi előadta, hogy a törvény a katholikusok, kálvinisták, 
lutheránusok és arianusok részére egyenlő szabadságot biztosit. 

De Buonvisi azonnal más tárgyra ment át. Azért hivta meg 
— úgy mond — ebédre, hogy jeles személyi tulajdonaiért megtisz- 
telje, nem azon szándékkal, hogy vallási vitatkozásba bonyolítva, 
terhére legyen ; de mégis futólag megjegyzi, hogy mind a négy 
vallásfelekezet tanítása szerint csak egy apostoli egyház létezhe- 
tik, így tehát a négy vallás közöl három szükségkép hamis, és az 
ily módon felekezetekre megoszlott állam nem boldogulhat; 
a minthogy Magyarország romlása is az ősi vallás megváltozta- 
tásából származott, a mely a lázadásokat és a török hódítást 
vonta maga után. Ekkor azután abbahagyva a vallás ügyét, a 
követ küldetésének czéljai felől kérdezősködött. 

Inczédi előadta, hogy fejedelme, a portáról vett parancsnak 
engedelmeskedve, tájékozást kivan szerezni az iránt, vájjon a csá- 
szári udvarnál van-e hajlandóság a békére ; de egyszersmind, tekin- 
tettel a kedvező körülményekre, a háború folytatását tanácsolja. 
Arra, hogy fejedelme és a császár között szövetség létesítése 
iránt tárgyalást indítson, megbizó-levele nem hatalmazza föl ; de 
meg van győződve a felől, hogy fejedelme ily szövetségre hajlandó, 
mert a törökök tűrhetetlen követeléseitől szabadulni kivan, és 
Tökölit, ki folytonosan ármánykodik, hogy őt a fejedelemségtől 
megfoszsza, meg akarná semmisíteni. 

A nuntius fölvilágosítást kért az iránt, miként történhetett 
az, hogy a fejedelem Tököli birtokait a porta engedélyével elko- 
bozta, míg a porta másfelől pártolja és segítségben részesíti 
Tökölit. Mire azt a választ kapta, hogy a szultán voltaképen 
kényszerítve volt az engedélyt megadni, és a fejedelemtől semmit 
sem tagadhat meg, nehogy az engedelmességet fölmondja, a mely 
esetben példáját az oláh fejedelem követné, és ők ketten a mold- 
vai vajdát is csatlakozásra kényszeríthetnek. 

Buonvisi sajnálatát fejezte ki a fölött, hogy a követ nincs 
fölhatalmazással ellátva, és így az egyesség létrejötte, a mely 
mindkét félre nagy előnyöket nyújtana, haladékot szenved; de 
remélli, hogy ő fensége, mihelyt meggyőződik arról, hogy Erdély 
szabadságát veszély nem fenyegeti, cs itt csak barátságukat, szö- 

vetségöket kei'esik : készséggel föl fogja karolni az alkalmat, me- 
lyet Isten nyújt Magyarország fölszabadítására a török járom 
alól. Inczédi kijelenté, hogy ezen reménységben 6 is osztozik. 

Mindazáltal a nuntius, bár megnyugtatást merített az 
Apaffi szándékaira és a törökök szorult helyzetére vonatkozó 
közlésekből, ezek őszinteségében nem bizott egészen. Azt a kö- 
rülményt, hogy Inczédi a tárgyalások megindítására fölhatal- 
mazást nem hozott magával, úgy magyarázta, hogy a fejedelem 
időt akar nyerni, és elhatározását a jövő hadjárat kimenetelétől 
teszi függővé. 1) 

Egyébiránt a resolutio, melyet a császári kormány Inczédi 
előterjesztésére adott, szintén határozatlanul hangzott : »0 fel- 
sége oly nagymérvű hadikészületeket tett, hOgy az európai bé- 
keség idején, szövetségesei közreműködésével, a török ellen indí- 
tandó háborúban biztos sikert Ígérhet magának ; mindazáltal a 
keresztény vér ontásának meggátlása végett, a törökök békefölté- 
teleit, a mennyiben azok úgy őt, mint szövetségeseit kielégítik, 
kész meghallgatni. « 

II. 

Buonvisi már az év (1685.) első napjaiban sürgetni kezdette 
Rómában újabb segélyösszegek megajánlását. ^) Mivel pedig tudo- 
mása volt arról, hogy a Buda ostrománál elkövetett hibák és elő- 
fordult rendetlenségek a pápát nagy mértékben lehangolták, elked- 
vetlenítették,*) egyik jelentésében megjegyzé, hogy — úgy mond — 
^igyekeznünk keU, hogy a hibákat jóvá tegyék, de nem szabad 
miattok a segély megvonása által boszút állani. « Nem hallgatta 



*) Buonvisi 1685. ápril 1-i jelentése. 
') Buonvisi 1685. ápril 8-iki jelentése. 



8) Buonvisi 1685. január 7-iki jelentése. 

*) Az államtitkár 1684. deczember 16-iki jegyzékében a pápa sajná- 
latának ad kifejezést a budai táborban tapasztalt rendetlenségek fölött, me- 
lyek egyéb következmények mellett, Isten haragját is fölkeltik »ónde non 
deve recar ammirazione si non si é proseguito nelle vittorie.« — A nuntius 
január 7-iki jelentésében irja, hogy előterjesztést tett a minisztereknek, 
kik azzal mentegetik magokat, hogy a kártyajátékról nem volt tudomásuk, 
a jövőben el fogják tiltani. 

FRAKNÓI V. : XI. INCZE KS MAGYARORSZÁG FÖLSZABADÍTÁSA, 8 

el azon aggodalmát, hogy a segély megtagadása a törökökkel való 
békekötést vonhatná maga után. ') 

Időközben Pio bíbornok-protector bemutatta a pápának 
Leopold levelét, melyben három kérést intéz hozzá; úgymint: 
bocsássa rendelkezésére ő szentsége azon 80,000 tallérnyi össze- 
get, melyet a szent-Ferencz-rend egy római banknál letéteménye- 
zett; térítse meg neki azt a 200,000 tallért, melyet az 1683-iki 
hadjárat idején a lengyel királynak előlegezett ; engedje meg az 
egyházi javak egy harmad részének a hadjárat czéljaira elidege- 
nítését. 

A pápa válasza, mely magán viseli a kedvezőtlen hangulat 
nyomait, úgy szólott, hogy a szent-Ferencz-rend 80,000 tallérja 
magában foglaltatott azon 250,000 tallérban, mely Leopoldnak a 
múlt évben segélypénzűi kifizettetett ; az előlegezett összeg meg- 
térítése a lengyel királyt illeti; az egyházi javak elidegenítése 
ügyének tanulmányozására és javaslat előterjesztésére bizottságot 
küldött ki. «) 

Ugyanekkor a császári udvar a hadi ' készületek költségei- 
nek részben födözésére alkalmas forrást vélt találni az (1685. 
január 14-ikén) elhunyt Szelepcsényi esztergomi érsek dús hagya-* 
tékában. Eltekintve azon közel félmillió forintnyi összegtől, melyet 
a prímás, Bécs ostroma idején, Leopoldnak kölcsön adott, végrende- 
letében pedig Esztergom székesegyháza és erődítményei helyreállí- 
tására szentelt ; hagyatékában 80,000 frt készpénzt s nagy értékű 
arany- és ezüst készletet, tetemes mennyiségű gabonát találtak ; a 
mihez általa szerzett több uradalom járult. Mindezt legnagyobb 
részben coUégiumok és templomok javára hagyományozta. ^) A 
kormány azt óhajtotta, hogy úgy a készpénzt, mint az ingó és 
ingatlan hagyatékból befolyó összegeket hadi czélokra fordíthassa, 
azon kötelezettséggel, hogy maga idején a végrendeletben kijelölt 
intézmények javára meg fogja téríteni. 

Buonvisi hathatósan támogatta a kérelmet. Sőt tovább 
ment. »Bevallom — irja egy alkalommal az államtitkárnak — 



*) Buonvisi 1685. január 24-iki jelentése. 

■) Az államtitkárnak 1685. január 13-iki jegyzéke. 

*) Buonvisi 1685. márczius 4-iki jelentése. 

én czélszerűnek találnám, hogy az összes alapítványoknak hadi- 
czélokra fölhasználása engedtessék meg. Mert ekkorig a nagy- 
számú magyarországi coUégiumok ő felségének nemcsak hasznára 
nem voltak, de inkább ártottak ; annyira fölingerelték az eretne- 
keket, hogy ezek a török háborút vonták ránk. Most már több a 
coUégium, mint a vármegye, és több a növendék pap, mint a 
katona* Ez az általam ajánlott intézkedés, habár az a látszata 
volna, mintha az egyjiáz az alapítványoktól megfosztatnék, és az 
alapítók szándéka megsértetnék, nézetem szerint az összes egy- 
házra inkább előnyös volna, mert lehetővé tenné a háborúnak 
erélylyel folytatását, visszafoglalnék az ország elvesztett területét, 
fölszabadítanék a török rabságból a lakosokat, és visszaszereznők 
számos püspökség, káptalan s apátság és más javadalmak birto- 
kait ... A jezsuiták valószínűleg neheztelnének, ha attól, a mit 
nagy igyekezettel az esztergomi érsek végrendeletében szereztek, 
megfosztatnának. De ők már is mérhetetlen kiterjedésű birto- 
kokat kaptak a császártól Magyarországon, és az ausztriai 
ház uralkodói oly nagyszámú uradalmakat adományoztak nekik 
az örökös tartományokban, hogy önmagokat elszegényítettek. Rész- 
vétet kellene tehát tanusítaniok a jelen szorult helyzetben; és 
biztosak lehetnek a felől, hogy jobb időkben ismét tapasztalni 
fogják bőkezüségöket. E mellett, ha az esztergomi érsek hagya- 
téka most a közszükségek födözésére átengedtetik, ez arra fogja 
a magyarországi főpapokat inteni, hogy ne halmozzanak össze 
, életökben kincseket ; és a szerzetesek is, a kik őket netán pénz- 
gyűjtésre késztetik, hogy azután a halál közeledtével, az ő óhaj- 
tásaik szerint rendelkezzenek vagyonukkal ; ezentúl inkább arra 
fognák őket buzdítani, hogy jövedelmeikkel életökben tegyenek 
annyi jót, a mennyit lehet. « ^) 

A pápa csakugyan nem habozott úgy az esztergomi érsek, 
mint az elhunyt bécsi püspök hagyatéka nagy részének hadi czé- 
lokra fordítását megengedni. Majd elrendelte, hogy Leopold örökös 
tartományaiban, a szerzetes rendek által az utolsó hatvan esz- 
tendő folyamán szerzett ingatlan javak harmadrésze bocsáttassék 
eladásra és értékök a háború szükségeire fordíttassék. Ezen mű- 



Buoiivisi 1685. áiiril 15-iki jelentése. 

vélet végrehajtására Buonvisi bíbomokot és KoUonich győri püs- 
pököt pápai biztosokká rendelte. ^) 

Egyszersmind fölszólítás ment a német birodalom egyházi 
fejedelmeihez, hogy hadaikat mielőbb bocsássák a császár rendel- 
kezésére. Az összes nuntiusok megbizattak, hogy a főpapokat 
segélyösszegek megajánlására és gyűjtésére szólítsák föl. A pápa 
búcsút engedélyezett mindazoknak, kik a hadjárat sikerének elő- 
mozdításához adományokkal és imádsággal hozzájárulnak. 

Az eredmény nem maradt el. Márczius végén az államtit- 
kár értesíti Buonvisit, hogy a salzburgi érsek, a würzburgi és 
paderborni püspökök hadakat fognak küldeni ; a salzburgi érsek 
75,000 forintot készpénzben és 25,000 forint értékű puskaport, a 
trienti püspök, papságával együtt, 200,000 forintot, a brixeni püs- 
pök 16,000 forintot ajánlott föl. a) 

Európa minden részében folytak a gyűjtések. Buonvisi 
bíbornokhoz küldettek a pénzek, részint hadiczélokra, részint a 
kórházak föntartására. ^) 

De a pápa a maga hozzájárulását sem tagadta meg. A nun- 
tius jelentéseiből Újvár visszafoglalásának nagy fontossága felől 
értesülvén, e czélra (ápril elején) százezer forintot, majd néhány 
hónappal utóbb, Buonvisi esdekléseit meghallgatva, ismét ötven- 
ezer forintot ; a horvátországi bánnak, hadai föntartására, tizenöt- 
ezer forint fizettetett ki ; a kórházak czéljaira pedig tízezer forin- 
tot és tetemes balzsam-készletét küldött. *) 

A szent-szék, ezen bőkezűségével annál jelentékenyebb szol- 



A pápai breveben eredetileg egyik biztossá a bécsi püspök volt 
kijelölve, halála után helyébe a gurki püspök rendeltetett, de ez aggkorára 
utalva, el nem fogadta a megbizást, és akkor azután került Kollonichra a sor. 

*) Az államtitkár 1685. márczius 24-iki jelentése. 

») Buonvisi 1685. ápril 1-én irja, hogy egy luccai confraternitás 196 
forintot küldött ; a császárné a kórházakra fehérneműt ajánlott, előkelő höl- 
gyeit gyűjtenek. Május 20-ikán jelenti, hogy a monstellai apáttól 40 spanyol 
dublon, az altaripai apáttól 42 magyar arany, a luzerni kanton papjaitól 
467 scudo érkezett ; az esztergomi kórház czéljaira fogja fordítani. Július 
1-én említi, hogy az olmützi püspök 4000 forintot küldött. 

*) Az államtitkár 1685. ápril 7 -iki. jegyzéke. Buonvisi 1685. május 
20., június 17., 24. és augusztus 5-iki jelentései. 

gálátokat tett, mert a hadíkészületek megindításánál, a császári 
kincstár szomorú helyzete számtalan nehézséget támasztott. 

Ezen elévült bajjal Buonvisi gyakorta foglalkozik jelenté- 
seiben. Két forrásra vezeti vissza : egyik a kezelés hűtlensége és 
félszegsége, a másik az udvarnál uralkodó pazarlás. 

A császári kamara elnöki tisztében a sikkasztó Zinzen- 
dorfnak utódja, a becsületes és buzgó Abele 1683-ban meghalá- 
lozván, helyét gróf Bosenherg Farkas foglalta el, a ki ismét nem 
állott nehéz helyzete igényeinek magaslatán ; sem képessége nem 
volt uj jövedelmi forrásokat nyitni a folyton szaporodó szükség- 
letek kielégítésére; sem erélye, hogy a takarékosság elvének érvényt 
szerezzen. Mellette a legfontosabb állást a császári hadsereg 
vezér-biztosa (Oommissario G-enerale) foglalta el, kinek hivatása 
volt a hadsereg szükségleteiről gondoskodni. Ezen tisztet gróf 
Breuner Siegfried viselte, ki tehetetlenségét az 1683-iki hadjárat- 
ban bebizonyította. Mikor 1684. elején az udvarnál elbocsátása 
szóba jött, Buonvisi utasítást kapott, hogy eltávolításának eléré- 
sére mindent mozdítson meg. Azonban ezen alkalommal czélt 
nem ért. *) 

Buonvisi több izben lépett föl, a pénzügyi administratió 
részleteire vonatkozólag is javaslatokkal. A kamara-elnök, a mikor 
a kincstár üres volt, a hiány födözésére csak egy módot ismert : 
bankároktól és gazdag főuraktól kölcsönöket venni föl, nem rit- 
kán 6^/o kamatra, a mi azon időben uzsora természetével birt. 
Buonvisi ezen bajon segítni óhajtva, a császárnak tervet nyúj- 
tott be, melyben azt ajánlja, hogy az Olaszországban üdvösnek 
és gyakorlatinak bizonyult állami takarékpénztárak (Monti) intéz- 
ményét honosítsa meg, minden országa és tartománya fővárosában. 
Ezen takarékpénztárak kisebb összegekről szóló, 4^/o-os állam- 
kötvényeket bocsátanak ki, a melyeknek alapját és födözetét az 
állami jövedelmek képezik, miért is azokban a kisebb tőkepén- 
zesektömegesen helyeznék el megtakarított pénzöket, és az állam- 
kincstár olcsó kamatra pénzkészlettel rendelkeznék. *) 



Buonvisi 1^84. márczius 12-iki chiőrirozott jelentése. Az államtit- 
kár 1684. május 27-iki chiífrirozott jegyzéke. 
") Buonvisi 1684. február 7-iki jelentése. 

Leleményes szelleme nem fogyott ki a közjövedelmek szapo- 
rítására czélzó javaslatokból, bár az intéző körökben viszhangra 
nem talált. Egyik jelentésében éles szavakkal fegezi ki panaszát, 
mert államkötvények kibocsátására vonatkozó tanácsát meg nem 
hallgatták, sőt »a főurak, kik. jobbnak látják az uradalmakat 
zálogba venni, és hat százalékos uzsorakamattal kölcsönöket kötni, 
kabbalistának nevezték el őt.« 

» Emlékeztettem a császárt arra, — így folytatja — hogy a 
háborút lehetetlen folytatni a rendes jövedelmekkel, és rendkívüli 
eszközökhöz kell nyúlni ; egyebek között ajánlottam a dohány- és a 
szeszadó behozatalát; de javaslatomat elvetették. « 

»0 szentsége egyenes parancsára szóltam a takarékosság- 
ról, melyet a pápa oly nagy sikerrel alkalmazott ; de mivel az 
sokaknak érdekét sérti, n^m hallgattak meg.« 

^^Előterjesztéseket tettem, hogy a közjövedelmek fokozására, 
csekély költséggel, hajózást rendezzenek be, a nii által' a gabonát 
és bort, a vasat és rezet értékesíteni és az országot pénzzel el- 
árasztani lehetne. De nem karolták föl, mert komoly munkát 
igényelne, a mire itt hiányzik a hajlam. « 

» Megfontolva azt, hogy Ausztriában a marhatenyésztés 
hanyatlik, mi a földművelésre is káros hatást gyakorol, és rövid 
idő alatt Bécs városának hússal ellátása lehetetlenné fog válni : 
azt tanácsoltam, hogy legalább egy esztendőre tiltsák el a bor- 
juk vágását, minek az volna következménye, hogy az ország bővel- 
kednék ökrökben, és Bécs városa húsban, azon esetre is, ha Ma- 
gyarországból nem lehetne szállítani. De kinevették. « 

»Végre elmondtam, hogy a római campagna még inkább 
néptelen, mint Ausztria, és mindamellett művelésére elegendő 
számban vannak munkások, kik más vidékekről jönnek. Ezért azt 
tanácsoltam, hogy a többi örökös tartományokból telepítsenek be 
földműveseket. Azt mondták, hogy az erőszakos eljárás volna. 
Mire én azt válaszoltam, hogy ha a múlt esztendőkben a csalló- 
közi erődítmények építésére, minden hasv.on nélkül, tudtak mun- 
kásokat távol vidékekről hozni ; még inkább meg lehet ezt tenni, 
oly czélból, hogy az országot termékenynyé tegyék. De meg nem 

hallgattak. Meggyőződtem tehát arról, hogy tőlünk csak segít- 
séget várnak, nem tanácsot* ^) 

Mindazáltal a pénzügyi administratió tekintetében mégis 
egy jelentékeny eredményt tudott fölmutatni. A császári hadse- 
reg vezér-biztosa, miután az 1684-ik évi hadjárat alkalmával tehe- 
tetlenségét bebizonyította, fölmentetett hivatalától. Es Rabattá tá- 
bornokban olyan utódot nyert, a ki becsületessége, fáradhatatlan 
buzgalma, ügyessége által Buonvisi teljes bizalmát és folytonos ma- 
gasztalásait érdemelte ki. De a nuntius,bár örömmel fogadta e válto- 
zást, abban a visszaélések megszüntetésének és a bajok orvoslásának 
biztosítékait nem láthatta ; ezen czél elérése érdekében sürgetően 
szükségesnek tartotta a hadi tanács és a császári kamara elnö- 
keinek : Hermann bádeni őrgrófnak és Rosenberg grófnak elbo- 
csátását. 

Buonvisi már az által, hogy Breuner elbocsátását sürgette, 
annak barátait ellenségeivé tette. 2) Ezeknek számát még szapo- 
rította, mikor az új vezér-biztos iránt bizalmát olyan tüntető 
tényekkel tanúsította, melyekben a kamara-elnök joggal lát- 
hatta saját személye iránt a sértő bizalmatlanság nyilatkozatát. 
Mikor ugyanis ápril közepe táján a pápa által küldött százezer 
forintot kézhez vette, ezen összeget a helyett, hogy a kamara- 
elnöknek szolgáltatná át, egyenesen Rabattá tábornoknak engedte 
át, azon utasítással, hogy az Újvárt körülzáró, nagy szükséget 
szenvedő hadtest élelmezésére fordítsa. 

Rosenberg gróf ezért heves szemrehányásokat tett a íiun- 

tiusnak. »Vajjon — kérdé tőle — sikkasztónak tartja-e őt, hogy 

a pénzt nem akarja rábízni ?« A bíbornok higgadtan válaszolt. 
ff 

»0 — úgy mond - teljesen megbízik benne, és lovagias jellemű 
embernek tartja ; de mivel az ő kezei között levő pénzekre sok 
felől igényeket támasztanak, jobbnak látta a pápai segélyt egye- 
nesen annak adni át, a ki azt rendeltetésére fordítani van hí- 
vatva. « ^) 

Később maga a császár fordult hozzá azzal a kéréssel, hogy 



Buonvisi 1685. ápril 8-iki jelentése. 
-) Buonvisi idézett ápril 8-iki jelentése. 
3) Buonvisi ápril 22. és 29-iki jelentése. 

50,000 foriütot adjou, és pedig »a kamara-elnök megvigq,sztalása 
végett« egyenesen ö neki. A nuntius késznek nyilatkozott, de csak 
azon föltétel alatt, ha a kamara-elnök megigéri, hogy a pénzt azon- 
nal átszolgáltatja Babattának. Es úgy történt. ^) 

Egyébiránt véleménye Rosenberg gróf személyéről és admi- 
nistratiojáról nem változott meg, a miért is megbuktatására czélzó 
törekvéseivel nem hagyott föl. *) 

Gróf Erdödy Miklós horvátországi bán kezeihez nem habo- 
zott a pápa által a horvát hadak fizetésére küldött tizenötezer 
forintot kifizetni. Azonban a nyár folyamán értesült, hogy a hor- 
vátok nem akarnak eleget tenni kötelezettségeiknek, és összesen 
ezer lovast sem állítottak ki. E miatt éleg hangon írt levelet inté- 
zett a bánhoz. *0 szentsége — úgymond — kénytelen lesz azt hinni, 
hogy a segélypénzt magán czéljaikra fordítják, és többet nem fog 
küldeni ; mert utalhatnak ugyan a nagy csapásokra, melyek Hor- 
vátországot érték ; de azoktól más országok sem voltak megkí- 
mélve; és a horvátoknak hálát kell adniok Istennek, hogy két-három 
esztendő áldozatai árán, az állandó békeség áldásait biztosíthat- 
ják magoknak. ^) 

Buonvisi az udvar pazarlásainak megszűntetésére is több- 

Buonvisi 1685. július 1. és 22-iki jelentése. 

■) Buonvisi június 3-iki jelentésében ezen súlyos szavak olvashatók : 
»Sopra l'angustire del Padrone fanno il loro traffico i Ministri, havendolo 
hormai spogliato de tutto il suo patrimonio con loro vantaggio proprio.« 
Érdekes, hogy Buonvisi actiói felöl e tekintetben mily hirek jöttek forga- 
lomba. A hollandi köztársaság bécsi ügynökének 1685. július 22-iki jelenté- 
sében olvassuk : »Der Oardinal hat von dem Kaiser Bechnung begehrt derén 
bei einer Zeit hero aus Italien ihme übermachten Gelder, und soUte ihme in 
faciem gesagt habén, wenn er wegen seiner Ministres nich^ besser wurde 
zuschauen, so würde er heuer vor den Türkén mehrers lauffen müssen, als 
vor zwei Jahren geschehen.« (A haágai állami levéltárban.) 

'') Buonvisinek 1685. július 27-én a horvát bánhoz irt levelében. — A 
bán igazoló iratot küldött Buonvisinek, és a Dráva mellett parancsnokoló 
Leslie tábornok által is állíttatott ki bizonyítványt arról, hogy a horvátok 
kötelességeiket hiven teljesítették, érdemeseknek bizonyultak a pápa támo- 
gatására. A minthogy csakugyan nagy részök volt a Dráva mellett kivívott 
győzelemben és Eszék visszafoglalásában. A nuntius sietett erről jelentést 
tenni Kómába, megjegyezvén, Hogy a vádak azoktól származnak, a kik 
irigykednek a pápa kegyeire és segélyére, melyben a horvátok részesülnek. 

szőr tett lépéseket. Már 1683-ban szándékozott az udvarnál ke- 
resztül viendő reform iránt javaslatokat előterjeszteni ; de vissza- 
tartották őt a Rómából vett utasítások, melyek azt hangsúlyozták, 
hogy az udvar belügyeibe avatkozni nem tartozik a diplomatia 
hatásköréhez. De az 1683-iki hadjárat után a római curia állás- 
pontja megváltozott. 

Most — Írja az államtitkár az 1684-iki év első napján — 
más körülmények forognak fönn; A jelen szükség közepett, nagy 
háború küszöbén állva, idején van az udvart takarékosságra 
inteni ; joga van erre különösen a pápának, a ki az utolsó hadjá- 
ratban oly nagy áldozatokat hozott, és képtelen ilyeneket hozni a 
jövőben. A nuntius tehát úgy a császárnak, mint a miniszterek- 
nek, tegyen megfelelő előterjesztéseket. ^) 

Buonvisi sietett megfelelni a pápai rendeletnek. Minden 
alkalmat fölhasznált arra. Leopold készséggel igért mindent, és 
hajlott is egyes esetekben a nuntius szavára, melyet a gyóntató 
támogatott. így például tavasz nyiltával egy vadászati kirándu- 
lásról, melyre az előkészületek meg voltak téve, lemondott, mikor 
Buonvisi figyelmeztette, hogy jobb volna a hadikészületekre for- 
dítani a költséget. ^) 

Azonban a császár, valamint politikai ügyekben nem volt 
képes minisztereinek befolyása alól emancipálni magát : úgy udva- 
rában egészen nejének és még inkább anyjának szava volt irányadó. 

Eleonóra özvegy császárné. Károly neversi berezeg és mantuai 
fejedelem leánya, a franczia és olasz udvarok frivolitását és fény- 
űzését honosította meg, mely a szigorú és viszonylag egyszerű csá- 
szári udvarnál kétszeresen kirívó vala. Népes és fényes udvart 
óhajtván tartani, ifjú udvarhölgyeinek nagy szabadságot engedett, 
hogy a főrangú fiatalságra vonzerőt gyakoroljanak. ^) De míg ezen a 
szigorú erkölcsű nuntius nagy mértékben megbotránkozott, — zene- 
kedvelő lévén ő maga is, szívesen kereste föl az özvegy császárné 



*) Az államtitkár 1684. január 1-én irt chiffrirozott jentése. 
8) Buonvisi 1684. ápril 25-iki chiffrirozott jelentése. — Az államtit- 
kár május 1 3-iki chiffrirozott jegyzékében elismerését fejezte ki a fölött. 
^) Buonvisi 1684. május 9-iki chiffrirozott jelentése. 

udvarát, melynek zenekara a legjobb zenével gyönyörködtette a 
főrangú köröket. ^) 

Rómából Buonvisi ismételve fbihivatott, hasson óda, hogy a 
császár az udvar és a nemesség erkölcseinek javítására erélyes esz- 
közöket alkalmazzon ; példa-adás végett környezetéből eltávolítva, 
hivatalaiktól megfosztva és száműzve néhányat azok közöl, kik 
erkölcsi tekintetben leginkább kifogás alá esnek. *) 

Es habár Buonvisi azt válaszolta, hogy Leopoldot. erélyes 
intézkedések foganatosítására, súlyosabb büntetések alkalmazásáról 
birni lehetetlen, mert természetét nem változtathatja meg ; ^) a 
pápa oda utasította, hogy a botrányok megszüntetése végett sem- 
miféle eszközt se hagyjon folhasználatlanúl, és a pápa nevében a 
császárné gyóntatójával szóljon. *) 

Mire a nuntius azt válaszolta, hogy a gyóntató, megbízha- 
tatlan és tapintatlan ember lévén, közbenjárását nem veheti 
igénybe; de ajánlotta, hogy a pápa beszéljen a Jézus-társaság 
generálisával, és általa hasson a gyóntatóra. ^) 

Buonvisi folytonosan kapott Romából utasításokat, hogy az 
udvarnál a takarékosságot hirdesse. Erre a pénzügyi helyzet köz- 
vetlen szemlélete is késztette őt ; tanúja volt nem egyszer, hogy a 
nagy bajjal összegyűjtött csapatokat fegyverrel és élelmiszerekkel 
ellátni nem voltak képesek. Ezért, például, előterjesztést tett a 
tábornokok számának túlságos szaporítása ellen ; arra utalt, hogy 
helyesebb volna a katonák fizetésére fordítani a pénzt. *) 

De figyelmeztetéseit a miniszterek nem csak rossz néven 
vették, hanem oly megjegyzésekkel utasították vissza, a melyek őt 
méltán fölháboríthatták volna. így egyszer, május hó folyamán, a 
császár által rendezett költséges mulatságok ellen fölszólalva, azt 
a megdöbbentő szót vetették oda, hogy a császár életét rövidíti 
meg az ilyen tanácsokkal. De a nuntius mindenkiben jóhiszemü- 



*) Buonvisi 1684. márczius 14-iki jelentése. 

2) Az államtitkár 1684. márczius 4-iki chiffiirozott jegyzéke. 

^) Buonvisi márczius 28-iki chifírirozott jelentése. 

*) Az államtitkár ápril 15-iki chifírirozott jegyzéke. 

") Buonvisi május 9-iki chiífrirozott jelentése. 

«) Buonvisi 1685. márczius 25-iki jelentése. 

séget tételezve föl, elismerte, hogy a császárt a sok inuaka telje- 
sen kimerítette, minélfogva félteni lehet életét. ^) 

Mindazáltal július elején a császár előtt fölolvasta a bibor- 
nok-államtitkár ujabb jegyzékét, mely a takarékosság kérdését 
tárgyalta. Es a maga részéről is kérte, hogy legyen tekintettel a 
pápa atyai intelmére és a saját válságos helyzetére. *) 

Ezen intelem éppen időszerű volt ; mert ekkor történtek aj 
nagyszerű készületek a lovagias ifjú bajor választó fejedelem és 
Leopold leánya, Mária-Anna főherczegnő egybekelésére. Buon- 
visi azt óhajtotta, hogy a menyegzőt a hadjárat befejezése után 
tartsák, vagy legalább azt, hogy a vőlegény ne jöjjön túlságosan 
nagy számú kisérettel, mélynek ellátása is a császári kincstárt 
terhelte volna. ^) 

Valahányszor Rabattá tábornok, mint hadi vezér-biztos 
a hadjárat szükségeire a kamara-elnöktől pénzt kért, ettől rend- 
szerint azt a választ kapta, hogy mindenki gondoskodjék a maga 
szükségeiről, a hogy -tud ; egy forintot sem adhat, mert a me- 
nyegzői ünnepélyek a kincstárt teljesen kimerítették. *) Es ez szó- 
szerint valóság volt ; mert mikor a paderborni püspök által kül- 
dött száz gyalogos Bécsbe érkezett, a püspök által Pozsonyig kifi- 
zetett hajókon, azt a csekély összeget, mit a hajósok kívántak, 
hogy Esztergomig szállítsák a csapatot, a kamara-elnök nem 
fizethette meg ; és a nuntiusnak kellett kiszolgáltatni. ^) 

IIL 

Az 1684-ik évi hadjárat szégyenteljes kimenetele mélyen 
megrendítette Buonvisi bíbornok lelkét. Majd azon tapasztalás, 
hogy a tehetetlenség és önzés által a szent-szék nemes szándékai- 
nak valósítása elé gördített akadályok elhárításán sikertelenül 
fáradozik ; hogy a császár és az ő országainak java iránt érzett 
meleg érdeklődés által sugallt erőfeszítései, hála és elismerés 



') A márczius 20-iki jelentés. 

*) A július 8-iki jelentés. 

3) Imént idézett jelentésében. 

*) Buonvisi július 22., 29. és augusztus 12-iki jelentései. 

'") A július 29-iki jelentés, 

helyett, ellenséges indulatot támasztanak ellene; a csüggedés gon- 
dolatát ébresztették fol benne. 

Ehhez egyéb nehézségek járultak. A Bécsben uralkodó drá- 
gaság miatt, jövedelmei nem voltak elegendők, hogy rangjához 
illőn ellássa házát ; adósságokba kellett bonyolódnia. ^) És a 
bíbornoki méltóság, a nélkül, hogy tekintélyének súlyát növelné, 
állását még még inkább nehézzé tette. Ugyanis a pápai udvar 
fölfogása szerint a bibornokok, mint a római egyház választó-feje- 
delmei, rangban a koronás uralkodók és családjok tagjai után 
következtek. A császári udvarnál ezt el nem ismerték. Ott eltérő 
gyakorlat uralkodott. Azt kivánták, hogy a bajor választó-feje- 
delem, és még Károly lotharingiai herczeg is — ki időközben a 
császár leányát, az özvegy lengyel királynét nőül vette, — Buon- 
visi bíbornok előtt foglaljon helyet. Sőt a császárné megtagadta 
tőle azon kitüntetéseket, melyek a fejedelmi családok sarjait 
megillették. 

Az etiquette, főleg az úgynevezett pr^aecedentia kérdései, a 
korábbi századok udvari és állami életében nagy fontossággal bir- 
tak, s gyakran komoly bonyodalmaknak, nem egyszer végzetes súr- 
lódásoknak forrásaivá lettek. 

Ezen esetben is, az 1684-ik év folyamán, hosszas tanácsko- 
zás és jegyzék-váltás tárgyát képezte Buonvisi bíbornok fogadta- 
tásának kérdése. Es miután azt kielégítő módon megoldani nem 
sikerült, ő a rangját illető jogokat azzal óvta meg, hogy a sérelmek 
elől kitért, az udvari ünnepélyektől távol tartotta laagát. ^) 

Buonvisi elkeseredése tetőpontját érte el, mikor arról győ- 
ződött meg, hogy az egyházi rend körében is vannak ellenségei. 
Különösen a hatalmas Jézus-társaság több tagjával feszült vi- 
szonyba jutott. Es most attól félt,' hogy a szerzetes-rendekre rótt 
súlyos terhek miatt rá fog zúdulni a neheztelés. 

Impressionábilis, érzékeny szervezeténél fogva, képzelete a 



^) Az 1685. május 20-iki jelentésben tüzetesen előterjeszti zilált 
pénzügyi viszonyait az államtitkárnak. 

2) Egyébkint, például, a bajor választó - fejedelemnek menyegzője 
alkalmával tartott udvari ünnepélyén a trónörökös sem jelent meg, mivel 
nővére, mint a választó-fejedelem neje, javára a praecedentiát állapították 
meg. Buonvisi 1685. július 30-iki jelentése. 

helyzet nehézségeit a valóságnál is súlyosabbaknak, állását tart- 
hatlannak tüntette föl. A pápai államtitkárhoz intézett levelei 
időnkint panaszokkal vannak telve, és 1684. végétől fogva meg-, 
újulnak visszahivatását sürgető kérelmei. 

»0 szentsége — így ir egyik jelentésében — ne remélje 
többé, hogy működése a közügyre hasznos lehet. A szent-szék 
érdeke követeli, hogy kedveltebb egyéniség képviselje a császári 
udvarnál. « 

»Ha ő szentsége jó véleménynyel van is az ő erélyéről, nem 
kell megfeledkeznie arról, hogy a gyenge gyomornak hasznosabb 
gyenge, mint erőteljes eledelekkel táplálkozni. « i) 

Egy más alkalommal pedig megjegyzi: »Láttam — úgy 
mond — hogy itt inkább félelmet, mint szeretetet sugalmazok ; 
habár természetem szerint mindenkinek kedveskedni és jót tenni 
óhajtok ; a közjó iránti buzgalmam annyira elragad, hogy minden 
más tekintetről megfeledkezem.* ^) 

Panaszait, elkeseredésének nyilatkozatait Rómában nyuga- 
lommal íbgadták ; meg voltak arról győződve, hogy éppen a közjó 
iránti buzgalma személyes érzeteinek és érdekeinek követeléseit 
el fogja némítani. Egyszersmind a kitüntető elismerés nyilatko- 
zata mellett, közölték vele, hogy kivánatának a szent-szék nem 
tehet eleget. 

j>0 szentsége — irja az államtitkár egyik jegyzékében — 
nem mondhat le arról, hogy Eminentiádat továbbra is, mint 
miniszterét és képviselőjét, atyai tanácsainak és érzelmeinek ő 
felségével közlésére alkalmazza ; meg lévén arról győződve, hogy 
Eminentiád meg nem szűnő buzgalommal és eredménynyel fog 
tisztében eljárni, a nélkül,, hogy ezzelmagára kellene vonnia mások 
rosszakaratát, a melytől egyébiránt megmenti az a tény, hogy csak 
uralkodójának parancsait hajtja végre. Ha a jezsuita atyák, vagy 
mások följogosítva hiszik magokat, hogy Eminentiádra neheztel- 
jenek, figyelmeztesse őket arra, hogy ő szentségéhez forduljanak 
I)anaszaikkal.« ®) 



Az 1685. márczius 25-iki jelentés, 

«) Az 1685. május 20-iki jelentés. 

=) Az államtitkár 1685. márczius 17-iki jegyzéke. 

Egy másik jegyzékben pedig olvassuk : » A kereszténység 
és ő felsége mostani válságos helyzetében ő szentsége nem foszt- 
hatja meg ő felségét egy oly miniszter támaszától, kinek évek hosszú 
^orán át szerzett tapasztalása, erélylyel és bölcseséggel egyesítve, 
a közügy szolgálatában hasznosnak, sőt szükségesnek bizo- 
nyult c 1) 

Buonvisi erre kijelenté, hogy a pápa akarata előtt megha- 
jol, nem szól többé visszahivatásáról, nem gondol személyével ; 
csak az az egy óhajtása van, bár lenne annyi tehetsége és szeren- 
cséje, hogy a várakozásnak megfelelni képes legyen. ^) Megma- 
radt tehát tovább is — ezentúl még négy esztendeig — állomá- 
sán, melyen folytonosan alkalmat nyújtott annak bebizonyítására, 
hogy szolgálatai valóban » hasznosak és szükségesek. « A legké- 
nyesebb ügyek elintézésében tapintattal és szerencsével járt el. 

Az abnormis helyzet, melyet a török hódítás Magyarorszá- 
gon teremtett, egyebek között azt a kivételt is vonta maga után, 
hogy az érsekségek és püspökségek egy része javadalmat és ha- 
táskört nélkülöző czímmé változott ; a minek szintén az a követ- 
kezménye lett, hogy a főpapok, a mint egyszer első kineveztetésök 
alkalmával a pápai megerősítést kieszközölték, áthölyezésök ese- 
tén nem fordultak többé Rómába. 

A pápák és nuntiusok rendszerint elnézték ezt. a cánon- 
ellenes gyakorlatot. De Buonvisi, a mint állását elfoglalta, mind- 
járt azon volt, hogy megszüntesse. Széchenyi György győri püspö- 
köt, a ki a kalocsai érsekség czímét 1668. óta viselvén, erre a 
pápai megerősítést ki nem eszközölte, fölszólítá, hogy azért hala- 
dék nélkül folyamodjék ; a mit az meg is tett. A mikor Széche- 
nyi most az esztergomi érsekségre helyeztetett át, ismét késett 
a pápai bullákért lépéseket tenni. De "Buonvisi sietett kijelen- 
teni, hogy nem fogja tűrni, hogy az érsekséget a szent-szék meg- 
erősítése nélkül kormányozza. 

KoUonich püspök bizalmasan közié a bíbornokkal, hogy a 
nehézségét a díjak fizetésének kérdése okozza; áz esztergomi 
érsek ugyanis nem képes a régi időkben megállapított nagy 



') Az államtitkár július 7-iki jegyzéke. 

2) Buonvisi jiílius 29. és augusztus 5-iki jelentése. 

összegeket lefizetni, és csak annyit volna hajlandó fizetni, a meny- 
nyit elődje fizetett : ezer forintot. 

A bibornok válaszolá, hogy a római curiánál a díjakat nem 
változtatják, de a mikor alapos ok forog fönn, kegyelemből leszál- 
lítják. Ha tehát az érsek a megerősítésért nem folyamodik, java- 
solni fogja a pápának, hogy záros határidőt tűzzön ki, és a meny- 
nyiben az eredménytelen maradna, annak letelte után a királyt 
más főpap kinevezésére szólítsa föl. Egyébiránt nehogy úgy tűnjék 
föl, mintha a saját, vagy a pápai kincstár érdekében sürgetné a 
cánonok szigorú megtartását, Rómába küldött jelentésében meg- 
pendíté, hogy az érsek által fizetendő díjat az esztergomi vár meg- 
erősítésére kellene fölajánlani. ^) 

Néhány nappal utóbb fölkereste őt az esztergomi érsek, a 
93 éves Széchenyi György. Ez maga hozta szóba a pápai megerő- 
sítés ügyét ; panaszkodott a díjak nagysága miatt ; említette, hogy 
elődje »jobb időkben« 500 scudót fizetett, többet ő sem fizethet, 
^nehogy utódjaira nézve is sérelmes engedményt tegyen. « 

Ezen argumentatio ellen Buonvisi élesen kikelt. Ha — úgy 
mond — jogot követel magának az elődje részére tett engedmény 
alapján, ez a legbiztosabb mód arra, hogy a díjak leszállításának 
megtagadására kényszerítse a pápát ; mert ez sem áldozhatja föl 
a szent-szék jogait a jövendő időkre ; az érsekség ugyanis most 
szegény, de Újvár visszavétele után gazdag lesz. Fölszólította, 
hogy ne késsék a megerősítést kérni, és ne kényszerítse a szent- 
széket erélyes föllépésre. 

Erre Széchenyi kijelenté, hogy folyamodni fog a megerősí- 
tésért és a díjak leszállításáért, kijelentvén, hogy végrendeletében 
egész vagyonát a magyarországi várak megerősítésére fogja ha- 
gyományozni. 

Erre azután Buonvisi is hathatósan ajánlá a díjak leszál- 
lítását. 2) A mit Rómában készséggel megtettek. ^) 

>) Buonvisi 1685. augusztus 1 2-iki jelentése, melyben említi, hogy a 
király talán szívesen adományozná az érsekséget Kollonichnak, a ki alkalma- 
sabb annak betöltésére. Az érseknek nagy a befolyása, főleg mikor a nádor 
»non e di gran testa.« 

*) Buonvisi augusztiis 19-iki jelentése. 

8) Buonvisi október 7-én már jelenti, hogy megkapta Rómából a 
tudósítást. 

Es ugyanakkor, egy még nehezebb ügyben is kitűnt, hogy 
Buonvisi bibornok az erély és határozottság tulajdonaival a bölcs 
mérsékletet kiváló mértékben egyesíti, mi által képessé vált arra, 
hogy a szent-szék és a császári udvar között elhárítsa az összeüt- 
közés veszélyét, éppen akkor, mikor a két hatalom szoros össze- 
tartása, a kereszténység és különösen hazánk érdekében, legszük- 
ségesebb vala. 

A mint a pápai bréve, mely a szerzetes-rendek hatvan év 
óta szerzett ingatlan birtokainak harmadrészét a háború czéljaii'a 
fordíttatni rendelé, Bécsbe megérkezett, a császári udvari cancel- 
lária utasítása következtében, az alsó-ausztriai kormányzóság (má- 
jus második felében) fölhívta a területén létező kolostorokat, hogy 
az utolsó hatvan év alatt szerzett birtokaikról nyolcz nap alatt 
jelentést küldjenek a kormányzósághoz, megjegyezve, hogy a rossz- 
hiszeműleg elhallgatott szerzemények teljes confiscátiója fog be- 
következni. ^) 

Ezen rendeletben a pápai nuntius az egyházi kiváltságok 
ellen intézett sérelmet látott ; és azonnal rendeletet bocsátott az 
alsó-ausztriai kolostorokhoz, melyeknek meghagyta, hogy a kor- 
mányzóság parancsát ignorálják és a pápai biztosok intézkedéseit 
várják be. 

Ugyanakkor megjelent mind a császárnál, mind az udvari 
canczellárnál, előadta panaszát és elégtétel gyanánt a kormány- 
zóság két tanácsosának — a kik a rendeletet aláirtak — elbocsá- 
tását követelte. ^) 

A pápa még nagyobb fontosságot tulajdonított az inci- 
densnek. Az egyház joghatósága ellen intézett »merényletnek« 
nevezte, a melyért egy-két tanácsos elbocsátásában nem látott 
megfelelő elégtételt. Ezért utasította Buonvisit, hogy az alsó- 
ausztriai helytartó, a kormányzóság tagjai és mindazok ellen, a 
kiknek a rendelet kibocsátásában részök volt, az egyházi kiközö- 
sítést, a szokásos formaságok megtartásával, hirdesse ki. ^) 

Azonban a nuntius ezen végső eszköz alkalmazását nem tar- 

Ezen 1685. május 19-iki rendelet másolatát, Buonvisi utóbb (szep- 
tember 9-ikén) megküldötte Rómába. 

2) Buonvisi 1685. május 27. és június 3-iki jelentései. 
«) Az államtitkár június 9. és 16-iki jegyzékei. 

totta helyesnek; attól félt, hogy az a császári udvar és a ró- 
mai curia között veszélyes súrlódást támaszthatna. A mint tehát 
a császár sajnálatát fejezte ki előtte a tudta nélkül kibocsátott 
rendelet fölött, és késznek nyilatkozott, hogy azt visszavonva, az 
egyház jogait biztosító nyilatkozatot tesz közzé : ő ezzel szívesen 
megelégedett volna, és hathatósan ajánlotta a pápának, hogy szin- 
tén elégedjék meg, tekintetbe véve úgy a közérdeket, mint a csá- 
szár lelki nyugalmát, a kit miniszterei akadályoznak meg abban, 
hogy »jó szándékait « valósítsa. 

Mindazáltal míg egyfelől, a pápa újabb rendeletét bevá- 
randó, az excommunicatio kihirdetését elhalasztotta; nem mulasztá 
el a császár előtt fölolvasni az utasítást, melyet e tekintetben az 
államtitkártól kapott volt, figyelmeztetve őt, mily helytelenül jár- 
tak el miniszterei, kik az őt áldozatkészséggel támogató szent 
atya indignátióját vonták rá és azon veszélynek tették ki, hogy 
a pápa mindazon kedvezményeket, melyekben részesíté, és a me- 
lyek nélkül a török ellen háborút viselni képes nem lehet, vissza- 
vonja. ^) 

A pápa hajlott a nuntius tanácsára, lemondott az egy- 
házi fenyíték alkalmazásáról ; és csak a Buonvisi által kezdetben 
ajánlott elégtételt, a rendelet kibocsátásában részes tanácsosok 
elmozdítását, követelte. De a nuntius, miután időközben meggyő- 
ződött volt arról, hogy a tanácsosok felsőbb parancs értelmében 
jártak el, nem tartotta méltányosnak, hogy őket azért büntetés 
érje. Egyébiránt is, Rómába küldött jelentésében kiemeli, hogy ő 
nagyobb súlyt helyez az elv megmentésére, mint a személyek meg- 
büntetésére; bár attól tart, hogy míg Bécsben túlszigorúnak 
tartják őt, Rómában erélytelenségről fogják vádolni. ^) 

A véletlen úgy hozta magával, hogy Koch, az udvari can- 
czellária államtitkára, augusztus 2-ikán rövid betegség után meg- 
halt. A rniniszterek most őt állították oda bűnbak gyanánt, mint 
a ki a canczellári rendelet kibocsátásának okozója lett volna ; sőt 
azt hirdették, hogy a reá várakozó büntetéstől való rettegés idézte 
elő halálát. Buonvisi készséggel hitelt adott ezen állításnak, és 
újra kérte a pápát, hogy a főbünös halála után, ne kívánja többé 

' ') Buonvisi július 8. és ir)-iki jelentései. 
-) Az 1685. augusztus 2 9-iki jelentése. 

mások megbüntetését, elégedjék meg a császár által kiállítandó 
nyilatkozattal. *) 

A pápa erre az engedékenység pályáján egy lépéssel tovább 
ment. Lemondott a büntetés követeléséről is. De a nyilatkozat 
kiállításával még sem elégedett meg. Azt kivánta, hogy a császár 
a kiközösítés büntetésétől^ melyet miniszterei az egyházra sérel- 
mes rendelet kibocsátásával tényleg (ipso facto) magokra vontak 
volt, kérjen fölmentést. Ezt Buonvisi közölte a császárral ; a ki 
azonban kijelentette, hogy ha az excommunicatiót valaki csak- 
ugyan magára vonta, úgy az nem lehet más, mint az elhalt állam- 
titkár, a többi minisztereket a felelősség nem terheli, így tehát 
folmentést részökre nem kérhet. 

Buonvisi újólag ajánlotta, hogy a pápa fogadja el ezt a 
mentséget ; annál inkább, mert a minisztereknek nyilvános fölol- 
dozása a kiközösítéstől talán kivihetetlen, vagy legalább a jó vi- 
szony föntartását veszélyeztetné. *) 

Időközben Strattmann gróf udvari canczellár kiállította a 
nyilatkozatot, a melyben elmondja, hogy az ausztriai kormányzó- 
sághoz intézett rendelet ő felsége távollétében, tévedésből bocsát- 
tatott ki ; és azt ő felsége, mivel a nuntius előterjesztéséből meg- 
győződött, hogy ö szentsége akaratával ellenkezik, visszavonja, a 
hatóságokat oda utasítván, hogy a pápai bréve foganatosításá- 
ban az ő szentsége által kirendelt biztosokat hathatósan támo- 
gassák.®) 

A pápa ezzel meg volt elégedve, és az ügy el volt intézve. 
Buonvisi jó szolgálatait a bécsi udvarnál nem tudták méltányolni. 
Ellenkezőleg a miniszterek elhitették Leopolddal, hogy a nuntius 
idézte elő a bonyodalmat, oly czélból,hogy »az egyház hatalmát az 
állam rovására kitér jeszsze.« A bíbornok erről értesülve, elkese- 
redve jegyzi meg : 

» Szerencsétlen állam az, melynek feje nem maga kormá- 
nyoz!* *) 



') Az 1685. augusztus ő-iki jelentés. 
■) Buonvisi augusztus 19-iki jelentése. 

8) Buonvisi szeptember 9-iki jelentésiéhez melló^kelve küldi Stratt- 
mannak más, június 29-ikén kiállított nyilatkozatát. 
♦) Buonvisi július 8-iki jelentése. 

Pedig még a bonyodalmak kiegyenlítése körül szerzett ér- 
demeit azzal tetézte, hogy az ügy elintézését be nem várva, 
a pápai engedmény előnyeinek a császári kincstár és a hadjárat 
czéljainak javára értékesítését lehetővé tette. 

Július második felében, mikor a hadjárat szükségei a leg- 
sürgősebbek voltak : Buonvisi, KoUonich Leopolddal, ki ekkor már 
győri püspök volt,') azon fáradozott, hogy kétszázezer forintnyi 
kölcsönt vegyen föl, melyet a szerzetes-rendektől befolyó pénzek- 
ből szándékozott visszafizetni. ^) 

Ugyanakkor a kamara-elnök is százezer forintnyi kölcsön 
tárgyában alkudozott. Azonban a bankárok csak azon föltétel 
alatt voltak hajlandók hitelt- nyitni, ha a nuntias biztosítja őket, 
hogy a kölcsön a szerzetes-rendektől várható pénzekből meg fog 
téríttetni. Buonvisi a biztosítást nem tagadta meg ; de gondosko- 
dott arról, hogy a pénz csakis hadi czélokra fordíttassék. 

JEs mivel értesült, hogy más kereskedők is hajlandók, ilyen 
biztosítás mellett, pénzt előlegezni, abban állapodott meg Rabattá 
tábornokkal, hogy hónaponkint százezer forintot fog neki átszol- 
gáltatni. Es mikor erről B;ómába jelentést tett, azon nyilatko- 
zattal örvendezteté meg a pápát, hogy »a császár serege fön- 
tartását egyedül ő szentségének köszönheti. « ^) 

Es ezt a bécsi udvarnál is elismerték ; nyiltan bevallották, 
hogy Újvár blokádját hatályosan keresztülvinni és ostromát 
megindítani a pápa segítsége nélkül nem lettek volna képesek. "*) 

IV. 

Az .1685-ik évi hadjárat Újvár ostromával nyílt meg ; a 
mit Buonvisi már a megelőző évben, akkor eredménytelenül, taná- 

') Ez, mint említettük, Buonvisivel a pápai biztos tisztét viselte ; ez 
ügyben Buonvisi ismételve magasztalja buzgalmát és erélyét. 

*) Buonvisi július 22-iki jelentése. 

3) Buonvisi 1685. július 29-iki jelentése. A nuntius ez időben nyo- 
matta a szerzetes rendekhez szóló rendeleteket, melyekben azokra, kik vala- 
mit eltagadnak, súlyos birságot szab, ellenben 6®/o elengedést igér azoknak, 
kik szerzeményeik harmadrészének értékét azonnal készpénz\^en lefizetik. 
Reméllette, hogy a kolostorok mind élni fognak ezen kedvezménynyel. 

*) Buonvisi július 1. és •22-iki jelentései. 

csolt. De azon óhajtása, hogy tavasz nyiltával vegyék kezdetöket 
a hadi munkálatok, most sem teljestilt. 

A birodalmi hadak késedelme és a pénzügyi zavarok miatt, 
csak július elején vezethette Lotkaringiai Károly mintegy negy- 
venezer fegyveresből álló seregét Újvár alá, melyet a -törökök 
húsz év előtt ejtettek hatalmokba, és most a háromezerből álló 
őrség vitézül védelmezett. 

Az ostrom előkészületei és folyama felöl, Buonvisi a tábor- 
ból pontqs tudósításokat kapott. Ezek fájdalommal töltötték el. 
Arról győződött meg, hogy ugyanazon hibákat követik el, melyek 
a múlt évben, Buda ostrománál, végzeteseknek bizonyultak. Főleg 
azt helytelenítette, hogy a lovasság lekötve tartatik az ostrom- 
nál, hol kevés hasznát veszik és takarmányban hiányt szenved ; míg 
ellenben az ellenség területén szerte kalandozva, a töröknek nagy 
károkat okozna és szükségletét könnyen beszerezhetné. Már au- 
gusztus első napjaiban jelentette neki Rabattá, hogy ha rögtön nem 
küldenek tetemes mennyiségű takarmányt az újvári táborba, a 
lovak mind tönkre mennek. A nuntius föl volt ugyan háborodva, 
és hallatlan dolognak mondotta, hogy a nyár derekán, a legna- 
gyobb drágaság idején, kell takarmányt vásárolni ; mindazáltal e 
czélra a pápai segélypénzből tizenötezer forintot adott át. ^) 

A katonai kórházakról való gondoskodás, mint a megelőző 
esztendőkben, most sem kerülte el a szent-szék és követének 
figyelmét. 

Buonvisi Győrött, Komáromban és Esztergomban rendezett 
be kórházakat. A felügyeletben híven osztozott vele KoUonich 



^) Ugyanakkor Leopold fölkéri a nuntiust, hogy húszezer forintot 
küldjön felső Magyarországba a magyar hadak részére, melyek több hónap 
óta zsoldot nem kaptak, a miért vonakodnak tovább szolgálni, és attól lehet 
tartani, hogy Tökölihez csatlakoznak. Buonvisi kész volt (^zt megtenni ; de 
mivel tudta, hogy ezen csekély összeggel, ha a király fizeti, nem elégedné- 
nek meg, a nuntius abban állapodott meg, hogy azt, mint a pápa ajándé- 
kát küldi, a mi által őket szolgálatukban megtartja és a pápa tekintélyét 
emeli. És ezen czélt csakugyan elérte. A Barkóczi Ferencz kezeihez küldött 
pénzt nagy örömmel fogadták. »Az eretnekek is — irja Buonvisi Rómába 
— úgy nyilatkoznak, hogy ha a pápák mind ilyen szeretetet és a közjó iránt 
ilyen buzgalmat tanúsítanának, a katholikus egyházba kellé áttérnir>k.<^ 
Buonvisi 1685. augusztus 5., 12. és szeptember 16-iki jelentései. 

győri püspök, kitől, valamint Rabattá tábornoktól is, gyakori 
jelentéseket kapott. *) 

A nyár folyamán a pápa Velenczéből jelentékeny mennyi- 
ségü balzsamot rendelt meg és küldetett a kórházakba, a hol azt 
szerencsés eredménynyel használták. ^) Néhány nappal utóbb az 
államtitkár még hatásosabb balzsam elkészítésére szolgáló reczep- 
tet küldött, melyet egy olasz orvostól vásároltak meg. Buonvisi 
köszönettel vette, de a figyelmét mindenre kiterjesztő diplomata nem 
titkolta el azt az aggodalmát, hogy hátha az illető orvos a titkos 
szerről szóló reczeptet nem híven közölte ; minélfogva intézkedett, 
hogy a balzsamot kezdetben nagy óvatossággal használják föl. ^) 

Buonvisi örömmel jelenté Rómába, hogy a kórházakat jól 
kezelik, a betegeket szeretettel ápolják, szerencsés sikerrel gyó- 
gyítják, és hogy ismét több protestáns beteg tért az egyházba. *) 
A tábornokok magok hirdették, hogy az ezen évi hadjáratban 
négyezer katona életét mentették meg a kórházak. ^) 

Az őszszel, mikor a költség fogytán volt, körlevélben kérte 
föl a nuntius a területén létező összes főpapokat segélypénzek 
ajánlására és gyűjtésére ; a minek meglett az eredménye. ®) 

Ezalatt, míg a császári sereg Újvár alatt táborozott, Ibrahim 
budai basa mintegy negyvenezer emberrel Visegrád alá vonult, és azt 
néhány napi vívás után hatalmába ejtette, majd Esztergomot vette 
ostrom alá. De a lotharingiai berezeg, az Újvár alatt táborozó 
sereg felével, a vár fölmentésére sietett. Közeledtére a basa fölha- 
gyott az ostrommal és ütközetre készült. Augusztus 16-dikán 
Nyerges-Újfalu közelében folyt le a csata, mely a császári sereg 
fényes győzedelmével végződött. Három nappal utóbb Caprara 
tábornok a sereg másik felével Újvárt vívta meg. 

Ezen kettős diadal mindenfelé örömet és lelkesedést keltett. 



®) Buonvisi július 1. és. augusztus 26-iki jelentései. 

2) Az államtitkár augusztus 18-iki jegyzéke és Buonvisi augusztus 
26-iki jelentése. 

8) Az államtitkár október 13-iki jegyzéke és Buonvisi november 4-ki 
jelentése. 

*) Buonvisi szemptember 9-iki jelentése. 

^) Buonvisi november 29-iki jelentése. 

'0 Buonvisi október, 21-iki jelentése. És november 29-ikén említi, 
hogy a salzburgi érsek segélyt igért a kórliáüakra. 

Abbíiu Buouvisi bíboriiok is osztozott. A jó hírekkel Marziano 
grófot Rómába küldötte ; ós a pápát fölkérte, hogy a további segélyt 
nyújtva, a kivívott előnyök kizsákmányolását tegye lehetővé, a 
lengyel királyt és az orosz czárokat a hadimunkálatok megindítá- 
sára késztesse. Azon reményét fejezte ki, hogy a császár győzel- 
mei föl fogják kelteni a lengyelek harczvágyát, sőt Moszkváig fog 
elérni hatásuk. »Ohajtanám — irja a bíbornok-államtitkárhoz — 
ő szentsége dicsőségének gyarapítása és még inkább Isten szol- 
gálata érdekében, hogy a barbárok birodalmát, ő szentsége ural- 
kodása alatt, érje enyészet. És ez biztosan be fog következni, 
ha erőteljesen folytatjuk a háborút. « ^) 



Buonvisi 1685. augusztus 26-iki jelentése. 

I. 

Az újvári és nyerges-új falusi diadalok mámorában, a vezé- 
rek unszolására, a császári udvarnál abban állapodtak meg, hogy 
azonnal Buda várát kell ostrom alá venni. 

Buonvisi bíbornok ezen tervet nem helyeselte. Bizonyos 
volt az iránt, hogy az ősz küszöbén, megfelelő előkészület nélkül, 
az erős vár ostromához fogni, annyit tesz, mint a sereget romlás 
elé vinni. 

Ezen csapás elhárítása végett, élő szóval és Írásban is, lep- 
lezetlenül előterjesztő aggodalmait Leopoldnak. Figyelmeztette, 
hogy a mint a balsorsban csüggedni, úgy a szerencsében elbiza- 
kodni nem szabad. Buda visszafoglalása nagy jelentőségű tény 
volna, ha sikerül ; de a kísérlet, ha meghiúsul, végzetessé válhat. 
Már pedig az utóbbi esettől kell tartani. Az esős évszak közele- 
dik. Az ostromló seregnek az időjárás kellemetlenségeivel, az 
élelmi szerek és takarmány hiányából származó nélkülözésekkel 
kellene küzdeni. Magyarország történetének lapjain a Buda vára 
ellen intézett ostromok egész sorozata van följegyezve, melyeknek 

szerencsétlen kimenetelét éppen a? okozta, hogy későn kezdették 
meg. És ha most sikerülne is a vállalat, az őrség kitartó ellen- 
állása miatt sok vérontással járna, a vár mint romhalmaz jutna 
a győzök kezeibe ; mivel pedig falait és épületeit jó karba helyezni 
késő őszszel többé nem lehetne, oltalmára nagyszámú sereget 
kellene ott elhelyezni, mely a tél zordonságának és nélkülözései- 
nek áldozatul esnék. Továbbá, Buda megvételével ő felsége birto- 
kába egy elpusztult országrész jutna, mely az ellenség várai által 
van körülvéve, és így nem alkalmas arra, hogy a seregnek téli 
szállásul szolgáljon; Es ez a körülmény ürügyet szolgáltatna a 
német birodalom fejedelmeinek, hogy segély-hadaikat visszahív- 
ják, mire azután többé nem bocsátanak vissza Magyarországba, 
hol azokra csak veszélyek és nélkülözések várakoznak, a nélkül, 
hogy pihenést találnának. 

E szerint — így folytatja fejtegetéseit — Buda ostromát 
veszélyes vállalatnak tekinti. E helyett azt az eljárást ajánlja, 
melyet Guicciardini történetíró elbeszélése szerint , Oolonna 
Prospero, a hires hadvezér szokott követni. Ez ugyanis azzal 
dicsekedett, hogy sohasem harczolt, és mégis mindig győzött. 
Tartózkodni kell a hazárd-játéktól, és inkább a sakk-játékhoz 
kell nyúlni, melyben a szerencsének nincs része, és a siker az 
egyes figurák helyes mozdulataitól függ. Ezért azt javasolja, hogy 
a lotharingiai berezeg a kimerült és élelmi-készleteitől megfosz- 
tott török sereget háborgassa, mely tönkre megy, a nélkül, hogy 
ütközetet kellene vele vivni. Egyidejűleg egy másik hadosztály 
Magyarország felső részébe nyomuljon, hol a felkelők területét 
elfoglalva, alkalmas téli szállásokat is talál. Ekkép Erdély ha- 
társzélén állást foglalva, ebből azon előny is származnék, hogy az 
erdélyi fejedelmet a török elleni szövetséghez csatlakozásra köny- 
nyebben rá lehet bírni ; ha pedig ez nem sikerül, a császári hadak 
erőhatalommal benyomulnának, és összeköttetésbe , lépnének az 
oláhországi fejedelemmel, ki jó szándékait ismételten kifejezte. 
Mivel pedig Szerbia, Bosnyákország és Bulgária elégületlen lakói 
könnyen rábírhatók, hogy fegyvert ragadjanak ők is : a jövő év 
tavaszán Belgrádot lehetne ostrom alá venni. Míg ily módon a 
törökök egyik útja elzáratnék ; a Dráva mentén működő hadak 
Eszéknél elzárnák a másikat; minek az lesz következménye, hogy 

a szultán, birodalma belsejéből, uem küldhet segítséget Magyar- 
jországba, és itt az összes várak, nagy véráldozat nélkül, meg- 
adásra kényszeríttetnének. »Ez — úgy mond — nagyszerűbb, 
egyúttal biztosabb sikert igérő vállalat, mint Buda várának hir- 
telen megindítandó ostroma !« ^ 

Es ezen előterjesztés nyomatékos érvei nem tévesztették el 
a várt hatást. A császár kijelentette Buonvisinek, hogy az ő véle- 
ményéhez járul, bár a miniszterek mindannyian sürgetik Buda 
ostromát. Es a bíbornok néhány nappal utóbb még azon elégté- 
telben is részesült, hogy általánosan elismerték, hogy Buda 
ostroma veszélyes kisérlet lett volna. Sőt mindenki rosszalta a 
lotharingiai berezeg eljárását, mely szerint seregének a nuntius 
által javasolt megosztását mellőzve, azt együtt tartotta, hogy a 
budai basával nyilt csatában mérkőzzék meg. ^) 

Buonvisi előre látta, hogy a török vezér ez ütközetet ki 
fogja kerülni, és így a lotharingiai berezeg serege haszon nélkül 
fogja tölteni az időt. Es csakugyan, az egész császári sereg, mely 
a kivivott előnyök hatása alatt, fokozott lelkesedéssel folytatta 
volna az actiót, heteken át tétlenül vesztegelt az Ipoly partjainál, 
míg a budai basa, mozdulataival, azt a reményt kelté föl, hogy az 
ütközetet elfogadja, de azután mégis visszavonult Budára. 

»Könnyebb Eminentiádnák elképzelni, — irja a nuntius 
Rómába — mint nékem leirni a fájdalmat, melyet éreznem kell, 
látva, mint mennek veszendőbe a legkedvezőbb körülmények, és 
hogy a teljes diadal helyett meg kell elégednünk jelentéktelen 
előnyökkel, és ezeket sem tudjuk értékesíteni. « Mire hozzá teszi : 
» Talán Isten akaratából történik ez, hogy a császár kényszerítve 
legyen a törökökkel békére lépni. « ^) 

Azonban a békekötés gondolata, melyet elkeseredésében 
fölkarolni látszott, nem volt komolyan véve. Egy pillanatra villant 
meg elméjében, mint nyilvánulása azon elkeseredésnek, melylyel 
az 1684. és 1685-ik évi hadjáratok eredménytelensége eltöltötte. 

Es mivel ezért főleg azon zavarteljes viszonyokat kellett 



») Buonvisi 1685. augusztus 23-iki emlékirata, melynek másolatát 
augusztus 26-iki jelentéséhez mellékeli. 

*) Buonvisi 1685. augusztus 26. és szeptember 2-iki jelentései. 
3) Buonvisi szexjtember 16-iki jelentése. 

okolnia, melyek a kincstár és a hadügy igazgatásábau elhatalma- 
sodtak, kiinélet nélkül szokta megróni gróf Rosenberg kamaraelnök- 
nek és Herrmann bádeni őrgróf a hadi-tanács elnökének mulasz- 
tásait és helytelen intézkedéseit. Most is, mikor Rosenberg gróf- 
fal egy társaságban találkozott, és ez a pápai segélypénzek ügyét 
szóba hozta, Buonvisi ingerült hangon kérdé tőle: » Vájjon a 
háborű a pápa és nem a császár érdekében foly-e? Létezett-e 
valaha pápa, ki a segély és kedvezmények megadásában olyan 
bőkezű volt, mint ő szentsége ? Es vájjon én vagyok-e a kamara 
elnöke, az én kötelességem-e mindenről gondoskodni?* 

A gróf mentegetődzött, hogy ő a maga részéről mindent 
megtett, mi hatalmában áll ; ha tehát ő szentsége a segélyt meg- 
tagadja, »nem marad egyéb hátra, mint békét kötni a törökkel.« 
De ezen fenyegető czélzás ;iem némította el Buonvisit, sőt még 
élesebb nyilatkozatra késztette. » Egyáltalán nem tapasztaltam 
— úgy mond, — hogy mindent megtett, a mi hatalmában áll. 
Hisz sohasem gondolt a fölösleges kiadások megszüntetésére, új 
jövedelmi források megnyitására. Egyebet sem tud, mint uradal- 
makat árúba bocsátani, közjövedelmeket zálogba vetni, kölcsönö- 
ket venni föl. Ily módon végső szegénységre juttatja és békekö- 
^sre kényszeríti !« *) 

Ez időben a budai basa részéről kísérlet tétetett békealku- 
dozások megnyitására. A császári hadi-tanács elnökéhez levelet 
intézett, melyben utal arra, hogy a lotharingiai berezeg egy török 
aga előtt, ki a múlt évi hadjáratban foglya voltj óhajtását fejezte 
ki a béke létesítése iránt ; ha tehát a császár csakugyan hajlandó 
békét kötni, ez iránt jelentést tenne a portára. A mint ezen levél 
Bécsbe érkezett, tanácskozás indult meg a teendők iránt. 

A nuntius, erről értesülvén, megdöbbent ; mert attól félt, 
hogy a császár a békeajánlatot nem fogja viaszautasítani, és 
eljárását úgy fogja mentegetni, mint a nimwegeni békekötés ide- 
jén, hogy »békét kellett kötnie, mivel tábornokai nem tudnak 
háborút viselni.« Es még azon esetre is, ha béke nem jő létre, 
már a tárgyalások megindításában veszélyt látott; jól tudván, 
hogy azok a törökökre bátorító, a császár szövetségeseire csüg- 



') Buonvisi 1685. augusztus 26-iki jelentése. 

gesztő hatást fognak gyakorolai. O tehát egész határozottsággal 
az ajánlat visszautasítása és a háború folytatása érdekében szó- 
lalt föl. 

Azonban szavainak súlyát jelentékenyen gyengítették a 
Rómából érkező tudósítások. 

A császár ugyanis az új falusi és újvári diadalok után az 
ifjú Rosenberg grófot — a kamara-elnök fiát — küldötte volt, 
mint futárt az örök városba, hogy a pápának levelet nyújtson át, 
melyben a szerencsés eseményekről értesíti, és segélyt kér. Már 
megérkezése napján, augusztus 29-ikén, fogadta őt XI. Incze. 

Pio bíbornok, ki a császári küldöttet bemutatta, ezen alkal- 
mat hosszabb előiterjesztésre használta föl. A császári felség — 
így szólt — a kivívott győzedelmeket első sorban ő szentsége 
imádságainak és segítségének tulajdonítja, a miért hálás érzel- 
mekkel van eltelve. Egyszersmind kéri, hogy úgy a jelen évi, mint 
a következő év tavaszán folytatandó hadjáratban se vonja meg 
támogatását. A pénzsegély mellett, közbenjárására is szüksége 
van. Mert attól lehet félni, hogy a franczia király, a császári 
fegyverek szerencséje által fölkeltett féltékenységből, újra ellen- 
ségesen fog föllépni. Ezt csak Anglia akadályozhatja meg, a 
miért is ő szentségének az angol királyra kellene hatni, hogy 
közreműködésével az európai hatalmak között állandó békét hoz- 
zon létre. 2) Továbbá igyekezzék Lengyelországot is lethargiájából 
fölrázni. Ily módon dicsőséggel árasztja el pápaságát, és előmoz- 
dítja a kath. vallás elterjedését Európában és Ázsiában is. 

A pápa figyelemmel hallgatta az előadást, és mindenekelőtt 
azt jegyzé meg, hogy az angol királyt az országában uralkodó 



^) Buonvisi 1685. szeptember 23-iki jelentése. 

^) Ugyanezen gondolattal találkozunk Buonvisinek 1685. márczius 
10-iki jelentésében. Ha az angol király — úgy mond — »se unisse col suo 
Parlamento, che desidera l'equilibrio, e ae usasse una prudente moderatione, 
nelle materié della Religione, come la ragione lo richiede, potrebbe rendersi 
arbitro deli Európa et mantenerla in pace. Et io tengő per certo, ebe l'infi- 
nita prudenza di Nostro Signore Pesorterá a praticare la moderatione et a 
resistere al zelo indiscreto dé frati ; percbe si Sua Maiestá si governer^ 
in questo con piacé volezza e atará unito al suo popolo, ebe Pameranuo tene- 
ramente, et poeo a poco gioverk col suo esempio piú, ebe non farebbe con 
Tardore in promuovere la Religione Cattolica.« 

mozgalmak egészen lekötik, minélfogva külső vállalatokra nem 
gondolhat. 

De — ellenveté Pio bíbornok — éppen a Francziaország 
ellen indítandó háború á leghatalmasabb eszköz volna a belső 
béke helyreállítására Angliában. II. Jakab, a mely napon kitün- 
tetné szándékát, hogy Francziaország ellen háboíút indít, meg- 
nyerné alattvalóit, egyszersmind XIV. Lajost attól, hogy a csá- 
szár ellen támadást intézzen, visszatartaná. 

A pápa erre késznek nyilatkozott, hogy a mint eddig tette, 
úgy ezentúl is jó tanácsokat fog adni az angol királynak, a lengyel 
királyt pedig a liga. megkötése alkalmával elvállalt kötelezettsé- 
geinek teljesítésére fogja serkenteni. De hozzátette, hogy a szent- 
szék pénzügyeinek jelen állapotában újabb áldozatokat hozni 
nem képes. 

A bíbornok nem nyugodott meg. A szent háborúk költsé- 
geit — monda — mindenkor az egyház birtokai ós a hivek ada- 
kozásai födöztek. Ha ez hajdan történt, a szentföldi hadjáratok 
idején ; most is, az ozmán hatalom megtörésére irányuló háború- 
ban, ugyanazon eszközöket kell fölhasználni. Ne habozzon tehát ö 
szentsége a dúsgazdag spanyolországi clerusra az egyházi tizedet 
kivetni, és ellenszegülésével ne gondoljon. ^) 

A pápa arra utalt, hogy a spanyolországi clerus birja ural- 
kodójának igéretét, hogy újabb megterheltetéséhez nem fogja 
beleegyezését adni, és egy része valóban képtelen új terheket 
viselni. ' 

De a bíbornok megjegyzé, hogy az, a mit a spanyol király 
Ígért, ő szentségét nem kötelezi. Es kiemelte, hogy Spanyolor- 
szágban az összes birtokok fele a papság kezei között van ; úgy 
tehát el lehet tőle várni, hogy áldozatokat hozzon az egyház ér- 
dekében. 



^) Buonvisi is folytonosan gondolt a spanyol clerustól várható segít- 
ségre. Szeptember 6-ikán a madridi nuntiushoz levelet irt. A nemzeti büsz- 
keség motivumját is föl akarván használni, azt a gondolatot pendítette meg, 
hogy a Spanyolországból küldendő segélypénzböl Esztergomban vagy Bu- 
dán erősséget kellene építeni, melynek falán emléktábla hirdetné a spanyol 
nemzet bőkezűségét. A mint Buonvisi deczember 29-iki jelentéséből látjuk, 
a madridi nuntius helyeselte a tervet és bigott a sikerben. Buonvisi ekkor a 
pápához fordul azon kéréssel, hogy ő is hasson a spanyol clerusra. 

XI. lucze elismerté, hogy a spanyolországi cleras egymaga 
elő tudná teremteni a háború összes költségeit. De ezzel elejtette a 
segély-kérdés fejtegetését, és piás tárgyra tért át. Csakhogy Pio 
bíbornok nem hagyta magát eltéríttetni. » Szentséges atyám — így 
szólt bátran — ezen ügy nem tartozik hozzám ; ellenben köte- 
lességem kérni Szentségedet, hogy segítségével a háború folytatá- 
sát tegye lehetővé. « 

Mire a pápa azt az észrevételt tette, hogy »ideje volna 
békekötésre gondolni. « 

Ezen nem várt fordulat sem hozta zavarba Pio bíbornokot. 
»Hogy előnyös békét köthessünk, — így válaszol — a háborút 
folytatnunk kell. Es ha Szentséged valóban azt kivánja, hogy bé- 
két kössünk, jelentse ki ezt nyíltan ; hogy a császári felség, kinek 
elhatározásaira Szentséged óhajtásai mindig döntő befolyást gya- 
koroltak, tudja magát mihez tartani. « 

Mindazáltal a pápa a békekötésről nem szólt többet, és a 
kihallgatásnak véget vetett. ^) 

A következő vasárnapon XI. Incze, a szent Péter basiliká- 
jában, hála-istenitiszteletet tartott, mely alatt az angyal-vár bás- 
tyáiról és a Quirinál halmáról ágyúk dörgése üdvözölte a keresz- 
tény fegyverek dicsőségét. Ugyanazon napon az ifjú Rosenberg 
grófot, arany lánczczal földíszítve, visszabocsátotta Bécsbe. 2) 

II. 

A pápa tartózkodó magaviselete, a mellett, hogy a szent- 
szék péhzügyi viszonyai áldozatkészségének csakugyan határt 
szabtak, még azon elégületlenségben és bizalmatlanságban is ta- 
lálja magyarázatát, melyet a császári udvar maga iránt fölkeltett, 
és melyet a pápa az ifjú Rosenberg gróffal is éreztetett. Mind- 
azáltal magatartásának nem az volt az értelme, hogy a török 
háború megszüntetését kivánja. Ugyanis a bécsi nuntiusnak 
adott utasításokban egyenesen meghagyja, hogy a török béke- 
ajánlat visszautasítására és a háború folytatására buzdítsa a 
császárt. 



Pio híbovnok 1685. szept. 9-iki jelentése a hécai ml vari levéltárhan. 
*) Usfyanazoii jelentésben. 

Sőt a pápa érdeklődése annyira ment, hogy módokról el- 
mélkedett, mikép lehetne a téli évszak folyamán is, mikor a hadi 
munkálatok szükségkép szünetelnek, előnyöket biztosítani. Azt a 
tervet pendítette meg, hogy kísérletet kellene tenni valamelyik 
török várparancsnok megvesztegetésére, oly czélból, hogy a gond- 
jaira bízott várat a császári tábornokok kezeire juttassa. Kiemelte, 
hogy a velenczeiek egy ilyen kísérlete az utolsó moreai hadjárat- 
ban sikerre vezetett, és késznek nyilatkozott ily czélra ötven- 
hatvanezer, sőt százezer forintot is fölajánlani *) 

Buonvisi ezt a tervet nem fogadta nagy lelkesedéssel. Két- 
ségét fejezte ki az iránt, hogy valamelyik basát árulásra lehetne 
bírni, mert mindannyi erősen ragaszkodik a szultánhoz ; és az a 
moreai basa, kire a pápa czélozott, nem volt megvesztegetve, hanem 
mert bűnténye miatt a szultán boszújától félt, pártolt a velenczei- 
ekhez. Biztosabb sikert várt másnemű kísérlettől ; azt hitte, hogy 
a meglepetés merész tényeível meg lehetne szerezni egyik-inásik 

ff 

várat. O tehát Oaprara marschallt fölhatalmazta, hogy ötvenezer 
forint jutalmat ígérjen .annak, a ki Egert vagy Váradot hatal- 
mába ejti. Ugyanannyit ígért egy magyar főúrnak, azon esetre, 
ha Kanizsát vagy Fehérvárt meglepetéssel elfoglalja. 2) 

Rómában, bár nem szívesen ejtették el a megvesztegetés 
tervét, ^) a nuntius gondolatát is készséggel karolták föl. Azért 
kínos meglepetést okozott, a mint a nuntius jelentésével egyide- 
jűleg, egy velenczei nyomtatott hírlap is hozta azt a tudósítást, 
hogy a nuntius Caprara tábornoknak a kérdéses fölhatalmazást 
adta. Ezen índiscretío után természetszerűen a meglepetés által 
való várfoglalásról szó sem lehetett. *) 

A pápa szándékaínak ezen kétséget kizáró nyilatkozatai 
daczára, a mint a fiatal Rosenberg gróf Bécsbe visszaérkezett, az ő 
elbeszélése és Pio bíbornok levelei, leginkább pedig azon tény, hogy 

*) Az államtitkárnak ugyanazon napon irt cliiífrirozott jegyzéke. 

*) Buonvisi november 11-iki chiífrirozott jelentése. Es a velenczei 
követnek ugyanazon napon kelt jelentése. 

^) Ugyanis az államtitkár deczember 1-iki jegyzékében, a nuntius 
jelent-ésével szemben, föntartja a pápa azon állítását, hogy a moreai vár- 
parancsnok meg volt vesztegetve. 

*) Az államtitkár deczember 1-iki cliiti'riroz ott jegyzéke. 

a pápától positiv segély-igéretet nem hozott : a császári udvarnál 
azon meggyőződést érlelték meg, hogy a pápa a háború folytatá- 
sát nem kívánja. 

V Buonvisi, a mint ezt észrevette, azon volt, hogy ezen fölfo- 
gás alaptalanságát kimutassa. IJgy nyilatkozott, hogy a mennyi- 
ben Rosenberg gróf nem volt megelégedve a fogadtatással, mely- 
ben részesült, ez annak tulajdonítható, hogy a pápa neheztel 
atyjára, kinek egész pénzügyi administratiója, és különösen a 
pápai segélypénzek fölhasználásában követett eljárása számos 
panaszra szolgáltatott okot. És megjegyzé, hogy a pápa sértve 
erezi magát az udvar magaviselete által, de könnyen ki lehet en- 
gesztelni, ha a sérelmeket megszüntetik. 

Es mikor még maga Leopold is élesen nyilatkozott a pá- 
páról, sőt azt a sértő észrevételt tette, hogy »ő szentsége talán 
azért tagadja meg a segélyt, mert a franczia királytól fél« ; a 
nuntíus előmutatta a bíbornok-államtitkárnak titkos jegyekkel 
irt jegyzékét, melyben igéri, hogy ő újabb hadisegély megaján- 
lása érdekében fog működni. ^) 

Buonvisi ugyanakkor maga is folytonosan ostromolta ké- 
relmeivel a pápát, hogy mielőbb küldjön segélyt, nehogy ennek 
megvonását a béke-párt kizsákmányolja. Biztosítja, hogy ha segé- 
lyével lehetővé teszi a császár, és szövetségesei hadainak a télen át 
együtt maradását, a következő évi hadjárat sikere minden vára- 
kozást meg fog haladni, úgy, hogy június közepén Budavára a ma- 
gyar királyt uralhatja. ^) 

Buonvisi törekvéseit Bécsben hathatósan támogatta a velen- 
czei köztársaság új követe: Cornaro Frigyes lovag, ki állomását a 
császári udvarnál ez időtájt foglalta el, és ép úgy, mint előde, 
Contarini, őszinte tiszteletét és ragaszkodást tanúsított a nuntius 
iránt. Es a háború érdekében emelve szavát, ennek még növelte 
súlyát az a körülmény, hogy ugyanekkor a köztársaság hadai 
Coron alatt fényes győzelmet arattak. ®) 

') Buonvisi 1685. szeptember 23-iki, Cornaro szeptember 30. és októ- 
ber 2-iki jelentései. 

8) Buonvisi 1685. augusztus 26. és szeptember 23-iki jelentései. 

8) Cornaro szeptember 9-iki jelentése. — A velenczeiek kezdették 
yolt meg ezen évben legeisok a töríik elleni háborút Dalmátiában. A Her- 



144 XI. INCZE És MAGYARORSZÁG FÖLSZABADÍTÁSA. 

Igyekezeteiket siker koronázta. A király biztosította Buon- 
visit az iránt, hogy békekötésre nem gondol, és őt egészen meg- 
nyugtatandó, fölkérte, hogy maga készítse el a választ, melyet a 
haditanács elnöke a budai basa levelére adjon. ^) 

A bíbornok készséggel megfelelt ezen kívánatnak. És a 
fogalmazat szerkesztésében szokott tapintatával járt el ; minden 
érdeket figyelembe vett. Azon gondolat lebegett szeme előtt, hogy 
a béketárgyalások megindítását ne tegye egészen lehetetlenné ; 
és mégis, sem a törököknek ne adjon okot azon föltevésre, hogy a 
császár a háború folytatásától fél, sem a szövetséges hatalmak- 
nál ne keltsen bizalmatlanságot. *) 

Mivel a basa, a maga nevében, a szultán fölhatalmazása 
nélkül irt, és lehetséges volt, hogy nem egyéb a czélja, mint az 
udvar szándékait kipuhatolni : azt ajánlotta, hogy a hadi-tanács 
elnöke is úgy válaszoljon, mintha az egész dologról a császárnak 
tudomása nem volna. Ezért így fogalmazta a feleletet : 

»Az okosság szabályai parancsolják, hogy a békekötésre 
vonatkozó értesítést hatalmas császáromnak értésére adni óva- 
kodjam ; jól tudván, hogy méltó oknál fogva föl van háborodva a 
porta ellen, mely az utolsó szerződést nem tartotta meg lelkiis- 
meretesen, folytonosan támogatta a magyarországi lázadókat, a 
fegyverszünetet, letelte előtt, megtörte, és a háborút olyan kegyet- 
lenséggel és pusztítással viselte, a milyen a megelőző hadjáratok- 
ban sohasem tapasztaltatott. Mindazáltal ismervén a császárnak 
kegyelmességre hajló és a vérontástól idegenkedő lelkületét, kész 
vagyok néki jelentést tenni, ha a porta megbízásából olyan béke- 
föltételeket fog elém terjeszteni, melyeket kegyelmes császárom 
és a vele szövetkezett fejedelmek részéről elfogadhatóknak lehet 
tekinteni; az utóbbiaknak azonnal tudomásukra fogjuk hozni, 
hogy véleményöket meghallgathassuk, mert hozzájárulásuk nél- 
kül a tárgyalások meg nem indulhatnak. Tudod, hogy a birodal- 
mak sorsa viszontagságteljes. Ti birodalmatok nagyságát annak 
köszönhetitek, hogy a kedvező körülményeket fölhasználva, egyen- 

czegovina határszélén egy erősséget vettek ostrom alá. De vissza verettek. 
Ellenben a moreai harcztéren kedvezett nekik a szerencse. Hammer i. h. 

') Bnonvisi szeptember 23. és október 21-iki jelentései. 

*) Ezt október 21-iki jelentésében maga is kiemeli. 

ként támadtátok meg a keresztény fejedelmeket, mikor más há- 
borúkban el voltak foglalva. így hódítottátok meg Magyarország 
nagy részét, és a szövetséges hatalmak tartományait, melyeknek 
elvesztését, Isten bűneink büntetéséül engedte meg. Most ellen- 
ben a ti bűneitek lépnek előtérbe, főleg, mivel az ünnepélyes 
esküvel szentesített békét megszegtétek. Ezért Isten megfenyített 
titeket, és megáldotta a szövetséges hatalmak fegyvereit. Most már 
illő, hogy adjátok elő, milyen területeket akartok visszabocsátani, 
és mint akarjátok a határokat szabályozni, hogy a portával 
állandó békeséget lehessen biztosítani. Mihelyt tehát uralkodód 
szándékait velem közlöd, azokat császárom tudomására fogom 
hozni, ki azonnal érintkezésbe fog lépni szövetségeseivel. « 

Ezen fogalmazatot a nuntius előlegesen közölté a lengyel 
király és Velencze követeivel; csak miután ezek helyesléséről 
tudomást vett, nyújtotta át a császári cancellárnak. ^) 



ni. 

Ez alatt a szerencse, mely Leopold fegyvereit a török vezé- 
rékkel szemben kisérte, a Tököli ellen viselt hadjáratban is föl- 
kereste. 

Schultz tábornok állott a felsőmagyarországi hadtest élén. 
Miután Ungvár alól visszaveretett volt, Krasznahorkát vívta meg. 
és Barkóczi Ferenczczel egyesülvén, Eperjest szállotta meg, a 
mely fontos város szeptember 11-ikén megnyitotta nekik kapuit. 
Ezt csakhamar Tokaj és Kalló eleste követé. 

Buonvisi ismételve ajánlotta volt a császárnak, hogy a nagy 
áldozatokat igénylő, hosszú hadjárat helyett, egyszerűbb és köny- 
nyebb módon oltsa ki a magyarországi fölkelés lángját : hirdes- 
sen közbocsánatot, úgy, hogy ennek kedvezéseiből egyedül Tököli 
legyen kirekesztve, és ennek fejére 5000 forintnyi díjat tűzzön ki. 
De egyik tanácsát sem fogadta el; sem azt, melyet a magyar 
nemzet iránti rokonszenv és részvét, sem azt, melyet a törökök 
keresztény szövetségese ellen táplált gyűlölete sugallt. 



*) Az 1685. október 15-éii Buonvisi által fogalmazott levél másolata, 
október 21-iki jelentéséhez mellékelve. 

IRAKNÜI V.: XI. INCZE ÉS MAGYARORSZi-G FÜLSZAIJADÍTÁöA. 10 

És mivel abban a meggyőződésben volt, hogy Tökölinek a 
császári miniszterek között is vannak titkos barátai, kik őt oltal- 
mukban részesitik ; ^) megszűnt a díj kitűzését javasolni, és arra 
szorítkozott, hogy az amnestia kihirdetését sürgesse. Sőt az ellen 
sem volt kifogása, hogy ezt Tökölire is kitérj eszszék, föltéve, hogy 
a kezei között levő összes erősségeket kiszolgáltatja. De semmit 
sem volt képes keresztülvinni. »Itt — irja elkeseredve — az embe- 
reknek nincsenek saját gondolatuk, és hiába fáradozunk, hogy 
velők a magunkénak helyességét megértessük, vagy az ő velők 
született tunyaságukat leküzdjűk.« ^) 

Néhány héttel utóbb, a császári udvar közreműködése nél- 
kül, váratlan fordulat állott be. 

Tököli október elején. Nagyváradra ment, az ottan székelő 
basához, hol a császári tábornoknak diadalmas előnyomulására 
utalva, török segély csapatokat kért. Itt, a budai vezér-basa ren- 
deletére elfogatott, és bilincsbe verve a nagyvezér táborába kül- 
detett. Ennek hírére a fölkelés részesei nagyrészt hűséget esküd- 
tek a királynak, és Kassa városa, melyet Caprara ostromolt, föl- 
hagyott az ellentállással, — megnyitotta kapuit. 

Bécsben nagy volt az öröm. » Tököli elfogatása — irja a 
pápai nuntius — Újvár visszavételénél is nagyobb előny. Es sok- 
kal jobb, hogy a törökök fogták elj mintha a császár kezeibe 
került volna ; mert ez esetben az ő fogságát hatalmas rokonsága 
és az egész magyar nemzet sérelemnek tekintette volna; míg 
most a törökök hűtlen eljárásukkal elidegenítik magoktól azo- 
kat, kik bennök biztak volt. ^) Es a velenczei köztársaság bécsi 
követe megelégedését fejezvén ki a fölött, hogy Tököli azon hálóba 
esett, melyet a kereszténységnek vetett ki, bűnhödésében Isten 
művét látja. *) 

A pápa is, a mint ezen eseményről értesült, mélyen meg 
volt indulva ; mert abban a török uralom enyészetének egyik elő- 



*) Buonvisi 1685. augusztus 21. és szeptember 16-iki jelentései. Cor- 
naro velenczei követ is többször említi jelentéseiben, hogy az udvarnál 
Tfikölinek befolyásos barátai vannak. 

2) Buonvisi 1685. szeptember 16. és 23-iki jelentései. 

») Buonvisi 1685. november 1-iki jelentése. 

*) Cornaro november 1-iki jelentése- 

jelét és biztosítékát szemlélte. A mint Pio bíbornok előadását 
hallgatta, szemei könyekkel teltek meg, térdre borulva adott 
hálát Istennek, és elrendelte, hogy a német nemzet római temp- 
lomában (DeirAnima) ünnepélyes hála-istenitisztelet tartassék.^) 

A bíbornok-protector, fölhasználva a pápa kedvező hangu- 
lata által nyújtott jó alkalmat, másnap újból megjelent előtte. Elő- 
adta, hogy a szerencsés előzmények után, a jövő tavaszszal folyta- 
tandó háború a legszebb reményekre jogosít ; mivel azonban a 
császár jövedelmei, a hosszan tartó háború miatt folytonosan 
apadnak, a szükségletek pedig növekednek, mellőzhetetlenül szük- 
séges, hogy támogatása érdekében ő szentsége minden eszközt, 
mely rendelkezésére áll, igénybe vegyen. 

A pápa jóakaratúlag biztosította, hogy minden lehetőt meg 
fog tenni. De a "spanyol egyházi-tizedekre vonatkozólag ismét 
azon nagy nehézségeket jelezte, melyeket a spanyol clerus tá- 
maszt. 

Ha szentsegéd — válaszolá a bíbornok — az érdeklettek 
ellentmondását figyelembe veszi, semmit sem érhetett volna el ek- 
korig ; mert örömest senki sem fizet. Egyúttal kérte, hogy a pápa 
bocsásson ki olyan bullát, a milyenben V. Pius pápa, a lepantói 
győzelem után, búcsúkat engedélyezett mindazoknak, kik a török 
hadjárat czéljaira adakoznak. 

»Mindent készséggel megteszünk, — monda a pápa — de 
óvakodnunk kell attól, hogy a törzset kivágjuk, mikor az ágaival 
is beérhetjük. « 

»Nem szabad kímélni a törzset sem ! — ellenveté a bíbornok 
- A török hatalom megsemmisítésére, olyan kedvező alkalom, 
mint a mostani, nem fog többé ismétlődni. « 

Néhány nap múlva Cybo bíbornok-államtitkár közié Pio 
bíbornokkal, hogy a pápa a spanyolországi egyházak meg- 
adóztatását, a török háború czéljaira, elhatározta,^) folhatal- 



Pio bíbornok 1685. november 18. és 24-iki jelentései a bécsi udvari 
levéltárban. 

«) Ezen megadóztatás olyképen történt, hogy a javadalmasok egyszer- 
mindenkorra egy évi jövedelmök tizendhatod részét tartoztak beszol- 
gáltatni. 

10* 

mázván a madridi nuntiust, hogy azon papokat, kik valóban sze- 
gények, a fizetéstől fölmenthesse ; továbbá ki fogja , hirdetni V. 
Pius pápá búcsú-engedélyező bulláját ; a császárhoz levelet fog 
intézni, melyben takarékosságra és jövedelmei czélirányosabb 
kezelésére inti ; végül kijelenté, hogy ő szentsége a háború folyta- 
tásának elősegítésére, a maga részéről is kész mindent megtenni, 
de kincstárának kimerült állapota miatt egyelőre ajánlatokat nem 
tehet. ^) 

Ezalatt Buonvisi minden erejét megfeszítette, hogy a török 
béke-alkudozások megindítását megakadályozza. 

A porta egyidejűleg a liga mind a három tagjának béke- 
ajánlatokat tett. A velenczei köztársaság föltétlenül visszautasí- 
totta. 2) Sobieski Rómából tanácsot kért. ^) 

A budai vezér-basa, november elején, egy agát küldött Komá- 
romba, honnan az levelet irt a hadi tanács elnökének, azon kére- 
lemmel, hogy bocsássák őt Bécsbe. Buonvisi, a velenczei követ 
által támogatva, azt ajánlotta, hogy ne engedjék őt Bécsbe 
jönni. *) 

Kezdetben kétes volt, vájjon czélt fognak-e érni ? Sőt az 
udvarnál azt is beszélték, hogy a budai basát az újabb kísérletre 
éppen a kormány köréből bátorították. 

ürügyül használták föl azt, hogy a pápától nem várhatnak 
segítséget ; utaltak a hadvezérek tehetetlenségére, a jövedelmi for- 
rások kiapadtára, a szövetségesek megbízhatatlanságára ; hangsú- 
lyozák, hogy ez idő szerint a legelőnyösebb föltételek alatt lehetne 
békét kötni. « ^) 

A miniszterek czélzataik érvényesítésére, demonstratív föl- 
lépést terveztek. Nyilatkozatot készültek közzé tenni, oly érte- 
lemben, hogy a császár, ha a segélyre nézve a pápától egészen 
biztos Ígéretet nem kap, a törökkel békét fog kötni. 

Pio bíbornok 1685. november 1 8-iki jelentése, és az államtitkárnak 
november 24-ikén a bécsi nuntiushoz intézett jegyzéke. 

*) Velencze bécsi követének 1685. november 25-iki jelentése. 

») Sobieskinek 1685. deczember 12-én a pápához irt levele Theiner- 
nél. 298. 

*) Buonvisi 1685. november 11 -ikén és a velenczei követnek ugyan- 
azon napon irt jelentései. 

5) Buonvisi november 11. éa 25-iki jelentései. 

Strattmann udvari cancellár a velenczei köztársaság bécsi 
követét is rá akarta birni, hogy a nyilatkozathoz való csatlako- 
zását jelentse ki. De ez határozottan kimondotta, hogy nem teheti, 
és a tervet nem helyesli. Figyelmeztette a minisztert arra, hogy 
az ily föllépést a pápa rossz néven venné, és ennek következtében, ha 
szándéka lett volna is segélyt nyújtani, ezt talán fölháborodásá- 
ban megtagadná ; továbbá sértve érezné magát Buonvisi bibor- 
nok, a ki pedig mindent megtett, hogy segélyt eszközöljön ki. 
Ezért csak arra vállalkozott, hogy Buonvisit igyekezetei folytatá- 
sára fogja buzdítani. *) 

A két diplomatának sikerült úgy a demonstratiót, mint a 
török küldöttnek Bécsbe jövetelét meggátolni. A császári udvar 
török tolmácsa küldetett hozzá Komáromba. ^) Majd a hadi-ta- 
nács elnöke, ismét Buonvisi javaslatai értelmében szerkesztett 
levelet irt a budai basának, kit röviden értesített, hogy részletezett 
béke-föltételeket várnak, melyek a liga összes tagjait kielégíthe- 
tik. A levél tartalma és hangja a tárgyalásoknak inkább meghiú- 
sítására, mint megnyitására volt alkalmas. A császár ekkor már 
el volt határozva arra, hogy a háborút folytatja. ^) 

Ugyanekkor arra is, hogy a császári pénzügyek igazgatásá- 
ban a rendetlenség és lelkiismeretlenség meg fog szűnni, remény 
nyilt ; de csakhamar ismét eltűnt. 

Rosenberg gróf a mindinkább növekedő zavarok közepett 
már nem lévén képes sem az eddig követett gazdálkodást foly- 
tatni, sem a szükséges reformokat keresztülvinni, szeptember 
havában beadta lemondását. A császár nem sietett azt elfogadni, 



') A velenczei követ közié Buonvisivel az udvar tervét. A bíbornok 
azt válaszolta, hogy a demonstratiónak, ha az Bécsben történik, nincs semmi 
értelme ; más az, ha a bécsi udvar Rómában, a hatalmaknak ott tartózkodó 
követei által akarja kiállíttatni ama nyilatkozatot. (A velenczei követ de- 
czember 2-iki jelentése.) 

^) A velenczei követ november 1 8-iki jelentésében azt jó jelnek nézi, 
bár nem bízik a miniszterekben, kik csak » saját hasznukat tartják szem 
előtt, nem a közjót. « 

«) A velenczei követ 1685. deczember 2-iki és Buonvisi 1686. január 
2 7 -iki jelentései. — A franczia követ 1686. február 21-ikén jelenti, hogy a 
török békekötést Buonvisi és a velenczei követ erőfeszítése akadályozta 
meg ; az udvarnál mindenki sürgette. 

és megíbntolási időt kiváat; egyúttal Buonvisi bíbornoktól is 
tanácsot kért az iránt, hogy kit állítson a pénzügyi igazgatás 
élére. De a nuntius ezen, hatáskörén kivül álló ügyben nem akarta 
positiv tanács által a felelősséget magára yenni ; arra szorítko- 
zott, hogy a jelöltek mindegyikének előnyös és hátrányos tulaj- 
donságait kiemelte. O KoUonich püspököt óhajtotta a fontos 
álláson látni. De ezt meghiúsították Rosenberg gróf barátai, 
s mindazok, a kiknek érdeke az ő föntartásával azonos volt ; és 
kivitték, hogy a császár Rosenberget hivatala folytatására szólí- 
totta föl, a miben a nuntius nagy szerencsétlenséget látott. ^) 

A császár épp úgy ragaszkodott egy másik miniszteréhez, 
Hermann badeni őrgrófhoz, a hadi-tanács elnökéhez. Habár azon 
hirek, melyek éppen ekkor a törökökkel való bűnös összekötteté- 
sei felől általános forgalomban voltak, ^) az alapot nélkülözték : 
de mind a szervező, mind az intéző tehetség hiányzott benne, és föl- 
adatának színvonalán egyáltalán nem állott. 

Mind ő, mind pedig Rosenberg gróf jól tudta, hogy a pápai 
nuntius elmozdításukban látja a helyzet jobbrafordulásáuak első 
föltételét ; ezért viszont ők is azon voltak, hogy befolyását a császár- 
nál csökkentsék. Ezen czél elérésére most új taktikát követtek. A 
mint az ifjú Rosenberg gróf Rómából visszaérkezett, és az ott 
uralkodó kedvezőtlen hangulatról jelentést tett : elhitették a csá- 
szárral, hogy minden nehézségnek és félreértésnek szerzője Buon- 
visi bibornok,a ki folytonosan azon fáradozik,hogy a pápát a császár- 
tól elidegenítvén, szakítást idézzen elő: és pedig csak azért, hogy 
alkalma legyen mielőbb Bécsből távozni és Rómába visszatérni. ^) 

Buonvisi szeptember 13., 23., október 21. és november 21 -iki je- 
lentései. 

«) Azt, hogy ezen hirek mikép keletkeztek, részletesen elbeszéli a 
velenczei követ 1685. szeptember 23-iki jelentésében. 

") A miniszterek fölhasználták állításaik igazolására Fio bíbornok 
egy levelét, a melyben irja, hogy Buonvisi informatiói okozták a pápa kedve- 
zőtlen hangulatát. Teljesen igaza volt, a mennyiben mind az, a mit Buonvisi 
a bécsi udvar magatartásáról és eljárásáról hiven jelentett, okozta a pápa 
elkeseredését és nelieztelését. De a miniszterek Pio bíbornok levelét rossz- 
hiszeműleg magyarázták oda, hogy Buonvisi szándékosan ingerli föl a pápát. 
Azt hiszem, hogy Buonvisi jelentéseinek jóhiszeműségét és jó szándékát 
nem szükséges igazolnom. 

Ezen intriguákról a velenczei követ, jelentést teve a signo- 
riának, nem habozott kijelentem, hogy azokból az egész keresz- 
ténységre nagy baj háromolhatik ; mert Buonvisi bíbornok az ö 
helyes fölfogásával, éles eszével, dűs tapasztalataival és nemes 
szándékaival sokat használhat ; de ezzel — úgy mond — a csá- 
szári miniszterek, szenvedélyeik által elvakítva, nem gondolnak ; 
a császár pedig az ő befolyásuk alól, ha csak a mesterfogások szö- 
vevényét végre föl nem ismeri, nem bir szabadiilni. ^) 

Buonvisi ugyanakkor a mély fájdalom érzetével nyilatko- 
zott a császár jellemének gyengeségéről; és a minisztereken kivüla 
császári gyóntató ellen is vádat emelt ; mert ez folytonosan azt 
hirdette a császárnak, hogy miniszterei tanácsát mellőzve, lelkiis- 
meretével jönne összeütközésbe. ^) 

Ezen jelentésre a nuntius a következő választ kapta Bómá- 
ból : »0 szentsége a gyóntatok által a császári felségnek adott 
azon tanácsot, mely szerint köteles volna inkább a miniszterek 
véleményét fogadni el, még ha ez a tiszta igazságtól eltérő is, 
mint magát saját belátása szerint határozni el, mint téves és ve- 
szélyes tanítást kárhoztatja. Isten támogatni óhajtván a kormá- 
nyokat, segítségét a fejedelmeknek igérte és nem a miniszterek- 
nek. A fejedelmek kötelesek arra, hogy minisztereiket meghall- 
gassák a tanácskozmány okban és fölhasználják a tárgyalásokban ; 
de teljes szabadságukban áll, sőt kötelességök azt emelni határo- 
zottá, a mit ők magok leghelyesebbnek és legbiztosabbnak ismer- 
nek föl. Mindezt ő szentsége rendeletéből, Eminentiád terjesz- 
sze a császári felség elé, a mint ugyanazt Mellini bíbornok ő 
szentsége parancsára előterjesztette a spanyol királynak, a ki 
szintúgy tévútra volt vezetve, és ez ügyek intézését egészen a 
tanácsra és a miniszterekre hagyta.*^) 

IV. 

A regensburgi békekötés hivatva volt a szent liga legjelen- 
tékenyebb tagját, a császárt, megnyugtatni az iránt, hogy Fran- 



A velenczei követ október 14-iki jelentése. 

*) Buonvisi november 11-iki chiffrirozott jelentése. 

') Az államtitkár deczember 1-iki jegyzéke. 



152 XT INCZE ÉS MAGYARORSZÁG FÖLSZABADÍTÁSA. 

cziaország által meg nem zavarva, irányozhatja egész erejét az oz- 
mán hatalom megtörésére. De XIV. Lajos ígéreteinek és fogadá- 
sainak megbízhatóságában a hit annyira meg volt rendítve, hogy a 
császár és a pápa szemei előtt folytonosan ott lebegett a váratlan 
támadás rémképe. Ezért ismételve merültek föl tervek, melyek a 
császár és a franczia király között szorosabb összeköttetés létre- 
hozására czéloztak. 

Erre alkalmasnak látszott a helyzet. 

XIV. Lajos lelkében időnkint uralomra emelkedtek a ke- 
resztény közérztilet és a nagylelkűség sugallatai, melyekkel egyéb- 
iránt ez esetben politikai érdekei öszhangzásban állottak. Az ő 
hatalmi törekvéseinek szempontjából, kívánatosabbnak látszott, 
hogy a császár háborút folytasson a török birodalom ellen, még 
ha diadalokat arat és hódításokat tesz is ^ mintsem, hogy a török- 
kel előnyös békét kössön, mely azután lehetővé tenné, hogy fegy- 
verei hatalmát Prancziaország ellen fordítsa. ^ 

Politikájának irányát nyíltan és szabatosan adja elő azon 
utasításában, melyet 1685. tavaszán a portára küldött követének 
adott.^Abból indul ki, hogy Európa a legbiztosabb békének akkor 
örvend, mikor a császár és szövetségesei a török ellen háborút 
viselnek ; a mi a kereszténységre nem jár veszélylyel, mert a szö- 
vetség hatalma biztosítékot nyújt arra nézve, hogy a törökök nem 
fogják legyőzni, és ekkorig minden hadjárat a törökök veszteségé- 
vel végződött. Ennélfogva kész volt a portával föntartani a jó 
viszonyt, ha az a kath. egyház iránt keleten jóakaratot tanúsít ; 
de kijelentette, hogy sem a portát támogatni, sem a császárnál a 
béke létrehozása érdekében közben járni nem hajlandó. Es a 
követnek oda kellett hatnia, hogy a háború ne szűnjön meg. Lel- 
kiismeretét azzal nyugtatta meg, hogy politikája Prancziaországra 
hasznos, a nélkül, hogy a kereszténységre hátrányos volna; és hogy 
részéről elég nagylelkűség az, ha a bonyoldalmak értékesítésétől 
tartózkodik. ^) 

A pápa jól tudta, hogy XIV. Lajos a regensburgi békekö- 
tésnek húsz évre terjedő engedményei által nincs kielégítve, és 



^) Az 1685. jűnius 1-én Girardin részére kiállított utasítása a fran- 
czia külügyminisztérium levéltárában. 

úgy Lotharingiát, mint a reunio-szerzemériyeket Fraucziaország- 
nak állandóan biztosítani óhajtja. Azért azon reménynyel kecsegteté 
magát; hogy ha a királynak ezen óhajtása teljesülésére kilátása nyí- 
lik, kész lesz a török elleni ligához csatlakozni. így tehát őt magán- 
érdekeinek vonzó erejével a kereszténység szolgálatának megnyer- 
hetni vélte. 

Az 1685-ik év nyarán a pápa a császári udvarnak fölvetette 
azt a kérdést : nem lehetne-e Lotharingiát véglegesen átengedni, 
úgy, hogy ezen tartomány herczege, a franczia király közreműködé- 
sével elfoglalandó területekből megfelelő kárpótlást kapna ? s kész 
volt XIV. Lajosnál a közbenjárást magára vállalni. ^) 

Buonvisi bíbornok nem reméllette, hogy ezen terv kedvező 
fogadtatásra fog találni, ügy nyilatkozott, hogy Lotharingiáért a 
császár és a birodalom csak Elsaszt tekinté aequivalens kárpót- 
lásnak ; bár egyszersmind kétségét fejezte ki az iránt, vájjon a 
franczia hajlandó lesz-e lemondani ezen tartományról, mely nyitva 
tartja előtte az utat Németország belsejébe. ^) 

A római bíbornok-államtitkár sietett a nnntiust fölvilágo- 
sítani, hogy a Francziaországhoz tényleg tartozó területek átenge- 
désére gondolni nem lehet ; ismételte, hogy arról van szó, hogy 
XIV. Lajos a ligába belép, és az ö segítségével a törökökből elfog- 
lalandó területekből kap a lotharingiai berezeg kárpótlást. Egyéb- 
iránt — teszi hozzá — ha Elsasz átengedésére a franczia királyt 
rá lehetne is bírni, ez5:el a kereszténység nem nyerne sokat. Az 
a fő dolog, hogy a kárpótlásul szolgáló terület megszerzése végett, 
Francziaország a török elleni háborúba bevonassék. 

• A császári kormánynak és hadvezéreinek az 1683. és 84-ik 
évi hadjáratokban elkövetett botlásai és mulasztásai, azt a meg- 



,^ 



2) Az államtitkár 1685. július 14-iki chiffrirozott jegyzéke, melyben 
az is ki van emelve, hogy a pápa ezt a gondolatot Buonvisi egy korábbi 
tervéből kölcsönözte, mely szerint a lengyelek és oroszok között oly módon 
ajánlotta a szövetség létrehozását, hogy az oroszok megtartanák a lengye- 
lektől elfoglalt területeket, és ezek a közös erővel a töröktől meghódítandó 
tartományokból kapnának kárpótlást. 

1) Buonvisi 1685. augusztus 5-iki chiffrirozott jelentése. 

győzödést szilárdították meg a pápában, hagy a török hatalomra a 
döntő csapást Qsak XIV. Lajos közreműködésével lehet mérni. ^) 

Buonvisi osztozott ezen fölfogásban, és bámulatát XIV. 
Lajos nagy tulajdonai iránt ismételten ki is fejezte. ^) Az elsaszi 
csere gondolatára az a nézet vezette, hogy a császári udvart távol 
fekvő, bizonytalan hódítások kilátásával Lotharingia átengedé- 
sére nem lehet rábírni. Ugyanezen szempontból indulva ki, az o 
leleményes szelleme egy másik tervet gondolt 'ki, melynek, nézete 
szerint, kilátása lehetett arra, hogy elfogadják. Ez abban állott, hogy 
a lotharingiai herczeg ősei birtokáért Erdélyt kapja kárpótlásul. 

Es ezen meglepő gondolatot oly formába öltöztette, a 
mely a magyar nemzet jellemének mély ismeretéről és szabadsága 
iránt táplált tiszteletéről tesz tanúságot. 

Szeptember második felében a császárnál audientián levén, 
az erdélyi fejedelemre vezette a társalgást. »Itt az ideje — úgy 
mond — hogy az erdélyi fejedelem végre nyíltan részünkre áll- 
jon ; ha pedig erre rá nem vehető, azon kell lennünk, hogy feje- 
delemségétől megfosztatván, más foglalja el helyét ; és mivel az 
erdélyi népet nehéz volna rábírni, hogy országát tartománynyá 
engedje átalakíttatni, biztosítékot kellene néki nyújtani, hogy nincs 
szándékunk őket meghódítani. Erre legalkalmasabb mód volna, ha 
a lotharingiai herczeg fejedelemmé választását ajánlanék, mert 
így, ha Felséged saját nővére foglalná el a fejedelmi széket, nem 
kételkedhetnének az iránt, hogy szándékai az ő szabadságukat 
föntartani, az országot megoltalmazni és hatalmát gyarapítani. « 

Leopoldnak tetszett ez a terv. De a miniszterek és a lotha- 
ringiai herczeg ellenezték elfogadását. 

Strattmann canczellár közié a nuntiussal, hogy a császár a 
franczia király segítségét a törökök ellen el nem fogadhatná, ha 
ahhoz azon föltétel van csatolva, hogy a lotharingiai herczeg le- 
mondjon országáról, és a meghódítandó területekből nyerjen kár- 
pótlást. Egyszersmind bemutatta Károly herczeg írásba foglalt 
nyilatkozatát, a melyben azt kívánja, hogy a franczia király adja 
néki vissza Lotharingiát, és ha majd később közös erővel oly hódítá- 

^) Az államtitkár aug. 25. és október 12-iki chiffrirozott jegyzékei. 
2) Vauguion franczia követ 1686. január 21-iki jelentése Bécsből. 
=0 Buonvisi szeptember 23-iki chiffrirozott jelentése. 

sokat fognak tenni, a melyek egyenértékűek, akkor majd nem 
lesz idegen a cserétől ; de előbb lemondani Lotharingiáról nem 
hajlandó. 

Buonvisi meglepetve hallotta a hajthatatlan határozottság 
ezeii nyilatkozatát. Mindazáltal kisérletet tett, hogy a canczel- 
lárt álláspontjuk helytelenségéről fölvilágosítsa. Kifejtette, hogy 
a franczia király közreműködése a török elleni háborúban nagy 
eredményeket; igér; talán egész Magyarország fölszabadítását 
vonná maga utáa, és ez esetben a lotharingiai berezeg Erdély 
mellett, még Magyarország Tiszántúli részét is megkaphatná : a 
mi egyenértékű kárpótlást képezne és azzal az előnynyel járna, 
hogy a berezegnek új országa békés birtokát a király támogatása 
biztosítaná. 

Azonban a canczellár, csakhogy a tervet meghiúsítsa, mint 
az erdélyi fejedelem jogainak és érdekeinek védelmezője lépett 
föl. ^Igazságtalan eljárás volna — úgy mond — azért, hogy a 
lotharingiai berezegnek kárpótlást szerezzünk, a törvényesen meg- 
választott erdélyi fejedelmet megbuktatni. A brandenburgi vá- 
lasztó-fejedelem maga idején főleg azért vált el a svéd király- 
tól, mert ez azt az ajánlatot tette volt neki, hogy a porosz her- 
czegségért, cserében meg fogja részére hódítani Sziléziát; ezen 
igazságtalan terv fölvilágosította a svédek gonoszságáról, és engesz- 
telhetlen ellenségök lett. Éppen olyan gonoszságot tanúsítana a 
császár, ha a maga érdekében az erdélyi fejedelmet országától 
megfosztaná.* 

Buonvisi erre kimutatta, hogy az ő javaslata és a svéd 
király előterjesztése között nagy a különbség. Az erdélyi fejede- 
lem elűzetését azon föltevésben ajánlotta, hogy a töröktől el nem 
szakad, és ez esetben ellenségnek kellene őt tekinteni. 

Nem mondván le még a siker reményéről, részletes tervet 
készített azon módozat iránt, a mint a franczia király és a lotha- 
ringiai berezeg között a transactiónak történni kellene. E szerint 
a lotharingiai berezegnek jogairól lemondani csak akkor kellene, 
miután a franczia király segítségével Erdély és a szomszéd te- 
rület birtokába be lesz helyezve, egyszersmind a török teljesen 
kiszoríttatik Magyarországból, úgy, hogy a berezeg új országa a 
török birodalommal nem volna határos. 

És azt is hangsúlyozta, hogy a lotharingiai herczeg lemon- 
dása és kielégítése után XIV. Lajos annyira megszilárdultnak 
tekinthetné Francziaország hatalmát, hogy a császárnak Magyar- 
ország fölszabadításával meggyarapodott hatalma megszűnne rá 
nézve félelmes lenni. így tehát a kereszténységnek állandó békéje, 
8 a török uralom megsemmisítése biztosítva lenne. 

Ezt előadva, így ir a bíbornok-államtitkárnak : ^Fölkérem 
Eminentiádat, közölje velem, vájjon előtérj eszthetem-e javallato- 
mat ? Ha a franczia király elfogadná, talán el lehetne érni, hogy 
örök időkre megnyerné mindazt, a mit — a regensburgi húsz éves 
— • fegyverszünet értelmében bir, és e mellett megtarthatná azon 
területeket is, melyeket hajóhadával a töröktől elhódítani fog ; 
míg a császár megelégedhetnék, ha maga számára Magyarorszá- 
got, sógorának Erdélyt kiküzdi.« ^) 

A pápa fölfoghatatlannak tartotta ugyan a császári can- 
czellár azon nyilatkozatát, hogy a franczia király segítsége, Lotha- 
ringia föladásának árán, el nem fogadható ; de belátta, hogy a 
csere tervét, miután azt a lotharingiai herczeg visszautasította, 
el kell ejteni. ^) Es csakugyan végkép elejtatték ; pedig valósí- 
tása nagy fordulatot adott volna az európai politikának és hazánk 
sorsának! 

V. 

Míg a lotharingiai kérdésben, a császári \idvar a pápa aján- 
latait határozottan visszautasította : XIV. Lajos egy más ügy- 
ben maga kérte föl XI. Inczét a békebirói tiszt elvállalására. 

Ez időben ugyanis az orleánsi herczeg és pfalzi választó- 
fejedelem között egyenetlenségek támadtak. Ezekre alkalmat szol- 
gáltattak: Károly pfalzi választó-fejedelemnek (1685.) fiörökös 
nélkül bekövetkezett halála után, az orleánsi herczeg neje, Char- 
lotte pfalzi herczegnő által emelt örökösödési igények, melyeket 

Buonvisi 1685. október 14-iki chilMrozott jelentése. 

2) Az államtitkár november 3. és 24-iki chiíirirozott jelentései. — 
Buonvisi 1686. január 27-iki chifi&irozott jelentésében még egyszer fölem- 
líti ezt az ügyet. Azt mondja, hogy Eleonóra császárné nem idegenkedik 
föltétlenül a cserétől, bár kijelenti, hogy a lotharingiai herczeg szándékait 
nem ismeri. 

XIV. Lajos fölkarolt; de Fülöp pfalz-neuburgi őrgróf, kire a 
választó-fejedelemség szállott, kielégíteni vonakodott. 

Mivel pedig az utóbbit a császár és a német birodalom 
támogatta : az egyenetlenség a háború veszélyét rejté magában. 
Ezért a pápa, habozás nélkül elvállalta a békebiróságot, és erről 
külön futár által értesité a császári udvart. De itt ez esetben sem 
fogadták előzékenyen ajánlatát. ^) 

Buonvisi ezen kényes helyzetben, oda működött, hogy a csá- 
szár válasza a pápát ne sértse meg. Es czélt ért. Levelében Leopold 
magasztalja és köszöni a pápa jóakaratát és buzgóságát, mely 
arra készteti, hogy atyai előrelátással, a keresztény hatalmak 
közt támadható összeütközéseknek elejét vegye. De a fönforgó ügy 
a német birodalom közbejötte nélkül nem intézhető el ; főleg mert 
a svéd király és a brandenburgi választó fejedelem szintén, mint 
örökösök, érdekelve vannak. Ezen két uralkodóhoz tehát kérdést 
kell intézni, vájjon a pápa mediátióját elfogadják-e ? ^) 

A fogalmazat hódolatteljes szólamai és ügyes mentségei 
alatt a visszautasítás lappangott. A minek az volt következménye, 
hogy a pápa és a császár között a viszony még inkább meglazult. 

Mindazáltal XIV. Lajos türelemmel várta a bonyodalmak 
megoldását; és Sobieski irányában is tartózkodó magatartást 
követett. 

Sobieski az 1685-ik év nyarán tétlenül maradt. Ismételt 
Ígéreteit nem teljesítette ; bár a pápa folytonosan jelentékeny ösz- 
szegeket küldött neki. ^) De mind újabb és újabb tervekkel állott 
elő. *) A mi Buonvisi bíbornoknak azon észrevételt sugallta : »hogy 



*) Az áUamtItkár 1685. október 2 0-iki jegyzéke. Buonvisi november 
1., 8., 15., 29-iki jelentései. A velenczei követ Bécsből november 25-ikén 
Írja, hogy Buonvisi nézete szerint, a pápa nem cselekedett helyesen, mikor 
a közbenjárói tisztet elfogadta, mielőtt tudta volna, vájjon az a bécsi udvar- 
nak tetszeni fog-e ? 

■) Buonvisi 1685. november 29. és a velenczei követ deczember 2-iki 
jelentései. Az utóbbi deczember 23-ikán irja, hogy Buonvisi oda hat, hogy 
azon esetre, ha a császári válasz a pápát ki nom elégítené, a császári udvar 
legalább színleg fogadja el a mediátiót. 

8) tgy 1685. július 17-ikén 75,086 tallért. 

*) Így a nyár kezdetén, azon hitben, hogy a Tisza vidéke fogja a hadi 
munkálatok színhelyét képezni, ő is oda óhajtotta vezetni seregét ; fölkérte 

óhajtaudó volna, hogy a lengyel király kevesebb tervet készítsen 
és többet cselekedjék. «^) 

De nem is volt szándéka Leopoldot támogatni ; sőt még 
Lubomirskí herczeget is elvonta a császár szolgálatából. A mi a 
franczia befolyás gyümölcse vala. E mellett Sobieskit még azon 
aggodalom is visszatartotta, hogy a császár az ö hozzájárulása 
nélkül a törökökkel békét köt, mire azután Lengyelország magára 
hagyatva, ki lesz téve a török támadásnak. Egyszersmind újra 
befészkelte magát a lengyel udvarnál a gyanú, hogy a császár a 
lengyel rendek között párthi veket szerez, kiknek segítségével 
trónüresedés esetén, a lotharingiai berezegnek szerezze meg a len- 
gyel koronát. *) 

Ekkor tájt Tököli követe jelent meg a lengyel udvarnál. 
Kijelentette, hogy ha Leopolddal meg nem békülhet, a végletekre 
szánja el magát, és várait a töröknek adja át. 

Ezt Sobieski tudatta a pápai nuntiussal, a császár és Velen- 
cze követeivel ; Tököli kibékítését ajánlotta, azon fenyegető nyi- 
latkozat mellett, hogy ha tanácsát nem követik, ő többé nem 
avatkozik Tököli dolgaiba, és nem bánja, ha czélzatait, melyek- 
nek eddig útját állotta, valósítani fogja, ^) 

A nuntius és a császári követ, hogy a franczia befolyást 
ellensúlyozzák, ismét házassági ajánlatokkal léptek föl, és azt hir- 
dették, hogy Francziaország ellen az európai államok hatalmas 
szövetsége készül. *) 



tehát Buonvisi bíbornokot, hogy a bécsi udvar jóváhagyását eszközölje ki. 
A nuntius ezt az ajánlatot nem is terjesztette elö,jól tudván, hogy nem fogad- 
nák el. Azt tanácsolta a királynak, hogy inkább a tatárokat tartsa szem 
előtt és Magyarországba legfölebb 3 — 4000 lovasból álló segélyhadat küld- 
jön, ha arta szükség lesz. (Buonvisi 1685. július 22-iki jelentése és szeptem- 
ber 10-ikén a varsói nuntiushoz irt levele.) 

Buonvisi 1685. október 2 1-iki jelentései. 

■) Bethune 1885. június 20. és augusztus 10-diki jelentései Varsóból. 

8) Bethune 1685. szeptember 1 6-iki jelentése, melyben azt is kiemeli, 
hogy Ö mindent megtesz Tököli érdekében, mert sajnálná, ha elvesztené 
benne a franczia király az alkalmas eszközt, melyet a császár ellen bármi- 
kor fölhasználhat. 

*) Bethune szeptember 26-iki jelentése, melyben említi, hogy Sobieski 
elsőszülött fiának egy bajor herczegnöyel r)sszeházasításáról van szó. 

Sobieski újra kétszíuű politikáját vette elő. Míg a pápm kö- 
vetnek Ígérte, hogy a következő év tavaszán a török ellen táborba 
száll ^) s majd a pápától segítséget kér ; másrészről hadainak a 
téli szállásokra elhelyezésénél ágy intézkedett, hogy szükség ese- 
tén Munkács várának elfoglalását a császári hadak által, vagy 
megszállását a törökök által megakadályozhassa; Tököli nejének, 
Zrínyi Ilonának pedig, ki ama várban ostromoltatott, ajánlatot tett, 
hogy ékszereit lengyel földön biztonságba helyezheti ; és Tökölí- 
nek török fogságba jutását sajnálattal vette tudomásul. ^) 

Sobieski el volt ugyan határozva arra, hogy a török ellen 
támadó hadjáratot indít ; de csak azon föltétel alatt, ha a fran- 
czia király jóváhagyását és segítségét kieszközli. Az 1685-ik év 
őszén canczellárját küldötte Versaillesba. Két tervet terjesztett 
XIV. Lajos elé : vagy Kamienitz várát vívja vissza, vagy Moldva- 
és Oláhországot hódítja meg. Tanácsát kérte ki az iránt, hogy a 
kereszténységre nézve melyik tervet tartja hasznosabbnak ? 

Bethune nem tartotta helyesnek, hogy uralkodója a töj-ök 
elleni actiót ellenezze ; sőt ajánlotta neki, hogy némi segítséget 
nyújtson, 3 — 4000 emberből álló hadtest eltartását vállalva ma- 
gára. De a leleményes diplomata utat jelölt ki, melyen a fran- 
czia politika érdekeit is meg lehetne óvni. A két terv közöl, a 
másodiknak fölkarolását javasolja; mert az ^hosszú háborút« 
helyez kilátásba ; míg ellenben, ha a lengyelek Kamienitzet, a 
császári hadak Egert megvívják : készen lesz a békekötés. ^) 

XIV. Lajos a lengyel követet előzékenyen és kitüntetően 
fogadta. Sobieskinek és nejének pénzajándékkal kedveskedett; 
Ígérte, hogy elsőszülött fióknak egy portugall herczegnővel ösz- 
szeházasítását és majdan trón-örökösödését pártolni fogja. De 



*) A lengyel nuntiusnak Sobieskihez irt 1685. október 10-iki levele, 
melyben örömét fejezi ki a király elhatározása fölött, Theinemél 297. És a 
lengyel királynak 1685. decz. 12-ikén a pápához irt levele ugyanott, 298. 

*) Bethune 1685. október 13., 26., 28-iki jelentései. A franczia mi- 
niszter Tököli elfogatásáról értesülvén, így ir Bethune-höz : »A törökök a 
kereszténységnek azt a szívességet tették, hogy egyik karjukat vágták le . . . 
Isten, úgy látszik, a kereszténység javára elvakította az ellenséget.^ Croissy 
fleczember 2-iki jegyzéke. 

3) Bethune KíSTi. október íi. ós november ll-iki jelentései. 

egyszersmind kinyilatkoztatla, hogy hadi segélyt nem adhat, 
mert saját költségei egész pénzerejét kimerítik. ^) 

Ugyanakkor Lubomirski herczeg, Sobieski megbízásából, 
Bécsben előterjeszté, hogy a lengyel király Kamienitzet szándé- 
kozik ostrom alá venni, és egy császári hadtestet kért segítségül. 
Ezen kívánság rossz hatást tett. Úgy fogták föl azt, hogy 
Sobieski, a franczia udvar sugalmazására, ürügyet keres a ligából 
kiléphetni. Ezért udvariasan azt válaszolták neki, hogy a császári 
haderő megosztása nagy veszélylyel járna, de ha a jövő hadjáratban 
Egert megvívni sikerült és felső Magyarország békés birtoka biz- 
tosítva lesz, akkor azután lehetővé fog válni, hogy a császári sereg 
a Duna déli vidékein folytassa működését. ^) 

Egyébiránt úgy Bécsben, mint Rómában azt javallottak, 
hogy a lengyel király Kamienitz ostromát tűzze ki föladatává : 
mert attól tartottak, hogy Moldva- és Oláhország meghódítása 
után Erdélyre is kiterjesztené vágyait. ^) 

Deczember első napjaiban a lengyel udvarnál, Sobieski 
elnöklete alatt, nagy tanácskozmány tartatott, a hadi terv meg- 
állapítása végett. A nuntius egy millió forintot ajánlott a 
pápa nevében, Kamienitz ostromának költségeire, egyszersmind 
közölte, hogy a szent-szék úgy Moldva- és Oláhországra, mint 
Erdélyre a magyar korona jogait elismeri. Sobieski erre meg- 
jegyzé ugyan, hogy a magyar korona azt a három tartományt oly 
régen vesztette el, hogy most bárki meghódíthatja ; mindazáltal 
késznek nyilatkozott Kamienitz ellen indulni, ha a pápa az ostrom- 
hoz szükséges tüzérségről gondoskodik. *) 

Azonban ugyanakkor a franczia követ előtt egészen más- 
kép nyilatkozott. »Itt az ideje — így szólt — hogy a franczia 
király megmérkőzzék a császárral ; mert ez most már egész felső 
Magyarország ura, vagy pedig a tél folyamán azzá lesz ; azután 
Erdélyt-, Moldva- és Oláhországot hódítja meg ; mire a törökkel 
előnyös föltételek alatt békét köthet, és erejét oda fordíthatja, a 
hová akarja. Ekkor Lengyelország, mely minden oldalról a csá- 



1) Croissy 1685. november 8-iki jegyzeke Bethune-liöz. 
®) A velenczei követ 1685. november 4-iki jelentése. 
^) Bethune deczember 27-iki jelentése. 
*) Bethune deczember 7-iki jelentése. 

szár területe által körül lesz fogva, Francziaországnak többé nem 
tehet szolgálatot. Ezért a franczia király segítségét kéri, hogy a 
császár terveit meghiúsítsa, Erdélyt, Oláh- és Moldvaországot 
maga részére megszerezhesse. ^) 

Néhány hét múlva Sobieski közvetlenül XIV. Lajoshoz 
intézett levelet és emlékiratot. Lengyelország és Francziaország 
érdekeinek solidarítását hangoztatva, költséget kér egy hadtest ki- 
állítására, melylyel teljesen szabadon rendelkezhessék ; fia számára 
pedig a franczia uralkodó-házhoz tartozó chartresi herczegnö ke- 
zét kéri. 2) 

Mmdazáltal ugyanazon napon, melyen Sobieski levele útra 
kelt Versailles felé, innen Bethune marquishoz újabb jegyzék 
ment, mely ismételi azt, hogy XIV. Lajos segélyt nem küldhet. ^) 



*) Bethune deczember 4-iki jelentése. 

*) Sobieskinek 1685. deczember 27-ikén kelt levele és ahhoz mellé- 
kelt memorandum. Bethune is küld ugyanazon napon jelentést Croissynak. 
3) Croissy 1685. deczember 27. jegyzéke. 

HETEDIK FEJEZET. 

Buonvisi tevékenysége az 1686-ik évi hadjárat előkészítése érdekében. — 
Hadi tervei. — Esterházi nádornak a pápához intézett folyamodása, Ma- 
gyarországnak a téli szállásolás terhétől fölmentése tárgyában. — A pápai 
keresztes-bulla kibocsátása. — A spanyolországi egyházi tizedek. — A pápa 
bőkezűsége Sobieski irányában. — Sobieski magatartása Apafii és Tököli 
irányában. — Az orosz-lengyel szövetség. — A Moldva- és Oláhországra 
vonatkozó tervek. — Buonvisi igyekezetei Magyarország megnyugtatására. 
-— Petneházi Dávid kitüntetése Buonvisi által. — XIV. Lajos magatartása. 
— A bécsi udvarnál hajlandóság mutatkozik a Francziaország elleni táma- 
dásra. — Buonvisi ezt megakadályozza. — Buonvisi elégületlensége. — A 

pápai segély és a külföldön gyűjtött alamizsna. 

1686. 
I. 

A mióta a bécsi udvarnál a török béke-ajánlatok visszauta- 
sítása és a háború folytatása elhatároztatott, Buonvisi bíbornok 
megújult lelkesedéssel és fokozott tevékenységgel igyekezett a 
hadikésztileteket elősefijíteni és siettetni. 

Két főpontra irányult figyelme. Először lehetővé kellett 
tenni, hogy a hadjárat május elején vegye kezdetét, tehát oly idő- 
ben, mikor a török seregek még nem lesznek készen. Másodszor 
a császárt és a tábornokokat arról akarta meggyőzni, hogy a 
hadimunkálatokat nem szabad Buda ostromával nyitni meg. A 
teendők sorrendjét a következőképen gondolta megállapítandó- 
nak: mindenekelőtt Székesfehérvárt és Szigetvárát, Egert és 
Szegedet kell elfoglalni, Kanizsát körülzárni, az eszéki hidat 
megszállani, és a Buda közelében fekvő szigetek egyikén erődöt 
építeni. Ha mind ez megtörtént, Buda körül lesz zárva, elszige- 
telve fog állani, egy oldalról sem kaphat segélyt, a minek követ- 

keztében vérontás nélkül kerül a király kezeibe. Ellenkező eset- 
ben, ha a hadjárat elején veszik Budát ostrom alá, a körülfekvő 
erősségek őrségei folytonosan nyugtalaníthatják az ostromló ha- 
dat, mely legjobb esetben csak nagy veszteségek árán fogja a 
várat megvívni, és ezt olyan elpusztult, megrongált állapotban j 

fogja hatalmába ejteni, hogy védelmére ott kell majd tartani a 
sereg nagy részét. ^) 

Később, deczember elején, még részletesebb tervet dolgo- 
zott ki. E szerint, a hadjárat kezdetén, egyidejűleg támadást kell 
intézni Eger és Székesfehérvár ellen, egy hadtestet a Tisza-vidékre 
küldeni, a sereg zömével pedig a Dunán innen állást foglalva 
alkalmas időben nyilt ütközetet vívni a törökökkel, győzelem ese- 
tén megszállani az eszéki innenső hidfőt. Ekkor azután több föl- 
adat között van választás: Budát, Kanizsát, Szigetvárát ost- 
rom . alá venni, vagy pedig a Dráván átkelve, a Dráva és Száva 
között fekvő erősségeket, Eszékkel együtt, elfoglalni. A mennyi- 
ben az utóbbi terv fogadtatnék el, és sikeresen vitetnék keresztül, 
akkor ismét vagy Belgrádot lehet ostrom alá venni, vagy pedig a ' 
Száván átkelve, Bosniát meghódítani, mit megkönnyít az, hogy 
területén nincs sok erősség, és ajánlatossá tesz az a körülmény, 
hogy a török onnan látja el a magyarországi erősségeket. 

Mindazáltal a bíbornok hangsúlyozta, hogy a kijelölt hadi 
vállalatokat csak úgy lehet keresztülvinni, ha előlegesen nagy- 
mérvű előkészületek történnek a folyamokon, sajkák és talpak 
szereztetnek össze (a talpak gerendái szükség esetén palisszádokra 
is fölhasználhatók), az élelmiszerek és ágyúk szállítására intéz- 
kedések történnek ; mert az utolsó hadjáratnál is a szállítás ne- 
hézségei okozták a tervezett hadimunkálatok sikertelenségét. 

ugyanakkor, Rómába irt jelentésében kiemelvén, hogy a nagy 
tervek keresztülvitele sok pénzt igényel, újabban segélyt sürge- 
tett, és ajánlotta, hogy a pápa az összes keresztény uralkodókhoz 
intézzen segélytkérő leveleket. Azon reményét fejezte ki, hogy az 
angol király is hajlandó lesz áldozni ; és ha, tekintettel országá- 
nak kereskedelmi összeköttetéseire, kímélni óhajtaná a törököt^ 
titokban adhatna segélyt. Hasonlókép talán a franczia király 

1) Buonvisi november 4-iki jelentése. 

Í3 rá.birható, hogy titokban némi pénzösszeget bocsásson a pápa 
rendelkezésére, ^) 

Ezen javaslatok XL Inczét betegen találták. A hetTenhat 
éves pápa fogyni érezte életerejét, és e mellett csüggedés szállotta 
meg. Elzárkózott, alig bocsátott valakit magához. És bizalmas 
emberei ismételve hallották panaszolni, hogy Magyarország fül- 
szabaduláaát a török járom alól nem fogja többé megélni. ■) 

Balsejtelme nem valósult. Az év vége felé ismét fölépült. 
Buonvisi, a mint errÖl értesült, sietett örömét kifejezni a fölött, 
hogy egészsége helyreálltával, ismét folytathatja a kereszténység 
javára atyai gondoskodását, mely az Isten kegyelmétől várható 
sikernek iíSltétele. Egyszersmind megújította kérését, hogy ö szenti 
sége ne késsen a segélynyújtással, mert a rendelkezéseket idején és 
kellő öszhangzásban kell megtenni. A hadikészületeket óraszer- 
kezeihez hasonlitja, melyben minden keréknek összevágólag kell 
működni. Utal az utolsó hadjáratra, a mikor a győzelmes sereg- 
nek tétlenül kellett vesztegelni, csak azért, mert az élelmi szerek 
és ágyuk szállításáról nem gondoskodtak. Segély-sürgetéseivel — 
úgy mond — nem szűnik meg alkalmatlankodni ; mert a keresz- 
ténység java lebeg szemei előtt, és az az óhajtás vezérli, hogy 6 
szentségének dicsősége mind fényesebben ragyogjon. *) 

Ez alatt a seregek téli szállásaikra vonultak. Az 1684-ik 
évi hadjárat után a Magyarországon téli szállásra elhelyezett 
császári hadak ellátása a lakosságra súlyos terheket rótt, melyeket 
a katonaság fegyelmetlenségével, dúlásaival és egyéb erőszakos 
tényeivel elviselhetetlenné tett. 

Esterházi nádor a nemzet elkeseredésének erőteljes fölter- 
jesztésben adott kifejezést, »Magyarország — írja egyebek között 
— vadon erdővé, lakatlan sivataggá fog változni, a melyen csak 
a fenevad kóborol. Nem kívánom, hogy az egek ura meghallgassa 
az elnyomott nép sóhajait. Mintegy Isten büntetése a magyar nép 
szenvedéseiért az, hogy a császári sereg nem volt képes Bud.i 

>) Boonvüi deczember T-iki jelentése. 

') Oéi'in. Recherehes histariquBa. 358. L. Klopp. 399. 

=) Buonvisi lftH6. jannár ll-iki jelentése. 

várát hatalmába ejteni, és hogy a Habsburg ház örökösét a halál 
elragadta!* ^) 

De felszólalásának nem volt hatása. Végső reményét a 
szent-szék közbenjárásába vetette. Az 1685-ik év tavaszán a 
török vezérbasa zászlaját, melyet a magyar csapatok Buda alatt, 
a megelőző év nyarán zsákmányul ejtettek, Rómába küldötte, s 
»a magyar nemzet hódolata j eléül « a pápának, »mint az egész ke- 
reszténység, és különösen a magyarok atyjának* ajánlotta föl; 
esedezvén, hogy »az apostoli országot, mely a szent-szék tulaj- 
dona* vegye oltalma alá. ^) 

Majd néhány hónappal utóbb — 1685. nyarán — azon ké- 
relemmel fordult a pápához, hogy közbenjárásával mentse meg 
Magyarországot attól, hogy a következő télen is szállást kelljen 
adnia a császári hadaknak. A pápa méltányolva az előadott oko- 
kat, utasította a nuntiust, hogy a nádor kivánata teljesülése érde- 
kében működjék. ^) 

A nuntius azonban belátta, hogy Magyarországnak a téli 
szállások terhétől teljes fölmentése kivihetetlen. Azért oda hatott, 
hogy a terhet lehetőleg könnyítse. Rabattá tábornokkal, a hadi 
vezér-biztossal értekezett ez ügyben, és oly megállapodásra jutott 
vele, a melynek következtében Magyarországra a múlt éven át 
viselt tehernek csak fele nehezedett. Ezen eredménynyel a nádor 
és a többi magyar urak is teljesen meg voltak elégedve. *) 

A nuntius a Magyarországra háramló teher értékét még 
így is négy millió forintra becsüli. De bár sokkal kisebb ez, mint 
a múlt évi, és most sokkal nagyobb területre oszlik el ; mégis 
elismeri, hogy »a szegény, elszaggatott országra* súlyosan fog 
nehezedni ; mindazáltal — úgy mond — lehetetlen volt azt az 



A nádor 1685. január 20-iki fölterjesztésének egykorú másolata a 
kismartoni családi levéltárban. 

2) Esterházinak 1685. május 6-ikán a pápához irt levele a vatikáni 
levéltárban. 

8) Az államtitkár 1685. szeptember 8-iki jegyzéke. Esterházi egyene- 
sen a nuntius közbenjárását is kikérte volt, valamint a horvát bán is. Buon- 
visi szeptember 16. és 30-iki jelentései. 

*) Buonvisi 1685. szeptember 30-iki jelentése szerint »si mostra con- 
tento il Palatino con tutta la nazione.« 

Örökös tartományokra hárítani, mert ezek a birodalmi segély- 
hadat fogják eltartani. ^) 

A császári kormány ugyanis azon volt, hogy a birodalmi 
segélyhadak a télre ne térjenek vissza hazájokba, mert csak így 
lehetett arra számítani, hogy tavasz nyiltával rendelkezésre fog- 
nak állani. Ezen czélból a bécsi nuntius is közbenjárt az egyházi 
fejedelmeknél.*) Igyekezetei sikeresek voltak. A bambergi és würz- 
burgi püspökök egész -csapataikat ott hagyták. A kölni választó- 
fejedelem négyezer gyalog és kétezer lovasból álló hadtestének 
csak felerészét hivta vissza ; ezek útnak indítására húszezer forint 
kellett, a mely összeget, miután a kamara-elnök kijelentette, hogy 
»egy garasa sincs, « Buonvisi és Kollonich előlegezték az egyházi 
pénztárból. ^) 

Ez alatt a szerzetes-rendekre kivetett egyházi adó behajtá- 
sát Buonvisi bíbornok és Kollonich püspök buzgón vezették. Es 
bár sok nehézséggel kellett megküzdeníök ; *) mindazáltal az 
1685-ik év végéig sikerült 320,000 forintot beszolgáltatni a háború 
czéljaira. Ettől fogva pedig hetenkint bocsátottak a császári 
kincstár rendelkezésére összegeket, a melyek első sorban újonczok 
fogadására és lovak vásárlására voltak fordítandók; mivel a 
kamara-elnöknek, stereotyp kifejezése szerint, e czélra sem volt 
»egy garasa Í8.« ^) 

Január elején a nuntius fölajánlotta a szükséges költséget, 
hogy a huszonhét császári gyalog-ezred létszámát egyenkint 150 
emberrel lehessen szaporítani. Mivel pedig az örökös tartomá- 



') Buonvisi szeptember 30. és november 11-iki jelentései. Az előbbi- 
ben említi, hogy a nádor, pápai pénzen, külön magyar hadtest alakítását ja- 
vasolta, mely pápai zászló alatt szolgálna; elismeri, hogy ez hasznos és 
dicsteljes dolog volna, de hiányzik a pénz. 

■) Buonvisi augusztus 26-iki jelentésében előadja, hogy ez ügyben a 
császár Königsegg grófot küldötte hozzá, és előterjesztette, hogy a kölni 
választó-fejedelmet legbiztosabban úgy lehetne megnyerni, ha a pápa öt a 
münsteri püspökségben megerősítené, és a bíbort adományozná neki. A nun- 
tius támogatja. 

3) Buonvisi november 18-iki jelentése. 

*) Buonvisi 1686. január 6., a velenczei követnek 1685. október 14. és 
és 28-iki jelentéseik. 

'^) Buonvisi 1685. deczember 16., 23. és 1686. január 6-iki jelentései. 



1686. 167 

nyokbaii alkalmas újonczokat már alig lehetett találni, az éjszak- 
németországi főpapokat szólította föl, hogy egyházmegyéikben 
fogadjanak zsoldosokat, és küldjék vagy Donauwörthbe, vagy a 
csehországi határszélekre, a hol császári hadnagyok átveszik 
őket. 

Azonban a költségek mindinkább szaporodtak, és rendsze- 
rint tetemesen meghaladták az előirányzatot. Az 1685-ik év 
végén Rabattá úgy nyilatkozott, hogy az újonczok fogadására és 
lovak beszerzésére elegendő lesz fél millió forint. Egy hónappal 
utóbb már kétségét fejezte ki az iránt, vájjon hétszázezer forint- 
tal ki fog-e jönni. Buonvisi, ily körülmények között, attól tar- 
tott, hogy a hadi készületek ki fogják meríteni a jövedelmi forrá- 
sokat ; már pedig kétségtelennek látszott előtte, hogy ha a hadjá- 
rat megindítása után kifogy a pénz, azt is, a mit a készületekre for- 
dítottak, úgy tekinthetik, mintha az ablakon dobták volna ki.*) 

Ezen baj megelőzése végett több irányban fejtett ki tevé- 
kenységet. Azon volt, hogy a spanyolországi papság áldozatkész- 
ségét föléleszsze. Ekkorig a madridi nuntius igyekezetei ered- 
ménytelenek valának ; a főpapok, kiket önkéntes segély ajánlására 
szólított föl, tagadó választ adtak, kettőnek kivételével ; ezek is 
csak néhány száz pesetát ajánlottak föl. ^) Es kétséges volt, 
vájjon a pápai bulla, mely a spanyolországi clerasra a tizedeket 
kivetette, nagyobb eredményt fog-e létrehozni ? Buonvisi nem szűnt 
meg a madridi nuntiust sürgetni, hogy legalább némi részletfize- 
téseket eszközöljön ki; ez ügyben a spanyol minisztereknek 
is irt. *) 

Buonvisi aggodalmakat táplált arra nézve is, vájjon az ú. n. 
keresztes-bulla kihirdetésének meglesz-e várt hatása? Ugyanis 
a búcsúkat, melyeket a pápa mindazoknak, kik a török elleni 
háborúban fegyvert fognak ^) vagy a háború költségeire adakoz- 



1) Buonvisi 1686. január 13-iki jelentése. 

*) Buonvisi január 27-iki jelentése. 

») Buonvisi 1685. szeptember 19. és október 8-iki jelentései. 

*) Az államtitkár 1686. január 10-iki jegyzéke. Buonvisi január 13-iki 
jegyzéke. 

B) A császári udvar 1685. végén azt az óhajtását fejezte ki Bómában, 
hogy a kibocsátandó bulla inkább pénzadományok, mint önkéntesek gyűj- 






bv;' 

nak, engedélyezett, régibb páj^ai bullák értelmében más, könnyebb 
módon is elnyerhették. A nuntius azért azt ajánlotta, nyilatkoz- 
tassa ki a pápa, hogy egy esztendő lefolyása alatt a hivek bármily 
búcsúban csak úgy részesülhetnek, ha a gyóntató-atya által meg- 
határozandó némi csekély pénzösszeget adakoznak a török háború 
javára ; nehogy pedig a politikai féltékenység a pápai rendeletet 
meghiúsítsa, mindegyik fejedelem hatalmaztassék föl, hogy a 
területén egybegyűlt összeget a szent-liga azon tagjának szolgál- 
tassa át, a ki iránt legnagyobb bizalommal viseltetik. *) 

Mindazáltal a pápa nem fogadta el a javaslatot, »nehogy 
— úgy mond — a protestánsok azt higyék, hogy a búcsúkkal és 
az egyház kegyszereivel vásárt űzünk. « 2) 

Ezen indokolással szemben is, Buonvisi föntartotta állás- 
pontját. Nem hiszi, — úgy mond — hogy javaslatainak elfoga- 
dása botrányt idézne elő. A fönforgó eset és X. Leo pápa eljárása 
között nagy a különbség. Most az egész kereszténység java forog 
koczkán. Ha ugyanis a hadjárat szerencsétlen véget ér, az egész 
kereszténységre romlás következik. A török uralom alatt élő 
keresztény népek a szabadulás vágyát kimutatva, magokra von- 
ták a törökök boszúját, melynek áldozatul esnek, ha tartományai- 
kat a keresztény fegyverek meg nem hódítják. Ezért minden 
kigondolható egyházi és világi eszközt föl kell használni, és az 
egyházi államot sem szabad kimélni. » A pápaság főfeladata : a 
hit terjesztése; a világi fejedelemség mellékes dolog, és ennek 
tekintélyét is az egyház fejét környező fény sugározza be, ez biz- 
tosítja a pápának azt a súlyt, melylyel a leghatalmasabb keresztény 
uralkodók, sőt, mint a perzsák példája mutatja, a pogányok 
előtt is bir.« 

Ezzel kapcsolatban megemlíti, hogy a törökök között nagy 
consternatio uralkodik, mely a háború megnyíltával még növe- 
kedni fog; ha csak »úgy nem járunk, mint az Alciatus Emblé- 
máiban előállított nagytehetségű szegény ifjú, ki jobb vállán 



tésére helyezzen súlyt. De a pápa V. Pius bullájának szövegétől nem akart 
eltérni. (Az államtitkár 1686. január 19-iki jegyzéke.) 

^) Buonvisi 1686. január 25-iki jelentése. 

«) Az államtitkár február 16-iki jegyzéke. 

alkalmazott szárnyaival repülni készült ; de bal vállán alkalma- 
zott lánczczal a földhöz volt bilincselve. « *) 

Ez alatt Buonvisi ismételve appellált a pápa áldozatkész- 
ségére is. Nem alkalmatlankodnék — úgy mond — segélykéré- 
seivel, de a szükség nagy és kézzelfogható. És habár első sorban 
a spanyol udvart illetné meg, a családi érdekek közösségénél 
fogva, az a kötelesség, hogy a császárt támogassa ; nem tartaná 
dicséretes eljárásnak, ha ő szentsége a spanyolok példáját kö- 
vetné. Ellenkezőleg, minél inkább mutatnak mások közönyt, annál 
nagyobb lesz az ő dicsősége, mert ő a háború egyetlen élesztője. 
Es a kátholika vallásra kétszeres előny fog háromolni, ha a törö- 
kök hatalmát megsemmisítve, a protestáns népeket meggyőzi 
arról, mily hasznos a szent-székkel való kapcsolat. A segély mér- 
tékére nézve azon véleményét fejezi, hogy elegendő volna három- 
százezer forint. 

Ellenben, — folytatja — ha ő szentsége meg akarná szün- 
tetni a segélyzést, ezt haladék nélkül nyiltan ki kellene monda- 
nia; mert ez idő szerint a megrettent törököktől előnyös békeföl- 
tételeket lehetne kieszközölni. Nem szabad a háború folytatására 
buzdítani, a szükséges eszközök hiányában, nehogy a Oesarini 
bíbornok idején (várnai csata) és az utolsó krétai hadjárat alatt 
előfordult szerencsétlenségek ismétlődjenek. Az utóbbi esetben a 
velenczeiek, kik, ha békét kötnek, a sziget felét a fővárossal együtt 
megtartják ; a háborúban, a segélyigéretek be nem váltása miatt, 
az egészet elvesztették, a minek következtében a fájdalom IX. 
Kelemen pápát a sírba vitte. ^) 

Mindazáltal, habár a császári udvarnál a legbefolyásosabb 
miniszterek á népeket a háború terheinek viselésére képteleneknek 
mondották, és a békét sürgették ; a spanyol udvar pedig, fran- 
czia háborútól félve, szintén támogatta őket : ^) Buonvisi Leopol- 
dot megtartotta elhatározásában, a spanyolországi egyházi tize- 
dek jövedelmeivel és a pápai segélylyel biztatva őt. 

') Buonvisi márczias 24-iki jelentése. A keresztes-bulla változatlan 
maradt, és a nagyböjt folyan^án hirdettetett ki. 

*) Buonvisi 1686. január 27 -iki jelentése. KésÖbb is, minden héten, 
megújítja segélykéréseit. 

3) A velenczeí követ 1666. márczius 3-iki jelentése. 

A pápai államtitkár magasztalásokkal halmozta el Buon- 
visit buzgó igyekezeteiért, és folytonosan biztosította, hogy a segély 
kieszközlésére mindent megtesz. ^) De a pápa ismételé azon nyi- 
latkozatát, hogy a szent-szék kincstárának kimerült állapota miatt 
egyelőre semmit sem tehet. ^) 

Ugyanakkor kijelenté, hogy »6 császári felségének szabad- 
ságában áll a törökökkel békét kötni vagy nem kötni, a mint 
előnyösebbnek véli ; de meg kell gondolnia, hogy a békekötés ese- 
tén a törökök csakhamar meg fognak ismét erősödni, úgy hogy 
újra megkisérthetik Bécs ostromát! « ^) 

A pápának ezen nyilatkozata, melyet Buonvisi márczius első 
napjaiban közölt a császárral, erre lesújtó hatást gyakorolt. Elis- 
merte, hogy soha még pápa annyit nem áldozott a közjóra, 
mint XI. Incze, a kinek köszönhető, hogy ekkorig a keresztény 
világot meg lehetett oltalmazni. De kiemelte, hogy az általa föl- 
ajánlott félmillió forintot, valamint a szerzetes rendek által fize- 
tendő összegek nagy részét, rég elköltötték ; a spanyolországi tized- 
ből keveset várhatni, a keresztes bulla kihirdetésétől még keve- 
sebbet ; ellenben a háború költségei, mérhetetlen összegeket nyel- 
nek el ; évenkint nyolcz-kilencz millió forintra van szükség ; ezt a 
háborúk által kimerített, pestis által megtizedelt lakosság nem 
födözheti ; e mellett a múlt esztendő szűk termése miatt a sereg 
élelmezésének költségei növekedtek ; ő maga, úgy szólván, egész 
vagyonát elköltötte, uradalmakat adott el, adósságokat csinált ; 
és bár udvartartásában mindazon költség-megszorítást, a melyet ö 
szentsége javasolt, nem vitte keresztül; de meg kell fontolni, 
hogy ezen takarékosság egyrészről csekély hasznot hajtott, más- 
részről sokakat megkárosított és elkeserített volna. Ujolag kéri 
a pápát, hogy ne tagadja meg a segélyt, mely nélkül a hadimun- 
kálatokban a kellő erélyt ki nem fejtheti, a mit tapasztalva, a törö- 
kök ismét föl fognak bátorodni. 

A nuntius résztvétét fejezte ki a császár helyzete fölött ; az 
előadottak valóságát — úgy mond — saját szemeivel látja, kezei- 



') Az államtitkár február 2. és 10-iki jegyzékei. 

2) Az államtitkár február 16-iki jegyzéke. 

3) Az államtitkár február 16-iki cbiffrirozott jegyzéke. 

vei tapintja ; mind a mellett segélykéréseit nem meri ismételni, 
mert eddigi alkalmatlankodásával is talán már fölidézte maga 
ellen ő szentsége neheztelését ; azt ajánlotta, hogy ő felsége maga 
tegyen a pápánál előterjesztést. ^) 

Ezen társalgásról részletes jelentést küldve Rómába, üem 
habozott nyiltan kifejezni elégületlenségét az utolsó jegyzékek 
tartalma fölött. A titkos utasításból - így ír — azt következteti, 
hogy ő szentségére nézve közönyös, akár békét köt a császár, akár 
folytatja a háborút. Ezen túl tehát ő is buzgóságát mérsékelni 
fogja, nehogy a bajokért, melyek a pápai segély elmaradásából 
származhatnak, majd ő rá hárítsák a felelősséget. Mindazáltal 
bizonyos benne, hogy a törökök, kiket fölingereltek, a nélkül, hogy 
meggyengítették volna, támadást intéznek a császár ellen, mihelyt 
ez más háborúba bonyolódik, a mi könnyen megtörténhetik, 
mert a pfalzi kérdés komoly veszélyt rejt méhében. ^) 

Spanyolországból sem jöttek kedvező hírek ; bár a szent- 
szék a rendeletekkel, intésekkel és buzdításokkal nem fukarko- 
dott. ^) A madridi nuntius jelenté, hogy az egyházi tizedek behaj- 
tása, a clérus szegénysége miatt, nagy nehézséggel jár, és a király- 
tól, ki alig képes saját udvartása költségeit födözni, segítséget 
nem várhatni. A Madridban levő császári követ azt a javaslatot 
terjesztette elő, hogy a spanyol kereskedőkkel alkura kellene 
lépni, és bizonyos összeg lefizetése árán átengedni nekik az egy- 
házi tizedekből várható jövedelmet. Ezt a bécsi udvarnál helye- 
selték »mert — jegyzi meg Buonvisi — mindig csak a jelenre 
gondolnak, soha a jövendőre.* ellenezte a káros alkut és a mad- 
ridi nuntiusnak irt, hogy inkább az egyes főpapokkal lépjen egyes- 
ségre, tartozásuknak részletenkint való törlesztése iránt. *) 

Majd akkép egészítette ki azt a javaslatot, hogy a nuntius 
egyelőre kétszázezer pesetát hajtson be, a fönmaradó tartozást 
pedig a következő két esztendőre oszsza föl ; biztosítván az illető- 



') Buonvisi márczius 10-iki jelentése. 

2) Ugyanazon napon irt chiífrirozott jelentés. 

3) Tanúskodnak errÖl az államtitkár február 2., márczius 2. és ápril 
1 3-iki jegyzékei. 

*) Buonvisi február 10-iki jelentése. 

ket, hogy ha időközben a törökkel béke köttetik, a hátralék lefize- 
tésétől föl lesznek mentve. ^) 

Míg a spanyolországi ' papság vonakodva és késve hódolt á 
a pápai rendeletnek, a svájczi klérus két kiváló tagja önként 
jelentékeny összegeket áldozott : a bázeli püspök 12,000, a szent- 
galleni apát 6000 forintot küldött;^) a szent-benedek és cziszter- 
czita-rendű kisebb apátságok, már korábban 2200 forintot adtak 

össze. ®) 

Legjelentékenyebb volt az ausztriai örökös tartományok 
szerzetes-rendéire kivetett adó jövedelme. Buonvisi február köze- 
pén Rómába jelenti, hogy akkorig, a megelőző év nyarán kifize- 
tett előlegeket is beszámítva, nyolczszázhuszonhatezer forintot 
bocsátott a császári udvar rendelkezésére, és közelebb ismét ötven- 
ezerét fog átszolgáltatni. *) 

Egyébiránt a pápa, bár a bécsi udvarral szemben folytono- 
san kincstárának szorúltságát hangsúlyozta, a császárt takaré- 
kosságra buzdította, és figyelmeztette, .hogy ugyanazon terhek- 
től, melyeket ő az egyházakra rótt, ne kímélje meg világi alatt- 
valóit ; ^) a lengyel király irányában nem foglalt el ilyen merev 
állást. 

II. 

XI. Incze 1686. január közepén százezer forintot küldött 
Lengyelországba ; de ugyanakkor követe által értesítette a királyt, 
hogy a kilátásba helyezett egy millió forintnyi hadisegélyt ren- 
delkezésére állítani képtelen. Sobieski ezt a császári udvar fon- 
dorlatainak tulajdonította: és fenyegető nyilatkozatokra ragad- 
tatta el magát. ^) 

Buonvisi márczius é4-iki jelentése, melyben azt is említi, hogy 
Astorga és De los Balbasses spanyol miniszterektől leveleket kapott, melyek- 
ben kilátásba helyezik a spanyol király segítségét. 

*) Buonvisi február 1 0-iki jelentése. 

^) Buonvisi 1685. november 4-iki jelentése. 

*) Buonvisi 1686. február 17-iki jelentése. 

^ Az államtitkár február 23. és márczius 23-iki jegyzékei. 

«) Hogy az európai udvaroknak tudomására fogja hozni »la mauvaise 
foy et la partialité de la Oour de Bome.« Bethune január 17-iki jelentése. 

Azonban ugyanekkor Versaillesból határozott nyilatkoza- 
tok érkeztek, melyek kétségtelenné tették Sobieski előtt, hogy a 
franczia királytól segítségre nem számíthat. ^) Ezeknek hatása 
alatt újabb fordulat áll be magatartásában. 

Január végén a franczia követ előtt kijelenti, hogy lemond 
Erdély elfoglalásának szándékáról, mivel a franczia király nem 
segíti, sőt még azt sem gátolja meg, hogy a brandenburgi választó- 
fejedelem a császárral egyesül ; ily körülmények között a császár 
hódításainak útjába nem állhat ; úgy látszik, Francziaország most 
nem szorul Lengyelország jó szolgálataira; de jönni fog idő, 
mikor szüksége lesz rá, de akkor azután késő lesz, mert semmit 
sem tehet érdekében. ^) 

Ugyanakkor külön futár által a pápának levelet irt, mely- 
ben bejelenti, hogy májusban táborba száll, török területre nyo- 
mul, és a hadjáratot oly kitartással fogja folytatni, hogy téli szál- 
lásra sem tér vissza országába; de egyszersmind kinyilatkoz- 
tatja, hogy ezen vállalatot csak úgy viheti keresztül, ha a pápa 
által kilátásba helyezett egy millió forintnyi segélyt teljesen meg- 
kapja. 8) 

A pápa, nehogy ürügyet szolgáltasson Sobieskinek a had- 
járat tervének elejtésére, az olaszországi egyházi tizedek jövedel- 
meinek terhére bankoktól kölcsönöket vett fol: és csakhamar fél 
millió forintot küldött Lengyelországba. Ezzel — mint Bécsbe 
Íratja — a császárnak is szolgálatot akart tenni, mert a lengyel 
király hadjárata a magyarországi hadimunkálatokra nagy elő- 
nyöket Ígért. *) 

Mindazáltal a pápa ezen bőkezűségét a bécsi udvarnál nem 
látták szívesen. Rossz néven vették, hogy a leúgyel királyt bőven 
részesíti pénzsegélyben, míg ezt a császártól megtagadja. E mel- 
lett nem bíztak benne, hogy Sobieski ígéreteit be fogja váltani. A' 
bizalmatlanság iránta nőttön nőtt. 

Ismerték ugyanis terveit, melyek Erdély megszerzésére 



*) Croissy 1685. deczember 27. és 1686. február 2 1-iki jegyzékei. 
*) Bethune február 2-iki jelentése. 

«) A pápai államtitkár 1686. február 10., 23. és márczius 16-iki jelen- 
tése, valamint Pió bibornok február 16-ikán Rómába küldött tudósitása. 
*) Buonvisi 1686. február 2 3-iki jegyzéke. 

czéloztak. ^) Tudták, hogy Apaffival és Telekivel, Tökölivel és 
Zrínyi Ilonával folytonosan összeköttetésben áll. Több levelet 
sikerűit elfogniok. ^) 

Egyébkint Sobieski közvetlenül is éreztette a császárral, 
hogy jóakaratára nem számithat. Az 1686-ik év elején, a császári 
követ azon kérelemmel fordult hozzá, hogy a magyar elégűletle- 
neknek a lengyelországi határszéleken a gyülekezést ne engedje 
meg. » Lengyelország szabad ország — így hangzott a válasz — 
a humanitás, a nemzetközi jog és a jó szomszédság nem engedik, 
hogy a magyaroktól azon kedvezéseket megtagadja, melyekben ők a 
svéd háború idején, a lengyeleket részesítették. « Mikor pedig a 
követ a ligából származó kötelezettségekre utalt, kiemelte a király, 
hogy a liga csak a törökök ellen jött létre és hatályát kiterjeszteni 
nem hajlandó. 

A bizalmatlanságnak új táplálékot adott, márczius máso- 
dik felében, azon Bécsbe érkezett tudósítás, hogy a lengyel határ- 
széleken állomásozó hadak elszéledtek, és így a tatárok előtt az 
űt Magyarországba nyitva áll. Sőt találkoztak, kik föltették, hogy 
Sobieski egyenesen lehetővé akarja tenni a tatároknak, hogy 
Magyarország éjszaki részeibe nyomuljanak és Tökölinek segít- 
séget vigyenek. 

Buonvisi vállalkozott, hogy a veszély elhárítására kísérletet 
fog tenni. A varsói nuntius utján Sobieskit éles szavakkal figyel- 
meztette, hogy ha a tatárok betörésének okozója lesz, ezzel a pápa 
neheztelését is magára zúdítja ; mert ő szentsége, a liga többi 
tagjainak elhanyagolásával őt főleg azért részesíti oly bő segít- 
ségben, hogy Magyarországot a tatárok támadásaitól megóvja ; 
öt terhelné tehát a felelősség, ha a tatárok betörése a császár 
hadimunkálatait megzavarná. Es ilyenformán — úgy mond — 

Bethune 1686. január 5-ikén irja, hogy Sobieskinek szándéka má- 
jusban Erdélybe nyomulni. Ugyanaz január 19 -ikén jelenti, hogy Sobieski 
Apafiit tudósította, hogy kész öt protectoratusa alá fogadni. 

*) A velenczei követ 1686. január 27., február 17-iki ; Bethune január 
24-iki és Buonvisi február 26-iki jelentései. — A gróf Teleki-család maros- 
vásárhelyi levéltára Sobieski és Teleki levelezésének nagy részét megőrizte. 
Ennek fölhasználása, és általán Sobieski erdélyi politikájának tüzetes ismer- 
tetése ezen könyv föladatának liatárán kivűl esik. 

3) Bethune január 24-iki jelentése. 

. üetn szabad csodálkoznia, ha a törökök a lengyel nemzetet erőt- 
lensége vagy szövetségesei iránt tanúsított megbízhatatlansága 
miatt meg fogják vetni, Kamienitz visszaadását megtagadják és 
kedvezőtlen feltételek alatt ajánlanak békét. A nemzet és kirá- 
lya jó hírnevöket teszik koczkára. A király a gyors segítséggel, 
melyet Bécs városának nyújtott, a kereszténység megszabadítója 
czímét vívta ki ; ha tovább halad a nagylelkűség útján, nevének 
halhatatlan dicsőséget biztosít, úgy, hogy azt gyalázó röpira- 
tok — melyeknek közrebocsátása miatt panaszkodik ^) — nem ho- 
mályosíthatják e].« Biztosítja, hogy ezen röpiratok szerzőit, ha a 
császár alattvalói, megfelelő büntetés fogja érni ; de mivel ezen 
röpiratoknak nyomára nem. tudott jutni, azt gyanítja, hogy a len- 
gyel király ürügyül gondolta ki azt, a szövetségtől való elszaka- 
dásra, vagy pedig nyugtalan lelkiismerete az árnyékot élő test 
gyanánt tünteti föl előtte. 

Mivel a varsói nuntius azt írta volt, hogy az erdélyi feje- 
delmet meg lehetett volna nyerni, ha »jobban bánnak vele;« 
Buonvisi azt feleli, hogy nem tudja, hol követték el a hibát ? Bécs- 
ben mindent megtettek, hogy őt csatlakozásra bírják, a legelő- 
nyösebb ajánlatokat terjesztették eléje, teljes függetlenséget biz- 
tosítottak részére ; ő ellenben kétértelmű válaszokat adott ; pénz- 
ben és gabonában némi segítséget ígért : de ez az Erdély felé 
küldendő sereg ellátására nem lett volna elegendő. És míg Bécs- 
ben tárgyalásokat folytatott, a töröknek megfizette az adót ; úgy 
a nagyvezérrel, mint Tökölivel alkudozott, sőt a » gonosz « Teleki 
a lengyel királylyal is összeköttetésben állott. Avagy talán arra 
czéloz, hogy a lengyel udvarnak kellett volna másként járni el a 
fejedelem iránt ? Valóban, ha Sobieski Telekit »az erdélyi fejede- 
lem igazgatóját^ határozottan fölhívja, hogy a törökkel, szakítsa- 
nak, a császárralegyességre lépjenek ; ha azzal fenyegette volna, 
hogy különben ő is ellenök fordul: ennek bizonyára meg lett 
volna hatása. Es a törökök, a mint Erdély támogatásától meg- 
fosztatnak, a Tiszán túl is gyengül állásuk. Mindent összefoglalva 

Az államtitkár 1686. február 10-iki jegyzékében értesíti Buonvisit 
Sobieski ezen panaszáról, és hozzáteszi, hogy a pápa meg van győződve 
arról, hogy a bécsi udvar semmit sem tud a röpiratokról ; de utasítja a nun- 
tiust, hogy azok megjelenését jövőre akadályozza meg. 

állíthatja, hogy a törökök, ha veszélyes helyzetökből kiszabadul- 
nak, ezt nem annyira saját erejöknek, mint inkább a lengyelek 
erélytelen magaviseletének fogják köszönni; és azért is, ha a 
tatárok Magyarországba nyomulnak Isten és emberek előtt Len- 
gyelország lesz felelős. « 

Mindazáltal már néhány nappal ezen levél elküldése után, 
Buonvisi a varsói nuntiustól tudósítást vett a felől, hogy a tatárok 
betörésének megakadályozására megtette Sobieski a kellő intéz- 
kedéseket, és el van határozva arra, hogy Moldvába nyomul. A 
bíbornok meleg szavakkal fejezte ki e fölött örömét. Egyszers- 
mind fölhívta a lengyel király figyelmét arra, hogy ha Moldvá- 
ból a hadi müveleteket a Duna felé folytatja, halálos csapást mér- 
het a törökökre, főleg ha az orosz czárokkal szövetséget köt: 
ezért ajánlja, hogy a tárgyalásoknál lehetőleg engedékeny legyen ; 
végül javasolja a Krímnek közös erővel elfoglalását és azt, hogy 
a két czár egyike ott székeljen, mert mindkettőnek Moszkvában 
tartózkodása veszélyes lehet. *) 

Buonvisi nem szűnt meg az orosz-lengyel szövetség érdeké- 
ben működni. ^) Es mikor ez végtére létrejött, ezen esemény ha- 
tártalan örömmel töltötte el, *) és újra azon reményt kelté föl 
lelkében, hogy az oroszok fegyverkezése actióba fogja vonni a 
'perzsákat^ kiket eddig sikertelenül hívtak föl a török elleni hábo- 
rúban való résztvétre ; mert azok távol nyugaton levő szövetsége- 
sekbe nem nagy bizalmat helyeztek. ^) 

A nuntius tehát azt javasolta, hogy most a négy szövetsé- 



') Buonvisi 1686. márczius 25-ikén a varsói nuntiushoz irt levele. 
") Buonvisinek a varsói nuntiushoz ápril 1-én irt levele. 

■) Nagy érdekkel birnak azon fejtegetések, melyeket ez ügyben má- 
jus 20'ikán a varsói nuntiushoz irt levele tartalmaz. 

*) Buonvisinek 1686. június 3-ikán a varsói nuntishoz irt levele. — 
Sobieski június 25-ikén Buonvisihez intézett levelében köszöni szerencse- 
ki vánatait j biztosítja, hogy » páratlan érdemeit* nagyrabecsüli. 

*) Egy 1685. július 30-ikán Perzsiából a lengyel királyhoz irt levél 
reményeket keltett. Egy karmelita missionáriusnak 1685. augusztus 21-ikén 
Ispahanból irt (1686. február közepén Bécsbe érkezett) levele eloszlatta 
azokat. Jelenté, hogy a sah a hadikészületeket beszüntette. (Buonvisi 1686, 
február 1 7-iki chiftrirozott jelentése.) 

ges hatalom : a császár, a lengyel király, Oroszország és Velen- 
cze, közös követséget indítson Perzsiába. Söt még tovább ment. 
Kívánatosnak tartotta, hogy az abyssiniai királyhoz is menjen 
követség, mely azt Egyiptom ellen intézendő hadjáratra hívja föl. 

Mivel pedig attól tartott, hogy a tervet, ha tőle ered, Bécs- 
ben a miniszterek nem fogják fölkarolni ; a lengyel királyt kérte 
föl, hogy ő tegye meg az előterjesztést. »Talán — úgy mond — 
távolfekvő ideális dolgoknak fogják javaslataimat tekinteni. De 
miután az oroszok makacsságát is sikerült legyőznünk ; miután 
világosan látjuk, hogy Isten mindenhatósága végtére ki akarja 
irtani a barbár uralmat, melyet pestis és éhség, háború és tűzvész 
által üldöz: semmit sem szabad többé lehetetlennek tartanunk !«^) 

Ideális lelkesedése a bécsi kormány köröket hidegen hagyta. 
Csak a pápát melegítette föl. XI. Incze pápa levelet intézett a 
perzsa sah-hoz. ^) 

Azonban nemcsak új szövetségest nem sikerült megnyerni, 
hanem a lengyel király is folytonosan fenyegető állást foglalt el. 
Míg Erdély megszerzésére vonatkozó terveit titkon ápolta,^) 
nyíltan föntartotta igényeit Oláhország elfoglalására. 

Buonvisi — május második felében a varsói nuntiust figyel- 
mezteti — hogy mikor ő Lengyelországban működött volt, föl- 
tűnt neki, hogy a lengyelek Moldva- és Oláhország között nem 
tesznek különbséget, és a két tartományt egy elnevezés alatt fog- 
lalják össze. A rómaiak uralma idején csakugyan mind a kettő 
a Dacia nevet viselte, de megkülönböztetésül az egyiket Cisalpina, 
a másikat Transalpina melléknévvel ruházták föl. Minden térké- 
pen elkülönítve fordul elő a két tartomány. Moldvára a lengye- 
lek régebben is tartottak igényt, a mint kitűnik Istvánfiból »ki Bon- 
fin után a legmegbízhatóbb magyar történetíró, « ellenben Oláh- 
orországra soha. Egyébiránt remélli, hogy nem fog nehézség 
támadni ; mert Oantacuseno, az oláhországi vajda, úgy a császár, 
mint a lengyel király jó indulatát bírja, és bárki akarná őt feje- 
delemségétől megfosztani, hitszegést követne el. *) 

>) Buonvisi 1686. június 3-iki levele a bécsi nuntiushoz. 
«) A jűlius 20-iki levél Theinemél. 307. 

*) Bethune 1686. május végén és június 25-ikén irt jelentései. 
*) Buonvisiiiek május 20-ikán a varsói nuntiushoz irt levele. 

Az év elején gróf Csáki László Oláhországba küldetett, hogy 
a vajdát a török elleni vállalatban közreműködésre birja. A len- 
gyel király gyanakvó szemmel nézte ezt a küldetést, azon hitben, 
hogy a császári udvarnak szándéka fönhatóságot állapítani meg 
Oláhország fölött, a melyre ö maga is vágyott. A varsói nuntius 
attól félvén, hogy ezen féltékenység a liga fönmaradását veszé- 
lyeztetheti, jelentést tett Rómába, a honnan utasítás ment Buon- 
visihez, hogy a császárt tartsa vissza oly lépésektől, melyek Sobies- 
kivel összeütközésbe hozhatják ^) 

A bíbomok sietett úgy a római curiát, mint a lengyel 
udvart megnyugtatni a császár szándékai iránt, kijelentvén, hogy 
nem czélja Oláhország alávetése, mert habár ez egykor a ma- 
gyar koronát uralta, előbb az ország területének közelebb fekvő 
és fontosabb részeit kell visszaszerezni, a miért is az oláh vajdát 
szövetségesnek, nem hűbéres fejedelemnek kívánja tekinteni. De 
ez alkalommal nem hallgatta el azt a meggyőződést, hogy a csá- 
szárnak alaposabb oka volna a féltékenységre; ugyanis a len- 
gyel király míg elmulasztja visszaszerezni országa elvesztett tar- 
tományait, Podoliát és Volhyniát : Oláhország birtokára vágyó- 
dik, bár az soha sem volt Lengyelország kiegészítő része, és meg- 
hódítására a liga föltételei értelmében nincs jogosítva. 2) 

Egyébiránt a lengyel királyt legjobban megnyugtatta maga 
Csákig a ki Oláhországból vissza térve, Varsón keresztül vette útját, 
és Sobieskinek jelentést tett küldetésének eredményéről. Ez nem 
volt egészen kielégítő. Az oláh fejedelem nem bocsátotta őt 
maga elé, a mit azzal indokolt, hogy nem akarja magát az udva- 
ránál időző török, tatár és erdélyi ügynökök előtt gyanússá tenni ; 
és csak titkos üzenetben biztosította jó indulata felől. ^) 

Mindazáltal Buonvisi reméllette, hogy úgy az oláh, mint a 
moldvaországi fejedelem, ha látni fogják, hogy erős hadsereg áll 
készen, mely védelmet nyújthat nekik a törökök és tatárok ellen, 
le fogják rázni az ozmán igát. De meg kell őket győzni afelől — 
úgy mond — hogy szándékunk fölszabadítani őket és nem elnyomni. 

Az áUamtitkár február 2-iki jegyzéke. 
*) Buonvisi február 24-iki chiffrirozott jelentése. 

^) Ugyanezen jelentés utóirata, valamint a márczius 17. és ápril 7-iki 
jelentése. 

Azt javasolta tehát a lengyel királynak, hogy a mikor Ígérete sze- 
rint táborba száll, mielőtt Moldvába nyomul, proclamátiót bocsás- 
son ki, a melyben biztosítsa az országot, hogy saját fejedelme alatt 
a lengyel köztársaságba, mint harmadik állam fog beléphetni 
Litvánia és Lengyelország mellé, ezek szabadságaiban osztozva. 
Követni kell — irja — a rómaiak példáját, a kik a polgári jogok 
adományozásával számos népet rábirtak, hogy önkényt csatlakoz- 
zanak a hatalmas államhoz. ^ 

A pápa örömmel fölkarolta ezen tervet.*) De valósítása 
későbbi időknek volt föntartva. 

IIL 

Az a remény, melyet Tököli elfogatása keltett, hogy a 
magyarországi mozgalmak vezérét » eléri az a büntetés, mely- 
től a császár vallásossága megóvta« : nem valósult. A nagy- 
vezér, fölismerve Tököli elfogatásának a porta érdekeire hátrá- 
nyos következményeit, már (1685.) november végén rendeletet 
bocsátott ki, melynek értelmében Tököli szabadságba és feje- 
delmi méltóságába visszahelyeztetett, mire Belgrádból Nagyvá- 
radra sietett, hogy a háború folytatásáról á török basákkal és 
saját pártfeleivel értekezzék. 

Ily körülmények között kétszeresen fontos volt, hogy a bécsi 
udvar a magyaroknak elégületlenségre okot ne szolgáltasson, sőt 
inkább, minél szorosabban csatolja őket magához. A szent- 
szék diplomatiája ez irányban folytonosan éber érdeklődést ta- 
núsított. 

tTanuár végén Magyarországból panaszok érkeztek Rómába, 
az iránt, hogy azon magyar urakkal, kik a fölkelés táborából a ki- 
rály hűségére térnek, a német katonák és tisztek rosszul bánnak. Az 
államtitkár kiemelvén, hogy ily eljárás a közügyre igen ártalmas, 
és kívánatos, hogy »a magyar nemzet megelégedett legyen « ; a 
nuntiust utasította, hogy a mennyiben alaposak a panaszok, azok 
orvoslására tegye meg az alkalmas lépéseket. ^) 

*) Buonvisi ápril 1-iki jelentése. 

«) Az államtitkár június 22. és augusztus 3-iki jegyzékei ; Buonvisi 
július 14. és augusztus 25-iki jelentései. 

3) Az államtitkár február 2-iki jegyzéke. 

Buonvisi erre azt válaszolá, hogy a magyaroknak nincs okuk 
panaszt emelni a német katonák és tisztek ellen, kik jó indulatot 
és barátságos érzületet tanúsítanak irántok. ^) De egyszersmind 
hangsúlyozta, hogy a magyar és német katonák egyaránt nagy 
szükséget szenvednek; és ha a császár kellő segitségben nem 
részesül, a katonák mezítelenül fognak táborba szállani, és ott 
azután nyomorúltan elveszni. » Jól tudom — írja — mennyire 
fontos a magyarok megelégedettsége ; ettől függ a jövendő vál- 
lalatok sikere.* maga, ha ötvenezer forintja volna, rögtön szí- 
vesen fölajánlaná a magyar katonák hátralékos zsoldjának kifize- 
tésére ; ezzel nagy szolgálatot tenne a kereszténység ügyének, és 
^megmutatná annak a derék katonaságnak, hogy, habár protes- 
tánsokból áll, a pápa bőkezűsége tartja fonn.« »Áz ily tények, ha 
azokat kellő időben viszszük véghez, nagy horderejűek és könnyen 
elérhető eredményeket hoznak létre ; míg ellenben, ha egyszer az 
alkalmas pillanat eltűnt, vérünk ontásával is szívesen megszerez- 
nők azt, a mit előbb kevés pénzzel vihettünk volna keresztül. « »De 
szavakkal az éhezőnek gyomrát nem lehet kielégíteni, sem a mezí- 
telent fölruházni !« ^) 

Azon magyar hadnagyok között, a kik Tököli elfogatása 
után, a király hűségére tértek, vitézsége és népszerűsége által a 
legkiválóbb Petnehdzi Dávid volt, a ki csakhamar Kassa és több 
felső magyarországi vár megvételénél jelentékeny szolgálatokat 
tett. Buonvisi értesülvén arról, hogy Tököli, azonnal kiszabadu- 
lása után, levelet intézett hozzá, a melyben zászlaja alá hívja visz- 
sza ; szükségesnek látta, hogy őt a kísértéssel szemben, rendkí- 
vüli eszközzel, hűségében megerősítse. Hatodfélszáz forinton arany 
lánczot készíttetett, és azt — Leopold helyeslésével — a volt 
kurucz hadnagynak küldötte; levelet is irt hozzá, melyben a 
király szolgálatában véghez vitt hősi tetteit magasztalja, és azok 
folytatására buzdítja. ^) 

*) Informatiói e tekintetben nem voltak alaposak. A velenczéi követ 
ugyanekkor sötét színekkel ecseteli Magyarország állapotát. Es a nádor 
Bécsbe jött, hogy a sérelmek orvoslását sürgesse. (A velenczéi követ 1686. 
február 24. és'márczius 10-iki jelentései.) 

*) Buonvisi február 24-iki jelentése. 

■) Buonvisi február 3-iki jelentése, és ahhoz mellékelve január 24- 
dikén Petneházihoz irt levele. 

Ezeu tény nem tévesztette el hatását. Az ajándékot nagy 
lelkesedéssel fogadták, űgy Petneházi, ki meleg hangon irt levél- 
ben fejezte ki köszönetét, mint társai, kik mikor az áldomást 
itták, számtalan poharat ürítettek a pápa egészségére. 

Es Petneházi méltónak bizonyította magát a kitüntetésre. 
Február havában nagy része volt Szent- Jobb várának megvívá- 
sában ; majd cselbe kerítette és elfogta az egri őrség egy részét. 

Buonvisi, miután a pápa is helyeslését fejezte ki a Petne- 
házinak küldött levél és ajándék fölött, — a császári miniszterek 
tanácsára — egy másik volt kurucz hadnagy részére is készítte- 
tett lánczot. »Illő — Írja Rómába — hogy minden módon ked- 
veskedjünk ezen szegény embereknek, kik, mióta ő felsége hűsé- 
gére visszatértek, oly jól viselik magokat, és. mindenki által el 
vannak hagyva. « ^) 

A kálvinista hadfiak iránt tanúsított figyelemmel a protes- 
táns rendeket meg akarta nyugtatni az iránt, hogy Rómában 
»megtérésöket kívánják, és nem törekednek kiirtásukra.* 

Más alkalmakkor is hirdette a mérséklet elveit. 

így az év elején a varsói nuntius jelentést tett Rómába, 
hogy Lubomirszki berezeg, az ő szepességi birtokain, a protestáns 
prédikátoroknak sok szabadságot enged. Az államtitkár ez ügy- 
ben Buonvisihez fordult. Ez őszintén kijelenté, hogy ez esetben a 
közbelépést nem tartaná helyesnek. »Most — úgy mond — nincs 
annak ideje, hogy vallásos buzgalmának sugallatait kövesse a 
császár. Mindenekelőtt szükséges, hogy szilárd állást foglaljon 
Felső-Magyarországban, és engedelmességre vezesse vissza a fölke- 
lőket, Tökölinek ne adjon arra alkalmat, hogy mint a protestánsok 
védelmezője lépjen föl, s eloszlassa az erdélyiek azon félelmét, 
hogy vallásunkat fogjuk reájok erőszakolni, ha hozzánk csatlakoz- 
nak. A mint értesültem, hogy az erdélyieket a vallási féltékeny- 
ség tartja vissza a csatlakozástól, előterjesztettem nekik, hogy 
lelenleg egyetlen gondunk : a törököt Magyarországból kiszorí- 
tani ; ha Isten ezt a kegyelmet megadta, remélljük, nem fogja 
majd megtagadni azt sem, hogy az ő elméjöket megvilágosítja ; 



Az államtitkár fe'bniár 23. és ápril 6-iki jegyzékei ; Buonvisi már- 
ozius 17. és ápril 2 8-iki jelentései. 

de erőszakos eszközöket ő felsége alkalmazui soha sem fog.« *) Es 
a pápa helyeselte ezen fölfogást. *) 

Kevéssel utóbh a premontrei-rend generálisa a pápához 
folyamodott, eszközölje ki a császárnál, hogy Magyarországnak 
a törököktől vissza foglalandó területén a rend egykori birtokai 
visszaadassanak. A pápa utasította a bécsi nuntiust, hogy a rend- 
főnök kivánatát terjeszsze a császár elé és támogassa hatha- 
tósan. ®) 

Buonvisi ezt készségesen megtette, és Leopoldtól kedvező 
választ nyert. De Rómába irott jelentésében kiemeli, hogy még 
nem jött meg az ily tárgyalásoknak ideje. Előbb a belső békessé- 
get kell Magyarországban helyre állítani ; azután kerül a sor az 
egyházi intézmények folujítására. Ebben nagy mérséklettel kell 
eljárni. Szóba hozza, hogy szükséges lesz a pápától fölhatalma" 
zást kérni az egyházi javak egy részének saecularisátiójára, oly 
czélból, hogy azokat várak építéseié és a hadsereg fizetésére le- 
hessen fordítani. Mert bármily fényes eredménye legyen a jövő 
hadjáratnak, a török hatalom még mindig félelmes marad, és min- 
den alkalmat, melyet az európai bonyodalmak nyújtanak, fol fog 
használni az elvesztettnek visszaszerzésére. Idején kell tehát a 
jövendő veszélyek elhárítására gondolni. »A mi pedig a vallási 
szükségleteket illeti, — úgy mond — azok kielégítésére alkalma- 
sabbnak vélem, hogy a szegény kapuczinusok és francziskánusok 
részére emeltessenek zárdák ; mint gazdag monostorok, melyek 
fényüzésökkel botránkoztatnak, a nélkül, hogy lakóik buzgalmok 
és erényeik példájával a híveket emelnék. Valóban, ha a szerze- 
tesek megmaradtak volna hajdani szegénységökben, talán nem 
vert volna annyira gyökeret az eretnekség, meljnek elterjedését 
az egyházi javak megszerzésének vágya is elősegítette. « *) 

Erdély irányában hasonlóképen eszélyes magatartást aján- 
lott az udvarnak. Miután a tárgyalások, melyek Apaffival meg- 

Buonvisi január 27-iki jelentése. 

^) Az államtitkár február 16-ikán értesíti Buonvisit, hogy a varsói 
nuntius utasíttatott, hogy az ö utasítása szerint járjon el. 

^) Az államtitkár február 2-iki jegyzéke. 

*) Buonvisi február 24-iki jelentése. Az államtitkár válaszaiban ezen 
fejtegetésekre nem reilectál. 

indultak, eredményre nem vezettek; a császári miniszterek 
Erdély megszállását határozták el. Buonvisi ellenezte ezen veszé- 
lyes vállalatot; mert, ha nem sikerül, ellenségeik számát egy- 
gyel szaporítják, és a háború színhelyét a török hadaknak kedvező 
területre viszik. ') 

Es mikor Bécsben Csáki László azt hirdette, hogy a ma- 
gyar rendek nagy részben, a szászok pedig mindannyian Apafiit 
gyűlölik, és a császári hadakat tárt karokkal fogják fogadni : a 
nuntius nem mulasztotta el óvatosságra inteni a császárt. Guic- 
ciardini olasz történetíró azon tanácsára figyelmeztette, hogy a 
száműzöttek a lehetetlent is könynyünek szokták föltüntetni, a 
miért is nem szabad utánuk indulni. Az erdélyi expeditiót azért 
is kárhoztatta, mert a törökök ellen működő sereg erejét gyen- 
gíteni fogja. 2) 

Es csakugyan Schárffenberg tábornok, ki rendeletet kapott, 
hogy 13.000 emberből álló hadtestével Erdélybe nyomuljon, mind- 
járt kezdetben olyan nehézségekkel találkozott, hogy a hadi tanács 
elnöke visszahivatását hozta javaslatba. 

A császár maga is elismerte, hogy a száműzöttek előadása 
alaptalannak bizonyult, és helyesebben járt volna el, ha a nuntius 
tanácsát követi. 

Buonvisi kezdetben aggodalmait fejezte ki az iránt, hogy a 
sereg visszahívása a császár tekintélyét megingatni, a törökök és 
Tököli bátorságát éleszteni fogja; de utóbb maga is azt taná- 
csolta, hogy a visszahívásra ^tisztességes formát« kell keresni : 
Alkura lépve Apaffival és az erdélyi rendekkel ; oly módon, hogy 
a fejedelem a magyar királynak adót fizessen, a mennyit a szultán- 
nak szolgáltatott, és az aranybányákat, melyek különben is műve- 
letlenül állanak, adja át ; viszont Leopold Erdély rendéinek eddig 
élvezett teljes szabadságukat biztosítsa. ^) 

Kevéssel utóbb a tárgyalások Apaffival megindultak. Ekkor 
a lengyel király Buonvisihez fordult, íölkérve őt, hogy a kiegye- 
zést mozdítsa elő. A bíbornok azt válaszolta, hogy ő ezen ügybe 
nem avatkozhatik ; de egyszersmind biztosította, — és ezzel a 

^) Buonvisi ápril 7-iki jelentése. 

Buonvisi május 26. és június 9-iki jelentése. 

3) Buonvisi június 2. és 16-iki jelentései. 

saját programmját is jelezte — hogy Leopold Erdély meghódítá- 
sára nem gondol, és csak azt akarja elérni, hogy a törökök Erdély- 
ből támogatásban ne részesüljenek. *) 

A horvátok felytonosan kiváló kedvezésekben részesültek a 
szent szent-szék részéről; Buonvisi ismételve kapott utasítást 
Eómából, hogy érdekeiket karolja föl ; ő is többször pártolólag 
terjesztette a pápa elé kérelmeiket. ^) 

Gróf Erdődi Miklós bán márczius közepe táján Bécsbe 
érkezett, hogy a horvát hadak részére segítséget eszközöljön ki. 
A nuntius Leopold figyelmébe ajánlotta a bán előterjesztéseit; 
mire azt az Ígéretet vette tőle, hogy a mennyiben a kincstár szo- 
rult állapota megengedi, mindent meg fog tenni, hogy a horvá- 
toknak a hadi munkálatok erélyes folytatását lehetővé tegye. ^) 
Bs a bán csakugyan kielégítve térhetett vissza Horvátországba. *) 

A szent-széknek nagy része volt, azon jelentőségteljes tény- 
ben, hogy a franczia király a császári sereg munkálatait meg nem 
zavarta. 

A keleti császárság ábrándképei, melyeket a pápa és Buon- 
visi bíbornok ismételve lelke elé varázsolt, nem voltak ugyan képe- 
sek a császár szövetségesévé tenni őt ; ^) de a császár hadikészületei. 



^) Buonvisinek június 24-ikén a varsói nnntiushoz irt levele. 

*) Az államtitkár február 2-ikáii irja, hogy a horvátok a pápa köz- 
benjárását kérték ki, hogy a király ne vegyen el tölök egy bizonyos kikötőt, 
mely rajok nézve nagyon fontos ; a nuntius figyelmébe ajánlja az ügyet. — 
Buonvisi február 10-ikén Rómába irja, hogy ha újabb segélyt küldenek a 
horvátoknak, gabonában küldjék, ne pénzben ; igy az éhező katonaságnak 
nagyobb szolgálatot tesznek. — Az államtitkár márczius 2-ikán irja, hogy 
a horvát bán Bécsbe készül, hogy a horvátok kéréseit a király elé terjeszsze ; 
utasítja, hogy támogassa. 

^) Buonvisi márczius 31-iki jelentése. Az államtitkár ápril 20-ikán 
irja, hogy a pápa örömmel vette azt tudomásul. 

*) Buonvisi május 1 2-iki jelentése. 

^) Buonvisi ezt a gyakori csalódások daczára folytonosan reméllette. 
1686. február elején fölkéri a pápát, lelkesítse XIV. Lajost a szent föld visz- 
szafoglalására ; vagy birja legalább arra, hogy hajóhadát a Bosporusba 
küldje. — A lengyel-orosz szövetség létrejötte ut'án azon reményét fejezi ki, 
hogy az »a dicsőség és vetélkedés rugója gyanánt fog hatni »XIV. Lajosra. 
(1686. február 3-iki jelentése és június 3-ikán a varsói nuntiushoz irt levele.) 

és nagy terveivel szemben jóakaratú érdeklődést tanúsított ; ^) 
nem akadályozta meg franczia főnemeseknek a császári seregben 
való szolgálatát, és a féltékenység árnyalata nélkül hirdette, hogy 
a hadjáratnak fényes eredménye lesz, mert a császár visszafog- 
lalja Budavárát, és a jövő évben a törököt Magyarország egész 
területéről kiűzi. ^) 

Mikor tehát (ápril közepén) a nagyvezér a franczia követ 
előtt azon óhajtását fejezte ki, hogy XIV. Lajos a portával nyílt 
szövetségre lépjen, s a császár ellen intézendő hadjáratban vegyen 
részt : a követ határozottan tagadó választ adott, arra utalva, 
hogy a liga tagjai a béke megszegésére okot nem szolgáltattak. 
Mire a nagyvezér azon kérdést vetette föl: vájjon hajlandó volna-e 
a király a porta és Lengyelország között békét hozni létre ? De 
a követ erre is csak azon esetben nyújtott kilátást, ha a porta 
maga kér békét ; a mit természetesen várni nem lehetett. A nagy- 
vezér ingerültségében, szemrehányásképen, figyelmeztette a köve- 
tet, hogy mikor királyának ügyei rosszul állottak, három év előtt, 
az ő biztatására üzent a porta háborút Leopoldnak és karolta föl 
Tökölit. 8) 

XIV. Lajos teljesen helyeselte portai követének eljárását. 
Es határozottan tagadva azt, hogy a portát az ausztriai ház ellen 
izgatta volna, büszke önérzettel jegyzi meg, hogy »a hatalom — 
úgy mond — melyet nékünk Isten adott, mindenkor több, mint 
elegendő volt arra, hogy ellenségeinket megtörjük.* *) És egy- 
későbbi alkalommal így nyilatkozik : » Habár házam érdekeit az 
osztrák ház hatalmának gyarapodása fenyegeti ; dicsőségem és 
hírnevem nem engedi, hogy győzelmes előhaladásának Magyar- 
országon útját álljam.« ^) 



^) Erről tanúskodik Oroissy miniszternek 1686. márczius 20-ikán kelt 
jegyzéke, melyben egyebek közt irja : » Minden oda mutat, hogy Isten to- 
vábbra is meg fogja áldani a keresztény f egy véreket. « És XIV. Lajos má- 
jus 5-ikén bécsi követéhez intézett levelében helyeslőleg nyilatkozik a 
lotharingiai berezeg terveiről ; reményét fejezi ki, hogy ő lesz a fővezér. 

*) XIV. Lajosnak június 20-ikán bécsi követéhez intézett irata. 

") Girardin portai követnek 1686. ápril 1 3-iki jelentése. 

*) XIV. Lajosnak június 6-ikán a portai követhez intézett jegyzéke. 

'') XIV. Lajosnak 1686. november 1-i jegyzéke. 

Dc egyszersmind portai követének azt az utasítást is adta, 
hogy a portát a császárral való kibéküléstől tartsa vissza ; fölha- 
talmazván őt, hogy általánosságban tartott nyilatkozatokkal, 
jövőre várható európai bonyodalmakat helyezhessen kilátásba, és 
ezzel ösztönözze a nagyvezért a magyarországi háború folytatására, 
a mi — úgy mond — »a kereszténység nyugalmának megóvása 
érdekében is kivánatos.« ^) 

Ugyanezen álláspontról fogta föl XIV. Lajos Tököli ügyét. 
A portai franczia követ június folyamán fölhívta uralkodójának 
figyelmét arra, hogy Tököli pártja Magyarországon szaporodik ; 
és mivel kívánatos ezen országban a mozgalmak kovászát föntar- 
tani, azt ajánlotta, hogy az Ausztriához hajló Apaffi erdélyi feje- 
delem helyébe Tökölit kellene segíteni ; a minek az a hasznos kö- 
vetkezménye is megvolna, hogy lehetetlenné válik a békekötés 
Leopold és a porta között, mivel Tököli igényeit Magyaror- 
szágra sohasem adná föl. ^) 

XIV. Lajos nem karolta föl ezen tervet. Kijelenté, hogy 
Tökölit, mivel szoros viszonyba lépett a portával, nem részesít- 
heti támogatásban ; de követét fölhatalmazta, hogy Tökölit a porta 
pártfogásába ajánlhassa. 0) Es mikor Tököli, Bethune marquis 
utján, azon szándékát jelentette be, hogy követet küld Franczia- 
országba, meghagyta a követnek, hogy ezt akadályozza meg, és ő 
maga is tartózkodjék szorosabb összeköttetésbe lépni vele. *) 



IV. 

April első napjaiban kellett Buonvisinek azon rá nézve 
annyira kínos nyilatkozatot közölni Leopolddal, hogy a pápa nem 
képes segélyt nyújtani; egyszersmind fölhívnia, hogy mivel a 
török birodalomban nagy előkészületek történnek, ós hír sze- 
rint a nagyvezér személyesen a sereg élére állani készül, államai 



") A portai követ május 24-iki jelentése és XIV. Lajos július 29-iki 
válasza. 

") Girardin 1686. június 25-iki jelentése. 

8) XIV. Lajos 1685. június 19-iki jegyzéke. 

*) Croissy marquis 1686. augusztus 8-iki jegyzéke Bethunehez. 

oltalmáról gondoskodjék, »lia csak nyomorultau elveszni nem 
akar.« 

Leopold válaszából a nuntius azt a meggyőződést merítette, 
hogy immár sajnálja, hogy a török béke ajánlatokat visszauta- 
sította. , 

Es Buonvisi — Rómába irt jelentéseiben — nem titkolja 
el, mennyire sajnálja ő maga is, hogy a külsegélyben bízva, a 
békét ellenezte. Látván, hogy a kereszténység ügye válságos hely- 
zetbe jutott, attól tart, hogy a netán bekövetkező szerencsétlen- 
ségekért őt fogják felelőssé tenni. Ezért most ismét visszahivatá- 
sát kéri ; annál inkább, mert értesült, hogy a császár is, mióta a 
pápai segély elnyerésére kilátása nincs, szabad nyilatkozatait 
rossz néven veszi, és így ö ezentúl hallgatásra lesz kárhoztatva. ^) 

Az állásával és a viszonyokkal való elégületlenségének okai 
napról-napra számosabbak és súlyosabbak lettek. Igyekezetei a 
múlt év őszi hónapjai óta oda voltak irányozva, és az udvarnál 
megállapodás is jött létre az iránt, hogy a hadjárat május elején 
indíttassék meg, mielőtt a török seregek táborba szállanak. De 
ápril közepe táján már bizonyosnak lehetett tekinteni, hogy » né- 
melyeknek legyőzhetetlen lustasága miatt, « a sereg június eleje 
előtt nem lesz indulásra készen. 

E mellett a haditervet is szerencsétlennek tartotta. A sere- 
get négy haditestre akarták földarabolni, a melyek közöl kettő 
defensivára szorítkoznék, kettő támadó föladatokat kapna. »E 
szerint — úgy mond — a törökök tetszésére bízzák, hogy egyesült 
haderejökkel bármelyik hadtestet megsemmisítsék!* Buonvisi a 
hadi műveletek mielőbbi megkezdését sürgette, és pedig oly módon, 
hogy az egész sereg együtt maradjon, és képes legyen a legfonto- 
sabb helyeket ostromolni, esetleg a fölmentő seregeket nyilt csa- 
tában is megverni ; csak a mikor majd az ellenség vereséget szen- 
vedett, akkor oszoljon több hadtestre. De — úgy mond — belátja, 
hogy hiába beszél. A míg azt hitte, hogy valamit elérhet, a költ- 
séget és fáradtságot nem kímélte. Most már csak Isten segíthet, 
a császárt fölvilágosítván, és a törökök erejét gyengítvén. Elkese- 



Buonvisinek ápril 7-ikén irt jelentése, melynek egyik része chitt- 
rirozva van. 

redésében így fakad ki : »Isteu meg akarja értetni velem, hogy o 
szentsége segítségének kieszközlése érdekében tett lépéseim indis- 
cretek és vakmeröek voltak. Isten előtt is/neretes volt, hogy a 
segítség haszontalan lett volna, mert az emberek rosszakarata 
a közjó követeléseit meghiusítja, a mit talán azért enged meg, 
hogy a császárt békekötésre kényszerítse. « Azt állítja, hogy ha a 
készen álló hatalmas sereggel ez évben nem vívnak ki nagy ered- 
ményeket, jövőre sem lehet ilyeneket remélleni, mert most a 
végső erőfeszítéssel megtettek mindent, a mi lehetséges volt. ^) 

Majd néhány nappal utóbb Caprara tábornagytól 2) kapott 
levelet, melyben panaszkodik, hogy Munkács ostromát nem foly- 
tathatja kellő erővel, mert nem látták el elegendő lőszerrel, sőt 
haderejét meggyengítették, mert egy hadosztályt rendeltek el 
tőle. Buonvisi nagy súlyt helyezett Munkács mielőbbi megvívá- 
sára ; de tartózkodott ezen ügybe beavatkozni, és az események 
folyásának tétlen tanúja maradt. ^) 

Hasonlóan, mikor május első napjaiban a császár a lotha- 
ringiai herczeggel Német-Ujhelybe ment, bár általán hitték, hogy 
ott fog a hadjárat terve véglegesen megállapíttatni, Buonvisi arra 
határozta el magát, hogy nem kiséri az udvart. Eltekintve azon 
nehézségektől, melyek a praecedentia tekintetében fölmerülnének, 
távolmaradásával meg akarta czáfolni azokat, a kik hirdették, hogy 
ő mindenben »az igazgató szerepét akarja játszani ;« különben is 
nem látta tanácsosnak beavatkozni, mert a magán-érdekek nagy 
visszavonást idéznek elő az intéző körökben. Es mindezt resum- 



Buonvisi ápril 2 1-iki jelentése. 

2) Buonvisi a tábornagy részére pápai brévét eszközölt ki, mely az 
1684-iki hadjáratban szerzett érdemeiért magasztalásokkal halmozza el. Ezt 
néki átküldve, buzdította, hogy ezentúl is bizonyítsa magát érdemesnek az 
elnyert kitüntetésre. Ugyanakkor oda hatott, hogy öt pénzzel és élelmi- 
szerekkel kellően lássák el. Magával Leopolddal is szólott, a ki Ígérte, hogy 
személyesen fog az intézkedésekre fölügyelni, mert látja, hogy »némelyek« 
a vezér-hadbiztos igyekezeteit nem támogatják. (Buonvisi 1686. jan. 13-iki 
jelentése.) 

8) Buonvisi ápril 23. és május 5-iki jelentései. A velenczei követ ápril 
7-ikén jelenti, hogy Caprara Munkács ostromában nem haladhat elÖre, mert 
mindenben hiányt szenved. A mit kapott, azt sem használhatja. Például a 
golyók nem felelnek meg az ágyúk kaliberjének. 

máivá, ismét arra az eredményre jut, hogy további Bécsben mara- 
dása haszontalan, sőt káros ; és mivel tanácsot úgy sem adhat, az 
ő követségi tanácsosára (auditor) is rábizhatni az ügyek ve- 
zetését. 

Lüttichböl néhány száz utászt várt, a kiknek folfogadásában 
közreműködött. Ezeknek fizetésére szándékozott fordítani a kezei 
között levő pénzösszeget. Ez lesz — úgy mond — utolsó ténye ; 
remélli, nem sokára meg fogják vigasztalni azzal, hogy vissza- 
hívják ; mert különben itt föláldozza egészségét, és vagyoni tekin- 
tetben is tönkre megy. ^) 

Azonban az államtitkár azt válaszolá, hogy okait, melyek- 
kel visszahivatását sürgeti, ő szentsége elé terjeszteni )>nem látta 
időszerűnek ;« egyszersmind a pápa részéről azt az utasítást küldé, 
hogy annál inkább kell a császár és a közjó érdekében, a tapasz- 
talható hiányokról és a teendőkről szabadon szólnia, minél 

r 

kevésbbé tetszik az illetőknek. ^) 

Buonvisi erre sajnálattal jelenté, hogy a pápa kivána- 
tának megfelelni nem képes ; a miniszterek ugyanis elvonták tőle 
a császár bizalmát ; egyébiránt is ő felsége a kormánygyeplőt tel- 
jesen kibocsátotta kezeiből, úgy, hogy fölvilágosításán fáradozni, 
egészen haszontalan ; nem tehet egyebet, csak imádkozhatik, hogy 
Isten a rosszakaratúak czélzatait hiúsítsa meg, és a császárnak 
adjon erőt, hogy alattvalóit engedelmességre kényszerítse. ^) 

Es a helyzet, bár talán túlságosan sötét szemüvegen át 
látta, elkeseredésre valóban okot szolgáltatott. 

Május közepén hatalmas sereg állott készen. Leopold német 
és magyar hadaihoz a bajor-választó fejedelem, a bádeni őrgróf, 
több egyházi és világi fejedelem segélycsapatai, valamint a bran- 
denburgi választó fejedelem, kit ekkor tájt sikerült nagy áldoza- 
tok árán megnyerni, nyolczezer emberrel készültek csatlakozni. 

' Mindazáltal a császári hadi-tanács a legkedvezőbb évszakot 
tétlenül engedte eltelni. Ezt a vezérek között uralkodó visszavo- 



Buonvisi május 5-iki jelentése. 

*) Az államtitkár ápril 27. és május 11-iki jegyzékei. 

^) Buonvisi 1686. május 19-iki jelentése. 

náa okimta. Már az 1685-ik évi hadjárat kezdeténabajorválasztó- 
fejedelem és a lotharingiai herczeg között yersengés és egyénét, 
lenség volt észlelhető, ') mel; most a haditerv megállapitásánál 
nagy nehézségeket támasztott. Ügjanis a két vezér közöl egyik 
sem. akarta magát a másiknak alárendelni. Az ifjú bajor váLisztÖ 
fejedelmet, a tapasztalt és diadalkoszorús lotharingiai herczeggel 
szemben elfoglalt merev magatartásában megerősítette a hadi- 
tanács elnöke, Hermann badeni őrgróf, a ki Károly herczeg ellen 
folytonosan intriguált, és most unok aöcscs ének, az ifjű Badeni 
Lajosnak a bajor fejedelem táborában önálló hadtest-parancsnok- 
ságot akart biztosítani. Ehhez járult a spanyol követ vészteljes 
befolyása. Ez ugyanis folytonosan sürgette a török békét, hogy 
azután XIV. Lajos ellen forduljon a császár ; nehogy tehát a 
törököt fölött kivívandó nagy győzelmek a háború folytatására 
késztessék a császári udvart: nem átallotta a vezérek egyenetlen- 
ségét ápolni. *) 

A pápai nuntius, a mint ezen ármányoknak nyomára jött, 
fölhagyott tartózkodó magatartásával ; azon kérelemmel fordult a 
császárhoz, ne bizza hadseregét két tipasztalatlan ifjúra, vagy 
legalább helyezzen egy öregebb marschallt a bajor fejedelem 
oldala mellé; ha ugyanis az egyik sereg vereséget szenved, a 
másik is okvetetlenül elvész. 

Leopold elismerte, hogy nagy hibát követne el, ha vezérle- 
tet bízna Badeni Lajosra. ígérte, hogy ezt nem fogja tenni. 

De Buonvisi azt az aggodalmát fejezte ki, hogy Badeni 
Lajos barátai eljárásuk masquirozása végett, a beteg Leslie mar- 
schallt fogják hadvezérül ajánlani, a kinek neve alatt tényleg 
Lajos őrgróf fogna parancsnokolni. 

Mire a császár biztosította, hogy Lealie tehetetlenségét jól 
ismeri. 

Buonvisi nem bízott ezen nyilatkozatokban ; attiíl félt, hogy 
a szenvedély és érdek sugallatai el fogják nyomni az ész szavát, 

■) Baonviai 16B5. július 29-ik) jelentéae, 

■) Bjí volt le^Ubb Buonvúi fcilfogása. (Uitjua SS-iki jeleotése.) A 
frant^zia kíltet előtt ix panHfizkodott a bítornok, a spanyol követ kicsinyes 
á9kál/>dá9ai mitttt. (VauguÍDii május 9-Íkt jelentése.) 

Es csakugyan, mikor a hadvezérlet kérdése napirendre 
került, a bajor választó-fejedelem igényei előtérbe léptek. Abban 
történt megállapodás, hogy a lotharingiai berezeg Fejérvárt, a 
bajor fejedelem Egert fogják egyidejűleg ostrom alá venni. Később 
Eger ostromának tervét el kellett ejteni ; mire az határoztatott, 
hogy mind a két hadtest a Dunán túl fog működni ; de ekkor a 
bajor fejedelem azt követelte, hogy bízzák rá Fehérvár ostromát, 
a melynek bevétele után, késznek nyilatkozott a lotharingiai her- 
czeggel együtt Budavárát venni ostrom alá. 

Ellenben a lotharingiai berezegnek az volt a nézete, hogy 
Fehérvár ostroma sok időt venne igénybe, és nagy áldozatokat 
követelne ; minélfogva a meggyengült hadsereg augusztus kezdete 
előtt nem indíthatná meg munkálatait Buda alatt, melyet idő- 
közben a törökök lehetőleg megerősítenének ; mire a két év előtt 
szenvedett kudarcz megújulna. Ezért ő azt ajánlotta, hogy hala- 
dék nélkül Budavárát kell, egyesült erővel, ostrom alá venni ; 
annál inkább, mert a brandenburgi és szász hadak a bajor feje- 
delem parancsnoksága alatt nem lévén hajlandók szolgálni. Fehér- 
vár ostroma alatt tétlenül vesztegelnének. Es ezen nézet felé haj- 
lott a nuntius is. 

Ezen hosszantartó bizonytalanság a hadjárat sikerét kocz- 
kára tette. E mellett a pénzügyi zavar mind nagyobb mérveket 
öltött. A pápa által sürgetett, a nuntius által hirdetett takaré- 
kosságról az udvarnál semmit sem akartak tudni. A császár 
pazar bőkezűséggel osztogatta az ajándékokat, és magára vállalta 
a hadjáratban résztvevő fejedelmek ellátásának költségét. »A 
hadsereg szükséglete — irja a nuntius — a legutolsó dolog, mire 
itt gondolnak. Ezt látva, annyira eliszonyodtam ezen országtól, 
hogy ha ő szentsége hamar vissza nem hív, életemet vesztem el, 
a nélkül, hogy ő szentségének a legkisebb szolgálatot is te- 
hetném !« 1) 

»Eminentiád elgondolhatja — irja egy más alkalommal — 
milyen hangulatban folytathatom működésemet, mikor látom, 
hogy jó tanácsaimat visszautasítják, és a bizalmatlanság irányom- 

') Buonvisi május 12., 19., 26., jYinhis 2-iki jelentései. 

ban mindinkább növekedik ; bár számos esetben bebizonyult, meny- 
nyire káros volt, hogy nem hallgattak reám. ^) 

Es az elkeseredés, az izgatottság hatása alatt, egészségi álla- 
pota mind rosszabbra fordult, »Nincs olyan orvos szer — jegyzi 
meg — mely a szorongatott szívnek gyógyulást ád.« ^) 

De az államtitkár válasza most is folytonosan úgy hang- 
zott, hogy ő szentsége az ö Bécsben maradását szükségesnek 
tartja, eljárását helyesli, és öt eddigi tevékenységének folytatására 
serkenti. ^) 

Buonvisi a pápa óhajtása előtt ismét meghajolt. *) Es be- 
tegeskedése, levert hangulata nem akadályozta abban, hogy 
állása kötelességeinek lelke egész hevével szentelje magát. Min- 
den jelentésében, melyet Kómába küld, segélyt kér a háború foly- 
tatására, föltüntetve a dicsőséget, mely a pápára háromolni fog, 
ha a nagy vállalatban részt vesz. Különös súlyt helyezett rá, hogy 
Buda ostromának költségeihez járuljon ; mert a segélyt megadva, 
ha az ostrom eredményre vezet, dicsőségében része lesz ; ha pedig 
sikertelen marad, a felelősséget elhárítja magától. ^) 

Es a pápa meghallgatta előterjesztéseit. A mint meggyőző- 
dött arról, hogy a hadjárat kellő erélylyel és a siker kilátásával 
megindult, késznek nyilatkozott, hogy költségeihez járulni fog ; és 
nuntiusának kezeihez százezer forintot utalványozott. ^) 

A páp^i keresztes-búcsú-bulla alapján eszközölt alamizsna- 
gyűjtés sem maradt sikertelen, bár az eredmény a várakozásnak 



*) Buonvisi június 9-iki jelentése. — Buonvisi a franczia követ előtt 
is panaszolta ismételve, hogy szavának az udvarnál nincs súlya ; pedig főleg 
néki köszönhető, hogy a pápa ekkorig mintegy tiz milliót áldozott a török 
elleni háborúra. Vauguion május 9-iki jelentése. 

2) Buonvisi június 9-iki jelentése. 

8) Az államtitkár június 27. és július 6-iki jegyzékei. Július 20-iki 
jegyzékében irja, hogy a pápa helyeseli, hogy Buonvisi szabad nyilatkoza- 
tait folytatja ; a spanyol és lengyel nuntiusok utján tett lépéseit, valamint a 
hadjáratról kifejtett nézeteit javalja. 

*) Az államtitkár augusztus 30-iki jegyzéke szerint Ő szentsége ked- 
vesen vette a nuntius nyilatkozatát, hogy állomásán marad, és eddigi tevé- 
kenységét folytatni kész. 

^) A május 26. és június 2-iki jelentések. 

«) Az államtitkár augusztus 24. t^s 31-iki jegyzékei. 

üem felelt meg. Á legelső pénzküldemény a Svajczból érkezett, hon- 
nan június közepén a pápai nuntius 3000 frtot küldött, mint a frei- 
burgi kantonban gyűjtött alamizsnát. Ugyanakkor a madridi nun- 
tius jelenté, hogy Spanyolország egyik érseki egyházmegyéjében 
10,000 tallérnál több gyűlt egybe. A Németalföldeken nagy áldo- 
zatkészség mutatkozott ; a kis hennegaui grófságból 3000 tallér 
jött. De Németország lakói szűkkeblű közönyt tanúsítottak. ^) 

A szent-szék nem szűnt meg oda hatni, hogy Spanyolor- 
szágban az egyházi tizedek behajtása mielőbb megkezdessék, és 
minél nagyobb eredményt mutasson föl. De a nehézségeket leküz- 
deni nem sikerült. ^) 

A római curia igyekezeteiben Buonvisi bibornok is részt 
vett ; ^) valamint a spanyol nuntius útján kísérletet tett, hogy a 
spanyol királytól is segítséget eszközöljön ki. »Most — úgy mond 
— minden más érdeknek háttérbe kell szorulni. Ha majd a török 
le lesz győzve, akkor a császár képes lesz arra is, hogy az európai 
egyensúly föntartását biztosítsa, a spanyol monarchiát minden 
támadás ellen megoltalmazza. Ellenkező esetben, ha a török győz, 
a császár ereje annyira meg lesz törve, hogy Spanyolország érde- 
kében többé mit sem tehet. « *) 

Legbővebben folyt az a forrás, melyet a pápa, az ausztriai 
örökös tartományok szerzetes rendéinek újabb szerzeményeiből a 
harmadrész fölajánlásával, nyitott meg. Mikor az erre alapított 
pénzügyi művelet (a következő év folyamán) véglegesen be volt 
fejezve, Buonvisi egy millió és hatszázezer forintra teszi azon 
összeget, melyet eredményezett. Es jogosult önérzettel utal arra, 
hogy a pápai ajánlat megérkezésekor a császári miniszterek egy 
része azt javasolta, hogy az abból várható jövedelem behajtását 
vállalkozókra kell bizni, kik készek voltak annak fejében négy- 



*) Buonvisi 1686. június 23., július 21;, augusztus 4. és 11. jelentései. 

— Szeptember 1-én panaszolja, hogy a gyűjtés eredménye jelentéktelen. Ö 

— úgy mond — előre látta, hogy a bulla jelenlegi formulázásában nem fog 
kielégítő sikert fölmutatni. Ezért kedvezéseinek kiterjesztését ajánlja a 
jövő évre. 

") A pápai államtitkár augusztus 30-iki jegyzéke. 

'») Buonvisinek szeptember 5-ikén a madridi nuntiushoz irt levele. 

*) Buonvisinek 1686. június 27-ikén a madridi nuntiushoz irt levele. 

százezer forintot szolgáltatni a császári kincstárba; de ő nem 
állott rá, a mi által egy millió és kétszázezer forintnyi haszon 
mutatkozott a császár és a kereszténység javára. Hozzáteszi, hogy 
ezen nagy összeg behajtásánál teljes méltányossággal járt el, 
minek taQŰjele az, hogy csak két reclamatio történt, és az összes 
költségek alig kétezerötszáz forintot vettek igénybe ! ^) 



Buonvisi 1687. július 29-iki jelentése. 

NYOLCZADIK FEJEZET. 

Budavár megvívása elhatároztatik. — Miksa bajor fejedelem és Károly lotha- 
ringiai berezeg a pápa áldását kérik. — A badjárat kezdete. — Buda ostro- 
mának megindítása. — A tábori kórbáz. — A nagyvezér megérkezése. — 
Buonvisi emlékirata. — Budavár fölszabadítása. — A szeptember 2-ikán 
tartott római consistorium. — A badimunkálatok tárgyában Buonvisi javas- 
latai. — A badjárat folytatása. — Sobieski moldvai badjárata. — A Franczia- 
ország részéről fenyegető veszély. — A török békeajánlat. 

1686. 

■ 

I. 

Május második felében állapíttatott meg Bécsben a had- 
járat terve. Belátták, hogy a sereg megosztása és két hadtestben 
való működése nagy veszélylyel járna. Határozattá lett, hogy az 
egész sereg azonnal Buda várat fogja megszállani. De ez egyelőre 
a legnagyobb titokban tartatott ; sőt a törökök félrevezetése vé- 
gett oly intézkedések történtek, mintha Fehérvár ostroma tervez- 
tetnék. 

A nuntius, bár lelkesedését — mint maga mondja — az 
évek lelohasztották, és az óvatosság sugallatainak meghallgatá- 
sára szoktatta magát: mégis minden körülményt megfontolva, 
helyeselte a tervet ; azon föltétel alatt, hogy a vállalatot siett-es- 
sék, és mielőtt Konstantinápolyból a fölmentő sereg megérkez- 
nék, az ostrom be legyen fejezve. ^) 

A császári sereg fővezérei, mielőtt a harcztérre megindul- 
nának, az egyház fejének áldásáért folyamodtak. Miksa bajor 
választó-fejedelem nemes szavakban nyilatkoztatja ki, hogy >meg- 
győződése szerint, keresztény fejedelem méltóbb föladatot nem 



Buonvisi május 26. és egy későbbi, augusztus 18-iki jelentése. 

la* 

tűzhet ki magának, mint a szent^egyház felmagasztalása és ellen- 
ségeinek kiirtása végett sikra szállanii< ^) 

Es Lotharingiai K!ároly benső vallásos ériyiletének ily sza- 
vakban ád kifejezést : » Mielőtt az egyház ellenségeivel megküz- 
dendő, táborba szállanék, szokásom szerint, Szentségedhez járu- 
lok, az egyház fejének atyai áldásáért esdve. Eddigi tapasztalá- 
som is meggyőzött arról, hogy a háborúk kimenetele egészen a 
seregek Urától függ. Ezéi-t nem ragadhatok fegyvert, a nélkül, 
hogy Szentségedhez ne folyamodnám a vallás segítségeért, melyre 
legnagyobb szükségem van. Viszont biztosítom, hogy fáradtságo- 
mat és véremet, a kereszténység oltalmában, Szentséged szándé- 
kainak valósításában nem fogom kimélnL« ^) 

A pápa lelkének mélyéből eredő fohászokkal esdette le az 
Eg áldását a vezérekre és harczosokra. ®) 

Június elején hetvenezer fegyveres gyűlt egybe Párkány- 
nál, Esztergommal szemben. A két fővezért, Lotharingiai Károlyt 
és a bajor fejedelmet, jeles tábornokok kara, fejedelmi házak sar-* 
jai, spanyol grandok, angol lordok, franczia berezegek és egyéb 
előkelő önkénytesek fényes társasága környezte. 

De Buonvisi nem ok nélkül tette függővé a megállapított 
terv helyeslését azon foltételtől, hogy a vállalat lehetőleg siettet- 
tessék. Azon aggodalma, hogy az ostrom-munkálatok, mint két 
év előtt, úgy most is, későn fognak megkezdetni, nem volt indo- 
kolatlan. 

A sereg több napig tétlenül vesztegelt. Ezt a haditanács 
elnökének hiányos intézkedései és a fővezérek között támadott 
egyenetlenségek okozták. *) 

Leopold ekkor Strattmann grófot, az . udvari canczellárt, a 
táborba küldötte, és általa a vezérekkel azt a határozott parancsot 
közölte, hogy haladék nélkül Buda ostromára induljanak. A 
vezérek és tábornokok egyértelmüleg helyeselték ezt. Azon jel- 
szó, hogy az ország fővárosának fölszabadítása a hadjárat első 



^) 1686. május 23-ikáii Starenl)ergl)öl XI. Incae pápához irt levele a 
vatikáni levéltárban. 

«) 1686. május 30-ikán Bécsből XI. Incze pápához irt levele ugyanott. 
*) A két fejedelem levelére a pápa június 29-ikén válaszol. 
*) Buonvisi június 9-iki jelentése. 

föladata : a seregben általános lelkesedést keltett, melynek hatása 
alatt a magánérdekek és hiúságok versengése is egyidőre meg- 
szűnt ; a lotharingiai herczeg és a bajor fejedelem között az egyet- 
értés és jó viszony helyreállott. 

Buonvisi ezt élénk megelégedéssel vette tudomásul. De 
aggódva gondolt arra, hogy az ostrom alatt a viszályok megújul- 
hatnak. Ezen veszély, az ő felfogása szerint, véglegesen elhárít- 
ható csak úgy volt, ha »a mérges növénynek gyökerét is kitépni 
sikerül. « ^) A haditanács elnökére czélozott, kinek személyében a 
visszavonás kútforrását látta; a mennyiben Badeni Hermann 
őrgróf saját unokaöcscse Lajos őrgróf, és ennek barátja a vá- 
lasztó-fejedelem érdekében, a lotharingiai herczeg ellen ármány- 
kodott. Buonvisi fölismerte Károly herczeg kiváló tulajdonait, és 
eddigi szolgálatait hálásan méltányolva, következetesen támo- 
gatta őt. Mivel pedig belátta, hogy a fővezért és a haditanács elnö- 
két kibékíteni lehetetlen (^könnyebb — úgy mond — a tüzet és 
vizet egyesíteni«), az utóbbinak elmozdítását szüntelenül sür- 
gette. 2) 

A sereg június 18-ikán érkezett Buda vára alá, melyet 
Abdi basa tizenötezernyi őrséggel védelmezett. Az ostrom- munká- 
latok haladék nélkül megindíttattak. Jelentékeny számú magyar 
hadosztályok is vettek részt azokban : Pálfi, Batthyányi és Ber- 
csényi tábornokok vezérlete alatt. Június 24-ikén Károly herczeg 
az alsó várost, heves harcz után, hatalmába ejtette. ^) 

Mindenfelé élénk reményeket tápláltak. Az udvarnál emel- 
kedett hangulat uralkodott. Még azok a miniszterek is, kik a 
török béke-ajánlatok elfogadását ajánlották volt, most a pápai 
nuntiust magasztalásokkal halmozták el, állhatatosságáért, mely- 

*) Buonvisi június 16-iki jelentése. 

*) Erre kedvez.ö alkalmat látott, mikor Apafii fejedelem egyik biztosa 
azon (később alaptalannak bizonyult) vádat emelte a haditanács elnöke 
ellen, hogy megvesztegettette magát. Buonvisi, az elnök barátainak ellen- 
zése daczára, rábirta a császárt, hogy vizsgálatot rendeljen. Ez eredmény- 
telen volt, mit Buonvisi az elnök barátainak tulajdonított. (Buonvisi július 
14., 21., augusztus 4., 11.., 18., 2 5 -iki jelentései.) 

^) Mint a megelőző hadjáratokat, úgy Buda ostromát is csak rövi- 
den beszéljük el. A részletek minden kézikönyvben olvashatók. Azok e 
munka föladatának körén kivül esnek. 

lyel a háború folytatása érdekében mdködött. Helyzete mintegy 
varázsütésre megváltozott. A király ismét a régi bizalommal for- 
dult feléje ; több ízben fölszólította, bogj tartózkodás nélkül kö- 
zölje vele nézeteit és tanácsait, ') 

A messze távolból is érkeztek hozzá az elismerés nyilatko- 
zatai. A pápa, államtitkára útján, különös megelégedését nyilvá- 
nufi T,&irí »^rt, >togy bölcs tanácsai a császári felség elhatározá- 
^ssal voltak.c ') 

visi a Buda ostromában kUzdÖ sereg hálájára is jog- 
rzett magának. A mint az ostrom megindult, azonnal 
ket tett a tábori kórház szervezésére. A főfelügyeletre 
püspököt kérte föl, kinek a kórház szükségleteire, 
epe táján 6000 forintot és Olaszországból érkezett 
■ balzsam-készletét adott át. A kórház igazgatását 
Tános atyára, az oratorianus-congregatío tagjára bizta, 
ozó buzgalmával köztiszteletet vivott ki magának. A 
száma folytonosan szaporodott. Majd a táborban dis- 
tegség (vérhas) is kezdett pusztítani, mely ellen a Rómá- 
i utasítás szerint készített orvosság sikerrel használ- 

■házíontartáaa jelentékeny költséget igényelt. A nuntius 
iatot fordított e czélra. Énen összeghez BécabÖl, Né- 
)61 és Flandriából jelentékeny adományokkal járult a 
ikonyság. A császárné és udvarhölgyei tépést és ruhá- 
ittek a sebesültek részére ; a miért a pápa köszönetét 
lékik. 

>rbáz szervezőinek és pártfogóinak áldozatkészségét, az 
igalmát nagy eredmény jutalmazta. Hatezer sebesült és 
rta el fölgyógyulva a kórházat. Ez alkalommal is, többen 
as felekezetek hívei közöl, az önfeláldozó szeretet tényei 
atva, a kath. egyház körébe vétették föl magokat. ^) 

onvisi júiüní 30. és július T-ifci jeleutéaei. 
államtitkár július 2T-ihi jegyzéke. 

onvisi 1666. jűnius 23., jűliue 30., szeptember 1., 22., 1687. július 
nnftr Í5-iki jelentései. Az államtitkár 1686. jűlins 20. és október 

II. 

Buda megvívása lassan haladt. A közel százezerre fölszapo- 
rodott ostromló had minden oldalról körülfogta a várat. Míg 
a viárkok, közeledési vonalak és tűzaknák ásása folyt, 60 nagy 
ágyú és 40 mozsár szórta lövegeit a falakra. 

Július 13-ikán Károly herczeg nagy rohamot kisérlett meg, 
de csapatainak halált megvető vitézsége daczára, visszaveretett ; 
másfélezer halottat hagyott hátra. Mire a rendes ostrom ismét 
tovább folyt. Egy spanyol tüzér saját találmányú tüzes golyója 
július 22-ikén a vár egyik löporraktárát légbe röpítette, és iszo- 
nyú pusztítást vitt véghez. A lotharingiai herczeg ekkor a török 
parancsnokot a vár föladására fölszólította; de visszautasító 
választ kapott. Ot nappal utóbb, három felől általános rohamot 
intéztetett, mely még nagyobb áldozatokat követelt, mint az 
előbbi ; de, habár teljes sikerre nem vezetett, a külső falak uraivá 
tette az ostromlókat. 

Ezen eredmény lelkesítő hatását fokozta az éppen ekkor 
Velenczéből érkezett örvendetes tudósítás, mely szerint Morosini, 
a köztársaság admirálja, a pápai hajóhad által támogatva, Nava- 
rinnál fényes győzelmet aratott : tízezer törököt szalasztott meg.^) 
Buonvisi bíbornok azt tanácsolta, hogy a budai táborban rendez- 
zenek öröm-ünnepélyeket, melyek az ostromló sereg harczias 
szellemére élesztő, a törökökre leverő hatást fognak gyakorolni.^) 

A pápa szorongó lélekkel kisérte az ostrom-munkálatok 
folyamát, azon pontos és kimerítő tudósítások nyomán, melyeket ' 
bécsi nuntiusa útján kapott; és — mint az államtitkár által 
Bécsbe jelenté — » szüntelenül imádkozott Istenhez az ostrom 
sikeréért. « Augusztus közepén sajnálatát fejezte ki a fölött, hogy 
Buda megvívása nagyobb nehézséggel jár, mint hitték, és hogy 
azt a vezérek közt megújult egyenetlenség növeli. Buonvisi 
bíbornokot utasította, hogy a császárnak előterjesztést tegyen, 
a veszélyes következményeket tárja föl, és intse, hogy tekintélyé- 

^) A velenczei dogénak július 1-én XI. Incze pápához intézett levele. 
Theiner. 307. 

») Buonvisi július 22-iki jelentése. 

nek egész súlyát a mérlegbe vetve, erélyes rendelkezésekkel a 
bajoknak véget vessen. ^) 

A veszély valóban nagy volt. A nagyvezér jelentékeny se- 
reggel közeledett Buda fölmentésére, és augusztus 12-ikén a vár 
közelében, Hamzsabég és Budaörs között, ütötte föl táborát. 

Ekkor azon kérdés foglalkoztatta a vezéreket és a császári 
udvart: vájjon nyílt ütközetben meg kell-e mérkőzni a nagy- 
vezérrel ? 

A pápai nuntius nem helyeselte, hogy az ostrom tartama 
alatt a sereg egy része nyilt ütközetet vívjon, s ezzel az egész 
hadjárat sorsát koczkára tegye. Emlékiratot nyújtott be Leopold- 
nak, kit meggyőzni igyekezett az óvatos, körültekintő eljárás 
szükségességéről. 

Abból indul ki, hogy az uralkodók legfőbb kötelessége : né- 
peik javát biztosítani. Nem szabad a tömegek ítéletével gondol- 
níok, ha az az okosság javaslataival ellentétben áll. Utal azon 
nagyszámú bölcs fejedelmekre, kik fontos várak ostromával föl- 
hagytak, sőt adófizetésre is szánták el magokat, nehogy országu- 
kat a szerencse esélyeinek tegyék ki. A jelen esetben is világos, 
hogy a császárnak, a népek javát véve tekintetbe, a haderő egy 
részével döntő ütközetet koczkáztatni nem szabad ; még ha attól 
kellene is tartania, hogy eljárásával hírnevére árnyékot vet Schárf- 
fenberg hadtestének megérkezését be kell várnia ; vagy ha ez nem 
lehetséges, az ostromot kell abbahagyni, hogy az egész sereget 
csatába lehessen vinni. 

» Azzal fognak talán vádolni, — úgy mond — hogy nem bízom 
Istenben,a ki ekkorig igyekezeteinket megáldotta,és az ausztriai há- 
zat vallásosságáért a csodaszerű támogatás áldásaival jutalmazza. 
De a kik nem bírják azon szilárd hitet, mely a hegyek áthelyezésére 
képesít, helyesen cselekednek, ha Istent nem kísértik. Miután a hit 
ilyen ereje természetfölötti adomány, tanácsos utánozni Achaz 
szerénységét, a ki, mikor Istentől fölszólíttatott, hogy tőle bár- 
mely jelt az égen vagy földön kérjen ; azt válaszolta : nem kérek, 
nem kisértem Uramat, Istenemet ; mire jutalmul szemei előtt a 



^) Az államtitkár augusztus 17-iki jegyzéke. Ugyanezen utasítások 
ismétlődnek az augusztus 24. és 31-iki jegyzékekben. 

megváltás titka föltárult. Ajánljuk magunkat lelkünk egész hevé- 
vel Isten kegyelmébe ; de azután a győzelem biztosítására hasz- 
náljunk föl minden emberi eszközt. « 

»Azok, kik türelmetlenül sürgetik a csatát, úgy érvelnek, 
hogy a rendelkezésre álló haderő elegendő, és hogy az ostrom 
megszüntetése nagy hátrányokat vonna maga után, s a csá- 
szár hirnevére homályt vetne. Azonban, ha tisztán a képzelő- 
désen alapuló föltevésök alaptalannak bizonyul : az egész hadse- 
reg tönkremegy, Budavára megvívása lehetetlenné válik, sőt a dia- 
dalmas törökök azon várakat is, melyeket ekkorig elvesztettek, 
ismét hatalmokba ejthetik. Ellenben, ha seregeinket egyesítve, 
a győzelmet biztosítjuk, az lesz az eredmény, hogy vagy még ezen 
esztendőben megvívjuk Budavárat, vagy pedig jelentékeny fogla- 
lásokat teszünk a török területen, minek következtében jövő évre 
Buda vára vérontás nélkül hatalmunkba kerül. Ugyanis a győze- 
lem után, fölhasználva a törökök csüggedését, megszállhatjuk az 
eszéki hidat, nehogy ezen oldalról segítséget kaphassanak ; erős- 
séget építhetünk a Csepel-szigeten, és így megakadályozhatjuk az 
élelmiszereknek szállítását a Dunán ; megerősíthetjük Pécset és 
Váczot, megvívhatjuk Hatvant, a mi által a törökök összekötte- 
tését Egerrel megszakitnók ; másfelől megvívhatjuk Kaposvárt 
és Palotát, a mi által Fehérvárt, Kanizsát és Szigetvárát elszi- 
geteljük. Miután mind ez megtörtént, be lehet várni, míg Buda 
várának, élelmi- és lőszerekben szűkölködő, tetemesen megfogyott, 
őrsége önkényt föladja a várat, melyet megvédeni képtelenné válik. « 

Buonvisi utal még egy veszélyre, mely a sereget azon esetre 
fenyegetné, ha egyik része a nagyvezér elé indulna, a másik pedig 
az ostromot folytatná. Megtörténhetnék ugyanis, hogy a nagy- 
vezér az ütközetet kerülné, és megerősített táborából nem engedné 
magát kimozdíttatni ; ekkor azután a sereg egy része le volna 
kötve, míg az ostromot folytató másik rész az őrség kirohanásai- 
nak nem volna képes soká ellentállani, és soraiban az őszi idő- 
szakban elhatalmasodó betegségek is nagy pusztítást vinnének 
véghez ; ez alatt a törökök időt nyernének arra is, hogy a vár 
falait kijavítsák és új védműveket építhetnének. 

Mindent összefoglalva, azt a tételt állítja föl, hogy nyilt 
ütközetet vivni csak az egész haderővel tanácsos ; tehát Schárffen- 

berg tábornok hadtestének megérkezése után, és egy időre Buda 
ostromát is megszüntetve, hogy az itt elfoglalt hadak a csatában 
részt vehessenek. »Buda vára nélkül is biztosságban lehetünk — 
úgy mond, — de ha seregünk tönkre megy, elvesztjük mind azt, 
a mit eddig visszaszereztünk, és szégyenteljes békét kell köt- 
nünk. « ^) 

Mindazáltal ezen fejtegetések hatástalanok maradtak. Leo- 
pold elrendelte, hogy a lotharingiai berezeg a nagyvezérrel nyilt 
csatában ütközzék meg. Áthatva ezen intézkedés válságos jelen- 
tőségétől, fölhivta a hiveket, hogy böjttel és imádságokkal Isten 
áldását a keresztény fegyverekre esdjék le. Es az áhitat tényei- 
ben példájával elöl járt. ^) 

Az következett be, a mitől a nuntius tartott. A nagyvezér 
vonakodott döntő ütközetet vivni, és azon mesterkedett, hogy míg 
ő mozdulataival a császári tábornokok figyelmét leköti, segély- 
hadat juttathasson Buda várába. Augusztus 14-ikén kisérletet 
tett hatezer embert számító hadosztálylyal ; de ez szerencsétlenül 
járt; a császári hadak útját állották, és miután egy harmada el- 
esett, visszafordulni kényszerült. 

Ezen esemény hire élénk örömmel fogadtatott Bécsben. ^) 
A nuntius is nagy súlyt helyezett rá, nem annyira az ellenség 
által szenvedett veszteségért, mint inkább azért, hogy a császári 
hadak bátorságát és önbizalmát f ölélesztette.Mindazáltal az ostrom 
kimenetelét kétesnek tartotta. Attól félt, hogy a nagy- vezér mégis 
képes lesz a várba segítséget juttatni ; vagy pedig megerősített tábo- 
rából ki nem mozdul, és a bajor választó-fejedelem hadait ki 
fogja fárasztani, úgy hogy a császári lovasság a takarmányt csak- 
hamar elfogyasztja, és új készlet beszerzésére a szükséges pénz 
hiánya miatt romlásnak lesz kitéve. Végső reménységét ahhoz 
kötötte, hogy az ország minden részéből a táborba rendelt ma- 



^) Buonvisi emlékirata, melynek czime : »Ohe non si de ve arrischiare 
tutta la fortuna con parte delle forze.« Melléklet augusztus 18-iki jelen- 
téséhez. 

") Buonvisi augusztus 18. és Vauguion augusztus 22-iki jelentései. 

^) Es Rómában is. Ezt az államtitkár augusztus 31-iki jegyzékében 
•tolmácsolja. Kiemeli, hogy a pápa türelmetlenül várja Buda megvívásának 
hirét, és buzgón imádkozik. 

gyár és német csapatok, elég jókor, az ütközet előtt, megérkez- 
nek. *) Az ütközetet ugyanis, melyet ellenezett, ha abban elégte- 
len számú sereg vesz részt, kívánatosnak és szükségesnek tartotta, 
ha a rendelkezésre álló egész haderő vivja. Fölfogásában oszto- 
zott Leopold is, és a canczellárt, kellő rendeletekkel ellátva, a tá- 
borba küldötte. 2) 

Ez alatt az ostrom nem szünetelt. Augusztus 22-ikén har- 
madik általános roham intéztetett, melynek az volt eredménye, 
hogy Károly berezeg az éjszaki részén a belső falon erős állást 
fogott, Miksa fejedelem pedig a déli oldalon a kastély egy részé- 
ből kiszorítá az ellenséget. Abdi basa most helyzete tartha- 
tatlanságáról értesíté a nagyvezért. Ez újabb kisérletet tett, 
hogy segélyt vessen a várba; de tetemes veszteséggel vissza- 
veretett. 

Augusztus utolsó napjaiban megérkeztek a császári táborba 
a várt erősítések. Mire Károly berezeg nagy haditanácsot tartott, 
mely szeptember második napjára tűzte ki a végső általános 
rohamot. 

A megállapodás értelmében, a sereg egy része, harczra 
készen, szemmel tartotta a nagyvezért, hogy vele, ha a vár segít- 
ségére menne, csatát vívjon. Azonban Szulejmán az őrség erőfe- 
szítéseit tétlenül szemlélte; csüggedéstől megszállva, kisérletet 
sem tett arra, hogy Buda vára elestét megakadályozza, vagy akár 
csak késleltesse. 

Ellenben a megfogyott őrség a kétségbeesés erélyével küz- 
dött mindvégig. Délután négy órakor vette kezdetét a roham. A 
vezérek személyesen állottak hadaik élén, melyekkel egyszerre 
minden oldalról igyekeztek a réseken át benyomulni. Egy órai 
véres viadalban az őrség legnagyobb része, parancsnokával együtt, 
elesett. Mikor a nap leáldozott, Magyarország királyainak szék- 
városa száznegyvenöt évig tartó rabságából föl volt szabadítva. 

Ezen napon Róma nagy ünnep színhelye volt. 

Az örök Város lakossága, mely aggódó várakozással tekin- 
tett Budára, nem kevéssé volt meglepetve, mikor XI. Incze pápa 



^) Buonvisi augusztus 1 8-iki jelentése. 

«) Buonvisi augusztés 25. és szeptember 1-diki jelentései. 



204 XI. ÍNCZB És MAGYARORSZÁG FÖLSZABADÍTÁSA. 

szeptember másodikára ünnepélyes consistoriumot hirdetett, mely 
föladatánál fogva az öröm-ünnep természetével birt. Ot év óta 
betöltetlenül hagyta a bibornokok körében megüresedett helye- 
ket ; úgy, hogy a testületnek majdnem fele kihalt. Aggályos lel- 
kiismerete az egyház legmagasabb kitüntetésének adományozását 
folytonosan halogatta. Végre az 1686-ik év nyarán megállapodott 
az iránt, hogy huszonhét főpapot fog a bíborral földisziteni. Ezek 
sorába készséggel vette föl mindazokat, kik a török ellen indított 
vállalat ügye körül érdemeket szereztek : Kollomcs Leopold győri 
püspököt, Pallavicini érseket, a lengyel király udvaránál működő 
nuntiust és Denoff apátot, Sobieski római ügyviselőjét. Ellenben, 
mellőzte azokat, kik a franczia politika szolgálatában működtek ; 
nem gondolva azzal, hogy ily módon XIV. Lajos haragját újból 
föHdézi. 

Huszonhét bíbornok kinevezése rendkívüli esemény és szám- 
talanokra az öröm forrása. Ezért, úgy szólván, megütközést kel- 
tett, hogy a pápa, Buda ostromának kimenetelét be nem várva, a 
kinevezés közzétételének ünnepélyét, a kereszténység válságos 
napjaiban tartja meg. 

A consistorium végeztével, a pápa a szokásos szerencseki- 
vánatokat fogadva, azt jegyzé meg : »Ne a kinevezéseken, hanem 
a kereszténység dicsőségének gyarapodásán örvendezzetek !« Ezen 
homályos nyilatkozat értelmét, azok kikhez intézve volt, nem 
voltak képesek megfejteni. De abban, a mint Buda megvívásá- 
nak híre megjött, a nagy esemény megjövendölését látták. *) 

Es Buonvisi bíbornok, a nélkül, hogy a pápa által elejtett 
megjegyzés felől tudomást szerezhetett volna, már azon tényt, 
hogy szeptember 2-ikára tűzte ki a consistoriumot, úgy magya- 
rázza, hogy Budavárának azon napon történendő fölszabadítását 



') Figyelemreméltó, hogy XI. Inoze állhatatosan vonakodott bíbor- 
nokká kinevezni Eorbin beauvaÍ3Í (előbb marseillei) püspököt, kit XIV. 
Lajos kétszer küldött volt Sobieskihez, hogy öt a császár ellen actióba vonja. 
A franczia király és Sobieski gyakori ajánlásai eredménytelenek voltak. 
Erre nézve a Michaud által közlött diplomatiai iratok érdekes részleteket 
tartalmaznak. 

3) Guarnacci. Vita et res gestae PontiQcum et Oardinalum. I. 119. 

a pápa előre látta, éppen úgy, mint V. Pius a lepaütói diadalt előre 
megjósolta. ^ 

Az első, ki a pápának a nagy jelentőségű esemény bekövet- 
keztét jelenteni sietett, a bajor választó fejedelem vala, ki még 
azon nap esti óráiban néhány sort intézett hozzá,és nem mulasztotta 
el kiemelni, hogy a kivívott eredmény nagy részben ő szentségé- 
nek köszönhető. A levél kézbesitését kamarására, De Sanfre 
grófra bízta, ki mint szemtanú a vár ostroma és megvívása felől 
részletes jelentést tehetett. *) 

A következő napon Leopold király Thún Zsigmond grófot 

indította útnak Rómába. ^) 

%» 

A pápa öröme határtalan volt. Ünnepélyes hála-isteni tisz- 
teletben sietett a Magasságbelinek leróni háláját ; fényes tűzi-játék 
rendezésével adott alkalmat az általános vígság nyilvánulásaira ; 
az elismerés meleg hangján irt levelekben fejezte ki a diadalmas 
vezéreknek köszönetét. *) 

Egyszersmind a napot, melyen szent István országának 
fővárosa az apostoli király jogara alá visszakerült, örökre emlé- 
kezetessé kívánta tenni, az által, hogy évenkint a diadal évfordu- 
lóján (szeptember 2-ikán) szent István első magyar király ünne- 
pét a kath. egyház területén megülni rendelte. **) 

Egész Európában örömteljes lelkesedést keltett Budavárá- 
nak fölszabadítása. Mindenfelé ünnepélyeket rendeztek, dicsőítő be- 
szédeket tartottak, üdvözlő verseket bocsátottak közre. A diadal- 



Buonviainek 1686. szeptefaber 15-ikén a pápához irt levele. 

*) A szeptember 2-ikán kelt levél eredetije a vatikáni levéltárban. 

*) Leopoldnak szeptember 3-ikán kelt levele ugyanott. 

*) A Leopoldhoz, a bajor választó-fejedelemhez és a lotharingiai her- 
czeghez intézett levelei szeptember 22., 27. és október 26-ikán vannak kel- 
tezve. — A tűzi-játék, melyet Giacomo da Rossi rendezett, egyik képle- 
tében magas emelvényen haldokló törököt ábrázolt, kinek szivét angyal 
által koronázott sas tépi szét. Bajza egykorú illusztrált kiadványban közre 
van bocsátva. 

") A S. Ritnum Oongregatio erre vonatkozó határozatát a pápa 1686. 
deczember 14-ikén küldi át Leopoldnak. És mai napig szeptember 2-ikán 
üli meg az egyetemes egyház szent István ünnepét. Kivételt csak Magyar- 
ország tesz, mely az ösi gyakorlathoz ragaszkodva, augusztus 20-ikát tar- 
totta meg. 

koszorús vezérek mellett, méltó magasztalásokkal halmozták el a 
pápát is. //. Jakab angol király, például, így nyilatkozott a szeat- 
szék körete előtt: »0 szentsége szabaditotta föl Bécs városát, 6 
ostromolta meg Budavárát. Szent Péter székén századok óta nem 
ült ilyen pápa !« ^) Uralkodók, főpapok és magánosok szerencse 
kivánó leveleket küldöttek Rómába. ^) 

Buonvisi bíbornokról sem feledkeztek meg. Mintegy három 
héttel Buda megvívása előtt, a lengyel király, moldvaországi tábo- 
rozásából, így ír néki: » Mivel a Buda vára ellen indított hadi 
vállalat létesítésében, Méltóságod bölcs tanácsával és máskép is 
nagy mértékben közreműködött, már most, mielőtt a vár megví- 
vásának hírét vettük volna, szerencsekivánatainkat előlegezzük, 
és elismerésüket fejezzük ki érdemeiért, melyeket ezen a császári 
felségre és az egész kereszténységre nézve kiváló fontosságú tény 
körül szerzett.* *) 

Es miután a vár fölszabadításáról a hir a Sobieski táborába 
eljutott, Votta jezsuita atya, a király bizalmas tanácsosa, így ír a 
bécsi nuntiusnak : »Buda elfoglalása Eminentiád bölcs tanácsai- 
nak és hathatós ösztönzéseinek köszönhető. Es az Eg, mely ezen 
esemény érdemében s dicsőségében Eminentiádnak olyan osztály- 
résztjuttatott, még azon boldogságban is részesíteni fogja Eminen- 
•tiádat, hogy a törököknek egész Európából való kiűzésében közre- 
működhessék.* *) 

in. 

Buda-várának megvívása után, míg a császári sereg fővezé- 
rei a Duna mentén lefelé nyomultak, azon szándékkal, hogy a 
visszavonuló szultánt az eszéki hidtól elvágják, és azután nyilt 
ütközetben megsemmisítsék : a pápai nuntius nagy tevékenységet 
fejtett ki. Hogy a kivívott győzelem értékesítését lehetővé tegye, 

') Adda nuntius 1686. szeptember 13-iki jelentése. Campana de Ca- 
velli. Les derniers Stuarts. II. 118. Klopp. 406. 

8) Ezeket nagy részben megőrizte a vatikiáni levéltár. 

8) A lengyel királynak augusztus 14-ikén Buonvisihez intézett levele. 
Ugyanaz a varsói nuntiushoz augusztus 19-ikén irt levelében Buonvisit 
»Buda ostroma megindítására föÖ8ztönzönek« mondja. 

*) Votta atyának 1686. október 15-ikén Buonvisihez irt levele. 

Leopolddal, minisztereivel és a veleaczei köztáröaság bécsi kö- 
veteivel tárgyalásokat folytatott. Rómába és Lengyelországba le- 
veleket ir. 

Nagy terv körvonalait vázolta a szent-ligában szövetkezett 
hatalmak előtt. Míg a császári seregek Belgrád megvívását tűz- 
nék ki föladatul, a lengyel király Moldvaországon keresztül Dri- 
nápoly felé nyomulna, a velenczei köztársaság pedig Konstanti- 
nápoly alá küldené hajóhadát. ^) Remélette, hogy szavának súlya 
lesz ; mert a császár és a lengyel köztársaság — úgy mond — 
némi bizalmat tanúsítanak iránta; mihez szerényen hozzáteszi, 
hogy arra más érdeme nincs, mint őszintesége, melylyel, utógon- 
dolat nélkül, a közjó előmozdításán fáradozik. 

De más részről sem az önbizalom, sem a nagy siker nem 
vakította el. Az érem másik oldalát is tisztán látta. Rómába írja, 
hogy mig körüle mindenki határtalan vígságnak engedi át ma- 
gát, ő a derült hangulatot csak színleli ; titkos bánat terhe nehe- 
zedik lelkére. Sötét színekkel ecseteli a nyomort és szegénységet, 
melyet a háború, pestis és rossz termés vont maga után. Buda 
megvívása csak úgy tekinthető nagy előnynek, ha azt meg is tud- 
juk tartani. Ez nehéz föladat. Mint romhalmaz került a győzők 
kezeibe. Mielőbb védelmezhető állapotba kell helyezni. Ha ezt 
megteszik : Konstantinápoly kapuja lesz ; ha elmulasztják : a ke- 
resztény hadak temetője. Mivel pedig a szerzetes-javak megadóz- 
tatása által megnyílt jövedelmi forrás kiapadt, a spanyolországi 
tized behajtása nagy nehézséggel járt, az alamizsna-gyűjtés kevés 
eredményt mutatott föl ; egyetlen reménységét a pápa nagylelkű- 
ségébe helyezte. Most utolszor van — ugy mond — nagy erőfe- 
szítésre szükség ; a jövő esztendőben széles kiterjedésű hódítások 
várhatók, melyek a további segélyt nélkülözhető vó fogják tenni. 2) 

Éppen ekkor kapott Rómából ötvenezer forintról szóló utal- 
ványt. »Csak kis falat ez — írja — a nagy éhség lecsillapítására ; 
de épp oly örömmel fogadták, mint a gazdák hosszú szárazság 
után a rég várt esőt.« *) 



Buonvisi 1686. szeptember 2-ikán a varsói nuntiushoz irt levele és 
szeptember 8-iki jelentése. 

«) Buonvisi szeptember 8-iki jelentése. 
8) Ugyanazon napon irt másik jelentése. 



208 Xí. IKCZS ts MAGYAHORSZÁa PÖLSZABADÍ'TÁSÁ. 

A pápa úgy ezen 50,000 forintot, mint a kevéssel utóbb 
megjött másik 50,000 forintot Buda megerősítésére rendelte for- 
díttatni. A kamara-elnök ugyan inkább ujonczok fogadására 
használta volna fol; de Buonvisi nem tágított. És Rosenberg 
grófoak, a mikor a százezer forintot átvette, Írásban köteleznie 
kellett magát arra, hogy azon összeget az ö szentsége által kije- 
lölt czélra fogja fordítani. ^) 

Buonvisi ugyanekkor a hadimunkálatok irányozására is ér- 
vényesíté befolyását. Alaposan kidolgozott emlékiratokat nyúj- 
tott be. A régi rómaiak jelszavát hangoztatta : »Tnstandum víc- 
tis.« A császárt figyelmeztette azon vádra, melyet Hannibál 
ellen emeltek: »hogy győzni tud, de a győzelemmel élni nem 
tud.« Buda megvívása, a fölmentésére megjött sereggel szemben, 
dicsőséges tény, melyhez hasonlót a régi és az újabb kor törté- 
nete nem mutat föl. És a diadalmas sereg még most is oly szá- 
mos, a legyőzött ellenség annyira le van verve, hogy a hadjárat 
folytatásának más akadálya nem lehet : csak az előhaladott évszak 
és a takarmány hiánya. 

Azonban megfontolandó, hogy a hadjárat folytatása esetén, 
mily vállalatok biztatnak leginkább sikerrel. Főképen azt kell 
szem előtt tartani, hogy a császári sereg számára alkalmas téli 
szállások biztosítása és a Belgrádon innen fekvő török erősségek 
körülzárása lehetővé váljék. Hogy a keresztény világ várakozásá- 
nak megfeleljünk, és a győzelmet kellően értékesítsük, arra Szeged 
megostromlása magában véve nem elegendő. A hadimunkálato- 
kat a Duna mentén kellene folytatni ; a gyenge dárdai erősséget, 
mely az eszéki hidat védi, és Pécset megvívni ; az utóbbi város- 
ból 2000 gyalog és 3000 lovas a szigeti erősséget féken tartaná, 
a Dráván a szabad közlekedést biztosítaná. Egyidejűleg Schár- 
ffenberg tábornok, a horvát csapatokkal egyesülve, Pozsegát, Val- 
pót és az eszéki híd ' túlsó erődítményeit hatalmába ejthetné, a 
törököket az apró várakból, melyeket Szlavóniában , és a Száva 
mentén megszállva tartanak, kiűzhetné. 

Miután mindez végrehajtatott, hidat kellene verni alkalmas 
helyen, hogy a sereg a Duna és Tisza között elterülő, takarmány- 

*) Buonvisi szeptember 20. és 22-iki jelentése. — Bosenberg gróf 
1686. október 29-ikén kiállított nyugtája a római állami levéltárban. 

ban bővelkedő, országrészbe vonulhasson át, és megnyíljék előtte 
a Szeremség, hol a törökök is lovasságukat pihentetni szokták. 
Habár kaszálni való szénát nem találnak ott, az utolsó esőzések 
után megnőtt fű a lovaknak néhány napi élelmet nyújthat. 

A mi Belgrádot illeti, talán őrségét rá lehet venni, hogy a 
várat föladja. Ha ez nem sikerűi, úgy a Duna és Száva között 
palisádokkal megerősített váracsot kell emelni. E czélra fölhasz- 
nálhatók a gerendák, melyeket élelem-szállító talpak előállítására 
Stíriában vágattak. 

Ha bebizonyulna, hogy a török sereg annyira meggyengült 
és megfogyott, hogy ellentállástól tartani nem lehet : Bosniába 
kell nyomulni, hol alkalmas téli szállások kínálkoznak, összeköt- 
tetés nyílik a velenczei köztársasággal, és czélszerűen előkészíthető 
Belgrád ostroma. Ezen utóbbi vár birtoka mindazt^ mit a magyar 
korona egykor bírt, vissza fogja adni. A foglalások könnyítése 
végett, császári nyilatkozatokban, a tartományoknak, még török 
lakóikra is kiterjedő kiváltságokat kellene ígérni, és ily módon az 
ellentállási erőt gyengíteni, a népesség kivándorlását meggátolni ; 
a török lakosok később bizonyára megtérnének. 

Másik irányban Szeged és Lippa ostroma. Gyula és Várad 
elszigetelése, Temesvár körülzárása kívánatos. Kísérletet kell 
tenni a dévai szoroson át Erdélybe nyomulni ; ha pedig ez nehe- 
zen vihető keresztül, az erdélyi fejedelmet Déva átadására fenye- 
getésekkel kell kényszeríteni. Az erdélyi rendek megnyerése vé- 
gett, a székelyeket biztosítani kell a felöl, hogy csak katonai szol- 
gálatot fognak tőlök igényelni, adófizetést nem ; a szászokat pedig, 
hogy városaikra mérsékelt adót fognak kivetni. így azután a ma- 
gyar nemesség is engedni fog ; az oláh fejedelem a ligához csat- 
lakozik ; a moldvai vajda meghódol a lengyel királynak ; a tatárok 
el lesznek zárva. 

Hogy pedig mind ez lehetővé váljék, élelmiszereket és takar- 
mányt, legnagyobb sietséggel, a Dráván és Dunán szállítsanak le. 
így azután a jövő évi hadjárat alatt, a császári seregek mindazt, 
mit a törökök kétszáz éven át szereztek, az árvíz hatalmával el- 
fogják árasztani. ^) 

1) »Progetto dato all' Imperatore« czimű emlékirat, Buonvisi azep- 
tember 1 5 -iki jelentéséhez mellékelve. 

Néhány nap múlva egy másik emlékiratában azt a kérdést 
tárgyalta : czélszerűbb-e, az ellenséggel megütközni, vagy pedig 
a sereget már most téli szállásokra küldeni, hogy a jövő évi had- 
járatra teljes épségben fóntartassék ? Az utóbbi nézet mellett tört 
lándzsát. XIV. Lajos példájára utalt, ki, miután a hadjáratban 
kitűzött czélját elérte, defensivára szokott szorítkozni. A csaták 
kimenetele mindig kétes ; főleg a csatatér helyi körülményeitől 
függ. Csatát koczkáztatni csak úgy szabad, ha biztosak vagyunk, 
hogy a győzelemnek előnyös következményei lesznek, például fontos 
várak megostromlását fogja megkönnyíteni. Erre a mostani év- 
szakban gondolni sem lehet. De továbbá, a török sereg jelenlegi 
táborhelye, melyet a Duna, Dráva és az eszéki hid védenek, nehe- 
zen támadható meg ; és a győzelemnek más következménye nem 
volna, mint az eszéki hídfő megvívása, mi a jövő év tavaszán köny- 
nyebben elérhető. 

A támadás a török sereg fölbomlását idézné elő ; de ez még 
biztosabban bekövetkezik, ha visszavonulni engedik ; mert eddig 
is csak a félelem tartja össze. 

Azok ellen, kikre nézve mérvadó az, hogy Szeged és az 
eszéki hídfő ostroma már el van határozva, azt az elvet hangoz- 
tatja, hogy a határozatoknak változtatását, a körülmények változ- 
tával az eszélyesség kívánja. A határozat azon föltevésen alapúit, 
hogy a nagyvezér serege rendetlenül fogja visszavonulását végre- 
hajtani és szétbomlik ; a mely esetben Szegedet ostrom nélkül 
lehetett volna hatalmunkba ejteni. 

Azt is felhozták, hogy a törökök, ha a Tisza útja szabadon ha- 
gyatik, Eger várának könnyen segítséget vihetnek. De ezt Hatvan 
és Kecskemét megerősítésével meg lehet akadályozni ; mert a törö- 
kök csak a nevezett két vár és Szolnok között elhaladva, vihetnek 
Egerbe szállítmányokat. 

Végre kiemeli, hogy a császári sereg, téli szállásaira vo- 
nulva, a dunamelléki és sárvízi palánkokat megvívhatja. Palotát 
megszállhatja, Székesfehérvárt körülzárhatja, sőt talán ostrom 
alá is veheti. Erre 10,000 gyalog és 3000 lovas elegendő. Mert ez 
alatt a nagyvezér már átvonult az eszéki hídon, és nem térhet 

vissza. A fődolog — ismétli — a hadsereg föntartása a jövő évi 
hadjáratra. *) 

Es ezen felfogásban Károly herczeg is osztozott. A mint 
ugyanis Tolnára érkezve, értesült, hogy a nagy-vezér már meg- 
előzte ; arra határozta el magát, hogy a kifáradt, sereg nagy részét 
Pestre vezeti vissza. Csak egy hadtest, Badeni Lajos vezetése alatt, 
folytatta lefelé előrehaladását, és a horvátországi csapatokkal 
egyesülvén. Simontornyát, Pécset, Siklóst, Dárdát hatalmába 
ejtette ; míg Veterani hadteste a Zenta közelében táborozó nagy- 
vezért nyilt csatában megverte, és őt serege romjaival Belgrádba 
vonulni kényszerítette y mire Szegedet török őrsége föladta. 

Buonvisi ezen hadimunkálatokat nem helyeselte. Attól 
tartott, hogy Pécs megvívása több ember életébe fog kerülni, 
mint Buda ostroma ; és Szegedet, ha elesik is, nehéz lesz meg- 
tartani. 2) De a Veterani által kivívott sikerek után, nem röstel- 
lette beismerni, hogy számításában tévedett. »Látom — úgy 
mond — hogy Isten maga vette át a császári felség hadainak ve- 
zérletét, így már most a szüntelenül csodákat mívelő Gondvise- 
lésre bízva magunkat, az óvatossággal fölhagyhatunk. « ^) 

IV. 

Buonvisi folytonosan a legnagyobb figyelemmel kisérte a 
lengyel király hadimunkálatait, •a melyekre nézve tanácsokkal 
szolgálni épp oly illetékesnek tartotta magát, mint a hogy a csá- 
szári sereg hadi terveire befolyást gyakorolt. 

Augusztus első napjaiban fölkérte a királyt, hogy táborba 
szállását ne késleltesse ; nehogy a lengyelek megbízhatatlanságá- 
ról szóló hit még mélyebb gyökeret verjen. A viszonyok változ- 



') Buonvisi emlékirata, szeptember 24-iki jelentéséhez csatolva. 

2) Buonvisi 1686. október 2 0-iki jelentése. 

3) Buonvisi 1686. november 1-i jelentése. — Buonvisi ugyanekkor 
a svajczi nuntius által engedélyt eszközölt ki ujonczok toborzására a svajczi 
köztársaság területén. És G-ábor barátnak, »a csodálatraméltó francziscánus- 
nak« pénzt adott égető anyagok gyártására, melyekkel az, a tél folyamán, 
Fehérvár és Kanizsa, Eger és Várad ellen készült pusztító kísérleteket tenni. 
(Buonvisi november 1. és 10-iki jelentései.) 

hatnak, Lengyelország újabb támadást vonhat macára; ekkor 
majd olyan országgal, mely miután a saját veszedelmét elhárí- 
totta, szövetségeseit elhagyja, senki sem lesz hajlandó szövetséget 
kötni. Már az is, hogy a király táborba szállását különféle ürü- 
gyek alatt késlelteti, és a törökök Lengyelországot nem fenyege- 
tik : azt a gyanút kelti, hogy tárgyalások vannak folyamatban. 
Elgondolhatni, mily kedvezőtlen ítéletet fognak hozni róla, ki ez 
előtt dicsőséggel övedzte nevét. ^) 

Fölhívta, hogy eredeti tervét, mely szerint a bielográdi ta- 
tárokat készült megtámadni, a mi a nagy távolság miatt nagy 
nehézséggel járna, ejtse el. Czélszerübbnek vélte, hogy a Duna 
mentén haladva ós az oláh fejedelemmel egyesülve. Moldva- 
országba nyomuljon, és ott töltse a telet, hogy a tavasz nyiltával 
seregét Drinápoly és Konstantinápoly felé vezethesse. A lengyel 
nemességet, mely az ország határain túl nem köteles szolgálni, 
a tél folyamán meggyőzhetné arról, hogy a török birodalom ellen 
indítandó hadjárat, nagy dicsőséget és dús zsákmányt ígér. Idő- 
közben Velenczével is megállapodásra lehetne jutni az iránt, hogy 
hajóhadát a Dardanellákba bocsássa ; ez alatt a császári seregek 
Slavoniában hadakoznának és Belgrádot ostromolnák. 

Ilyen nagy tervek — úgy mond — méltók a lengyel király 
hatalmas szelleméhez, képesek az elálmosodott lengyel nemzetet 
fölriasztani, a bizalmatlankodó oroszokat nyilt föllépésre ösztö- 
nözni. Istenben bízik, hogy a keresztény népeket saját erejök és 
a törökök gyengesége felől föl fogja világosítani. Az óvatosság, 
melyre eddig szükség volt, most már fölösleges, mert olyan orosz- 
lánt kell megtámadni, melyet lázas betegség már elgyengített. ^) 

Es Buonvisi azonnal szólott a velenczei köztársaság bécsi 
követével, a signoria hajóhadának actióba lépése iránt. A követ 
kijelentette, hogy azon esetre, ha Sobieski a bíbornok tanácsát 
követi, és vállalatát a császár is támogatja : a köztársaság bizo- 
nyosan örömteljes készséggel fogja gályáit Konstantinápoly alá 
küldeni. ^) 



Buonvisinek augusztus 5-ikén a varsói nuntiushoz ii*t levele. 

^) Buonvisinek 1686. szeptember 2-ikán a varsói nuntiushoz irt levele. 

2) Buonvisi szepteniber 8-iki jelentése. 

E közben Sobieski csakugyan benyomult Moldvába. De itt a 
fejedelem, a ki szövetséget ajánlott volt neki, hűtelenül meg- 
szegte szavát és ellenség gyanánt fogadta, ellene a tatárokkal 
szövetkezvén ; sőt hogy elönyomulását nehezítse, az ország nagy 
részét, még magát a fővárost (Jassit) is, földúlta. 

Sobieski ezen súlyos helyzetében Buonvisi bibornokhoz is 
fordult, kit fölkért, hogy érdekeit a császári udvarnál, mint ekkorig 
tette, ezután is karolja föl. ^) Egyszersmind, a varsói nuntius ut- 
ján, értesiti azon nehézségekről, melyekkel hadjáratában találko- 
zott. Aggodalmát fejezi ki a fölött, hogy Buda eleste után, a csá- 
szári hadak a magyarországi várak vívását fogják folytatni, a 
helyett, hogy a nagyvezért támadnák meg, mire ez, a hanyatló 
török birodalom megmentése érdekében újabb kísérletet teend, és 
Lengyelország ellen fog fordulni. Ezért Buonvisit kéri, hasson oda, 
hogy a császári sereg Belgrád ellen nyomuljon. Kijelenti, hogy 
a bíbornok iránt teljes bizalmat táplál, és vele folytonosan össze- 
köttetésben kíván maradni, hogy a törökök kiűzését Európából 
eszközölhessék. ^) 

Es a bíbornok jóakaratára újabb jogczímet akarván szerezni 
magának, tudomására hozta, hogy Erdély meghódításán vonat- 
kozó terveit és igényeit egészen elejtette. ^) 

Buonvisi, válasziratában, Sobieskit hódolata és szolgálat- 
készsége felől biztosította. Örömét fejezi ki a fölött, hogy a csá- 
szári udvarban megindított tárgyalásaival ő felsége kivánatait 
megelőzte. Ö nem feledkezett meg arról, hogy ő felsége mindig 
nagy dolgokat forgat elméjében : a török birodalom szivéig készül 
nyomulni. Ezt az eszmét a császár ekkorig nem karolhatta föl ; mert 
mindenek előtt az utat a Dunán kellett megnyitni, a mi Buda 
megvívásával eszközöltetett. Most már a császári hadak diadal- 
masan haladnak Eszék felé. Korábbi leveleiből meggyőződhetett 
ő felsége, hogy mily nagy véleménye van felőle ; ezért oly válla- 
latra hívta föl, mely minden képzeletet fölülmúl ugyan, de ő fel- 
sége karjának és szellemének erejét nem haladja meg. O a maga 



Sobieskinek augusztus 14-ikén Buonvisihez irt levele. 
*) Buonvisi szeptember 8-iki jelentése. 
^) Buonvisi szeptember 8-iki jelentése. 

részéről mindeat, a mi hatalmában áll, kész megtenni ; rendel- 
kezzék vele ! *) 

A részletekre vonatkozó észrevételeit ö is a varsói nuntius 
utján terjesztette elő. Sajnálattal veszi tudomásul a lengyel 
király nehéz helyzetét, a termékeny, de földúlt országban, távol 
hazájától, melylyel nehezen közlekedhetik. O a moldvai fejede- 
lem iránt bizalommal soha sem volt; ismételten nyilatkozott 
akkép, hogy a moldvaiak keresztények ugyan, de a törököknél 
gonoszabbak, és meghódolni csak akkor fognak, há fegyver hatal- 
mával kényszeríttetnek rá. Több izben adta azt a tanácsot, hogy a 
király, ha Moldvába nyomul, raktárakat állítson föl, és valamelyik 
várost erősítse meg. Azonban most már az elkövetett mulasztások 
fölött sajnálkozni, mit sem használ ; a jövendőről kell gondos- 
kodni. Azt tanácsolja, hogy a király, mielőtt az elpusztult terüle- 
ten beljebb nyomul Bessariába felé, Jassit erősítse meg, ott lehe- 
tőleg sok élelmi szert halmozzon föl, és azt a mi el nem szállítható, 
égettesse el ; az elpusztult terület mintegy védbástyául fog szol- 
gálni, mely a törököket és tatárokat a támadástól visszatartja. 
A hadsereg azon részét, mely Moldvában telel, minden szüksé- 
gessel el kell látnia; mert összeköttetését Lengyelországgal a 
kamienitzi török őrség és a tatárok meg fogják szakítani. 

A király ne ringassa magát illúziókban. Nagy vállalatokra 
ezen évszakban ne gondoljon. Elégedjék meg azzal, hogy Mold- 
vában erős állást foglalhat, és munkálatait a jövő tavaszszal foly- 
tathatja. Az éhség nagyobb pusztítást vihet véghez, mint az el- 
lenség fegyvere. A nagy terveket a lehetőséghez kell alkalmazni, 
nehogy az élelem és takarmány hiánya a győzelmes sereget tönkre 
tegye. Éppen ezért a császári sereg is, a törökök által elpusztított 
területen csak lassan nyomulhat elő. Közli terveit, melyeket a 
császári sereg hadi munkálataira nézve kidolgozott. Megjegyzi, 
hogy a lengyel királyra nagy mórtékben előnyös volna, ha egy 



Buonvisinek szeptember 9-ikéu a lengyel királyhoz irt levele. 
Ugyanakkor a pápát is fölkéri, buzdítsa a lengyel királyt, hogy a hozzá 
csatolt reményeket valósítsa ; mert eddigi erélytelen működése azt a félel- 
met keltette, hogy inkább a béke létrejöttét, mint a háború folytatását kí- 
vánja, Buonvisi szept. 8-iki jelentése. 



1686. 215 

császári hadosztály Erdélyben telelne, és onnan a Jassiban telelő 
lengyelekkel összeköttetésbe lépne. 

Nem szabad rossz néven venni, hogy az oláh fejedelem tar- 
tózkodó állást foglal el ; mert míg azok, kiktől segélyt várhat, tá- 
vol vannak, a törökök könnyen súlyos csapást mérhetnek rá. De 
jóindulata kétségtelen, és mihelyt támogatásra számíthat, nyíl- 
tan föl fog lépni. Remélli, hogy az oroszok, Buda megvételének 
hírére, a Krím megszállására kísérletet fognak tenni. Ettől a 
czárokat visszatarthatná azon aggodalom, hogy diversiójukat a 
lengyelek Oroszország elleni támadásra használhatnák föl. Hogy 
a bizalmatlanság gyökerét kitépje, ajánlkozzék a király, hogy az 
orosz-lengyel békekötés számára a császár és a velenczei köztár- 
saság garantiáját ki fogja eszközölni. *) 

Sobieski ez alatt fönnen hirdette, hogy a nehézségek által 
magát visszariasztatni nem engedi, és előnyomulását a Duna felé 
folytatni fogja. ^) 

Ezen tudósítás nagy nyugtalanságot okozott Buonvisinek, 
ki aggódva gondolt arra, hogy a lengyel király miképen fog visz- 
szatérni, mikor az őszi esőzések az utakat járhatatlanokká teszik, 
az élelmiszerek kifogynak, és visszatérő csapatait a tatárok hábor- 
gatni fogják; sőt azt sem tartotta lehetetlennek, hogy maga a 
nagyvezér a hírnevén esett csorbát kiköszörülendő, támadást fog 
ellene intézni. Ezért újólag azt tanácsolta, hogy Sobieski szorít- 
kozzék Jassi megerősítésére és ott raktárak fölállítására, a további 
hadimunkálatokat a jövő tavaszra hagyja, mikor a császári hadak 
támogathatják; ekkor az oláh fejedelem is nyíltan a ligához 
csatlakozik ; míg most jogosult félelem tartózkodóvá teszi. Azon 
esetre mindazáltal, ha a közelebbi napokban a uagyvezér fölött a 
császári hadak nyilt csatában döntő győzelmet vívnának ki, aján- 
latosnak vélte, hogy a lengyel király sietve vonuljon át a Dunán, 
a nagyvezérnek állja útját és serege maradványait semmi- 
sítse meg. ^) 



Buonvisinek szeptember 9-ikén a varsói nuntiushoz irt levele. 
2) Erről Buonvisit a varsói nuntius szeptember 8 - iki levelében 
értesíti. 

^) Buonvisinek szeptember 23-ikán a varsói nuntiushoz irt levele. 

Sobieski a bécsi nuntiusnak értésére adta, hogy javaslatait 
helyesli, és a háború folytatására el van határozva ; ^) de a rész- 
letekben a bíbornok óvatos és eszélyes tanácsait nem követte. 
Hamis, talán rosszakaratú informátiók által tévedésbe ejtve, Jas- 
siból, a Pruth mentén, a visszavonuló lakosok és a hónapok óta 
tartó szárazság által fölperzselt vidéken keresztül, a tatárok terü- 
letéig nyomult elő. A tatár hordák, valamint a Magyarországból 
visszatérő nagyvezér hadai folytonosan háborgatták. Negyvenhét 
napon át, majdnem szüntelenül, csatározások folytak, a nél- 
kül, hogy nagyobb ütközetre került volna a sor. Végre kényte- 
len volt Sobieski visszavonulni Jassiba, és innen, október végén, 
Lengyelországba sietett. A pápához intézett jelentésében kiemeli, 
hogy nagy diadalokkal nem dicsekedhetik ugyan, de hadserege a 
vitézség és kitartás nagyszámú tényeit mutathatja föl, melyek 
^századok történetének lapjait tölthetnék be « ;és szövetségeseinek 
jelentékeny szolgálatokat tett, mert a tatárokat visszatartotta 
attól, hogy Buda fölmentésében részt vegyenek. ^) 

És éppen ezzel vigasztalta őt Buonvisi is. Egyszersmind 
hangsúlyozta, hogy az elvetett mag Lengyelország számára szin- 
tén bő termést igér. Eddig ugyanis a föladat legnehezebb része 
oldatott meg. Ha Sobieski, a télen át, seregét szaporítja, a jövő év 
nyarán, a császári hadakkal összhangzásban működve, a török bi- 
rodalomra halálos csapást mérhet. ^) Éppen ezért oda hatott, 
hogy a király által egybehívott lengyel országgyűlés a háború 
folytatását határozza el. A varsói nuntius által figyelmeztette a 
lengyel urakat, hogy békességet kötve, gyalázatot vonnának nem- 
zetökre, melyről azt lehetne mondani, hogy »előbb gyáván vi- 
selte magát, azután hitszegővé lett.« *) 

Bizalmas levelében a királyról is sújtó ítéletet hozott. Meg- 
ütközését fejezte ki a fölött, hogy a dúsgazdag király magán va- 
gyonából »egy garast sem« költ a háborúra, melynek kimenetelé- 



') Buonvisi novem'ber 10-iki jelentése. 

^) Buonvisi október 20-iki jelentése. És Sobieskinek október 27-ikén 
Stry-böl a pápához intézett kimeritö levele. Theinernél. 315., 6. 

*) Buonvisinek 1686. november 11-ikén Yotta jezsuita atyához (ki 
Sobieski oldala mellett a táborban volt) irt levele. 

*) Buonvisinek november ] 8-ikán a varsói nuntiushoz irt levele. 

tői hazájának fönmaradása és fiának trónöröklése függ. Es.míg a 
császár a pápa nagylelkűségét áldozatkészséggel és eredmények- 
kel viszonozta : Lengyelország, akár szerencsétlensége, akár hi- 
bás eljárása legyen az oka, eredményt nem tudott fölmutatni, és 
folytonosan okot ád azon félelemre, hogy a ligától elszakad. ^) 

Ezen félelem éppen az 1686-ik év végén új táplálékot ka- 
pott az orosz czárokkal folytatott tárgyalásokban. Ugyanis a meg- 
kötött szövetség egyik pontja ellenkezett a szent ligába való belé- 
péssel elvállalt kötelezettségekkel. A XII. pont ugyanis meg- 
állapítja, hogy Lengyelországnak a török által elfoglalt területek 
visszafoglalásával be kell érnie ; Buonvisi éles szemét ezen pont 
jelentősége nem kerülte el. 

Es sürgette, hogy a szövetség ratificatiójánál azt ki kell 
magyarázni, nehogy azzal Sobieski kötelezettséget vállaljon, hogy 
mihelyt az elvesztett területeket visszanyerte, a török elleni hábo- 
rúval fölhagy, a császártól és Velenczétől elszakad, s a portával 
békét köt. 2) 

Nem elégedett meg azzal, hogy a varsói nuntius és a len- 
gyel király oldala mellett tartózkodó Votta jezsuita-atya utján tett 
előterjesztést; a bécsi minisztereket is rábirta, hogy gróf Zierowski 
császári residenstLengyelországba küldjék vissza, az oroszok igye- 
kezeteinek ellensúlyozására. Egyszersmind az utóbbiakat fölvilá- 
gosíttatni kivánta a felől, hogy a saját érdekök szempontjából is 
helytelenül járnak el, mikor a lengyel királyt a ligától elvonják ; 
helyesebben cselekszenek, ha abba magok is belépnek, és a krimi 
félszigetet meghódítják. ^) 

V. 

Azon föltevés, hogy Sobieski a ligából kilép, a bécsi udvar- 
nál nagy hatást tett. Sokan azt hitték, hogy a lengyel király 
elszakadása a liga megsemmisülését vonja maga után. Ezt főleg 
azon miniszterek hangoztatták, kik most ismét a török béke- 



Buonvisinek deczember 23-ikán a varsói nuntiushoz irt levele. 
*) Buonvisinek szeptember 9-ikén a varsói nuntiushoz irt levele. 
*) Buonvisi november 1-i jelentése. 

kötés időszerűségét és szükségét kezdették vitatni, hogy így a 
támadó föllépést Francziaország ellen lehetővé tegyék. 

Erre előkészület gyanánt szolgált az, hogy a császár több 
dél-németországi fejedelemmel Augsburgban szorosabb szövet- 
ségre lépett, melynek ratificatiója végett Nürnbergbe értekezlet 
hivatott egybe. 

így fogta föl azt Buonvisi is, és nem mulasztotta el az ellen 
felszólalni, veszélyesnek tüntetve föl, mert XIV. Lajos provocá- 
tiónak tekinthetné. ^) Es valóban úgy volt. A franczia király a 
pápához panaszokkal fordult, és azonnal repressaliákról gondosko- 
dott ; a regensburgi szerződés tilalma daczára, a Rajna partján 
egy új hídfő-erődítményt építtetett. 

A pápa sajnálatát fejezte ki a történtek fölött, és helye- 
selve Buonvisi eddigi lépéseit, utasitotta őt, igyekezzék leg- 
alább a nürnbergi ratificátiót megakadályozni ; fölhiva a császárt 
és minisztereket, gondolják meg jól, hogy mi előnyösebb : a törö- 
kök területén a hódításokat folytatni, vagy pedig ezeket feláldozni 
egy oly szövetség megkötéseért, mely semmiféle hasznot nem 
nyújt ?■ ») 

Ezen utasítást be nem várva, Buonvisi fölkérte a császárt, 
hogy a hidfő építésével, bár az szerződés-szegest képez, ne gon- 
doljon, mert annak megakadályozásánál á magyarországi hódítá- 
soji folytatása hasonlíthatatlanul fontosabb. ^) 



^) Buonvisi október 27. és november 1-i jelentései. 

«») Az államtitkár november 16-iki jegyzéke. 

^) Buonvisi 1686. november 10-iki jelentése. — A nuntius figyelme 
folytonosan Francziaországra volt irányozva. A béke biztosításának óhajtá- 
sától vezérelve, 1686. őszén, a párisi nuntiushoz intézett levelében megpen- 
dítette azt a gondolatot, hogy a 20 évre kötött regensburgi fegyverszünetet 
állandó békekötésre kellene átváltoztatni. Ezen propositio a versaillesi 
udvarnál félreértésre adott okot, és komoly bonyodalmakat idézett elő ; úgy, 
hogy a békekötés helyett, majdnem a fegyveíszünetnek is fölbomlását vonta 
maga után, mi Buonvisinek sok keserűséget okozott ; és nehezen sikerűit 
magát Rómában igazolnia. (Buonvisinek 1686. október 17-ikén a párisi nun- 
tiushoz irt levele. És 1687. ápril 20-ikán kelt jelentése.) — Buonvisi más 
részről minden alkalmat fölhasznált, hogy a császárt mindattól, mi Fran- 
cziaországot provocálhatná, visszatartsa ; és mivel Leopold több izben súlyos 
sérelem gyanánt panaszolta, hogy XIV. Lajos az augsburgi szövetség létre- 

Ugyanakkor emlékiratot nyújtott be, melylyel a török há- 
ború folytatása ellen fölhozott érveket czáfolja. Kifejtette, hogy a 
lengyel szövetségnek ekkorig csak az a haszna volt, hogy a tatá- 
rok betörését meggátolta. Azonban a tatároktól csak akkor kell 
rettegni, ha erős török sereget támogatnak ; már pedig a porta 
nem képes többé olyan haderőt kiállítani, mely a diadal-koszorú- 
zott császári sereggel szembeszállhatna. Hangsúlyozza, hogy miu- 
tán a Gondviselés az utolsó hadjárat folyamán csodás módon 
részesítette a császári fegyvereket támogatásában, a bizalmatlan- 
ság súlyos bűn volna. Ezzel nem azt akarja mondani, hogy az 
emberi eszközöket el lehet hanyagolni ; Isten csak azokat támo- 
gatja, kik magok is mindent megtesznek, mi hatalmokban áll. 
Ajánlja tehát, hogy a császár Erdély- és Oláhorszg fejedelmeivel 
szövetségre lépjen, magyar ezredeket szervezzen ; így a netalán 
betörő tatárokkal is daczolhat. 

Figyelmezteti a császárt, hogy azok, kik a török békét 
óhajtják, más vállalatokat terveznek, melyek előnyt nem Ígérnek. 
Mily nagy áldozatokat igényelt Hollandia fölszabadítása ; és a 
veszély elmúltával elszakadt ! Nem vonja kétségbe, hogy Fran- 
cziaország a császár szerencséjét irigykedve szemléli, és új hódí- 
tásokra gondol. Azonban, a mint egy hírneves író mondja, köny- 
nyebb nagy szentnek, mint nagv gonosztevőnek lenni ; a franczia 
királyról is föltehető, hogy valamint Bécs fölszabadításánál és az 
ezt követő hadjáratok lefolyása alatt, a császár ellen nem lépett 
síkra, ezt most sem fogja tenni. Idézi Cicero tanácsát : hogy óva- 



jöttének jogosultságát megtagadva, ezzel a császár és a német birodalom 
souverainitását támadja meg : a bíbornok elismerte ugyan, hogy igaza van ; 
de kérve-kérte, hogy jogait mérséklettel oltalmazza. (Buonvisi deczember 
8-iki jelentése.) — Fönforgott még a két uralkodó között a visszavonásnak 
korábbi oka : az orleansi herczegnö igénye a pfalzi örökség egy részére. E 
tekintetben Buonvisi a császár előtt a franczia királynak védelmére kelt, 
mert a pápát békebirónak kérvén föl, ezzel kötelességének eleget tett, és 
bebizonyította, hogy a császáí török hadjáratának megzavarására az alkal- 
mat nem keresi. Mivel pedig a császárné az orleansi herczegnö kielégítését 
erélyesen ellenezte, egyenesen néki is tett szemrehányásokat. Az egész világ 
megrovását fogja magára vonni, — monda neki egy alkalommal — ha roko- 
nainak csekély előnyeit Isten ügyének és háza nagy érdekeinek föl nem 
áldozza. (Buonvisi deczember 1 5 -iki jelentése.) 

tosak legyünk, ne gyanakodók ; az óvatosság az államokat meg- 
menti, a gyanakodás tönkreteszi, mert az árnyékot is valóságos 
test gyanánt tünteti föl. Ha a franczia király a császár hódításait 
csakugyan meg akarja gátolni, ezt legkönnyebben úgy éri el, ha 
a császár, az ő támadásától félve, puszta gyanúból, a török elleni 
háborút nem folytatja, és Magyarországot mostani veszélyes hely- 
zetében hagyva, lehetővé teszi a törököknek, hogy mihelyt a fran- 
czia háború a császári seregeket leköti, az elvesztettet könnyen 
visszaszerezzék. A franczia háború kitörése esetén ugyanis, a 
törökök nem haboznának a létesítendő békét megszegni. Ellen- 
ben, ha a császár a háborút addig folytatja, míg területét a 
nagy folyamok által képezett természetes határokig kiterjeszti, 
mérhetetlen előnyöket biztosít magának. 

Es ha Lengyelország a ligában elvállalt kötelezettségeket 
megszegi, ez a császárt nem jogosítja föl, hogy Velencze iránya- 
ban ugyanazt az eljárást kövesse. meg van arról győződve, 
hogy ő felsége azt sohasem fogja megtenni. Egyébiránt már 
azzal is, hogy a török béke-ügy szőnyegre kerül, a liga fölbom- 
lását idézheti elő. Velencze a békére rá nem állhat ; mert eddigi 
hódításai értéktelenek, míg Morea elfoglalását befejezi. E^ért 
kénytelen volna másféle szövetségeket kötni, melyek az ausztriai 
házra nézve hátrányosak lehetnének. Tehát minden körülmény a 
háború folytatását javallja. ^) 

Ezen fejtegetések — melyek a pápa részéről is magasztaló 
elismerést arattak ^) — a császárra mély hatást tettek. Ez a legha- 
tározottabban biztosította a nuntiust a felől, hogy Prancziaország 
ellen háborút viselni, a törökökkel békét kötni, nem fog. ^) 

Már szeptember közepe táján érkezett, Maurocordato por- 
tai első tolmácstól, a haditanács elnökéhez egy levél, mely a béke- 
tárgyalások megindítására készséget fejezett ki.*) A császári 
miniszterek sokáig válasz nélkül hagyták azt, az ajánlat eKoga- 
dása és visszautasítása között habozva. 



Buonvisinek november 10-iki jelentéséhez mellékelt emlékirata. 
2) Az államtitkár november 23-iki jegyzéke. 
^) Buonvisi november 10. és 27-iki jelentései. 

*) Buonvisi szeptember 22-íki jelentése. Hasonló tartalmú levelet irt 
Maurocordato szeptember 8-ikán Lengyelországba. Theinernél. 313. 

Most (november közepén) a bádeni őrgróf elkészítette a 
válasz fogalmazatát, és a császár parancsára, Buonvisi bíbornok- 
nak megktildötte, azon felszólítással, hogy belátása szerint tegye 
meg rajta a netán szükségeseknek látszó változtatásokat. A bí- 
bornok készséggel megfelelt a felszólításnak, és néhány sor 
kihagyását ajánlotta, melyekből a törökök azt olvashatták volna 
ki, hogy a császári udvarnál is érzik a békekötés szükségességét. 
Ezen sorok csakugyan mellőztettek. *) 

Néhány nappal utóbb magától a nagyvezértől jötteiével, 
mely fölhívást tartalmazott, hogy a császár jelölje ki a helyet, hol a 
a két fél biztosai találkozhatnának. A császári canczellár, a mint 
ezt a nuntiussal közölte, azt a megjegyzést ejtette el, hogy a há- 
ború mindaddig igazságos, míg az ellenség a tisztességes elég- 
tételt megtagadja ; de megszűnik igazságos lenni, ha a tisztessé- 
ges foltételeket visszautasítják. 

A bíbornok ezen felfogás helyességét nem tagadta. De 
figyelmeztette a canczellárt arra, hogy a császár egyúttal Magyar- 
ország királya, és mint ilyen kötelezve van arra, hogy mind azt, 
mi hajdan a magyar korona területéhez tartozott, visszafoglalja. 
Ha a szultán mind azt önkényt visszaszolgáltatja, és a liga része- . 
sei beTeegyezésöket adják : akkor a békekötés ellen néki sem lesz 
kifogása. 

A canczellár erre válaszolni nem tudott. Tanácsot kért, 

hogy a nagyvezér levelére mit válaszoljon. 

// 

Buonvisi mentegetődzött. O — úgy mond — a közbenjáró- 
hatalomnak, nem pedig a szövetség részeseinek minisztere. A 
levelet a szövetségesekkel kell közölni, hogy így a törökök czélja, 
mely szerint a hatalmak közt egyenetlenséget akarnak szítani, 
meghiúsuljon. 

E szerint tartózkodott attól, hogy határozottan visszauta- 
sító választ javasoljon. Attól félt, hogy ha Francziaországgal 
netán háború támadna, és ez esetben a császár azon előnyöktől, 
melyeket a békekötés nyújthat, elesnék: örök időkre az a megrovó 
Ítélet fogja sújtani, melyet egykor Cesarini Julián bíbornok vont 
magára. Aggódott az iránt is, hogy a pénz hiánya, és a rendkívüli 

') Buonvisi november 17. és 24-iki jelentései. 

drágaság a reményeket, melyek a háború folytatásához csatol- 
vák, meghiúsíthatja. Okosan kell szólni, — úgy mond — erőtel- 
jesen cselekedni. ^) 

A velenczei követ azt ajánlotta, hogy a nagyvezér levelét, 
mely ajánlatot nem tartalmaz, és úgy van fogalmazva, mintha a 
török a békét nem kérné, hanem csak megadni hajlandó volna, 
válasz nélkül kell hagyni. 

Buonvisi nem értett vele egyet. Miután a portai tolmács 
levelére válaszoltak, a nagyvezérét sem lehet felelet nélkül hagyni. 
E mellett a megvetés ilyen ténye a törököket kétségbeesett erő- 
feszítésre sarkalhatná. O tehát azt a javaslatot terjesztette elő : 
nyilatkoztassa ki a császár, hogy ő csak az összes szövetségesek 
igényeinek kielégítése után köthet békét; és a maga részéről 
megelégszik, ha a szultán Magyarország és melléktartományai- 
nak egész területét visszaadja. Nem vélte lehetetlennek, hogy erre 
az elcsüggedt török nép pressiója a szultánt kényszeríteni fogja. 

Mivel pedig a velenczei követ ezen formával nem volt meg- 
elégedve, Buonvisi azt javasolta, hogy a császári válaszirat, utalva 
a törököknek 1683-ban elkövetett békeszegésére, mely a liga létre- 
jöttét maga után vonta, egyszerűen csak azt mondaná, hogy a 
császár szövetségeseihez kérdést fog intézni ; ily módon ugyanis 
időt lehetne nyerni. 

Velencze követe ehhez sem adta megegyezését. 

Buonvisi nem helyeselte ugyan a signoria merev magatar- 
tását, mely a két oldalról fenyegetett császár veszélyes helyze- 
tére nem volt tekintettel ; 2) mindazáltal nagy súlyt helyezett 
arra, hogy Velencze el ne idegeníttessék, és a liga fölbomlása 
megakadályoztassék. Mikor tehát a császári miniszterek bemutat- 
ták a válaszirat fogalmazatát, melyből a békesség után való 
sovárgásukat világosan ki lehetett olvasni, erélyesen felszólalt 
az ellen. 

A császár végtére, türelméből kifogyva, azt az üzenetet 
küldötte Buonvisihez, hogy ő szentsége a liga fő mozgató ereje 



Buonvisi november 24-iki jelentése. 
") Buonvisi deczember 8-diKi jelentése. 

lévén, követét illeti meg a fontos irat szerkesztése. A bíbornok, 
kelletlenül ugyan, de megfelelt a fölhívásnak. Elkészítette a fo- 
galmazatot, melyben kerülte mindazt, mi a nagyvezért és a por- 
tát fölingerelhette volna, de egyszersmind egész világosan megér- 
tette, hogy a császár elszigetelten békealkudozásokba bocsátkozni 
nem fog, és a szultánnak, ha békességet akar, a szövetség mind a 
három tagját ki kell elégítenie. így tehát kaput tárt a nagyvezér 
további ajánlatai előtt ; és megóvta a békekötés lehetőségét, azon 

esetre, ha azt a német birodalom helyzete szükségessé tenné. ^) 

« 

A fogalmazat lényeges részeiben elfogadtatott. ^) 

A pápa a nuntius eljárását, mely szerint a török háború 
folytatását sürgette, és egyszersmind a török békeajánlatok 
föltétlen visszautasítását ellenezte, helyeslésére méltatta. ^) 

November vége felé megjelent XI. Incze előtt Pio bíbornok, 
és a császárnak e három kérését terjesztette elő : a franczia királyhoz 
intézzen levelet, melyben őt a békesség megzavarásától óvja ; a 
lengyel királyt a ligához való ragaszkodásra és az abban elvállalt 
kötelezettségek teljesítésére buzdítsa ; a háború folytatására se- 
gélyt nyújtson. 

A pápa készséggel megígérte, hogy XIV. Lajosra és Sobi- 
eskire hatni fog ; a segély megadására hajlandónak nyilatkozott, de 
kötelező ígéretet nem tett. A bíbornok-államtitkár, attól tartván, 
hogy ezen utóbbi körülmény Bécsben leverő hatást fog gyako- 
rolni, jegyzékeiben ismételten kiemelte, hogy a pápa segítségét 
nem tagadta meg, azt kilátásba helyezte, és annak kieszközlésére, ő 
maga részéről, mindent, mi hatalmában áll, meg fog tenni. *) 



*) Buonvisi deczember 22-iki jelentése, melyhez a fogalmazat is mel- 
lékelve van. 

») Buonvisi 1687. január 1 9-iki jelentése. — Ápril közepe táján érke- 
zett a nagyvezérnek február 15-iki levele, melyben egyebek közt kilátásba 
helyezi, hogy a béke megkötése után Tökölit Leopoldnak kiszolgáltatja. A 
nuntius ekkor a levél közzétételét javasolta ; ám lássák a magyarok, mily 
kevéssé bizhatnak a törökben ; söt reméllette, hogy ennek következtében- 
talán Tököli is meghódol. (Ápril 20-iki jelentése.) 

8) Az államtitkár november 27., deczember 7-iki jegyzékei. 

*) Az államtitkár november 27. és deczember 28-iki jegyzékei. 

1687. 
I. 

Leopold el lévén határozva arra, hogy az 1687-ik év tava- 
szán a háborút erőteljesen folytatja, alattvalóinak áldozatkészsé- 
gét a legnagyobb mértékben igénybe vette. Súlyos terhek nehe- 
zedtek Magyarországra is. A pápai nuntius attól tartott, hogy az 
elégületlenség zavarokat fog előidézni, és a hadjárat megnyilta 
után a kimerült ország az ott működő seregeket eltartani n«m 
lesz képes. De ezen bajokat elhárítani nem tudta. » Szükség tör- 
vényt bont,.« jegyzi meg jelentésében. ^) 

A magyar rendek most újból folyamodtak a pápához, hogy 
közbenjárásával a téli szállások terhétől fölmentessenek. Buonvisi 
rendeletet kapott, hogy előterjesztést tegyen a császárnak, De ez 
a végső szükség parancsszavára utalt, mely előtt a nuntius is 
kénytelen volt elnémulni, nehogy a hiány födözésére a pápa szó- 
líttassék föl ; arra szorítkozott tehát, hogy a magyarokat az idegen 
katonaság zsarolásaitól megszabadítsa. 

Ezen kicsapongások ellen Esterházi nádor ismételten föl- 
szólalt, és pedig olyan keményen, hogy komoly bonyodalmaktól 
lehetett tartani. Az udvarnál azzal gyanúsították, hogy Tököli- 
nek kedvez ; minek támogatására fölhozták azt, hogy a török és tatár 



') Buonvisi 1687. január 5-iki jelentése. 

csapatok, melyek 1686. őszén a Dunán túl iszonyú pusztítást vittek 
véghez, »a hires kismartoni várat « megkimélték. Ezen gyanúsí- 
tásokban Buonvisi nem osztozott; bár maga is azon óhajtását 
fejezte ki, hogy a nádor eszélyesebb magaviseletet kövessen. ^) 

Ellenben azon minisztereket, kik a pénz- és hadügy igaz- 
gatásában a zavart és rendetlenséget folytonosan növelték, súlyos 
vádakkal illette. Egyik jelentésében irja : » Vájjon idegen hata- 
lom vesztegette-e meg őket, vagy tisztán gonosz szellemök sugalla- 
tát követik, — Isten tudja !« ^) 

A bajok orvoslását egyedül a lotharingiai berezeg erélyétől 
várta. Mindjárt Buda megvívása után azon kezdett dolgozni, 
hogy a hadi-munkálatok legfőbb vezetése Károly berezeg kezei- 
ben pontosuljon össze. Es mivel nem volt reméllhető, hogy a bajor 
választófejedelem kész lesz magát néki alárendelni, kívánatosnak 
tartotta, hogy az ezentúl a hadjárat színhelyén ne jelenjen meg. 
Ezen czél elérésére leleményes szelleme sajátszerű gondolatot 
karolt föl. Előtérj észté a pápának, hogy a tábori élet fáradalmai 
és nélkülözései könnyen alááshatják a gyenge testalkatú Miksa 
berezeg egészségét, és kora halálát idézhetik elő ; már pedig gyer- 
mektelen kimúlta nagy bajokat támaszthatna, mivel Bajoror- 
szágra a franczia trónörökös neje támasztana igényt. Azt aján- 
lotta tehát, hogy a pápa a választó-fejedelmet hívja föl, ne tegye 
életét koczkára, a táborozásban ne vegyen részt. ^) A pápa helye- 
selte a propositiót, és levelet intézett úgy a választó-fejedelemhez, 
mint a császárhoz is, kit fölkért, hogy befolyását ugyanazon irány- 
ban érvényesítse. *) 

Az év elején Buonvisi azt tanácsolta, hogy a lotharingiai 
herczeget azonnal hívják Bécsbe, mert a hadi-készületeket is a 
fővezérnek kell intézni. Ezen fölfogás a császár helyeslésével 
találkozott. ^) 

A nuntius ez alatt szüntelenül sürgette Rómában a segít- 
séget. Sőt azzal fenyegetődzött, hogy ha az elmarad, az udvar 



Buonvisi 1687. február 9 -iki jelentése. 

«) 1687. január 19-ikén. 

*) Buonvisi 1686. szeptember 22. és 29-iki jelentései. 

*) Az államtitkár 1686. október 19. és november 9-iki jegyzékei. 

**) Buonvisi 1687. február 16 -iki jelentése. 

kétségbeesik, és békét köt. A liga létrehozására irányzott törek- 
Tések meghiúsulása — úgy mond — ö szentségének hirnevére 
árnyékot nem vethetett ; mert elődei is azon czél elérésén sikerte- 
lenül fáradoztak. De miután a liga létrejött, ha annak fölbomlá- 
sát, a segítség megvonásával, előidézi, nem tudja, mint fognak 
róla Ítélni ? ! 

A pápa nem vonta meg segítségét. April közepén érkezett 
Bécsbe az első százezer forintról szóló utalvány, melyet később 
még kétszázezer forint követett. *) 

Az első utalvány megküldése alkalmával a pápa világosan 
kikötötte, hogy a pénzt Buonvisi ne a kamara-elnöknek szolgál- 
tassa át. Ez ugyanis újabban magára vonta a szent-szék nehezte- 
lését, mert azon összegeket, melyeket Buda vára helyreállítására 
és megerősítésére kellett volna fordítani, más czélokra használta 
föl, míg Buda várát teljesen elhanyagolta. Az egész várban csak 
hat kis ház volt födél alatt. Az őrség télen át sátrak alatt tábo- 
rozott, minek következtében számos katona megbetegedett és 
meghalt. ^) 

A nuntius többször felszólalt a császár előtt. Egyszer nem 
habozott világosan kimoüdani, hogy a kamara-elnök ő szentségét 
» rászedte.* *) Mindazáltal a pápai utasítás végrehajtásában nem 
akarta őt fölingerelni, és azOn volt, hogy lehetőleg kímélje. 

A császárnak tehát előadta, hogy ő szentségének pénzsegé- 
lye teljesen önkénytes ajándék lévén, hovafordítása iránt maga 
saját tetszése szerint kivan rendelkezni ; utalt arra, hogy ő fel- 
sége saját tartományainak rendéi is az ajánlataikkal való ren- 
delkezést több Ízben fóntartották magoknak. 

szentsége — válaszolá Leopold — egészen helyesen jár 
el, és végtelenül lekötelezte őt az újabb segély küldésével. Sok 
mindenre hiányzik pénz ; úgy, hogy a hadsereg táborbaszállását 
el kellett halasztani. És mivel a hadimunkálatok távol Buda 
várától fognak folyni, ezen fontos helyet okvetetlenül olyan álla- 



Az 1687. január 19-iki jelentés. 

«) Buonvisi ápril 20., június 1., 29. és augusztus 10. és 31-iki je- 
jentései. 

8) Buonvisi 1687. áprii 20. és június 15-iki jelentései. 
*) Buonvisi május 15-iki jelentése. 

pótba kell hozni, hogy a. körülfekvő várak őrségeinek támadásai- 
val daezolhasson. Igen szivesen veszi tehát, hogy a nuntius a vár 
jókarba helyezését magára vállalja. 

Buonvisi erre azt kérte, hogy mivel Buda vára megerősítésére 
két terv mutattatott be, ő felsége mielőbb határozza el, melyiket 
kívánja foganatosíttatni ; hogy az építkezési anyagot idejekorán be 
lehessen szerezni, és a mint a sereg gyülekezik, a gyalogságot az 
építkezésnél föl lehessen használni ; ily módon a katonaság némi 
segítségben részesül, és a munka siettetik, úgy, hogy mikor a had- 
járat megindul, a vár tűrhető állapotban lehet. 

Miután Leopold megígérte, hogy az intézkedéseket haladék 
nélkül meg fogja tenni, a bíbornok, a részletek iránt. Rabattá 
tábornokkal értekezett, Ot szólította föl a falak kijavításához 
szükséges építkezési anyag beszerzésére, valamint néhány épület 
gyors helyreállítására, hogy az őrség oltalmat találjon az időjárás 
viszontagságai ellen, melyektől eddig sokat szenvedett. A költsé- 
gek födözésére május első napjaiban 28,000 forintot adott át 
Beck tábornoknak, ki a várparancsnok tisztét viselte. ^) 

Az építkezési munkálatok most nagy erélylyel indíttattak 
meg. Május közepe táján 600 munkásnál több dolgozott. Buonvisi 
azonban az elfogadott építkezési tervet, mely nagy kiterjedésű új 
építkezéseket követelt, nem helyeselte. Azt óhajtotta, hogy a régi 
erődítmények helyreállítására szorítkozzanak, és azok oltalmára 
külső földbástyákat emeljenek. Továbbá, azt tanácsolta, hogy egye- 
lőre a régi házakat hozzák jó karba, és azokban szállásolják el a 
katonákat ; később, ha majd a várfalak mellett állandó kaszár- 
nyákat emelnek, a házakat a polgároknak jó áron el lehet adni. 
Nem feledkezett meg arról sem, hogy a várban állandó kórház 
létesíttessék, mely legalább 400 beteget fogadhasson be.^) 

*) Buonvisi ápril 20. és május 4-iki jelentései. 

8) Buonvisi 1687. ápril 20., május 25., június 15. és november 22-iki 
jelentései. — A mi a kórházat illeti, Buonvisi már 1686. végén alamizsna- 
gyűjtésre hivta föl a németországi püspököket. Több felöl érkeztek hozzá 
adományok. Az 1687-ik év folyamán, a kórház czéljaira, 10,000 forintot for- 
dított. De a kórház igazgatását most KoUonich nem Ruggiero atyára, hanem 
egy jezsuitára bizta, kinek működésével Buonvisi nem volt megelégedve. 
(1686. deczember 8., 1687. jiilius 20. és október 2-iki jelentései.) 

16* 

Buonvisi azon gondolattal foglalkozott, hogy a munkálatok 
megvizsgálása végett személyesen Budára megy. De visszatartotta 
azon aggodalom, hogy a szerte kalandozó török őrség fogságába 
kerülhet, a mely esetben — úgy mond — élete is veszélyben 
forogna, mivel őt a törökök és a magyar felkelők félelmes ellenség 
gyanánt gyűlölik. ^) 

Később azután a tudósítások, melyeket Budáról kapott, 
nagy mértékben fölháborították. A haditanács elnöke a császár 
által jóváhagyott terveket önkényesen megváltoztta, és helytelen 
intézkedéseket tett. Mikor tehát pénzt kértek tőle, kijelentette, 
hogy csak akkor ad, ha más mérnököket alkalmaznak. Ez nem 
történt. A miért is azt irja B,ómába, hogy ^annyit tenne a budai 
erődítményekre pénzt adni, mint azt az ablakon kidobni. « ®) 

Ez alatt, május második felében, az udvari canczellár, a 
király azon kivánatát közié a nuntiussal, hogy 33,000 forintot 
adjon a kamara-elnöknek, élelmiszerek vásárlására. Válasza úgy 
hangzott, hogy a pápa határozott rendeletei tiltják akár csak egy 
fiillért is adni a kamara-elnöknek ; de nehogy a hadsereg meg- 
indításának késedelmeért a felelősség őt terhelje, a kívánt össze- 
get a főhadi-biztosnak. Rabattá tábornoknak, szolgáltatja át. ^) 

Majd néhány nappal utóbb ugyanannak ismét 50,000 forintot 
adott át, oly czélból, hogy a véghelyek őrségeit, melyeket szintén 
sikra akartak állítani, hátralékos zsoldjuk törlesztésével kielé- 
gítsék. *) 

Ezen összegek kifizetése nélkül — jelenti Rómába — a 
sereget megindítani nem lehetett volna ; mivel a kamara-elnök 
hanyagsága következtében a szükséglet fedezésére a kellő in- 



*) Buonvisi július 20-iki jelentése. 

*) Buonvisi 1687. október 12., 26. és november 22-iki jelentései. Egye- 
bek közt azt is panaszolja, hogy tanácsát nem követve, az őrség számára 
hirtelen új házakat emeltek, és a ki nem száradt épületekben betegségek 
keletkeztek. 

8) Buonvisi május 25 -iki jelentése. Már korábban tervezte, hogy ha- 
jókon szállítható sütökemenczéket, továbbá pontonokat és szállító szekere- 
ket fog beszerezni ; mert ha a sereg nem válik ilyen intézkedések áltai 
mobilissé, az a sok költség, — &gy mond — mely toborzására fordíttAtik, 
haszontalanná válik. (April 20-iki jelentése.) 

*) Buonvisi június 1-ei jelentése. 

tézkedések nem tétettek meg. »A rosszakarat és tehetetlenség 
— úgy mond — minden erejét megfeszíti a közjó meghiúsítá- 
sára. « Ezen vádat a haditanács elnökére is kiterjeszti ; és őt teszi 
felelőssé azért, hogy a hadsereg megindulása késett. A legalkal- 
masabb tavaszi időt ismét elmulasztották fölhasználni. Elkese- 
redve Írja, hogy Oassandra sorsa jutott neki osztályrészül. Dicsé- 
rik, de nem követik tanácsát. Ha a császár határozatlanságát 
nem küzdi le, és a helyzet nem változik : nem fog többé a pápától 
segítséget kérni ; sőt azt fogja neki tanácsolni, határozottan nyi- 
latkoztassa ki, hogy többé segélyt nem ád.^) 

II. 

A haditerv megállapítására Buonvisinek ez alkalommal 
döntő befolyása volt. Azon javaslatát, hogy az egész császári 
sereg a Dráván túl nyomuljon, Leopold helyesnek találta és el- 
fogadta. 

April közepén a haditanács az operatiók első föladatául 
Eszék megvívását és erődítményei lerombolását tűzte ki. Ezt 
Buonvisi nem helyeselte. A királyhoz benyújtott emlékiratban 
kifejtette, hogy az eszéki erődítmények lerombolása esetén a törö- 
kök bármikor hidat verhetnek a Dráván. Azt tanácsolta, hogy 
Eszéket, mihelyt a császári seregnek hatalmába kerül, sietve meg 
kell erősíteni ; a lovasság födözete alatt a gyalogság végezhetné 
a munkát ; és ezért az anyagot előlegesen be kell szerezni, külö- 
nösen Stiriában fát vágatni, mely a palissádokria használtat- 
hatnék föl. 2) 

Egyébiránt ő a hadjárat végczéljául folytonosan Belgrád 
megvívását sürgette. Ez ugyanis, fölfogása szerint, a legalkal- 
masabb hely olyan védbástya létesítésére, mely erős őrséggel 
ellátva, az egész országot megvédheti. Annak birtokában már 

^) Buonvisi jűnius 1. és 8-iki jelentése. 

2) Buonvisinek ápril 24-iki emlékirata. A nuntius ekkor megpen- 
díti Magyarország lakatlan részein katholikus németek megtelepítését. 
Már is kapott ajánlatot 100 család bevándorlására. Nézete szerint Magyar- 
ország belbékéjét főleg a hatalmas urak és idegen telepítvényesek biztosít- 
hatják. Csehország példájára utal. 

lehet békét kötni. »Ha — úgymond — a fáradságot és költséget, 
mely e^en czél elérésére igényeltetik, megbírjuk, olyan állapotba 
hozzuk az országot, hogy török invásiótól soha többé félni 
nem kell.« 

Azonban, űgy látszott egy ideig, mintha Leopold megvál- 
toztatta volna elhatározását. Oly intézkedéseket tett, melyek arra 
utaltak, hogy a Dunán-tűli országrészben kivánja a török várakat 
visszaszerezni. Névszerint Fehérvár vívására tett előkészületeket. 
Mindez hadicsel volt, hogy az ellenség tévedésbe ejtes- 
sék. Csak a lotharingiai berezeg és két miniszter voltak a király 
valódi szándékaiba beavatva. Július közepén kitűnt, hogy az ere- 
deti terv föntartatott. Buonvisi csodálattal volt eltelve Leopold 
bölcsesége fölött; mert míg úgy viselte magát, mintha megvetette 
volna azt a tervet, melyet ő ajánlott vala neki, megvalósítására 
irányozta minden igyekezetét. ^) 

Ekkor ugyanis a lotharingiai berezeg egész seregével már 
a Dráván túl volt, és a bajor választófejedelem is — kit a pápa 
intelmei nem voltak képesek a háború színhelyétől távol tartani 
— megkezdette átvonulását azon folyón. Egyestilésök 50,000-nyi 
sereget létesített, mely Eszék felé sietett. Itt várta már őket 
Szulejmán nagyvezér, 60,000 emberrel, elsánczolt táborban, a 
melyből nem engedte magát kicsalni. Mikor pedig a császári sere- 
gek támadást intéztek, ezt visszaverte, jelentékeny veszteséget 
okozva a támadók soraiban. Lotharingiai Károly, nyilt csatában 
vágyva megmérkőzni, visszavonulást színlelt, a Dráván átkelt 
és Mohácsnál ütött tábort, azon reményben, hogy a nagyvezér 
követni fogja. 

Elhatározása azokra, kik titkos czélját nem ismerték, rém- 
hír hatását gyakorolta. Különösen a pápai nuntius, a múlt évek" 
gyászos kimenetelű hadjárataira visszagondolva, ismét katasztrófa 
bekövetkezésétől rettegett. Ennek elhárításán elmélkedve, augusz- 
tus első napján emlékiratot adott át a kamara-elnöknek. 

Abból indul ki, hogy a hadimunkálatok megindításában 
történt késedelem, a megállapított terv keresztülvitelét, a mocsa- 
rak által környezett erősségek megvívását immár lehetetlenné teszi; 



1) Buonvisi július 20-iki jelentése. 

nehogy pedig a rendelkezésre álló rövid időt fölhasználatlanul 
kelljen hagyni, a terv módosítását ajánlja: a sereg nagy része a 
mohácsi hid mellett állítandó táborhan helyeztessék el, hogy az 
ellenség mozdulatait szemmel tartsa, s ez alatt egy hadtest azon- 
nal vegye ostrom alá Eger várát, mely hosszabb idő óta körül van 
zárva, és szorult helyzetében, gyenge őrségével, tartós ellentállást 
kifejteni nem képes. Mivel csak az egy élelmiszer-szállítás ké- 
pezhetett nehézséget, e czélra költséget ajánlott. ^) 

A kamara-elnök még az nap bemutatta ezen javaslatokat 
Leopoldnak, ki köszönetét fejezte ki, és értesíté, hogy minden 
bizonynyal el fogja rendelni Eger vagy Várad vívását, az utóbbi 
hely mellett azon körülmény szólván, hogy megvívása nagyobb 
kiterjedésű téliszállásokat biztosítana. Egyszersmind kérte, hogy 
a fölajánlott költséget azonnal egyenesen az Eger körülzárását 
intéző Caraffa tábornoknak küldje meg. 

A pápai nuntius mindazáltal Várad ostromának eshetősége 
ellen határozottan felszólalt, mert ez hasznosabb lehetne ugyan, 
de a siker kétségesebb. Arra figyelmeztetett, hogy Várad víz- 
árkokkal van körülvéve ; e mellett az élelmi és lőszereknek a Duna 
mellékéről leszállítása nagy nehézséggel jár. — A fődolog — 
úgy mond — a hadsereg jó hirét helyreállítani ; nem szabad en- 
gednünk, hogy újabb kudarcza a török sereget fölbátorítsa. A 
császári sereg visszavonulása már is rossz hatást szült ; ha Várad 
megvívása nem sikerül, híre el van temetve. 

Ezen érvek nyomatékát elismerte Leopold ; de mielőtt ma- 
gát elhatározná, a lotharingiai berezeg és a bajor fejedelem taná- 
csát kérte ki. 2) 

A következő napokban az udvarnál szakadatlanul folytak a 
tanácskozások. Három vélemény állott egymással szemben : Szi- 
gjet, Temesvár vagy Várad ostroma. Egerről szó sem volt többé, 
csak Buonvisi ragaszkodott hozzá. Audientíát kért a királytól. Es 
a mint előtte megjelent, mindazon nehézségeket, melyekkel a há- 
rom vár bármelyikének ostroma jár, kifejtette. Szigetvár, a nagy 



Buonvisinek augusztus elsején a kamara-elnökhöz intézett em- 
lékirata. 

*) Buonvisi augusztus 3-iki jelentése. 

esőzések következtében, úgy szólván, megközelíthetetlen; emlé- 
keztetett Szulejman szultánra, kinek roppant erőfeszítésébe ke- 
rült, hogy hatalmába ejthesse; és birtoka különben sem igér 
téliszállásokat. Temesvár birtoka igen hasznos volna; de csak 
akkor, ha előbb Eszék és Pétervárad hatalmunkba jut; mert 
különben Péterváradról az ellenség Temesvárnak élelmiszerekkel 
ellátását könnyen megakadályozhatja, és őrségét kiéheztetheti. 
Ugyanazon veszély fenyegetné az őrséget Váradon is, melynek 
megvívása szintén nagy nehézséggel jár. Ezek után Eger ostro- 
mát hathatósan ajánlotta. 

A király kitérőleg nyilatkozott : az ügyet meg fogja fon- 
tolni. 

Azonban néhány nappal utóbb a háború színhelyén lénye- 
ges fordulat következett be. A lotharingiai berezeg terve sikerült. 
A nagyvezér üldözőbe vette őt, és augusztus 12-ikén Mohács 
mezején vívott csatában súlyos vereséget szenvedett. Marco 
d'Aviano, a hírneves kapuczinus atya, Leopold király bizalmas 
embere, ki a császári sereget kisérte, midőn a mohácsi táborban 
a hála-isteni- tiszte] etet megtartá, joggal kezdheté beszédét a 
zsoltár szavaival : 2>Te benned bizom. Uram, ne szégyenüljek meg !« 
Ha a császári sereg most előnyomul, talán Belgrádot is meg- 
vívhatja. De a vezérek közt, a teendők iránt, támadott meghason- 
lás a diadal teljes értékesítését megakadályozta. 

Buonvisi ezt előre látta. Augusztus közepén, egyik audien- 
tiáján, a kettős fővezérlet veszélyes következményeire utalt. Meg- 
szüntetésére kérve a királyt, egyebek közt tréfásan említé, hogy 
a sas a császári czimerben két fővel állíttatik ugyan elő, de az 
élő madárnak csak egy feje van. Azzal végezte fejtegetéseit, hogy 
ha «a beteget két orvos ellentétes irányban akarja gyógyítani : az 
egyiket el kell bocsátani. ^) 

Az események Leopoldot fölmentették azon nehéz elha- 
tározástól, melyet a bíbornok tőle kivánt. A viszály a tábor- 
ban annyira elmérgesedett, hogy a bajor választófejedelem visz- 
szavezette seregét országába. Lotharingiai Károly magára ha- 



*) Buonvisi augusztus 10-iki jelentése. 
8) Buonvisi augusztus 17-iki jelentése. 

gyatva is, a keresztény zászlót győzelmesen lobogtatta. Egyik 
hadosztálya Eszéket, Péterváradot, a Szerémség területével, visz- 
szaszerezte/0 maga pedig, a sereg másik részének élén, Erdélybe 
nyomult. 

' Apaffi fejedelem tavasz nyiltával követet küldött volt 
Bécsbe, a hadjáratban közreműködését ajánlva, egyszersmind 
sürgetve a királyi oklevél kiállítását, mely Erdélynek önállóságot 
és a fejedelem fiának az örökösödést biztosítsa. Buonvisihez is 
bizalmas levelet intézett, melyben érdekei fölkarolására kérte. A 
bíbornok, a követ előtt, nyíltan kijelentette, hogy a királyi ok- 
levél kiállítását csak akkor ajánlhatná, mikor a fejedelem aján- 
latainak megbízhatósága, a tényleges segítség nyújtásával, két- 
ségtelenné válik. Egy másik nehézséget sem titkolt el. felsége 
— úgy mond — el van határozva, hogy a fejedelmet mostani 
állásában föntartja, fia iránt hasonlóan jó indulatot táplál ; de 
Erdély alkotmányának föntartását is ígéri, és ezzel a rendek sza- 
bad fej edelem- választási jogát elismeri ; arra nézve tehát, hogy a 
fejedelem fiát, mielőtt a rendek megválasztják, utódjának fogja 
tekinteni, ígéretet nem tehet ; mert ezzel az erdélyi rendeket meg- 
sértené és elidegenítené. ^) 

A követ azon válaszszal bocsáttatott vissza, hogy a lotha- 
ringiai berezeg Erdélybe bevonul, és ha a fejedelem s a rendek a 
királynak meghódolnak, törvényeik és vallási szabadságuk föntar- 
tása iránt szerződés által biztosíttatni fognak. 

Károly berezeg nem találkozott ellenállássál. ünnepélyesen 
bevonult Kolozsvárra, és Apaffival november elején megkötötte a 
szerződést, mely őt és fiát a fejedelmi állásban meghagyta, de 
Erdélyt tényleg Leopold uralma alá hozta, míg néhány hónappal 
később (1688. május 9.) a fejedelem és. a rendek ünnepélyes nyi- 
latkozattal a magyar királynak meghódoltak. 

Ez alatt a keresztény fegyverek másfelé is súlyos csapásokat 
mértek az ozmán hatalomra. Az 1687-ikév nyarán Velencze had- 
vezérei nagy eredményeket mutathattak föl. Morosini Morea erő- 
ségeit, Athént is, Oornaro pedig Dalmatiának török kézben levő 
városait vívta meg. 

*) Buonvisi ápril 20-iki jelentése. 

III. 

A Prancziaország részéről fenyegető veszély 1687. elején 
a császári udvart soká kinos kétségben tartotta. *) Leopold a 
pápához fordult, vádat emelve XIV. Lajos ellen, a regensburgi 
béke megszegése miatt. Mire XI. Incze sietett a franczia királyt 
a béke föntartására fölhivni. •) 

Buonvisi bíbornok is, francziaországi coUegája útján, elébe 
terjeszté mindazon érveket, melyek őt a béke megzavarásától 
visszatarthatták. Egyebek között utalt a török nagyvezér nyilat- 
kozatára, mely szerint a török birodalomra nehezedett súlyos 
csapásokat Isten büntetésének tekinti, a béke megszegéseért; 
mit — úgy mond — Francziaországban is jól fontoljanak meg. ^) 

XIV. Lajos éppen a két pápai nuntius útján tette meg a 
császári udvarnak propositióit, a béke biztosítása érdekében. 
Kivánta, hogy Leopold szüntesse meg az erődítési munkálatokat, 
melyeket a Rajna mentén elrendelt, és állítson ki nyilatkoza- 
tot, melyben kötelezi magát, hogy a regensburgi fegyverszünetet 
meg fogja tartani, és a török háború befejezése után nem fog 
Francziaország ellen fordulni. 

Buonvisi jelentést tett erről a császárnak. Ez bz erődítési 
munkálatok megszüntetése tárgyában nehézségeket támasztott 
ugyan, de oly módon tette azt, hogy azok elhárítása nem mutat- 
kozott lehetetleiinek ; a nyilatkozat kiállítására pedig késznek 
nyilatkozott, a mennyiben őt a franczia király is hasonló Ígéret- 
tel megnyugtatja. *) 

Azonban ezen tárgyalások eredményre nem vezettek. Ked- 
vezőbben alakultak a viszonyok Lengyelország irányában. 

A lengyel király tervei most teljes összhangzásban állottak 
azokkal, melyeket a pápai nuntius fölkarolt. ^) A Belgrád meg- 



Buonvisi 1687. február 1 6 -iki jelentése. 

•) Leopoldnak 1687. február 7-ikén a pápához, ennek febi'uár 26-ikán 
a franczia királyhoz intézett levelei, Theinernél. 323., 324. 

^) Buonvisinek 1687. február 13-ikán Banucci nuntiushoz irt levele. 

*) Banuccinak 1688. február 3-ikán Buonvisihez irt levele, ennek 
jnárczius 2-ikán kelt válasza, és ugyanazon napon Bómába küldött jelentése. 

") Buonvisi 1687. január 12-ikén levelet intéz Sobieskihez, kit arra 

vívására czélzó munkálatokban kívánt részt venni. De vállalatá- 
nak kívihetöségét Buonvísí kétségbe vonta. Mert attól tartott, 
hogy ha Sobieski Bessarábíába nyomul, és a császári hadak egye- 
nesen Belgrád felé veszik útjokat, mielőtt egyesülhetnének, külön- 
külön tönkre fognak menni. 

a siker legelső föltételét abban látta, hogy a hadak élel- 
mezése biztosítva legyen ; a miről annál inkább jó előre kell gon- 
doskodni, mivel Magyarország egészen el lévén pusztítva, min- 
dent Bécsből kell szállítani. Utal a Siklós és Pécs alatt történ- 
tekre, melyek megtaníthattak arra, hogy milyen veszélyes az ellen- 
ség területére nyomulni, míg a sereg háta mögött az ellenség kezei- 
ben levő erősségek állanak ; valamint azon csapásokra, melyeket 
Sobieski serege Moldvában, élelmiszerek hiánya miatt, szenvedett.^) 

Azt javasolta tehát, hogy a tél folyamán, a lengyel király 
állítson föl raktárakat, lehetőleg azon területek közelében, hol a 
hadimunkálatok folyni fognak. Es míg Pallavicini bíbornok var- 
sói nuntius buzgalmát, melyet élelmiszerek és szállítási eszközök 
beszerzése körül kifejtett, magasztalásokkal halmozta el : a fölött, 
hogy Sobieski, a keresztény világ egyik leggazdagabb uralkodója, 
magán vagyonából semmit sem áldoz, még kölcsönt sem akar az 
országnak adni, megütközését nem hallgatta el. Pedig — jegyzé 
meg — ha fia részére a trónörökösödést biztosítani akarja, hatal- 
massá kell tennie Lengyelországot, leküzdenie Bessarábiábau a 
tatárokat, meghódítania Moldvát. ^) 

Pallavicini bíbornok ekkor azt a gondolatot pendítette meg, 
hogy a liga tagjainak congressust kellene tartaniok, a török béke- 
ajánlatokra adandó válasz, és a jövő hadjárat tervének megálla- 
pítása végett. Buonvisi nem értett vele egyet. Azt válaszolá, hogy 
az első okért fölösleges, a másikért veszélyes volna congressust 
hivni egybe. Minthogy mindegyik hatalom a maga czéljai érdeké- 
ben kívánná a többit fölhasználni, viszályok keletkezhetnének ; 
legjobb tehát, ha mindegyik azt teszi, mit a maga érdekében leg- 
hasznosabbnak vél ; és ha így a közös ellenség leverésén mind- 

"bnzdít, hogy a következő év tavaszán hatályosabban működjék, mint az 
elmúlt évben. 

Buonvisinek január 20-ikán a varsói nuntiushoz intézett levele. 

*) Buonvisinek január 27-ikén a varsói nuntiushoz irt levele. 

egyik a legalkalmasabb módon közreműködik, ezzel a liga közös 
czélja is el lesz érve. *) 

Mindazáltal márczius végén Sobieski — ki ez időtájt ismét 
100,000 forintnyi segélyt kapott a pápától — a przemislei püspö- 
köt Bécsbe küldötte, oly czélból, hogy a hadjárat terve összhangzó 
módon állapíttassék meg. Buonvisi álláspontjához, hogy a közös 
actio veszélyes, ekkor is ragaszkodott. Egyszersmind minden 
alkalmat fölhasznált annak hangsúlyozására, hogy Erdély- és 
Oláhország megszerzésére a lengyel királynak gondolnia sem 
szabad; különben is más irányban: Podólia, Moldva és Bess- 
arabia, Bulgária és Thráczia felé egész Konstantinápolyig, hódí- 
tásokra tágtér nyilik. *) 

A lengyel követ megbízásainak egyik főpontja volt az, hogy 
királyának elsőszülött fia, Jakab berezeg részére a bajor vagy 
pfalzi választófejedelem családjából nőt szerezzen. Nyiltan ki- 
mondotta, hogy a királyné, ha ezen óhajtása teljesül, » mindent meg 
fog tenni, hogy férje a hadimüveletekhez erélyesen hozzáfogjon. « 

Buonvisi, kivel a püspök előlegesen értekezett, a bajor 
választó-fejedelem azon korábbi nyilatkozatára utalt, hogy nővé- 
rének kezét csak azon esetre ajánlhatja, ha Jakab berezeg trón- 
örökösnek el lesz ismerve, és részére Németországban fejedelemsé- 
get szereznek ; azon aggodalmát fejezte ki, hogy a pfalzi választó- 
fejedelem hasonló igényeket fog támasztani ; annál inkább, mert 
egyik leánya császárné, a másik Portugallia királynéja. » Tehát 
Eminentiád nem hiszi, — kérdé a püspök — hogy Jakab herczeg 
atyját az uralkodásban követni fogja ?« 

» Biztosan hiszem, — válaszolá a nuntius — hogy a király fiai- 
nak egyike örökölni fogja a koronát ; de kétséges, hogy melyik lesz 
az. Sándor berezegnek nagy pártja van, és előnyére szolgál az, 
hogy Lengyelországban született, oly időben, mikor atyja már a 
koronát viselte; míg Jakab herczeg előbb, és pedig Pranczia- 
or szagban jött világra. Ha tehát az ifjabbik testvér választatnék 
meg, a fejedelmi hölgy, ki az elsőszülöttnek nyújtotta volt kezét, 
kellemetlen helyzetbe fog jutni.« Egyszersmind azon véleményét 



) Buonvisi február 10-ikén a varsói nuntiushoz irt levele. 
') Buonvisi ápril 3-iki jelentése. 

is kifejezte, hogy Jakab herczeg részére a trónöröklést biztosítani 
könnyebb volna házassága előtt, mint utána. ^) 

Sobieski, a mint Buonvisi észrevételeiről tudomást nyert, 
neki a saját és a királyné nevében köszönetét fejezte ki követe 
által, kit utasított, hogy az ő tanácsa értelmében, a házassági 
ügyre vonatkozó tárgyalásokat abbahagyva, igyekezeteiben a két 
udvar között a jó viszony föntartására és biztosítására szorít- 
kozzék. ^) 

Buonvisi azon meggyőződésben élt, hogy Jakab herczeg 
házassága valamelyik uralkodóház sarjával, a király-választás 
idején zavarokat támasztana ; mivel vagy a Habsburg-ház, vagy 
a Bourbon ok ellenséges érzületét vonná magára. Azért azt a ter- 
vet hozta szőnyegre, hogy Jakab herczeg vegye nőül Radziwill 
herczegnőt. Brandenburgi Lajos herczeg özvegyét, kinek dús va- 
gyona hatalmassá tenné őt, a nélkül, hogy a két versengő dynasz- 
tia féltékenységét idézné föl. Sobieski hálásan fogadta ezen com- 
binatiót, melyet készséggel fölkarolt. ^) 

Ez alatt, márczius végén, orosz követek jelentek meg Bécs- 
ben, oly ezélból, hogy a- czároknak a szent ligához való csatlako- 
zása ügyében, tárgyalásokat indítsanak. De késtek ajánlataikat 
megtenni ; előnyösebbnek vélték, ha ők az udvar propositióit be- 
várják. A kétes helyzetnek véget vetendő, Buonvisi rábírta Leo- 
poldot, hogy a nagyvezér levelét alkalmul használva, a követeket 
megbízásuk előterjesztésére sürgetően fölhívja, mivel azt a nagy- 
vezér részére adandó válasz fogalmazásánál tekintetbe kell venni.*) 

Azonban váratlanul azt az utasítást kapták kormányuktól, 
hogy a ligába való belépés iránt tárgyalásokat ne kezdjenek, és csak 
a régi barátság megszilárdítására szorítkozzanak. Ezen fordulat 
leverőleg hatott a pápai nuntiusra, ki attól félt, hogy azt Sobieski 
ürügyül fogja fölhasználni hadikészületei fölfüggesztésére. Ezt 
ellensúlyozni kívánván, rögtön levelet intézett hozzá ; megnyug- 
tatta az iránt, hogy a beállott fordulat daczára őt az oroszok ré- 
széről veszedelem nem fenyegeti, és bátran a tatárok ellen for- 



*) Buonvisi ápril 1 3-iki jelentése. 

2) Buonvisi május 4-iki jelentése. 

*) Buonvisi május 4. és július 7-iki jelentései. 

*) Buonvisi márczius 30. és ápril 20-iki jelentései. 

dúlhat. A hadjárat tervére nézve is közié észrevételeit. A bess- 
arábiai expeditiót ellenzé. ^Vakmerőség volna, — irja, hiúságá- 
nak hízelegve — ha a legvitézebb és legokosabb fejedelemnek, kit 
Lengyelország és a világ fölmutathat, tanácsot akarna adni.« 
Mindazáltal figyelmezteti, hogy azon esetre, ha tervéhez ragasz- 
kodik, nemcsak az ellenséges hadakkal, hanem^ a moldvaországi 
sivatagok terméketlenségével is szembe kell szállania. Amazokat 
vitézsége könnyen legyőzheti; de a nehézségek, melyeket az 
élelmiszerek hiánya teremt, leküzdhetetlenek. Kiemeli, hogy a 
legközelebbi hadjárattal a háborút nem lehet befejezni ; úgy kell 
tehát a dolgokat intézni, hogy a jövő évi hadjáratban a törökökre 
végső csapást lehessen mérni J) 

Sobieski belátta ezen észrevételek helyességet. Tervét meg- 
változtatta. Kamienitz ostromát — mit a szent-szék régtől fogva 
sürgetett — tűzte ki föladatul. Augusztus folyamán táborba 
szállott, megtette az előkészületeket az ostromra, az orosz czárok- 
kal és a kozákok hetmánjával megállapodásra jutott, hogy őt 
támogatni fogják. De tervei meghiúsultak. Augusztus végén pa^ 
naszokkal fordul Rómába a miatt, hogy Galiczin berezeg, az orosz 
hadak vezére, idő előtt elvonult és a kozákok hetmánja elpártolt. *) 
Mire elkedvtelenedve, ő is abba hagyta előuyomulását, és a csá- 
szári seregek fényes győzedelmei sem birták erőteljes föllépésre 
ösztönözni. ^) Ezen magatartásából Buonvisi bíbornok azt a követ- 
keztetést vonta le, hogy Sobieski a ligától el akar szakadni. A 
miért is ezen veszélyre úgy a pápát, mint a varsói nuntiust 
figyelmeztette, és oda hatott, hogy ez elháríttassék. *) 

IV. 

A császári seregek diadalmas hadjáratai Magyarország nagy 
részének fölszabadítása és Erdély visszacsatolásának előkészítése 



*) Buonvisi május 1-én Sobieskihez intézett levele. 

«) Sobieskinek augusztus 28-ikán a jasloviczi táborból Barberini bí- 
bornokhoz intézett levele. Theinernél. 328. 

*) Buonvisi október 1 2-iki jelentése. 

*) A pápa november 8-ikán úgy Sobieskihez, mint a lengyel rendek- 
hez leveleket intéz, őket a törökök elleni háború folytatására serkenti. 
■JTheinernél. 3íí0. 

mellett, még egy más nagyjelentőségű politikai eredményt is mu- 
tattak föl. Lehetővé tették, hogy a Habsburg-uralkodóház, több 
mint kétszázados törekvései czélját elérje: a magyar trónt az örö- 
kösödés jogczímén biztosítsa magának. 

Leopold 1687. október l8-áraPozsonyba országgyűlést hívott 
egybe, azon szándékkal, hogy ott elsőszülött fiát, József főhercze- 
get, magyar királylyá megválasztatja ; egyszersmind a Habsburg- 
ház fiága trónöröklési jogának megállapítását, és az aranybulla 
azon végzésének, mely a rendek fegyveres ellentállási jogát szen- 
tesíti, eltörlését viszi keresztül. 

Buonvisi bíbornok az országgyűlés megtartását a háborű 
befejezése előtt nem helyeselte, és jobb időkre kivánta halasztatni. 
Tudta, hogy nagy költséggel jár, melyet inkább a háború készü- 
leteire kellene fordítani. Attól tartott, hogy a téli szállások tár- 
gyában a király a rendeknek engedményeket lesz kénytelen tenni ; 
és hogy a sérelmek tárgyalásánál rendszerint felmerülő zajos 
viták az elégületlenséget éleszteni fogják. Aggodalmai még növe- 
kedtek, a mint a királyi propositió tartalma felől értesült. Attól 
tartott, hogy a rendek király-választási joguk megtámadása miatt 
háborogni fognak. Pedig a királyi háznak — úgy mond — most 
csak arra kellene gondolnia, hogy a hadi munkálatokat lehetőleg 
nagy erélylyel folytassa, és fényes vívmányokkal a magyarok előtt 
tekintélyét gyarapítsa. ^) 

El volt határozva arra, hogy az országgyűlésen meg fog je- 
lenni, és oda fog hatni, hojsjy a rendek a sérelmek tárgyalását ne 
kívánják ; nehogy ez a következő hadjáratra hátrányos következ- 
ményeket vonjon maga után. Ezért azt a tanácsot adta a király- 
nak, hogy a mennyiben a nehézségeket elhárítani nem képes, azon 
ürügy alatt, hogy a pozsonyi levegő- ártalmas egészségének, na- 
polja el az országgyűlést ; mert bár a főherczeg megkoronázása 
hasznos volna, a tómörökösödés biztosításának igazi módja : a 
török hatalom megsemmisítése. *) 



^) Buonvisi augusztus 24-iki jelentése. 

■) Buonvisi szeptember 24-iki jelentése. — Az államtitkár október 
1 8-iki jegyzékében irja, hogy a pápa a koronázásra az időpontot alkalmasnak 
ítéli ; meghagyja a nuntiusnak, hogy a koronázás keresztülvitelére a királyt 



240 XI. INCZE És MAGYARORSZÁG FÖLSZABADÍTÁSA. 

Egyébiránt Buonvisinek a saját személyére vonatkozó nehéz- 
séget is el kellett hárítani, az országgyűlés megnyitása előtt. A prae- 
cedentia kérdése, mióta bíbornokká lett, sokféle kellemetlenségeket 
vont rá. Egyebek között, Eleonóra királyné megtagadta tőle azon 
kitüntetést, hogy fogadtatások alkalmával leülhessen ; bár ezt a 
pfalz-neuburgi berezegnek megengedte ; ily módon a bíbornokok 
fejedelmi rangját el nem ismerte. Most tehát a nuntius biztosít- 
tatni kivánt a felől, hogy a rangját megillető jogokat József fő- 
herczeg, mint ifjabb király, nem fogja csorbítani. Az udvari can- 
cellárhoz intézett emlékiratban a spanyol és lengyel királyokra 
hivatkozott, kiknél a bíbornokok ülőhelyet foglalnak el. ^) 

Beható tanácskozások után, a canczellár tagadólag vála- 
szolt. A franczia trónörökös és a régi magyar királyok udvaránál 
követett gyakorlatot helyezte előtérbe. Azonban Buonvisi hiteles 
adatokat kivánt annak kiderítésére, vájjon a bíbornokok, kik az 
ülés jogában nem részesültek, a magyar királyok alattvalói, vagy 
pedig idegen főpapok voltak-e ; mert az utóbbiak helyzete, azokétól, 
kik valamely uralkodóhoz alattvalói viszonyban állanak, lénye- 
gesen különböző. ^) 

Előterjesztésének elintézését az udvar soká késlelte. Ennek 
következtében ő is elhalasztotta útját. ^) De november közepén 
mégis megjelent Pozsonyban, hol a szent Ferencz-rend zárdájá- 
ban rendeztek be számára lakást, melyet azonban kényelmetlen- 
nek talált, és a magyar kályha melegével sem tudott megbarát- 
kozni. *) - 

Itt azután közölte vele az udvari canczellár a resolútiót. 
E szerint több példa van arra, hogy a bíbornokok saját uralkodó- 
jok udvaránál ülőhelyet nem kaptak ; idegen bíbornok irányában 
követett eljárás felől az emlékek nem szólnak ugyan, mindazáltal 
az udvar kívánja, hogy a nuntius igényeiről mondjon le. ^) 

buzdítsa, a magyar rendekre pedig hasson, hogy a sérelmek tárgyalását ne 
kívánják. 

Buonvisi október 27-iki emlékirata. 

2) Buonvisi november 2-iki jelentése. 

3) November 9-iki jelentése. 

*) November 15-iki jelentése Pozsonyból. 
**) A november 2 2-iki jelentés. 

Buonvisi annyira elkeseredett, hogy újra, visszahivatását 
kérte. ^) A pápa erről természetesen hallani sem akart ; de a bí- 
bornoki méltóság fényének megóvása érdekében, azt az utasítást 
küldötte néki, hogy azon esetre, ha az udvarnál illő fogadtatásban 
részesíteni nem akarják, az ifjabb magyar királylyal való találko- 
zást kerülje. «) 

Mielőtt ezen rendeletet megkapta volna, azzal egészen össz- 
hangzó eljárás követésére határozta el magát. Mivel igényeinek 
jogosultságát az udvar el nem ismerte, kijelenté, hogy a nyilvános 
ünnepélyességektől távol tartja magát, a koronázáson sem jelen 
m^g ; és csak azért nem utazik el, nehogy majd azt mondhassák, 
hogy azon esetre, ha marad, az általa kivánt engedményeket meg- 
adták volna. ^) 

Később azonban mégis, nehogy botrányt idézzen elő, és nagy 
érdeket veszélyeztessen ; ő szánta el magát engedékenységre. Leo- 
poldnak tudomására adta, hogy a koronázási ünnepélyen meg 
fog jelenni, és az új királyt is üdvözölni fogja ; de midőn az ud- 
varnál követett régi gyakorlatban megnyugszik, egyszersmind 
tiszteletteljes óvást tesz, nehogy eljárásából a bíbornoki méltóságra 
sérelmes következtetéseket lehessen levonni. *) 

Ez alatt ugyanis, november első felében, az ország rendéi 
készséggel teljesítették a királyi előterjesztésben foglalt kivána- 
tokat : a Habsburg-ház fiágának örökösödési jogát elismerték, és 
a fegyveres ellentállás jogáról lemondottak. Mire a kilencz éves 
József főherczeg Magyarország királyává megkoronáztatott. 

Marco d'Aviano atya, a mint az országgyűlés szerencsés 
kimenetele felől értesült, a következő sorokat intézte Leopoldhoz : 
»A magyar nemzetet szelíd és kegyelmes elbánással lehet hűség- 
ben tartani. Teljesen alkalmazható rá a latin közmondás: Az 
édes szó barátokat szerez, és az ellenséget megbékíti. « ^) 

Ugyanakkor, Magyarország belső békéjének állandósí- 
tása szempontjából, egy más, szintén jelentékeny esemény történt. 

November 27-iki jelentése. 
^) Az államtitkár deczember 3-iki jegyzéke. 
^) Buonvisi deczember 6-iki jelentése. 
. *) Buonvisi deczember 1 3-iki jelentése. Ez az utolsó, melyet Pozsony- 
ból küld Rómába. 

*) 1688. január 28-ikán kelt levele. Idézve Kloppnál. 414. 

Tököli, a török hatalom sülyedését látván, és meggyőződvén 
arról, hogy a porta segítségére nem számíthat többé, az 1687-ik 
év nyarán levelet írt nejének, kit felszólított, hogy küldje udvari 
papját Rómába, és terjeszsze elő a pápának azon ajánlatot, hogy 
ha ő szentsége a császártól kedvező föltételeket eszközöl ki, ő 
maga a kath. vallásra áttér, és hitsorsosait is az áttérésre fogja 
késztetni. A levél titkos jegyekben volt irva, és megfejtését Zrí- 
nyi Ilona, meghitt emberére Absalon Dánielre bízta. 

Absalon, buzgó lutheránus, megdöbbenve olvasta a levelet, 
és hogy ura szándékának valósulását meghiúsítsa, arra határozta 
el magát, hogy Munkács várát árulással az ostromlók kezeibe jut- 
tatja. E czélból Badics várkapitánynyal szövetkezett. Oaraffa 
tábornokkal összeköttetésbe léptek, és az eleséget pazarul kez- 
dették az őrség közt szét osztani, hogy így Zrínyi Ilonát a föl- 
adásra kényszerítsék. Erre Carafifa is, a jóakarat hangján irt le- 
vélben fölszólította. Rövid tárgyalás után, 1688. január 17-ikén 
Munkács vára kapui megnyíltak a császári hadak előtt. *) 

») Horváth Mihály. Zrínyi üona életrajza. 82—90. 

1688—1689. 
I. 

Az 1688. tavaszán megnyitandó hadjárat tervének megálla- 
pítása már az év legelső napjaiban foglalkoztatta az udvart. A 
döntő szó Lotharingiai Károlyé volt. Ez Buonvisi bíbornok mély 
belátását és gazdag tapasztalatait kellően tudta méltányolni, és 
így mindenekelőtt az ő véleményét kívánta a teendők iránt meg- 
hallgatni. 

A nuntius kétfelé irányozta a kormányzók figyelmét : Er- 
délyre és a Dráván túlra. Erdélyt, erős őrségeknek alkalmas pon- 
tokon elhelyezésével, a király iránt engedelmességben tartani, 
^ingatag népességét« lázadástól és idegen hadak behívásától 
vissza kell tartani, ugyanakkor a Dráva és Száva között nagy 
erőt kell kifejteni, hogy az eddig tett foglalásokat biztosítsák, és 
Belgrád ellen a legalkalmasabb módon támadást intézhessenek, 
a mi ha sikerül, mindaz vérontás nélkül hatalmokba jut, a mi 
Magyarországon még török kézben van. Azon esetre, ha a törö- 
kök egész erejöket Belgrád oltalmára egyesítenék, és ütközetet 
koczkáztatni nem látszanék tanácsosnak ; az ostromot elhalasztva, 
Bosniába lehet nyomulni. Ezen tartomány, mert erős várai nin- 
csenek, könnyen meghódítható ; elfoglalása azon előnyt is bizto- 

sítaná, hogy a törököket seregök élelmezésének egyik forrásától 
megfosztaná, és a császári hadaknak, Dalmatián keresztül, az ösz- 
szeköttetést Velenczével megnyitná. 

Várad megvívását ismét sürgették a katonai körökben. A nun- 
tius ellenben korábbi nézetéhez ragaszkodott. Eddig — úgy mond 
— Váradot Erdély kulcsának tekintették ; de éppen Károly herczeg 
bebizonyította, hogy a nélkül is el lehet Erdélyt foglalni. Továbbá 
kimutatja, hogy azon föltevés, mintha Váradot három hét alatt 
meg lehetne vívni, tévedésen alapszik ; az ostrom nagy áldozato- 
kat igényelne, főleg a gyalogságban, pedig ebben legnagyobb 
a hiány. 

Más tervet ajánl. Erdélyből az ott nélkülözhető hadak 
Déva felé vonuljanak, a Maros-mentén haladva, Lippát foglalják 
el, és azután Temesvár alá menjenek, ott a más felől küldendő 
hadakkal egyesülve, ostromot kezdjenek. Temesvár birtoka sok- 
féle előnyöket igér. Gyulát, Jenőt, sőt Váradot is megfosztja a 
segélytől, melyből onnan részesülhet. Mire pedig Jenő és Szent- 
Jobb várak elestek, Váradot két tűz közzé szoríthatni, és csekély 
erővel körülzárhatni. 

Azonban mindezen hadimunkálatok végrehajtására nagyobb 
haderőre van szükség, mint a milyen a múlt évben állíttatott 
síkra. Már pedig attól lehet félni, hogy a herczeg miég olyannal 
sem fog rendelkezni, hacsak az ujonczok fogadását és a lovak be- 
szerzését idejekorán nem sürgeti. A sereg kiegészítése bizonyára 
nehézségekkel jár. De két módon lehet segíteni. Az egyik az, 
hogy Németországban szervezett ezredeket fogadnak szolgálatba. 
A másik, Magyarországban új ezredeket állitani föl, Kohári és 
más hű magyar urak vezérlete alatt. Magyar vitézt bármennyit 
olcsó pénzen lehet fogadni ; és habár nyilt csatákban vagy várak 
vívásánál, úgy mint a németek, nem válnak be, röpülő hadtestek 
gyanánt és várak körülzárására jól használhatók. 

Továbbá javasolja, hogy a tél folyamán Fehérvár ostromát 
nagy erővel folytassák, és miután az sikerült, Kanizsa és Sziget 
előtt kis erődöket építsenek, melyek ötszáz német katonával meg- 
rakva és magyar lovasság által támogatva, a nevezett két várat 
elzárnák ; minek következtében épp úgy, mint Egerváránál tör- 
tént, csakhamar bekövetkeznék elestök. Ha mindez sikerül, az 

1688-ik évi hadjárat eredményeivel meg lehetne elégedniök, és 
biztosra vehetnék, hogy 1689-ben Belgrád is hatalmokba jut. 

Végre újból sürgette, hogy az oláhországi fejedelmet, néki 
és utódainak a fejedelemséget biztosítva, nyerjék meg. Ezzel a 
török a Dunán való közlekedés előnyeitől fosztatik meg, Erdély 
és majdan Temesvár birtoka biztosíttatik. *) 

Buonvisi befolyásával Lotharingiai Károlyt hathatósan 
támogatta a hadikészületek sürgetésében. Strattmann udvari 
canczellárt figyelmeztette, hogy a keletről érkező tudósítások sze- 
rint, a törökök kétségbeesett erőfeszítésre szánták el magokat. 
Erre utal az, hogy a török sereg IV. Mohammedet a tróntól meg- 
fosztotta, börtönbe vetette, és öcscsét 11. Szulejmánt emelte trónra ; 
Szulejmán nagyvezér és több miniszter kivégeztetett, és con- 
fiscált vagyonuk a kincstárt megtöltötte. Félő — úgy mond — 
hogy a slavóniai erősségeket a mily könnyen megvívtuk, épp oly 
hamar el is fogjuk veszteni ; ne bízzunk abban, hogy kedvünkért 
Isten csodát fog művelni. ^) 

Súlyos csapás gyanánt volt tekinthető. Rabattá tábornoknak, 
a Buonvisi bíbornok által kiválóan tisztelt és mindvégig híven támo- 
gatott, föhadi biztosnak halála. Utódjául a nuntius Oaraffa tábor- 
nokot óhajtotta. De tudván, hogy a haditanács elnöke ellensége, 
tartózkodott attól, hogy egyenesen ajánlja ; csak általánosságban 
kérte a canczellárt, hogy a fontos állásra a legalkalmasabb 
egyént nevezzék ki. ^) 

A bádeni őrgróf ugyanis még mindig viselte a haditanács 
elnöki tisztét. Buonvisi bíbornok, sok éven át folytatott küzde- 
lem után, végre az 1687-ik év őszén kivitte Leopoldnál, hogy a 
német birodalomba császári biztosnak nevezze ki, s ezen kitüntető 
megbízás ürügye alatt a hadikormányzat éléről eltávolítsa. De az 
őrgróf kijátszotta őt. Halogatta elutazását, és az alatt hivatalát 
tényleg tovább is vezette. *) 

A nuntius ezért 1688. elején Rómába küldött jelentéseit 
panaszokkal tölti be. Lázas izgalommal kiséri az actiót, mely az 

*) Buonvisi 1688. január 4-iki emlékirata. 

«) Buonvisinek 1688. január 8-ikán a canczellárhoz intézett levele. 

3) Buonvisi 1688. január 11-iki jelentése. 

*) Buonvisi 1687. november 29-iki jelentése. 

Őrgróf eltávolítására irányul, *) és abban döntő tényezőként 
vesz részt. \ 

Márczius elején vette a bíbornok-államtitkár jegyzékét, 
mely értesíti, hogy a pápa ismét másfélszázezer forintnyi segélyt 
utalványozott a hadjárat czéljaira. ^) A mint erről a császárnak 
jelentést tett, hangsúlyozza, hogy azon atyai szeretet, melyet ö 
szentsége bizonyít iránta, nem elegendő, ha ő felsége önmaga 
iránt nem táplál szeretetet, azaz a rendszabályokat, melyek ja- 
vára szolgálhatnak, késik alkalmazni. »0 felsége — úgy mond — 
jól ismeri a rendetlenséget, melyet a bádeni őrgróf előidézett, 
és mégis megengedte neki, hogy a haditanács elnökségét újból 
átvegye. A tél folyamán tanúsított elnéző magaviselete még tűr- 
hető volt, mert a mulasztások pótlására idő maradt. De most, 
márczius közepén állunk, és a mit rögtön meg nem teszünk, arra 
később rá nem érünk. Fontolja meg, mily nagy bajt okozott az 
őrgróf azzal, hogy Fejérvárnál kis csapatokat a meglepetés ve- 
szélyének tett ki, és mulasztásaival lehetővé tette az élelmi szerek- 
nek a városba szállítását. Míg Caraffa tábornok buzgó gondosko- 
dásával kivitte, hogy Eger és Munkács, a nagy távolság daczára, 
hatalmunkba esett ; valóságos gyalázat, hogy közelben, mintegy ő 
felsége szemei előtt, Fehérvárt megvívni nem sikerült ; mi főleg 
azért történt, mivel a vár elzárására rendelt csapatok vezér nélkül 
hagyattak. E mellett Slavóniából panaszok érkeznek, mert a nép a 
katonai parancsnokok részéről zaklatásoknak van kitéve ; pedig 
azt, épp úgy, mint Bosnia lakosságát is, jó bánással meg kell 
nyerni.* 

Leopold köszönetét fejezte ki a úuntius jóakaratú észrevé- 
teleiért ; Ígérte, hogy az őrgrófot útnak fogja indítani Regens- 
burgba, és úgy a Slavoniában, mint a Fehérvár körül elhelye- 
zett hadak fővezérletét Caraffa tábornokra fogja bízni. ^) 

Néhány nap múlva, Leopold azt a sürgető felhívást intézte 
a nuntiushoz, hogy a felső magyarországi hadak megindítására 



• ') Buonvisi 1688. február 1 5 -iki jelentése. 

^) Márczius 7-iki jelentése. Május 5-iki jelentésében említi, hogy a 
150,000 forinton felül még 50,000 forintról szóló utalványt kapott. 
») Buonvisi 1688. márczius 21-iki jelentése. 

a pápai segélyösszegből 50,000 forintot utalványozzon. Buonvigi 
jnentegette magát, hogy a pénz hovaforditása iránt utasítást még 
nem kapott. De rögtön írt Rómába, a császár kivánatának telje- 
sítését ajánlva. ^) 

Május első napjaiban kapta meg a pápai rendeletet, mely 
az 50,000 forint kifizetésére fölhatalmazta, de ezt azon föltétel- 
hez csatolta, hogy a pénz csakis a felső magyarországi hadak 
fizetésére fordíttassék, és előbb a bádeni őrgróf a hadi kormány- 
zat éléről tényleg eltávolíttassék. ^) 

Buonvisi nem késett ezt a császárnak nyíltan tudomásária 
hozni. Es Leopold habozás nélkül megígérte, hogy a bádeni őr- 
gróf, három nap múlva, útnak indul Regensburgba. De a pénz 
hovafordítását illetőleg kifogása volt. Kiemelte, hogy a felsőma- 
gyarországi hadak szükségletei annyira sürgetők valának, hogy a 
római választ be nem várhatta, és kielégítésökre más forrásokból 
kellett merítenie ; most tehát egyéb szükségletek vannak napi- 
renden ; a sereg táborbaszállását kell siettetni, hogy a törököket 
megelőzni és a Száva partjain föltartóztatni lehessen ; mert, csak 
ha ez sikerül, gondolhatnak Belgrád megvívására ; egyébiránt a 
részletek megbeszélése végett az udvari canczellárt fogja hozzá 
küldeni. 

Buonvisi kijelentette, hogy kezei meg vannak kötve; az 
udvari canczellárral értekezni kész, de előre ígéretet nem tehet. 

11. 

A nuntius. habozott, mi tevő legyen ? Egyfelől utasításának 
világos szövege állott, másfelől azon aggodalom kínozta, hogy a 
pápa dicsősége homályosíttatik el, mert a Belgrád ellen tervezett 
vállalat elmaradásáért őt fogják felelőssé tenni. 

Ezen nehéz helyzetében, a lotharingiai herczeggel érteke- 
zett, és figyelmeztette azon nehézségekre, melyek jelenleg nagyobb 
vállalatok útjában állani látszanak. Különösen fölhívta figyelmét 
a gyalogság soraiban jelentkező nagy halandóságra. A baj for- 
rása az élelmezésben van. A katonák kenyérre és vízre, mely 



^) Buonvisi ápril 4-iki jelentése. 

«) Az áUamtitkár 1688. ápril 17-iki chiífrirozott jegyzéke. 

gyakran egészségtelen, vannak utalva. Azt tanácsolta, hogy 'az 
újonczokat eleinte a várak őrségeibe oszszák be, jól élelmezzék^ 
rendesen fizessék, hogy ott lassanként megedződjenek; csak a 
másik esztendőben használják fol a működő hadseregben. 

A herczeg ezen fölfogást helyeselte; igérte, hogy ezentúl a sze- 
rint fog eljárni; de most már késő, mivel az ujonczok az ezredekbe 
be vannak osztva ; így tehát nem marad más hátra, mint nekik is 
a rendes zsoldot (havonként ^gy tallér) megadni ; csakhogy a pon- 
tos fiizetéshez a nuntius hozzájárulása mellőzhetetlen. 

Buonvisi ekkor késznek nyilatkozott, hogy Rómában a 6000 
ujoncz részére öt havi zsold kifizetésének elvállalását aján- 
lani fogja. 

A nuntius, az udvari etiquette körűi támadott nehézségek 
által abban is akadályozva volt, hogy a lotharingiai herczeget 
lakásán fölkereshesse. Ezen alkalommal a találkozás a vélet- 
len szinét viselte. A herczeg értesülvén, hogy a nuntius a ki- 
rálynál audientián van, az előteremben várta be őt, s ott értekez- 
tek ; minek azután a király és az egész udvar nem kevéssé ör- 
vendett. 1) 

Néhány héttel utóbb a lotharingiai herczeget a hideglelés 
ágyhoz szegezte. Baját súlyosbította az izgatottság, melybe őt a 
hadsereg megindításának késedelme ejtette. Buonvisi ekkor, fél- 
retéve minden kicsinyes aggályt, látogatást tett nála, a nélkül, 
hogy azt előre bejelentené. A gyengéd figyelem ezen nyilatkozata 
által meghatva, a herczeg kiváló szívességgel fogadta Öt. 

A nuntius rövid üdvözlés után, azonnal a tárgyra tért. Jól 
tudja — úgy mond — hogy a sereg megindításának halogatása 
miatt, ő fensége mélyen el van keseredve ; mert attól tart, hogy 
most már, mikorra a császári sereg a Száván átkelhet, a török 
haderő is ott lesz, és útját állhatja, minek következtében Belgrád 
megvívása kétségessé válik. A következő eljárást ajánlotta. A 
már útban levő hadak előhaladását siettetve, el lehet érni, hogy 
két hét eltelte után Oaprara 15,000 emberrel fog rendelkezni. 
Ekkor vívja meg a tábornok IJjlak várát, azután nyomuljon 
egyenesen a Száva felé, a folyón verjen hidat, a túlsó hídfőt erö- 



') Buonvisi május 9-iki jelentése. 

sítse meg és ott foglaljon állást, míg ö fensége felgyógyulván, a 
sereg zömével oda érkezhetik. Ekkép időt nem vesztenek, és a 
föladat egy része megoldatik. 

A berezegnek tetszett a terv, és megígérte, hogy a király elé 
fogja terjeszteni. 

A távozó nuntius az előszobában találta az udvari canczel- 
lárt, ki megköszönte neki, bogy látogatásával a berczeget megvi- 
gasztalta, belyeselte tanácsát és pénzt kért. A bíbornok kilátásba 
belyezte, bogy a Belgrád elleni vállalat czéljaira 50,000 forintot 
fog fordítani. *) 

Június első napjaiban a bádeni őrgróf búcsúlátogatását tette 
meg a bíbornoknál. 

» Jól tudja — így szólt — bogy eltávolításának ő eminen- 
tiája a főoka ; de ezért ellene gyűlöletet nem táplál ; mért ő maga, 
és mindnyájan belátják, bogy csak azokat üldözi, kikről azt biszi, 
bogy működésök a közügyre káros. Az ő személyét illetőleg rossz- 
akaratú emberek bazug informátiói vezették tévútra. Most föl 
akarja őt erről világosítani. « 

A bíbornok legkevésbbé sem jött zavarba. Nyíltan bevallotta, 
bogy az őrgróf eltávolítását valóban előmozdította, és sürgette. 
Erre a sokféle zavarok késztették, melyek a badi ügyek igazga- 
tásában megbonosúltak ; lebet, az őrgrófbibája és rosszakarat nél- 
kül ; de a baj azért megvan. Szent báború sikere forog kérdés- 
ben; ezért kíméletet, mit különben megérdemelt volna, nem 
tanúsíthatott iránta. A bajokat részletesen fejtegette. Különös 
súlyt helyezett arra, hogy a lotharingiai berczeggel egyetértőleg 
működni nem akart, sőt terveit többször meghiúsította. Ezen álla- 
pot nem tartható fönn ; a hadi tanács elnöke és a sereg főparancs- 
noka között az egyenetlenség vészteljes következményeket von 
maga után ; az egyiknek föladata lévén a rendelkezés, a másiké a 
végrehajtás, szükségkép összbangzóan kell működniök. Egyébiránt 
az őrgrófnak panaszra nincs oka ; ő felsége nagyrabecsülését sze- 
mélye iránt nyilvánosan bebizonyította; mert a haditanács el- 
nökségétől fölmentvén, a birodalom legfontosabb érdekeit gond- 
jaira bízta. Ha ezen állásában, híven és «a titkokat megőrizve, « 



') Buonvisi május 30-iki jelentése. 

fog ö felségének szolgálni ; ha unokaöccse Lajos őrgróf is a se- 
regben ezentúl viszályokat támasztani nem fog : ő, a nuntius, épp 
oly készséggel fogja az őrgróf és háza érdekeit előmozdítani, a 
mily szívóssággal működött eddig ellensége gyanánt. 

Ezen nyilatkozat az őrgrófot mélyen megindította ; könnyek 
gyűltek szemeibe. Elismerte, hogy ha kezdettől fogva szívét a 
nuntius kezeibe tette volna le, és nem bízta volna magát azokra, 
kik előbb rászedték, azután elárulták ; ügyei és hírneve máskép 
állanának. Azután az egyes vádakkal szemben igazolni igyeke- 
zett eljárását ; mi több pontra nézve sikerült. 

A nuntius nem tartózkodott sebeire a vigasztalás olajcsep- 
peit önteni ; ámbátor ebben is inkább a bűnöst feloldozó gyónta- 
tónak, mint a sima diplomatának phraseologiáját vette igénybe. 
Megérdemli — úgy mond — hogy ő szentsége kegyeit visszanyerje. 
Mert habár hibái súlyosak és vészteljesek valának, föl lehet tenni, 
hogy azokat a lotharingiai berezeg ellen táplált gyűlölete, túlsá- 
gos önhittsége és tehetségeinek korlátozottsága, nem pedig hűt- 
lensége idézte elő. Jelleme tehát minden szennyfolttól ment. Es 
remélli, hogy a császári felség kegyelmének visszaszerzése végett 
is, Regensburgban híven fog szolgálni. 

Még az nap a nuntius visszaadta a látogatást. Barátságo- 
san váltak el egymástól. *) Es így ért véget a sok éven át folyt 
harcz, a pápai követ győzelmével. Mert a bádeni őrgróf most 
csakugyan elutazott. Mire Buonvisi az 50,000 forintot azonnal 
kifizette. «) 

Ugyanakkor levelet kapott gróf Batthányi Ádám altábor- 
noktól, ki arról értesíté, hogy a rábízott föladatot : Kanizsa kö- 
rülzárását el kell halasztania, mert katonák fogadására pénze 
nincs. Ezen czélra a nuntius 15,000 forintot ajánlott. De Leo- 
pold — a mint a nuntius néki elhatározását bejelenté — hide- 
gen azt válaszolta, hogy a » szükséglet fedezéséről már gondos- 
kodtak, mert a nuntiusnak alkalmatlankodni nem akart. « Mind- 
azáltal, csakhamar, az udvari canczellár utján fölkérte, hogy a Ka- 



^) A császár köszönetét fejezte ki Buonvisinek úgy a bádeni őrgróífal, 
mint a lotharingiai herczeggel folytatott társalgásért. Buonvisi június 6-iki 
jelentése. 

*) Buonvisi június 20. és 27-iki jelentései. 

nizsa blokádjára szánt összeget Oaprara tábornoknak küldje meg, 
hogy hadait megindíthassa, — a mit a bíbornok készséggel megtett. 
»Az igazat bevallva — jelenti Rómába, — nehéz hatalmas uralko- 
dóknak apró összegeket, mintegy alamizsna gyanánt, ajánlani. 
Nem csodálom, hogy a bizalmat, melyet irántam tápláltak, el- 
vesztem. « 1) Kiemeli, hogy nemcsak a bizalom csökkent iránta ; 
a keményszívűség vádját emelik ellene. A pénzsegély nyúj- 
tásában fölmerült nehézségek és késedelem miatt őt okolták. Nem 
akarták elhinni, hogy az ő magas állásában levő miniszternek 
kezei teljesen meg volnának kötve. Pedig ő maga is fájlalja, és a 
bizalmatlanság jelének magyarázza, hogy a pénz hovafordítása 
iránt még annyi szabadságot sem engednek néki, mint a varsói 
nuntiusnak. Elismeri, hogy a Buda vára megerősítésére szánt pénz 
rosszul használtatott föl ; de azért a felelősség nem őt terheli ; 
bizott KoUonics bíbornokban, ki megígérte, hogy a munkála- 
tokra föl fog ügyelni ; ö maga a segélypénzek hovafordítását ellen- 
őrizni nem képes ; ezt csak Rómából küldendő hadibiztos tehetné, 
ki állandóan a táborba tartózkodnék, és a fizetéseket maga esz- 
közölné. És míg ekkép Rómából semmi hatalommaj sem ruház- 
zák föl : a császári udvarnál az ő eljárását úgy magyarázzák, hogy 
hatalomvágy sugalmazza, és az első miniszter szerepét akarná ját- 
szani. Ha tehát Belgrád megvívása ez évben sem sikerül, őt fog- 
ják felelőssé tenni. Elkeseredésében újólag visszahivatását kéri. ^) 

Elégületlenségét a helyzettel növelték a panaszok, melyeket 
a Dráván innen imént visszahódított terület lakói emeltek ; azt 
hirdetvén, hogy a törökök jobban bántak velők, mint a császári 
katonák és kamarai tisztek. Magyarország más részeiből is hírek 
érkeztek, hogy a lakosok, kik a török uralom alatt bántatlanul 
éltek, szétoszlanak ; minek következtében a földek műveletlenül 
maradnak, és élelmiszereket, roppant költséggel, Bécsből kell szál- 
lítani. 

Mindezt ismételten előterjesztette a császárnak. Eredmény 
nélkül. A katonák és kamarai tisztek a végső szükségre utaltak. 
Amazokat a bíbornok még némileg menthetőknek tartja ; de áz 



Buonvisi június 27-iki jelentése. 
«) Buonvisi JLilius 4-iki jelentése. 

utóbbiak szerinte szigorú büntetést érdemelnének, annál inkább, 
mert a közjövedelmeket magok hasznára fordítják. A kamara-elnök 
— úgy mond — derék, lovagias főúr ; de titkára által hagyja magát 
vezettetni, ez pedig barátait mozdítja elő, kik azután ragadozó 
farkasok módjára járnak el. Felhozza példa gyanánt Budát, hová 
annyi tisztviselőt küldöttek, hogy ellátásukra az elviselhetetlen 
vámokból befolyó jövedelem sem elengendő ; amiért a város ma 
is olyan lakatlan, i&int a fölszabadítását követő napon volt. 
Sőt gyanítja, hogy még az a pénz is, a mit ő a vár parancsnoká- 
nak a vár erődítési munkálataira adott, más czélokra fordítta- 
tott ; mert ekkorig nem volt képes kivinni, hogy a vár-parancsnok 
számadásait vizsgálják meg ; a mi annak jele, hogy nem vádol- 
ható hűtlenséggel, hanem csak »az Őt környező zsivány ok« paran- 
csainak kellett engedelmeskednie. Nem rég értesítette KoUonics 
bíbornok, hogy a villám 19 hordó puskaport gyújtott föl, pedig 
100 hordó hiányzik ; tehát az alkalniat arra használták föl, hogy 
a többit ellopják. ^) 

A nuntius mindenről pontosan értesült, mert a tábornokok- 
kal, különösen gróf Batthyányi Ádámmal és Oaprarával, közvet- 
len levelezést folytatott, kiket kitartásra buzdított, és az udvarnál 
támogatott. ^) Az utóbbit főleg arra lelkesítette, hogy a Belgrád 
elleni vállalatot siettesse. Ezen vár ostromának megkönnyítése vé- 
gett, Buonvisi értékesítette a híres Gábor barátnak, ki Budavára 
ostrománál is jó szolgálatokat tett, pyrotechnikus ügyességét. 
Pénzt adott neki, hogy gyújtó anyagot gyártson, és utasította, 
hogy készletével Caprarához siessen. ^) 

Augusztus első napjaiban az udvari canczellár levelet inté- 
zett a bibornokhoz, s a király nevében fölkérte, hogy tekintetbe 
véve a sürgető körülményeket, legalább százezer forintot szolgál- 
tasson át ; azon meggyőződését fejezvén ki, hogy eljárását ö szent- 
sége utólag jóvá fogja hagyni. *) 

A bíbornok erre bemutatta eredetiben a pápai államtitkai' 



^) Buonvisi július 4-iki jelentése. 

2) Jelentéseiben (például július 11. és 21-ikén) gyakran említi a t^31ök 
vett és hozzájok irt leveleket. 

3) Buonvisi július 21-iki jelentése. 

*) Strattraan grófnak augusztus 5-ikén Buonvisihez irt levele. 

utasítását, mely kétségtelenné tette,^ hogy a pápai segélypénz- 
rőj, a Rómából kikért fölhatalmazás megérkezéséig, nem ren- 
delkezhetik, egyszerstíiind az utasítás szövegéből bebizonyította, 
hogy ö (a nuntius) nem csak nem okozza a nehézségeket, a mivel 
némelyek gyanúsították, de ellenkezőleg kéréseivel a pápának foly- 
tonosan alkalmatlankodik. Csakhogy — úgy mond — ö szentsége 
túlságosan bizalmatlanná lett, mióta Buda megerősítésénél meg- 
csalták; mert ezen czélra két év folyamán összesen 180,000 forin- 
tot szolgáltatott, pedig La Vigne mérnök nyilatkozatai szerint alig 
25,000 forintot fordítottak arra. Ezóta tőle is megvonta bizalmát 
a pápa, és a rendelkezést közvetlenül magának tartotta fönn. Mind- 
amellett kijelenté, hogy azon esetre, ha a császári sereg a Száván 
átkel, és Belgrád ostromát tényleg megkezdette, ezen vállalat elő- 
mozdítására 70,000 forintot, ujonczok fizetésére és a kórház ellá- 
tására 20,000 forintot, fog átszolgáltatni ; bár így engedetlenségé- 
vel azon veszélynek teszi ki magát, hogy a pápa kegyét teljesen 
elveszti. ^) 

Néhány nappal utóbb bekövetkezett az, mit oly hőn óhaj- 
tott, és türelmetlenül várt : Miksa bajor fejedelem, ki most Lotha- 
ringiai Károly betegsége miatt, egyedül viselte a fővezéri tisztet, 
harminczötezernyi sereggel augusztus 9-ikén körültábofolta Bel- 
grádot. Négy hétig tartó elkeseredett küzdelem után, szeptember 
6-ikán a várost megvívta, mire a fellegvárba vonult őrség kegye- 
lemre megadta magát. 

Ezen eredményt a pápai nuntius biztosan előre látta ; sőt 
kétségtelennek tartotta azt is, hogy Belgrád eleste Magyarország 
egész területének fölszabadítását, Bosnia és részben Szerbország 
meghódolását fogja maga után vonni. Ezért már az ostrom folya- 
ma alatt azon kérdéssel foglalkozott : hogy Belgrád megvívása 
után a háborút folytatni kell-e, vagy pedig tanácsos békekötéssel 
biztosítani a hódításokat ? 

A háború folytatását csak azon föltétel alatt vélte kivána- 
natosnak, ha komoly elhatározással, Konstantinápoly elfoglalását 
és a törököknek Európából kiűzését, tűzik ki czélul. Mivel ugyanis 
Belgrád és Konstantinápoly között erős vár nem létezik, a netán 



^) Buonvisinek augusztus 5-ikén Strattinann gróflioz irt levele. 

meghódítandó területeket csak nagyszámú állandó sereg elhelye- 
zésével lehetne megtartani, a mi nem gondolható. Tehát vagy 
Belgrádnál kell megállapodni, vagy Konstantinápolyig kell 
menni. A török fővárost, Belgrád eleste után, főkép a nagy távol- 
ság, az élelmi- és lőszerek szállításának nehézsége fogja oltal- 
mazni. Lehetséges ugyan, hogy a közbenső területek lakói, bár a 
görög szakadás hívei, a császári mereget segítenék; de valószí- 
nűbb, hogy a törökök azon területeket, mikor azokról elvonulnak, 
tüzzel-vassal elpusztítanák, hogy így az ellenség előnyomulását 
nehezítsék A háború folytatása előtt a sereget új ezredek tobor- 
zásával kell szaporítani ; szükséges továbbá erdélyi urakat túszok 
gyanánt a táborban tartani, az oláhok hűségének biztosítékáról 
gondoskodni, a tatárokat szemmel tartani. A háború nagy költ- 
séget igényel. Erdélyből, Bosniából és Oláhországból, contributió 
útján, be lehet ugyan valamit hajtani; de kétségtelen, hogy a csá- 
szár, magára hagyatva, a vállalat költségeit födözni nem képes. 

Ezekből a nuntius azt a következtetést vonja le, hogy mi- 
előtt ő a pápai tekintélyt a Konstantinápoly ellen intézendő hadjá- 
rat érdekében mérlegbe vetné, ő szentsége szándékait ismernie 
kell ; nehogy olyan súlyos felelősség terhelje, mint egykor Cesarini 
Julián bíbornokot, — és a várnai katasztrófa megújuljon. Igaz 
ugyan, hogy a törökökön nem uralkodik olyan szultán, milyen Mu- 
rád volt, és olyan serege sincs, milyennel ez utóbbi rendelkezett, 
sőt a török seregben dúló lázadás a kereszténységnek nagy elő- 
nyöket biztosít ; de mind ez bizonytalan ; ellenben bizonyos az, 
hogy százharmincz mérföldnyi roppant távolság választ el a czél- 
tól, és ennek elérésére nagymérvű előkészület kívántatik. Jól 
tudja, hogy a sokfelé küldött segélyösszegek a pápai kincstárt ki- 
merítették Ezért a keresztény fejedelmeket és népeket kell se- 
gélynyújtásra buzdítani.Fölhívja korábbi tervére ő szentsége figyel- 
mét, hogy búcsúkat engedélyezzen azoknak, kik alamizsnáikkal 
a kereszténység fölszabadításának művét előmozdítják, i) 



Buonvisi augusztus 22-iki jelentése. Ugyanakkor Leopoldra is 
igyekezett hatni. Miután a szemrehányások és megrovások éveken át hatás- 
talanoknak bizonyultak ; hízelgéssel tett kisérletet. » Isten — így szólt hozzá 
— olyan fenség kifejezését adta arczvonásainak, hogy ezek a hódolat leg- 
magasabb fokát ébresztik föl, és senkisem merészel neki ellentmondani, ha 

A mint Belgrád elestének örömhíre Bécsbe megérkezett, 
Buonvisi szerencsekivánatait tolmácsolva a király előtt, fölhasz- 
nálta ezen alkalmat, hogy öt a háború gyors folytatására buz- 
dítsa. Es hogy szavai súlyát növelje, a kezei között levő egész pénz- 
készletet a császári kormány rendelkezésére bocsátotta. 

Leopold nemes hangon válaszolt. » Hatalma gyarapodásá- 
nak — úgy mond — főképen azért örvend, mert így hathatósab- 
ban támogathatja ő szentségét, kinek vére ontásával is kész szol- 
gálni. Ha máskép tenne. Isten. és helytartója iránt hálátlanságot 
követne el ; mert jól tudja, hogy győzelmeit Istennek és ő szent- 
sége közbenjárásának köszönheti. « 

» Bevallom — jegyzi meg Buonvisi — hogy ezen nagylelkű 
és vallásos érzülettől áthatott nyilatkozat meghatott és örömmé) 
töltött el.« 

IIL 

Kevésbbé kedvezett a szerencse Sobieskinek. 

Az 1688-ik év elején Lengyelországban a királyi udvar 
ellen nagy vihar keletkezett. Jelentéktelen eset idézte föl. A 
grodnói országgyűlés megnyitása alkalmával Jakab berezeg a 
trón mellett foglalt helyet. Ezen újítás, melyben az ellenzék az 
örökösödési jog érvényesítésére czélzó szándék nyilvánulását látta, 
nagy fölháborodást szült; annyira, hogy az országgyűlés ered- 
ménytelenül oszlott el. A királyné a császári követet gyanúsí- 
totta, hogy az ellenzékkel tart ; valamint a császári udvar ellen 
azt a vádat emelte, hogy Jakab herczeggel szemben a branden- 
burgi választó-fejedelem egyik fiának igényeit támogatja Radzi- 



személyesen osztja parancsait. Ezt önmagán tapasztalta. Mert, habár jósága 
által fölbátorítva, heves nyilatkozatokra ragadtathatta volna el magát, mi- 
helyt arczvonásaira esett tekintete, félénk lett a szólásban. Még inkább érez- 
' nék ezt alattvalói, ha parancsolni akarna nekik. « Más alkalommal pedig 
arra intette, hogy mi^nisztereit pontos engedelmességre szorítsa ; az ezrede- 
seket, »kik csak zsebeik megtöltésére gondolnak,* bocsássa el ; a pénzügyi 
igazgatásba jó rendet hozzon be ; gondoskodjék arról, hogy a meghódított 
területek jó igazgatást kapjanak, és a bekövetkezett változás kedvezéseit 
érezzék. (Buonvisi augusztus 29. és szeptember 5-iki jelentései.) 
*) Buonvisi szeptember 10-iki jelentése. 



256 XI. iNczE És magyakoeszAg fölszabadítása. 

will herczegnő kezének elnyerésére. Mindkét panaszát Buonvisi 
bíbomok útján terjesztette a császári udvar elé. A nuntius, bár 
azok alaptalanságáról meg volt győződve, mindent megtett, hogy 
a két udvar között a jó viszony helyreálljon. ^) 

Ugyanakkor a lengyel királyra is igyekezett hatni, hogy a 
császári udvar ellen táplált, alap nélküli gyanakodással hagyjon 
föl, és alattvalóit mérséklettel nyugtassa meg. Figyelmeztette, 
hogy a köztársaságok bizalmatlanok szoktak lenni; Athéné az 
ostracismust a hatalmas hadvezérek ellen hozta be. Kéri, hogy a 
senatorok szabad nyilatkozatait türelemmel hallgassa meg. Utal 
Báthoryra, a nagy uralkodóra, kit* szenvedélye néha elragadott, 
miért is egy alkalommal a senatorok egyike ezen szavakat intézte 
hozzá : » Vigyázz, fenséges király, nehogy, midőn magad Tarqui- 
nius gyanánt lépsz föl, minket Brutusokká alakíts« ; mire azután 
türelmével lefegyverezte ellenségeit. ^) 

A pápa ez alatt egy rendkívüli nuntiust is küldött Len- 
gyelországba, Cantelmo caesareai érsek személyében ; oly czélból, 
hogy Sobieskit Ígéreteinek teljesítésére, táborba szállásra ser- 
kentse. Buonvisi hathatósan támogatta igyekezeteit De sikert 
nem reméllt. Rábeszéléseink — irja egyik levelében — olyan ha- 
tástalanok, a mint a római senatuséi voltak, mikor Tibériust a 
föllázadt germániai légiók leküzdésére buzdította. Sajnálatát 
fejezi ki a fölött, hogy a pápa bőkezűsége nem termetté meg gyü- 
mölcseit. Es maró gűnynyal jegyzi meg, hogy »a lengyelek ekko- 
rig, úgy szólván, csak ő szentsége erszénye ellen intéztek táma- 
dásokat.* ^) 

Sobieski ekkor ismét azon tervét kezdette hirdetni, hogy 



*) Buonvisi 1688. márczius 28-iki jelentése. — Badziwill herczegnő 
később a brandenburgi herczeecnek nyújtotta kezét. Bjionvisi ekkor, a varsói 
nuntius útján, megnyugtatni igyekezett Sobieskit. Elmondja, hogy az eset- 
nek talán hasznos következményei lesznek ; mert a brandenburgi berezeg, 
neje birtokai tárgyában kénytelen lesz Lengyelországgal kiegyezni ; meg- 
lehet, hogy nővére kezét fogja ajánlani Jakab berezegnek. (Buonvisi aug. 
22-iki jelentése és szeptember 6-ikán Oantelmohoz irt levele.) 

*) Buonvisinek 1688. ápril 5-ikén Monsignor Oantelmohoz, a lengyel 
udvarnál levő rendkívüli nuntiushoz irt levele. 

8) Buonvisi 1688. június 27. és július 19-iki jelentései, valamint aug. 
30-ikán Pallavicini varsói nuntiushoz irt levele. 

Oláhországot hódítja meg. ^) Buonyisi, a mint ezt megtudta, föl- 
hívta a pápai követeket, hogy szándékáról beszéljék lé. A magyar 
korona jogainak igazolására szolgáló ^rveket öjból fölhozta. Es 
mivel ezek ellenében a lengyel udvarnál Crornér történeti münká.- 
jára utaltak, a melyben elbeszéli, hogy az oláhok egy. alkalomn^al 
á, lengyel királynak meghódoltak : Buónvisi kiemelte, hogy azon 
történetíró elbeszélése . szerint a meghódolás »a Magyarországtól 
való elszakadás tövetkeiztében történt «,;. a mi éppen azt bizonyítja, 
hogy Oláhország jogosan a magyar koronához tartozik. 2) 

Ugyanekkor Cantacuzéno^ oláh fejedelem, ismételten úgy 
nyilatkozott, hogy a lengyel uralomtól jobban fél, mint a török 
Vonhatóságtól, és ajánlkozott, hogy Leopold védnöksége alá helyezi 
.magát. Buónvisi, jól tudván, hogy ezen ajánlat elfogadása a len- 
.gyel királyt még: inkább elidegenítené, talán a ligától való nyílt 
iíelszakadásrá bírná;: rábírta Leopoldot, hogy az ügyet tartsa egy 
ideig függőben. ^) 

' Buónvisi régóta sürgette a lengyel királyt, hogy ha nagyobb 

*hadimunkálatokra nem vállalkozik is, legalább Kamienitz várát 
zárolja körül.*) De ez sem sikerült. Keményt vesztve, az (1688.) 
év őszén azt a tanácsot adja a Lengyelországban működő pápai 
követnek, ne is tegyen többé kísérletet arra, hogy a királyt táborba 
szállásra bírja ; mivel a királyné el van tökéllve, hogy a király életé- 
nek koczkáztatását megakadályozza ; oda kell tehát működni, hogy 
•a tábornokok hatalmaztassanak föl a jövő év tavaszán Kamienitz 
^ellen az operatiók megkezdésére ; így csekélyebb lesz ugyan a 
haderő, mely egybegyűl, de legalább történik valami. 

') Cantacuseno Constantin oláh fejedelem 1687. deczember 5-ikén 
Bukarestben kelt levelével Buónvisi közbenjárását kérte ki, hogy a tatárok 
^ellen a lengyel király segítségét eszközölje ki. Buónvisi, mint 1688. jan. 22- 
ikén jelenti, ez ügyben irt a varsói nuntiusnak. 

*) Buónvisi augusztus 22-iki jelentése, és ugyanazon napon Pallavi- 
cinihez irt levele. 

^) Buonvi&i 1688. július 4-iki jelentése. 

*) 1686. végén, mikor Kamienitz ostroma terveztetett, Buónvisi ezt 
ellenezte, mert Sobieskinek elégséges gyalogsága nincs, és az ostromló had 
élelmezése nagy nehézséggel jár ; e helyett a blokádot ajánlja, mely Újvárnál 
oly sikeresnek bizonyult. (1686. november 18-ikán a varsói nuntiushoz irt 
levele.) Most újólag ajánlja. (1688. augusztus 22-ikén ugyanahhoz irt levele.) 

Ezen remény is meghiúsult. Kamienitz még tiz éven ke- 
resztül uralta a törököt. 

E közben XIV. Lajos, a császári fegyvereknek, várakozását 
meghaladó, diadalai és hódításai által nyugtalanítva, és az osztrák 
uralkodóház túlsúlyra jutásától félve, újólag fenyegető állást fog- 
lalt el. ürügyet a kölni választófejedelemség ügye szolgáltatott. 
A kölni káptalan egy része Fürstenberg, strassburgi bíbornok- 
püspököt, kit XIV. Lajos pártfogolt, másik része a császár által 
ajánlott József-Kelemen bajor herczeget választotta meg. Az 
ügy eldöntése a pápára tartozott De XIV. Lajos fenyegető nyi- 
latkozatokkal igyekezett védenczének igényeit érvényre juttatni, 
és azt hirdette, hogy ha kell, fegyver hatalmával is behelyezi az 
érsekségbe. Hadai szeptember 6-ikán benyomultak Avignonba, 
melynek területe még mindig a pápát uralta ; és néhány nappal 
utóbb egy másik serege átlépett a Rajnán, hogy Philippsburgot 
megvívja. 

A mint Francziaországból a legelső aggasztó hirek Bécsbe 
érkeztek, a pápai nuntius azonnal oda irányozta törekvését, hogy a 
török ellen folyamatban levő hadimunkálatok meg ne zavartassa- 
nak. Figyelmeztette Leopoldot, hogy a franczia király hiú fenyege- 
téseire kelleténél nagyobb súlyt ne fektessen, azok által a hódítások- 
tól, melyekre Isten utat nyit előtte, magát eltéríttetni ne engedje. A 
franczia királyt a szent háború folytatásának megakadályozásától 
vallásos érzelmei vissza fogják tartani ; a politikai okosság pedig 
föl fogja világosítani az iránt, hogy ha a császár a törökkel békét 
kötve, egész erejét ellene zúdítja, nagy veszély fogja fenyegetni. 
De, hogy minden eshetőség készen találja, szervezzen 20,000 em- 
berből álló új hadtestet, mely elegendő arra, hogy a birodalmi 
hadakkal Würtemberg felől a franczia támadásnak útját állja ; 
míg az alsó Rajna táján a brandenburgi választófejedelem és 
Hollandia áll őrt. 

A szent-szék szilárd magatartása alkalmas volt arra, hogy 
a császári udvar körében bizalmat keltsen. XI. Incze pápa ugyanis, 
meg nem rettenve a nagy király hatalmától, védenczének igényeit 
elutasította, és a bajor herczeget erősítette meg a kölni ér- 
sekségben. 

Mindazáltal Leopold, több német fejedelem sürgetéseinek 
eogedve, arra határozta el magát, hogy egész erejét Franczia- 
ország ellen fordítja. ^) Szeptember közepén, az udvari canczellár 
útján, a pápai nuntius tudomására hozta, hogy veszélyes helyzeté- 
ben, és a szent-szék segítségének bizonytalanságával szemben, nem 
marad egyéb hátra, mint a törökkel békességet kötni. felsége, 
bár remélli, hogy előnyös föltételeket fog nyerni, fájdalommal 
mond le a szép reményekről, melyekkel magát kecsegtetheti ; 
annál inkább, mert neki fogja a velenczei köztársaság kilátásai 
meghiűsulását tulajdonítani ; azonban Velencze is fenyegetve van 
XIV. Lajos részéről, ki Olaszországot szintén igája alá akarja 
hajtani, hogy azután a pápa kényszerítve legyen Francziaország 
minden kivánatát teljesíteni. Végre közölte, hogy a béke ügyének 

') Ezen conflictus alkalmat szolgáltatott Buonvisinek egy kényes 
ügyben közbenjárni. XlV-dik Lajos több elÖkelö német urat, kik vélet- 
lenül Parisban tartózkodtak, elfogatott. Ezeknek rokonai ekkor kéréseikkel 
ostromolták Leopoldot, hogy visszatorlásképen ö is fogassa el a területén 
tartózkodó francziákat ; azért is, hogy így a német foglyok szabadonbocsá- 
tását kierőszakolhassák. A szászár hosszas vonakodás után engedett. A fran- 
czia foglyok között volt Louvois marquis franczia hadügyminiszter fia, ki a 
császári zászlók alatt mint önkény tes szolgált. Atyja a nuntiushoz fordult, 
fölkérvén öt, hogy a fia szabadonbocsátását eszközölje ki. Abibornok közbe- 
vetette ugyan magát ; de nem volt képes czélt érni. A két udvar közötti 
feszültség nöttön nőtt. Lusignan gróf, Francziaország bécsi követe, az 1688- 
dik év végén elhagyta Bécset. De útközben, Bregenzben, azon ürügy alatt, 
hogy más utat választott, mint a mely útlevelében elő volt irva, elfogatott. 
A franczia kormány, a diplomatiai összeköttetés meg lévén szakítva, a csá- 
szári udvarhoz nem fordulhatott közvetlenül. Croissy marquis külügyminisz- 
ter Buonvisi bíbornokhoz intézett jegyzéket, melyben megütközését fejezi 
ki a nemzetközi jog lábbaltapodását jelentő tény fölött, ós reménységét 
nyilvánítja, hogy a követ azonnal szabad lábra fog helyeztetni. Buonvisi 
előterjesztésére az udvari canczellár tüzetes választ adott. Utal azon számos 
esetekre, melyekben XIV. Lajos a nemzetközi jog szabályait megsértette ; 
kiemeli, hogy Lusignan a salvus conductussal visszaélve, a nemzetközi jog 
által részére biztosított kedvezésekre igényeit elvesztette ; végre kijelenti, 
hogy a követ csak akkor fogja szabadságát visszanyerni, ha a franczia ki- 
rály rendeletére elfogott németek hazájokba visszabocsáttatnak. Buonvisi 
ezek után arra szorítkozott, hogy ezt a határozott nyilatkozatot Versail- 
lesbe küldötte. (Buonvisi 1688. október 24-iki jelentése. Oroissy miniszter- 
nek 1689. január 26-án és a császári canczellárnak február 17-ikén Buon- 
A'isihez intézett jegyzékei,) 

17* 



260 XI. INCZE És MAÖYARORSZÁÖ FÖLSZABADÍTÁSA. 

elintézését nem fogják elhamarkodni ; de a Kadimunkálatok fel- 
függesztése már most mellőzhetetlen. 

Buónvisi csak gyenge kisérletet tehetett, hogy a vészt elhá- 
rítsa. Egyedül arra utalt, hogy Velenczét elidegeníteni nem szabad, 
és mindenekelőtt meg kell kérdezni, mily föltételek alatt hajlandó 
békét kötni. ^) Nagyobb erély kifejtésétől visszatartotta őt az 
államtitkárnak ez időben érkezett jegyzéke, mely értesíté, hogy a 
Nápoly és az egyházi állam területén földrengések által okozott 
nagy károk a pápára nézve lehetetlenné teszik, hogy a jövő évben 
még csak olyan segélyt is nyújtson, mint a folyó évben adott. ^) 

Mikor legközelebbi jelentését Rómába intézi, »a fájdalom 
által lesújtva* veszi kezébe a tollat. Elénk szinekkel ecseteli a vé- 
szedelmet, mely keletkezni fog, ha a török béke után a keresztény 
hatalmak egymás köfzött irtó háborút folytatnak. Azt laeggátol- 
hatja ö szentsége, ha gyors és hathatós segély lyel a török háború 
folytatását lehetővé teszi ; ez esetben ugyanis a császár és a fran- 
czia király közt lévő differentiák békés úton fognak elintéztetni ; 
és a franczia háború elmarad. 

A török háború folytatásának eredménye gyanánt, a görög 
egyházi szakadás megszüntetésének varázsképet állítja a pápa 
elé. Es ha — úgy mond — néhány keresztény rabszolga kivál- 
tása végett, a szent atyák az egyházi edények elárusítását taná- 
csolhatták ^ mennyivel inkább kell. minden .áldozatot meghozni, 
mikor több millió keresztény fölszabadításáról van szó. Ot nem a 
franczia király elleni gyűlölet vezeti ; ellenkezőleg a nagy uralko- 
dót kiválóan tiszteli ; a béke föntartása és a vallás diadala lebeg 
előtte. Eliszonyodik, ha arra gondol, hogy a békesség Pranczía- 
országra ugyanazon csapásokat hozhatja, melyek a török birodal- 
mat érték. Végre figyelmezteti a pápát, hogy a franczia háború a 
kath. egyházra azért is hátrányos, mert a császárt kényszeríti, 
hogy protestáns szövetségesei részére vallási előnyöket bizto- 
sítson. ^) 

A külpolitika terén jelentkező válság bonyodalmait még nö- 

'■'.■■' •• • .' . ■ ,, ,, • 

') Buónvisi szeptember 19-iki jelentése. 

*) Az államtitkár szeptember 4-iki jegyzéke. 

3) Buónvisi szeptember 19-iki jelentése. 

vélte : az angol forradalom, mely II. Jakab király ellen tört ki, és 
vejét Oraniai Vilmost az angol trón elfoglalására készt^té, 

Buonvisi bíbornok politikai actiója, ezen nehéz viszonyok . 
között is, correct és bölcs volt. Oda hatott, és sikerült ki vinnie, 
hogy a császár és a spanyol király Orániai Vilmosnál II. Jakab 
érdekében közbenjárjanak. Egyházának java és az európai béke ér- 
deke lebegett szeme előtt. Kettős czélja volt: Angliában a kath. egy- 
házhoz csíitljakozott uralkodót föntartani; valamint lehetővé tenni, 
hogy Jakab a franczia szövetségtől elvonassék, egyszersmind Orá- 
niai Vilmos egész erejét a franoziák ellen irányozhassa, ha XIV. 
Lajos Németország ellen háborút indítana. Egyébiránt reméllette, 
hogy Orániai Vilmos angolországi expeditiójaXIV. Lajos figyelmét 
egészen le fogja kötni, és visszatartja attól, hogy németországi 
háborúba bonyolódjék. ^) ,. 

IV. 

Az 1688-ik év végén fényes török követség érkezett a csá- 
szári udvarhoz, békealkudozások végett. 2) 

Miután a lengyel király és a velenczei köztársaság mégha- 
talmazottai Bécsbe megjöttek, az 1689-ik évi februárban meg- 
indultak a tárgyalások. 

A szövetségesek nagy igényekkel léptek föL Leopold azt 
kivánta, hogy a törökök vonuljanak ki még azon néhány erősségből 
is, melyeket Magyarországban birnak, mondjanak le Erdélyről, Ha- 
vasalföldről, Bósniáról és Szerbországról. A lengyelek Kamienitz 
vára, Bessarábia, Podolia és Ukrajna visszaadását, a tatároknak 
Ázsiába költöztetését ; Velencze a moreai és dalmátiai várak át- 
adását követelte. 

Buonvisi egy ideig tartózkodó állást foglalt el, mert utasítá- 
sokat várt Eómából. Addig is arra kérte Leopoldot, hogy a 

Buonvisi október 13. és november 7-iki jelentései. 

«) A níigyyeeér még Belgrád eleste előtt értesíté a bajor választó- 
fejedelmet, hogy követet szándékozik Bécsbe küldeni. Buonvisi azt taná- 
csolta Leopoldnak, hogy ne engedje a török követet Bécsbe jönni, és a bajor 
fejedelem nyilatkoztassa ki, hogy a háborti folyama alatt, békealkudozásokra 
gondolni, és később is, a szövetségesek hozzájárulása nélkül, tárgyalásokba 
bocsátkozni nem lehet. (Buonvisi 1688. szeptember 5-iki jelentése.) 

békekötéssel ne siessen, és a liga többi tagjaival egyetértoleg 
járjon el. ^) 

Az utasítás, melyet az 1689-ik év első napjaiban indítottak 
útnak Rómából, így hangzott : »Minthogy a császári udvar kény- 
szerítve látja magát a béke megkötésére, Eminentiád ne szegül- 
jön ellene ; de a tárgyalásoknál igyekezzék a kath. egyház érde- 
keit a szent-földön megóvni.* *) 

Buonvisi buzgón igyekezett ezen rendeletnek is megfelelni. 
Azon volt, hogy a szultán a szent-helyeket a katholikusoknak 
íidja vissza, az elpusztult templomok fölépítését engedje meg, és a 
zarándokok biztonságáról gondoskodjék. ^) 

De a ^békealkudozások nem vezettek eredményre. *) 

Időközben keletről fenyegető hirek érkeztek, hogy a portán, 
a franczia támadás reményében, és mivel úgy Francziaországból 
mint Tököli útján a császári haderő gyengeségéről biztató tudó- 
sításokat kaptak, a háború megújítását határozták el, és nagy 
készületeket tettek. 

Buonvisi, a mint ezekről értesült, figyelmeztette a császárt, 
hogy a törökök valószínűleg Erdélybe fognak legelőbb nyomulni, 
melynek lakói »a tűrhetetlen zsarolások miatt « el vannak kese- 
redve ; Tököli pedig visszatér Magyarországba, mely a súlyos adók 
miatt szintén elégületlen ; és egyidejűleg a törökök Temesvár föl- 
mentésére, valamint Bosnia visszahódítására is fognak kísérletet 
tenni; már pedig ezen támadásoknak, a Magyarországban ha- 
gyott csekély sereg, ellenállani teljesen képtelen lesz. 

Mindazáltal Leopold bizalomteljesen válaszolá, hogy 30,000 
német katona képes 60,000 töröknek ellenállani. 

Buonvisi, Caprara és Oarafifa tábornokokkal — az utóbbi 

^) Buonvisi 1688. november 28. és 1689. január 9-iki jelentései. 

«) Az államtitkár 1689. január 8-iki jegyzéke. 

*) Buonvisi 1689. márczius 2 7 -iki jelentése. 

*) A békealkudozások folyamán a háborű nem szünetelt. A tavaszon 
Szigetvár, hosszű ostromzár után, megadta magát. Július vége felé Lajos 
badeni őrgróf Szerbországba nyomult, augusztus 29-ikén egy 40,000-nyi 
török sereget megvert, Nist hatalmába ejtette, majd a Dunához Viddin alá 
nyomult, ezt több erősséggel együtt megvívta, és Havasalföldön helyezte el 
hadait téli szállásra. A következő évben szerencsétlenül folyt a háború. A 
törökök az elvesztettek egy részét (Belgrádot is) visszaszerezték. 

ekkor már a föhadilDiztos tisztét viselte — behatóan értekezett a 
helyzetről, kiktől értesült, hogy a császár számítása alaptalan ; 
mert még ha az összes várőrségeket is sikra állítják, alig 24,000 
emberrel rendelkeznek ; és hogy az Eger vidékén táborozó ezred 
parancsot kapott, hogy a német birodalomba vonuljon. A nuntius 
a császárnál ezen rendelet visszavonását kérte, és javasolta, hogy az 
ezred keljen át a Tiszán, és a Karansebes közelében levő hegyszoro- 
sokat megszállva, a Temesvár fölmentésére küldendő török hadak 
és a visszatérő Tököli előtt zárja el az utat ; ha pedig a tatárok 
Erdélybe törnének, azok ellen forduljon. Figyelmeztette továbbá 
Leopoldot, hogy Temesvár megvívását siettetni és Bosniát a tá- 
madás ellen meg kell oltalmazni. Már pedig mindezt elérheti, ha 
a magyarországi hadakat 5000 emberrel szaporítja; a mivel 
nem gyengítené jelentékenyen a német birodalomban működő 
sereget, mely különben is a francziák által kitűnően megerősített 
fontos várak ostromára, ágyúk hiányában, nem yállalkozhatik. 
Ezért czélszerü volna ott az actio megindítását halogatni, míg 
Magyarország fölszabadításának müve be lesz fejezve, mire azu- 
tán a törökkel teljesen kielégítő békét lehet kötni. 

A császár röviden válaszolá, bogy az előadottakat meg 
fogja fontolni. 

Buonvisi nem bízott igyekezetei sikerében. Elszigetelten 
állott. Ugyanis a lotharingiai berezeg, ki ekkorig a török elleni 
háború sürgetésében fötámasza volt, a családi politika érdekei 
által vezetve, a francziák elleni háború érdekében működött, és a 
Rajna mellékén a főparancsnokságot átvenni készült. Az áramlat 
mindenkit magával ragadott. Es a magyarországi hadak szaporí- 
tását nem sikerült kivinnie. ^) 

Mindazáltal váratlanul szövetségesre talált a lengyel király 
követében. Ez ugyanis kijelentette, hogy Sobieski, ha segítséget kap, 
a háborút folytatni fogja. Majd szabatosan formulázva előterjesz- 
tette föltételeit : a császár biztosítsa, hogy Bessarábia, Moldva és 
Oláhország elfoglalásában nem fogja akadályozni ; küldjön neki 
6000 német katonából álló hadosztályt, hogy a tatárokat Bessará- 
biából kiszorítsa ; engedje meg, hogy serege számára Erdélyben 

') Buonvisi 1689. ápril 24-iki ielentése. 

élelmiszereket vásároljoü ; fizesse ki a 20,000 tallérra menő régi 
összeget, melylyel Erdély Lengyelországnak adósa ; végre a Bécs 
fölszabadítása alkalmával a lengyelek által elfoglalt ágyúkat 
küldje meg. 

Buonvisi, bár előre látta, hogy ezen föltételek elfogadását 
alig várhatni, elfogadásukat a lengyel követ kérésére, úgy a csá- 
szárnál, mint a minisztereknél hathatósan ajánlotta. Élőadta, hogy 
a császári hadak gyengesége következtében, és mivel a törökök 
szilárdul el vannak tökéllve, hogy Erdélyt újra fönhatóságuk alá 
hajtják : nehéz volna a császár uralmát Oláhországban megálla- 
pítani, mely a tatárok betöréseinek ki van téve ; ezért czélszerű 
azt a lengyel királynak engedni át, kit ezzel meg lehetne nyerni. 

Az udvari canczellár válasza az volt, hogy a császár repu- 
tatiója forog kérdésben, és nem engedhet át olyan tartományt, 
mely már meghódolt és adót fizet neki ; a kért hadosztály átenge- 
dése lehetetlen, élelmiszerek vásárlását Erdélyben taaégengedni 
nehézséggel jár. ^) • i. 

Ugyanakkor Tököli is, egy kapitány által, ki SzigeiWc 
megadása után Bécsbe ment, a nuntiushoz azon kérelemmel for- 
dult, hogy közte és az udvar között a közbenjáró tisztét vállalja el. 
Ez erre nem volt hajlandó; mivel előre látta, hogy Tököli igényeit 
az udvar teljesíthetetlenekuek fogja tartani, és így kísérletével a 
bizalmatlanságot saját személye iránt növelné, a nélkül, hogy 
bármit használna. O tehát a kapitányt fölhívta, hogy a császári 
.canczellárhöz forduljon, és maga úgy tett, mintha az ügyről tudo- 
. mása není. volna. ^) 

Eljárását Rómában teljesen javallottak, és utasították, 
hogy ezen ügytől jövőre is távol tartsa magát. ^) 



*' 



V. 



Az elismerés számtalan nyilatkozatai és a nagy sikerek kö- 
.:zepett is, Buonvisi nem szűnt ,m.eg sürgi^tni visszahivatását. 
Helyzete az udvarnál mind kellemetlenebbé lett. April végén es- 

"0 Buonvisi 1689. május 1., 22. és 29-iki jelentései. 
*) Buonvisi 1689. május 29-iki jelentése. 
3) Az államtitkár 1689. június 1 8 -iki jegyzéke. 

dekelve kéri, hogy »ö szentsége ezen martiriumból szabadítsa ki.« ^) 
Az udvari etiquette szabályai által rárótt megaláztatások folyto- 
nosan elkeserítették. A bíbornoki méltóságot 7— úgy mond — 
káplányok színvonalára akarnák lealázni. Es mivel a császár készü- 
leteket tett a német birodalomba való utazásra ; teljesen lehetet- 
lennek látszott, hogy az udvart kisérje. O egyébiránt az úti tervet 
nem helyeselte ; úgy a nagy költség miatt, melyet okozott, és a 
hadi készületektől elvont, mint azért is, mert a magyarországi ügyek 
helyes intézése a király közelben maradását kívánatossá tette. Ész- 
revételeit nem habozott nyíltan kifejezni Leopold előtt. Ez azzal 
mentegette magát, hogy reménye van fiát római királylyá meg- 
választatni. A nuntius azon kijelentésére, hogy útjában nem 
kisérheti, így nyilatkozott. >Eminentiád látja, hogy nagy szüksé- 
gem van az On tanácsaira, melyek mindig a legőszintébbek. 
Tudom, azért akar elmaradni, nehogy a választófejedelmekkel 
együtt kelljen lennie. Igaza van, mert szükségem lévén rajok, az 
On méltóságára nem lehetek kellő tekintettel ; cselekedjék tehát 
úgy, a mint állása érdekében jónak látja ; de ha nem kisér, bizo- 
nyára nagy káromra lesz.« 

Buonvisi azt válaszolá, hogy távollétéből ö felségére nem 
fog hátrány hárulni ; mert ő vele az udvar csak a megállapo- 
dásokat szokta közölni, a mikor tehát az ő észrevételei a netán 
elkövetett hibákat már nem tehetik jóvá, és csak keserűséget 
okoznak. Jól tudja, hogy a miniszterek régóta igyekeznek elfor- 
dítani tőle ő felsége bizalmát, és ezért túl-heves embernek tünte- 
tik föl. Hangsúlyozza, hogy hevességének soha sem az volt oka, 
mert a maga vagy barátai javát akarta volna előmozdítani ; min- 
dig ő felségének érdeke lebegett szemei előtt. A miniszterek 
közül többen rászorulnak arra, hogy ébresztgessék őket. Ezeknek 
nem tetszik az ő hevessége. De azzal, hogy akár ő, akár háznépe 
zavart támasztott, sikkasztott vagy gonosztevőket pártolt volna, 
nem vádolhatják ! 

A császár érzékeny szavakkal fejezte ki elismerését a bíbor- 
nok működése iránt. Mire ez értésére adta, hogy mihelyt vissza- 



') Buonvisi ápril 24-iki jelentése. 

hivatása tárgyában a pápai rendeletet megkapta, Eegensburgba 
fog sietni, hogy búcsút vegyen, i) 

Buonvisi oly türelmetlentil nézett az időpont elé, mikor 
Bécsből távozhat, hogy be sem akarta várni a pápai elhatáro- 
zást, mely őt a visszatérésre fölhatalmazza ; ezen szándékát be is 
jelentette a bíbornok-államtitkárnak. ^) Valószinűleg attól félt, 
hogy ezen nyilatkozat nélkül visszahívását ki nem eszközölheti. 

De csakhamar belátta, hogy ilyen eljárással méltó megrovást 
vonna magára. Ezért az államtitkár által a pápa bocsánatát 
kérte ki, s azzal mentegette magát, hogy a közügyek és magán 
bajok által okozott elkeseredésében irta volt közlését. *) 

IV. 

Míg a nuntius szorongó szívvel várta Kómából »a szaba- 
dító igét :« XI. Incze pápa súlyosan betegen feküdt. Az állam- 
titkár a bécsi nuntiatúra ügyének elintézését a pápa fölgyógyulá- 
sáig függőben kívánta tartani; Buonvisit azzal biztatta, hogy 
kérése mindenesetre meg fog hallgattatni ; egyszersmind hangsú- 
lyozta, hogy a bíbornok, bár igyekezeteivel a kitűzött czélt teljesen 
el nem érte, azon tudatban találhat megnyugtatást, hogy ^apostoli 
hivatását bölcsességgel és odaadással töltötte be.« *) 

A pápa állapota mind súlyosabb lett. Az aggasztó tudósí- 
tások, melyek augusztus közepén Bécsbe érkeztek,^) Buonvisit 
arra késztették, hogy a fölhatalmazást be nem várva, és a nélkül, 
hogy Leopoldtól búcsút venne, sietve útra kelt Rómába. *) De 
ekkor már XI. Incze pápa nem volt az élők közt. Augusztus 
12-ikén ragadta el a halál. 

Tetemeit a szent Péter egyházában helyezték örök nyuga- 
lomra. Fényes síremléket állítottak föl, melynek művészi alko- 

>) Buonvisi 1689. június 3-iki jelentése. 

*) Buonvisi június 26-iki jelentése. 

®) Buonvisi 1689. július 3-iki jelentése. 

*) Az államtitkár 1689. július 2., 9., 23-iki jegyzékei. 

«) Az államtitkár július 30-iki jegyzéke. 

«) Buonvisi, XI. Incze utódja VIII. Sándor pápa által, 1690. szeptem- 
ber 7-ikén luccai érsekké neveztetett ki. Tiz éven át kormányozta szülőföld- 
jének egyházát. 1700. augusztus 25-ikén hunyt el. (Q-uarnacci I. 142.) 

tású symbolikus szobrai kiváló tulajdonait, és domborművei élet- 
története nevezetesebb mozzanatait tüntetve föl, egyéniségének és 
uralkodásának dicsőségét hirdetik. 

Emlékezete iránt hálásnak bizonyult Leopold király, kit és 
a jogara alatt álló Magyarországot apostoli buzgalma és nagy- 
lelkűsége áldásában oly bőven részesített. Eltekintve a diplomatái 
szolgálatoktól és a pápa által kieszközölt segélytől, azon pénzösz- 
szegek, melyek közvetlenül a szent-szék kincstárából küldettek a 
török elleni háború czéljaira a nuntius kezeihez, egymillió és ötszáz- 
negyvenötezer forintot tesznek. ^) A király, a mint XI. Incze 
haláláról értesült, Odescalchi Liviust, a pápa unokaöccsét, a római 
szent birodalom herczegeinek sorába iktatta ; és néhány évvel 
utóbb a szerémi herczegséget adományozta néki,^) egy részét Ma- 
gyarország azon területéből, melynek másfélszázados török járom 
alól fölszabadítása szentéletű nagybátyjának volt nagy részben 
köszönhető. 

A magyar nemzet is kegyelettel őrizte emlékét. Sok évtized 
lefolyása után, a mikor a szerémi herczegséget mai napig birto- 
koló Odescalchi nemzetség egyik sarja, az 1751-ik évi pozsonyi 
országgyűléshez az indigenátus adományozásáért folyamodott, 
ezt örömmel adták meg az ország rendéi, és az erről alkotott tör- 
vény czikkben hangsúlyozzák, hogy »azon rendkívüli érdemeket, 
melyeket ő szentsége XI. Incze pápa a kereszténység oltalmában, 
esküdt ellenségének leküzdésében, szüntelen buzgó gondoskodásá- 
val és az általa a háború szükségleteire nyújtott segítséggel szer- 
zett, hálás emlékezetben tartják.* 



A Lengyelországba, ugyancsak a török elleni háború czéljaira 
küldött összegek (36,000 forint hián) három millió forintot tesznek. (A pápai 
kincstár által megvizsgált számadások a római állami levéltárban.) 

^) Az 1689. augusztus 29. és 1697. augusztus 27-ikén kelt kir. ado- 
mánylevelek, valamint a szerémi herczegségre vonatkozó egyéb okiratok 
közzé vannak téve Guiseppe Avanci di Fermo ily czimű munkájában : » Geo- 
gráfia istorica del Ducato e Provincia de Sirmio, conferito da Leopoldo I. a 
Don Livio Odescalchi.« (Boma. 1700.) 

Bnonvisi és KoUonich. — Buonviai bibornokká neveztetése. . . 

UABMADIK fejezet, a szent-szék diplomatiai tevékenysége az 
osztrák-lengyel szövetség létrehozására, — A varsói tárgyalások. 
— A szövetség megkötése. — A török hadjárat. — Bécs fölsza- 
badítása, — A szövetség fönnállását fenyegPtO veszélyek. — Al- 
kudozások Tökölivel 

NEQTED1K FEJEZET. A szent-szék tevékenysége a háború folyta- 
tása érdekében. — Tárgyalások Velenczéval a ligához csatlako- 
zása iránt. — A szent-liga. — Sobieski magatartása. — Magyar- 
ország paciflcati6jának ijgye. — XIV. Lajos támadó föllépése. — 
A magyarországi hadjárat. — Buda ostroma. — A pápa által föl- 
állíltatott tábori kórház. — Velanoza és a lengyel király hadi- 
munkálatai 

ÖTÖDIK FEJEZET, A szent-szék igyekezetei Sobieskit erőteljesebb 
föllépésre birni. — Buonvisi pénzügyi törvai. — Buonviai vissza- 
hivatását kéri. — Összeütközés a szent-szék és -a bécsi udvar kö- 
zött. — Pápai segély. — A nyerges-uj falusi diadal és Újvár meg- 
vívása 

HATODIK FEJEZET. Budavár ostromát tervezik. ~ Bnonvlst 
ellenezi. — Török béke-aj^lat. — A szent-szék magatartása. — 
Pio blbornok audientiája a pápánál. — A budai basa levelére 
adandó válasznak Buonvisi által készített fogalmazata. — A Tö- 
köli elleni hadjárat. — Tököli elfogatása. — A csáiuári kamara 

É8 a. hadi Unács elnöhei irányában BuonTisi 
szent-szék törtkyéKÍ XIT. Lajoa és a cság: 
viszony lét^sitéaére. — A lotharingiai here: 
bárpóttásAnak terve. — A pfali-orleansi visii 

biróaága. - Lengjelorazftg állása 

HETEDIK FEJEZET, Buonviai tevétenyaége az 
elökéazjtése érdekében. — Hadi tervei. — Ei 
pápához intézett folynmodása, Magyarországi 
terhétől fölmentése tárgyában. — A pápai \ 
i»átása. — A spanyolországi egyházi tizedek 
sége Sobieski irányában. Sobieski magatarU 
irányában. — Az orosz-lengyel szövetség. — 
orBzágra vonatkozó tervek. — Bnonvisi igyek 
megnyogtatására. — Petneházi Bávid kitfinti 

— XIV. Lajos magartatáía. — A bécsi né 
matatkozik a Francai aország elleni támadái 
megakadályozza. — BaonTisi elé.güleilensége 
és a k&irGIdSngyűjltitt alamizsna 

NYOLCZADIK FEJEZET. Bndavár megvivása 
Miksa bajor fejedelem és Károly lotharingiai 
dását kérik. ~ A hadjárat kezdete. — Bnda 
ditása. — A tábori körház. ~- A nagyve: 
Buonvisi emlékirata. — Budavár fölszabadití 
2-dikán tartott római consistorinm. — A had: 
ban Buonvisi javaslatai. — A hadjárat fol; 
moldvai hadjárata. ~ A Frnn ez ia ország réi 
szély. — A török békeajánlat 

KILENOZEDIK FEJEZET. A magyarországi U 

— Budavár megerOsitése. — Tanácskozisc 
iránt. — Buonvisi emlékirata. — A hadjáp 
szállása. —- XIV. Lajos és Sobieski magatari 
országgyűlés 

TIZEDIK FEJEZET. Az 138e-ik évi hadjárat 
emlékiratai. -•- A hadi-tanács elnOkének eltí 
segítség. — A badeni őrgróf bücsfilátogatá 
Belgrád ostroma és megvívása. — Sobieski 
XIV. Lajos békeszegése, — Békelárgyalí 
Buonvisi vÍBszahivatását sürgeti. — Távozás 
halála. ~ A király és a magyar nemzet kegj 

